
Studiu introductiv 


I. „Vieţile” Sfântului Maxim Mărturisitorul: 
probleme şi lumini 


Graţie curentului neopatristic din prima jumătate a se- 
colului XX — în primul rând prin traducerile, studiile şi 
Liturghia cosmică!, monografia fundamentală pe care i-a 
dedicat-o în 1941 Hans Urs von Balthasar (1905-1988) — 
opera Sfântului Maxim a început să fie dezgropată şi valo- 
rificată tot mai mult în teologia contemporană. Astfel, 
dincolo de un autor de scrieri monahale şi de opuscule 
hristologice antimonotelite, Sfântul Maxim a apărut drept 
culmea gândirii patristice a Bisericii vechi, cel care a reuşit 
să sintetizeze vizionar toate curentele duhovniceşti şi teo- 
logice ale epocii patristice într-o perspectivă hristocentrică 
grandioasă extinsă la dimensiuni cosmice. Despre această 
amplă redescoperire cu multiplele ei fațete şi interpretări 
care constituie fenomenul „maximologiei” moderne s-a 
putut scrie recent o monografie specială2. Prin eforturile 
monumentale ale părintelui profesor Dumitru Stăniloae 


: H. U. voN BALTHASAR, Kosrmische Liturgie, Freiburg i. Br., 1941, 
ed. îl, Einsiedeln, 1961. 

2 A, NICHOLS, Byzantine Gospel. Maximus the Confessor in Mod- 
ern Scholarship, Edinburgh, 1993. Cea mai recentă şi comodă prezen- 
tare de sinteză a vieţii, operelor şi învăţăturii maximiene e cea a lui 
J.-CL. LARCHET, Saint Maxime le Confesseur (580-662) (Initiations 
aux Păres de l'Eglise), Cerf, Paris, 2003, care oferă şi bibliografia 
exhaustivă (p. 229-283). 


(1903-1993), teologia ortodoxă românească s-a integrat şi 
ea în acest fertil şi înnoitor demers neopatristic: pe par- 
cursul a aproape o jumătate de secol, mai precis între anii 
1944-1990, părintele Stăniloae a pus la dispoziţia cititori- 
lor români, în traduceri extins comentate, cvasitotalitatea 
operelor teologice şi duhovniceşti ale marelui Părinte al 
Bisericii din secolul VII3. Amplele introduceri care prefa- 
ţează cele patru masive tomuri ale operelor maximiene 
(1947, 1948, 1983, 1990) insistă, cum era şi firesc, asupra 
articulaţiilor, dimensiunilor şi semnificaţiilor nebănuite ale 
gândirii Sfântului Maxim pentru teologia contemporană. 
În ce priveşte viaţa Sfântului Maxim, părintele Dumitru 
Stăniloae se limitează, fără să insiste, la această „scurtă 


* 


notă biografică”: 


„Sfântul Maxim Mărturisitorul s-a născut la anul 580 
în Constantinopol, dintr-o familie nobilă şi a avut 
parte de o educaţie aleasă. Pe la anul 610 împăratul 
Heraclie l-a chemat la curte, încredinţându-i slujba 
de prim secretar. Dar încă după trei sau patru ani a 
părăsit postul şi a intrat în mănăstirea Chrysopolis 
(azi Scutari) de pe țărmul opus Constantinopolului. 
Mai târziu a călătorit mult. Pe la începutul anului 632 


PS 9 oa a E ca o 

3 Astfel în 1944 pr. prof. D. Stăniloae publica în Revista teologică, 
Sibiu, 34 (1944), p. 162-181, 335-356, traducerea Mystagogiei (ed. II, 
Bucureşti, 2000). În Filocalia românească vol. II, Sibiu, 1947, 285 p., 
apăreau în traducere „Cuvântul ascetic”, „Cele 400 de capete despre 
dragoste”, „Cele 200 de capete gnostice [teologice şi economice]”, 
„61 de întrebări şi nedumeriri” şi „Tâlcuirea la Tatăl nostru”, iar în 
Filocalia românească vol. III, Sibiu, 1948, 460 p., publica traducerea 
integrală a faimoaselor 65 de „Răspunsuri către Talasie”. După aceste 
publicaţii din deceniul al cincilea, întrerupte de paranteza comunis- 
tă, părintele Stăniloae revenit în deceniul al nouălea a] secolului XX 
reuşind să publice la Bucureşti în două masive volume din seria „Pă- 
rinţi şi Scriitori Bisericeşti” (PSB) mai întâi celebrele „Ambigua” sau 
„Tâlcuiri ale unor locuri dificile din Grigorie din Nazianz şi Dionisie 
Areopagitul”, opera speculativă capitală a Sfântului Maxim şi apo- 
geul teologisirii patristice: PSB 80, Ed. IBMBOR, Bucureşti, 1983, 
353 p.» şi, în sfârşit, „Scrierile şi epistolele hristologice şi duhovni- 
ceşti”: PSB 81, Ed. IBMBOR, Bucureşti, 1990, 367 p. 

se găsea în Africa, împrietenit cu monahul Sofronie, 
viitorul patriarh al Ierusalimului. Acesta începuse lup- 
ta împotriva noii erezii monotelite ce-şi făcea apariţia 
la orizont. 

Patriarhul Serghie din Constantinopol dăduse sfa- 
tul împăratului Heraclie să caute să câştige pe mono- 
fiziţii de la graniţa răsăriteană a imperiului, pentru a 
se putea sprijini pe ei împotriva amenințării perşilor. 
Împăcarea trebuia să se facă pe baza unui compromis 
care, lăsând pe al doilea plan problema celor două firi 
în Hristos, obliga cele două partide să admită o singu- 
ră lucrare în El. Dintre episcopii ortodocşi fu câştigat 
“pentru această idee Cyrus din Phasis, care la 630 fu 
ridicat pe scaunul de patriarh al Alexandriei. La 633 se 
şi încheie pactul formal în acest sens între ortodocşi 
şi monofiziţi. 

Dar Sofronie sesiză cel dintâi pericolul acestui com- 
promis. El se prezentă patriarhului Cyrus şi-l rugă în 
genunchi să renunţe la publicarea pactului. Nereuşind, 
se duse la patriarhul Serghie din Constantinopol, de 
la care obţinu ca cel puţin să nu se vorbească nici de o 
lucrare, nici de două în Iisus Hristos. Potrivit acestei 
învoieli, Serghie publică la 634 o epistolă sinodală. 
Îndată după aceasta, Sofronie ajunse patriarh la Ieru- 
salim. Serghie se adresă papei Honorius, cerându-i să 
consimtă cu epistola lui sinodală şi cu trecerea sub 
tăcere a chestiunii de este o lucrare sau două în Iisus 
Hristos. Papa se declară de acord cu Serghie, admi- 
ţând însă că în lisus Hristos este o singură voinţă. 

îndată îşi publică însă şi Sofronie epistola sa sino- 
dală (634), în care în fond face distincţie clară între 
cele două lucrări în Hristos, fără să spună apriat că 
sunt două. În următorii patru ani a domnit o relativă 
linişte. Frământările încep cu putere abia la 638, când 
împăratul Heraclie publică aşa-numita « Ekthesis», prin 
care poruncind de asemenea tăcere asupra chestiunii 
de este o lucrare sau două în Hristos, dispune ca toţi 
să mărturisească o singură voinţă în El. 

În lupta pe care aderenţii dreptei credinţe o pornesc 
acum împotriva acestui decret împărătesc se angajea- 
ză cu toată puterea şi Maxim. Ba întrucât patriarhul * 
Sofronie moare tocmai în anul în care apare «Ekthe- 
sis», Maxim devine conducătorul acestei lupte. Între 
642-645 el dezvoltă în Africa o activitate intensă pen- 
tru întărirea episcopilor de acolo împotriva ereziei. 
«EI este sufletul mişcării care porneşte din Africa pen- 
tru păstrarea curată a credinței». În iulie 645 poartă 
în Cartagina o mare dispută cu Pyrrhus, fostul patri- 
arh monotelist al Constantinopolului, în prezenţa a 
numeroşi episcopi. În acelaşi timp ia parte la mai 
multe sinoade în Africa, convocate la îndemnul lui 
pentru osândirea monotelismului. La finea anului 646 
e în Roma, unde rămâne până la 649, determinând pe 
papa Martin să convoace sinodul din Lateran, prin 
care de asemenea se condamnă monotelismul. 

La 648 împăratul Constantin II (641-668) dăduse 
un nou decret, prin care oprea sub grea pedeapsă de a 
se mai discuta dacă în Hristos este una ori două lu- 
crări şi voințe («Typos»). Maxim şi papa Martin au 
fost primele victime ale acestei dispoziţii. La 653 Ma- 
xim este arestat şi adus la Constantinopol, unde, fiind 
condamnat, la 655 e exilat la Bizya în Tracia. O nouă 
audiere încă în acelaşi an la Bizya, are ca urmare tri- 
miterea lui în Perberis. La 662 fu adus din nou cu 
Atanasie Aprocrisiarul roman şi cu un alt Atanasie, 
ucenic al său, la Constantinopol pentru o audiere. În- 
trucât nu voiau să tacă asupra chestiunii de este în 
Hristos una sau două lucrări şi voințe, li se tăie în faţa 
mulţimii limba din rădăcină şi mâna dreaptă, ca să 
nu mai poată comunica adevărul nici cu graiul, nici în 
scris. Astfel se adeveri din nou că fiecare părticică din 
dogmele Bisericii s-a impus prin sângele celor ce-au 
fost gata să-şi dea viaţa pentru mărturisirea ei, fiind o 
chestiune de viaţă, nu o simplă speculație teoretică. 
Cei trei fură trimişi apoi într-un al treilea exil în ţara 
Lazilor, pe coasta răsăriteană a Mării Negre, unde 

: Maxim, rămas simplu monah până la sfârşitul vieţii, 
trecu în acelaşi an, în ziua de 13 august, la Domnul, 
în urma chinurilor suferite, în vârsta venerabilă de 
82 de ani”4. 


La atât se reduce tot ceea ce se ştie în general despre viaţa 
Sfântului Maxim Mărturisitorul în teologia românească 
modernă. Cu excepţia precizărilor cronologice stabilite de 
cercetarea istorică modernă, cam tot atât ştiau despre bio- 
grafia Sfântului Maxim şi simpli credincioşi şi monahi or- 
todocşi cântători sau cititori atenţi ai Mineielor. Căci, dacă 
operele maximiene au început să fie cunoscute de fapt abia 
în secolul XX, Sfântul Maxim, ucenicii şi tovarăşii săi, in- 
clusiv papa Martin, erau cinstiţi liturgic ca sfinți de peste 
un mileniu de Biserica Ortodoxă care i-a inclus în Mineiele 
şi Sinaxarele ei. Memoria liturgică a sfântului mucenic şi 
papă al Romei Martin Mărturisitorul e celebrată anual pe 
14 aprilie, iar cea a Sfântului Maxim, părinte al monahilor 
şi mărturisitor al Ortodoxiei, în două rânduri (ce-i drept 
într-o răsturnare cronologică a datelor reale): pe 21 ianua- 
rie, mutarea la Domnul, şi pe 13 august, mutarea moaşte- 
lor5. Prăznuirea solemnă a Sfântului Maxim Mărturisitorul 
în Biserica Ortodoxă are loc, aşadar, pe 21 ianuarie$, unde 
Mineiul are următoarea notiţă: 


“4 FR II, Sibiu, 1947, p. V-VII. Notă redactată în esenţă pe baza cer- 
cetărilor istorice şi cronologice ale părintelui asumpţionist V. GRUMEL, 
„Notes d'histoire et de chronologie sur la vie de saint Maxime le 
Confesseur”, Echos d'Orient 26 (1927), p. 24-32 şi „Maxime de 
Chrysopolis ou Maxime le Confesseur”, Dictionnaire de thtologie 
catholique X, 1 (1928), col. 448-459. 

5 Cf. Synaxarium Ecclesiae Constantinopolitanae, ed. H. Delehaye, 
Bruxelles, 1902, p. 409-410, 888-890. Inversarea datelor reale —: 
fiindcă Sfântul Maxim a murit de fapt pe 13 august 662, şi atunci 
21 ianuarie poate fi doar data aducerii moaştelor sale la Constanti- 
nopol — se explică probabil din raţiuni liturgice: 13 august fiind şi 
data după-prăznuirii Schimbării la Faţă şi preserbarea Adormirii 
Maicii Domnului, acestea eclipsau cu totul prăznuirea mărturisitorilor 
ortodoxiei Maxim şi a celor doi Anastasie, ucenicii şi tovarăşii lui de 
martiriu. 

6 Cf. textul grec al slujbei în PG 90, 205-221. 

„Intru această lună [ianuarie] în 21 de zile, pomenirea 
preacuviosului părintelui nostru Maxim Mărturisitorul. 


Stih: Lipsindu-te de mână şi de limbă, iarăşi mâna şi 
limba îţi răsar Părinte, 
Şi sufletul în mâinile lui Dumnezeu îţi dai Maxime 
cinstite. | 
În a douăzeci şi una trupul lui Maxim cel cinstit, 
Pământul prin moarte l-a acoperit. 


Acesta a fost în zilele rău credinciosului împărat 
Consta[ns], ce a fost tată împăratului Constantin, ce 
s-a numit Bărbosul, nepotul lui Heraclie; care, fiind 
cinstit de la cei mai dinainte împărați, era iscusit la 
lucrurile politiceşti, învățând şi îndreptând cele ce tre- 
buiau a se face. Cu înţelepciunea şi cu firea cea bună 
şi mintea ce avea, s-a suit la cinstea protasicritului şi 
s-a făcut sfetnic împăraţilor. Pe atunci ivindu-se ere- 
sul monofiziţilor şi dându-se porunci, care au fost 
lipite pe pereţii bisericilor, Maxim nesuferind un ase- 
menea eres, s-a lepădat de toată cinstea lumească, 
alegând mai bine a fi lepădat şi nebăgat în seamă în 
casa lui Dumnezeu, decât să locuiască în sălaşurile 
păcătoşilor. Şi mergând la mănăstirea din Hrisopoli, 
s-a călugărit, unde a fost egumen. De aicea ca de foc 
aprinzându-se de dumnezeiasca râvnă, s-a dus la 
Roma cea veche, şi a plecat pe fericitul papa Martin, 
ca să strângă Sinod local şi să anatemizeze pe începă- 
torii şi pe pricinuitorii păgâneştii acelei dogme, celor 
ce bârfeau o voie singură a fi la Hristos, încă şi spre 
mustrarea şi ruşinarea acelora ce credeau aşa; a scris 
cuvinte şi cărţi, care adevereau temerile credinţei 
noastre cu dăscăleşti dovediri ale sfintei Scripturi, de 
le-a trimis pretutindeni în lume. Iar întorcându-se de 
la Roma cu cei doi Anastasie ucenici ai săi, s-a numă- 
rat ca un vinovat dinaintea sfatului, care era tot la 
acel gând cu împăratul, despre partea acelui eres. Şi 
de vreme ce toţi ţineau cu împăratul, numai Sfântul 
Maxim sta împotrivă şi îndemna şi pe alţii cu scrisorile 

lui, ca să nu se supună, nici să-şi schimbe gândul lor, 
s-a trimis la închisoare în Tracia şi stând tare în cre- 
dinţă, i-a tăiat. mâna şi limba. Şi de acolo a fost izgo- 
nit la Lazica, unde petrecând trei ani şi singur ser- 
vindu-se la trebuinţele trupului său şi plin fiind de 
zile, bolnăvindu-se puţin, a răposat în Domnul şi s-a 
îngropat în mănăstirea Sfântului Arsenie, într-acea 
ţară a Lazilor, făcând în toate zilele multe minuni. Şi 
spun că după tăiere, iarăşi i-a venit limba la loc cu 
minune de la Dumnezeu şi a vorbit curat până la 
moarte. lar din cei doi ucenici ai lui, Anastasie celui 
mai mare cu vârsta tăindu-i-se şi lui asemenea ca şi 
dascălului mâna şi limba, s-a trimis departe la închi- 
soare. lar cel mai tânăr Anastasie, trimiţându-se la 
oarecare cetate din Tracia, şi-a săvârşit viaţa şi s-a 
odihnit întru Domnul”. 
Pe lângă această scurtă notiţă de sinaxar reluată în Mineie 
(sau în antologia Proloagelor), cititorul român interesat 
avea încă de la începutul secolului XIX la dispoziţie şi rela- 
tarea mult mai amplă a „Vieţii Cuviosului Părintelui nostru 
Maxim Mărturisitorul şi Mucenicul” cuprinsă în volumul pe 
ianuarie, ziua 24, al Vieţilor Sfinţilor, a căror primă ediţie 
integrală a fost publicată prin purtarea de grijă a mitropo- 
litului Moldovei Veniamin Costachi în 12 volume la Neamţ 
între anii 1807-18138. Traducătorul acestei monumentale 
opere fusese un ucenic al Cuviosului Paisie Velicikovski 
(* 1794), ierodiaconul Ştefan Dascălul (* 1803/7), harnic 
traducător din slavonă şi greaca veche. Aşa cum se preci- 
zează, corpusul nemţean al Vieţilor Sfinților „s-au tălmăcit 
din limba rusească în cea românească, lângă care s-au 
adăugat oarecare şi din cea grecească”. Baza după care a 


7 Mineiul pe ianuarie, ed. 1909, p. 348-349; textul grec al sinaxa- 
rului în PG 90, 209A—212A. 

8 Ea va fi retipărită din purtarea de grijă a mitropolitului Ungro- 
vlahiei, Grigorie Dascălul, la Căldăruşani între anii 1834-1836, la 
Bucureşti între anii 1901-1911, cu sprijinul negustorului Iorgu Du- 
mitrescu, şi de Episcopia Romanului şi Huşilor între anii 1992-1996 
sub îngrijirea arhimanaritului Ioanichie Bălan. 

tălmăcit ierodiaconul Ştefan a fost deci traducerea slavonă 
a unei metafraze greceşti realizată de faimosul episcop 
sfânt Dimitrie al Rostovului (1651-1709) şi publicată ca 
Cetii Minei în patru volume la Kiev între anii 1689-1705. 
Ampla „Viaţă” a sfântului Maxim inclusă în corpusul ro- 
mânesc al Vieţilor Sfinților disponibil actualmente — în 
ultima ediţiei din 1993 numără 24 de pagini” — e însă, 
cum spune însuşi finalul ei, doar un rezumat cu scop zidi- 
tor moral şi folositor sufleteşte: „Celălalt ucenic Anastasie 
a scris cu de-amănuntul viața, nevoinţele şi pătimirile pă- 
rintelui şi învățătorului său [Maxim Mărturisitorul] foarte 
pe larg, din care am adunat foarte pe scurt, cât este spre 
folosul nostru şi preamărirea lui Dumnezeu Celui slăvit 
întru sfinți”. E limpede însă că, supuse unei asemenea pre- 
lucrări (rezumări, parafrazări) prin care au fost eliminate 
detaliile istorice şi dezvoltările teologice socotite neintere- 
sante pentru pietatea populară, „vieţile” sfinţilor din epoca 
bizantină îşi diminuează considerabil valoarea de docu- 
mente istorice, dar şi aceea de monumente teologice esen- 
țiale ale Bisericii. Cu atât mai mult cu cât, de foarte multe 
ori, înseşi aceste „vieţi” bizantine cuprinse în corpusul 
„metafrastic”io — alcătuit din iniţiativa logothetului Simeon 
Metafrastul (prima jumătate a secolului X) — sunt rescrieri 
şi prelucrări retorice ale unor texte mai vechi sau rezumate 
pe baza unor documente sau mărturii de primă mână ale 


9 Vieţile Sfinților pe luna ianuarie retipărite după ed. 1901-1911, 
Ed. Episcopiei Romanului şi Huşilor, 1993, p. 418-442. A se vedea 
şi „Viaţa” rezumată a Sfântului Martin Mărturisitorul în Vieţile Sfin- 
ților pe luna aprilie, 1995, p. 157-162. Originalul ei a fost publicat 
de P. PEETERS, „Une Vie grecque du pape St. Martin Ie (BHG 2259)”, 
Analecta Bollandiana 51 (1933), p. 225-262. „Viaţa greacă” dă ca 
dată a morţii papei Martin în exilul său din Cherson ziua de 12 apri- 
lie 656; în timp ce documentele din „dosarul” „Spudeilor” dau data 
de 16 septembrie 655. , 

19 Cf. studiul esenţial al monseniorului A. ERHARD, Die Uberliefe- 
rung und Tatbestand der hagiographischen und homiletischen Li- 
teratur der griechischen Kirche von den Anfăngen bis zum Ende 
des 16. Jhs, Leipzig, 3 vol., 1937, 1938, 1939-1941; aici vol. II, 
p. 306-709. 

unor martori oculari direcţi care de cele mai multe ori s-au 
pierdut. Cazul Sfinţilor Maxim şi Martin este unul fericit 
şi, în acelaşi timp, complicat. Pe lângă o serie de „vieţi” 
bizantine, ni s-au păstrat şi o serie de mărturii-documente 
de primă mână privitoare la procesele şi martiriul lor şi al 
ucenicilor lor scrise şi culese în două veritabile „dosare” 
alcătuite între anii 653-669 de către Teodor şi Teodosie 
Spudeii. Aceştia erau membrii unei asociaţii de laici „râv- 
nitori” (acesta e sensul grecescului spudaioi) înfiinţate la 
începutul secolului V la Constantinopol de Sfântul loan 
Hrisostom ( 407) pentru a apăra Ortodoxia de arieni; 
ulterior o asociaţie similară s-a creat şi la Ierusalim". 
„Spudeii” Teodor şi Teodosie au strâns „dosarele” cu actele 
proceselor şi martiriului Sfinţilor Martin şi Maxim şi ale 
ucenicilor şi le-au difuzat pentru a-i întări pe ortodocşii 
dioteliţi, mai ales pe cei din Roma, în rezistența lor împo- 
triva monotelismului oficial şi, în acelaşi timp, pentru a 
demonstra că procesele politice de înaltă trădare care li s-au 
înscenat şi pe baza cărora aceştia fuseseră condamnaţi 
- erau de fapt procese religioase şi adevăratul motiv al per- 
secutării lor fiind mărturisirea credinţei ortodoxe. Ambele 
aceste „dosare” (împreună cu alte documente privitoare la 
cazul papei Honoriu şi rezistența la monotelism a papilor 
care au urmat acestuia până la papa Martin) au fost traduse 
în limba latină în anii '70 ai secolului IX de către învățatul 
roman Anastasie Bibliotecarul (cca 800-880)!2 pentru a 


„u Cf. J. PETRIDES, „Les Spoudaei de J&rusalem et de Constantino- 
ple”, Echos d'Orient 4 (1900), p. 225-231; 7 (1904), p. 341-348. 

12 Bun elenist şi erudit teolog, Anastasie a avut o existenţă agitată 
şi aventuroasă. Numit cardinal de papa Leon IV (847-855), dar ul- 
terior excomunicat şi anatemizat de acesta, a încercat în iulie 855 
fără succes să se impună papă (a fost antipapă timp de trei zile). 
Ulterior, Benedict III (855-858) l-a reprimit în comuniune ca laic. 
Papa Nicolae I (858-867) l-a reabilitat şi făcut abate la S. Maria di 
Trastevere şi secretar personal, calitate în care a redactat scrisorile 
papei către Constantinopol în prima fază a schismei fotiene. Adrian II 
(867-872) l-a făcut bibliotecar al Bisericii Romei, funcţie pe care a 
deținut-o până la moarte (877-880). A tradus din greacă în latină o 
serie de lucrări printre care şi Actele Sinodului VII Ecumenic (787) 
şi ale Sinodului antifotian de la Constantinopol (862) (PL 129). 

susține ortodoxia şi primatul Scaunului Apostolic al Romei 
în aşa-numita Collectanea ad Joannem diaconum:3. „Do- 
saru!” privitor la Sfântul Maxim a fost reeditat, împreună 
cu o „viață” bizantină a acestuia, de către eruditul domini- 
can Frangois Combefis (+ 1679) în primul volum din prima 
ediţie a operelor maximiene dedicată regelui-soare Ludo- 
vie XIV şi publicată la Paris în 167514. O „viață” mai com- 
pletă a Sfântului Maxim au publicat în 1737 bollandiştii 
olandezi în monumentala lor colecţie Acta Sanctorum 
(1643—1940, 59 volume):5. Versiunea slavonă a „vieţii” — 
după care s-a făcut şi traducerea românească — a fost pu- 
blicată în 1705 la Kiev de Sfântul Dimitrie al Rostovului. 
O versiune gruzină a „vieţii” Sfântului Maxim a editat în 
1908 învățatul K. Kekelidze:S. O traducere rusă comentată 
a tuturor „vieţilor” Sfântului Maxim publicate şi inedite în 
manuscrisele greceşti ale Bibliotecii Sinodale din Moscova:7 
(aduse de la Athos în secolul XVII) a fost publicată de 
M. Muretov în anii 1913-—1914:8. Eruditul rus S. Epifanovici, 


'3 Editată de eruditul J. Sirmond, Paris, 1620 şi retipărită de 
J.-P. Migne în PL 129, 557-690. . | 

14 Ediţie retipărită în 1865 de J.-P. Migne în PG 90-91. „Vita ac 
certamen”, PG go, col. 67-109; „dosarul” cu actele procesului şi 
martiriului, col. 109-202; „slujba” bizantină qin Minei, 21 ianuarie, 
col. 205-221, - 

15 Acta Sanctorum XXXVI: Augusti II], Antwerp, 1737, p. 118—132. 

15 Monumenta hagiographica georgica. |. Keimena, 1, Tbilisi, 1908, 
p. 60-103. „Viaţa” gruzină e scrisă şi compilată de Sfântul Eftimie 
Aghioritul (secolul XI) şi are ca elemente proprii, diferite de cea 
greacă, descrierea primei vizite a lui Maxim la Roma şi a sinodului 
monotelit de la Constantinopol care l-a condamnat în 662. Tot 
KEKELIDZE a făcut o sinteză a ştirilor gruzine despre Sfântul Maxim 
în studiul „Svedenia gruzinskih istocinikov o prep. Maksime Ispo- 
vednike”, Trudi Kiewskoi Duhounoi Akadernii III (1912), p. 1-41 şi 
451-482; recenzie de P. Peeters în Analecta Bollandiana 32 (1913), 
p. 456-459. Recent, cf. L. KHOPERIA, „Maximus the Confessor in 
Ancient Georgian Sources”, Studia Patristica 36 (2001), p. 134-139. 
S 17 Ms. Mosq. syn. 380 (din 1022), f. 231-252 şi 301 (secolul XV), 
89-99. aa 

:8 M. D. MURETOV, „Sv. Maksima Ispovednika jitie. Perevod, izdanie i 
primeşceanie”, Bogoslouski vestnik 1913-1914, p. 1—272 şi separat: 
Tvorenia Maksima Ispovednika Ceast pervaia: Jitie i slujba emu. 
Perevod, izdanie i primeşceanie, Serghiev Posad, 1915. 

autorul primei mari monografii asupra Sfântului Maxim din 
epoca modernă'?, a editat în 1917 textul uneia din „vieţile” 
inedite din manuscrisele moscovite folosite de Muretov 
într-o culegere de materiale şi texte greceşti inedite despre 
şi de Sfântul Maxim concepută ca un complement la ediția 
din PG 90—91 şi 3—420. | 

Clarificările ştiinţifice necesare privitoare la toate varian- 
tele „vieţii” Sfântului Maxim le-a adus eruditul „scriptor” 
al Bibliotecii Vaticanului, Robert Devreesse, într-un studiu 
fundamental din 19282. EI a stabilit mai întâi că există trei 
recenzii sau variante ale uneia şi aceleiaşi „vieţi” bizantine 
a Sfântului. Maxim Mărturisitorul (BHG 1234); acestea au 
toate acelaşi început şi sfârşit şi toate utilizează, dar în mo- 
duri diferite (fie rezumându-le, fie reproducându-le inte- 
gral), trei documente de primă mână din „dosarul” „Spude- 
ilor”22: recenzia 1, publicată în Acta Sanctorum?3, le încor- 
porează în rezumat, dar într-o ordine cronologică exactă; 
recenzia 2, publicată de F. Combefis?4, e identică cu recen- 
zia 1, de care se deosebeşte însă prin omiterea unui amplu 
fragment, publicat de Devreesse însuşi în articolul său?5; 


„19 S. EPIFANOVICI, Prepodobnii Maksim Ispovednik i vizantiiskoi 
bogoslovie, Kiev, 1915; reed. Farnborough, 1971. 

20 S, EPIFANOVICI, Materiali k izuceniu jizni i tvorenii prep. Maksi- 
ma Ispovednika, Kiev, 1917, p. 1-10 (bios, politeia kai martyrion 
din ms. Mosq. Syn. 380, f. 231-252), alături de alte două scurte texte 
biografice, cel mai important fiind athlesis en epitomo (p. 21-22, 
după Vindob. hist. gr. 14 [45], f. 117-119). 

21 R. DEVREESSE, „La Vie de S. Maxime le Confesseur et ses recen- 
sions”, Analecta Bollandiana 46 (1928), p. 5-49. În aceeaşi revistă 
Devreesse a publicat pentru prima oară şi textul grec a două piese 
din „dosarul” marțiriului Sfântului Maxim: „Le texte grec de Hypo- 
mnesticum de Th&odore Spoudâe. Le supplice, Pexil et la mort des 
victimes illustres du monothâlisme”, 53 (1935), p. 49-80; şi „La 
lettre d'Anastase PApocrisiaire sur la mort de S. Maxime le Confes- 
seur et de ses compagnons d'exil”, 73 (1953), p. 5-16. 

22 Audierea de la palat” (655); PG 90, 109-129; „Scrisoarea către 
Anastasie” (658); PG 90, 132-133 şi „Disputa de la Bizya”; PG 9o, 
136-169. 

23 Cf. supra, n. 15. 

24 Cf. supra, n. 14. 

25 „La Vie de 8. Maxime”, p. 18-23. 

recenzia 3, utilizată după Vatic. gr. 453 de C. Baronius în 
faimoasele sale Anale Ecleziastice26, reproduce integral 
textul celor trei documente, dar în ordine cronologică in- 
versă şi fuzionând cele două procese într-unul singur?7. 
Inedită, această recenzie a fost publicată foarte recent de 
cercetătoarele australiene Bronwen Neil şi Pauline Allenz8, 
Aceleaşi trei documente sunt reproduse textual în ordine 
cronologică exactă, dar într-un cadru general schimbat 
(compilat după „viaţa” anterioară şi pasaje din „cronica” 
bizantină a lui Teofan) în „viaţa” „rapsodică” din manu- 
scrisul moscovit 380 (BHG 1233m). Editată de Epifanovici, 
1917, această compilaţie n-are, după Devreesse, valoarea 
„vieţii” bizantine propriu-zise cu cele trei recenzii ale ei 
(BHG 1234), al cărei autor ar fi fost un contemporan al 
Sinodului VI Ecumenic (680-681). Pe baza acestor cer- 
cetări, în 1952 benedictinul Polycarp Sherwood a încercat 
să stabilească o cronologie adnotată a vieţii şi operelor 
maximiene??. 

Aspectele legate de izvoarele şi datarea „vieţii” Sfântului 
Maxim lăsate în suspensie de studiul lui R. Devreesse au 
fost strălucit soluționate în remarcabilul studiu din 1967 al 
lui Wolfgang Lackner%0. Savantul austriac a demonstrat că 
„viaţa” Sfântului Maxim nu este o operă anonimă de la 
sfârşitul secolului VII, ci o compilaţie din mai multe izvoare 
elaborată în a doua jumătate a secolului X — la două secole 
după moartea Sfântului Maxim — de către monahul studit 


25 Annales Ecelesiastici, vol. VIII, ed. K5ln, 1599, sau XI, ed. Lucca, 
1742. 

27 Această recenzie 3 perturbată cronologic este cea rezumată în 
„viața” Sfântului Maxim din Vieţile Sfinţilor pe luna ianuarie româ- 
neşti. 

23 The Life of Maximus Confessor Recension 3 (Early Christian 
Studies 6), St. Paul, Strathfield NSW, 2003. 

29 P. SHERWOOD, An Annotaded Date-List of the Works of Maxi- 
mus the Confessor (Studia Anselmiana 30), Roma, 1952. Această 
cronologie continuă să fie receptată şi astăzi ca autoritativă de cerce- 
tători, cf. cel mai recent J.-CL. LARCHET (cf. supra, 2003). 

30 W. LACKNER, „Zu Quellen und Datierung der Maximosvita 
(BHG 1234)”, Analecta Bollandiana 85 (1967), p. 285—317. 

Mihail Exabulitis (Exabuliu era un cartier din Constanti- 
nopol), cum atestă un manuscris din secolul XI. Nu este 
vorba de o naraţiune propriu-zisă, cât de o compoziţie 
retorică sofisticată, mai exact de un elogiu (enkomion) sau 
panegiric hagiografic, în limbajul purist aticizant şi în stilul 
retoric propriu şcolii „metafrastice” (care a înlocuit vechile 
hagiografii narative cu encomii retorice), plin de cuvinte 
preţioase sau căutate (caracteristică e evitarea barbarisme- 
lor cuvintelor latine), împletite în fraze lungi şi complicate. 
Regulile genului encomiastic impuneau necesitatea de a 
face din personajele elogiate figuri istorice plastice, icoane 
vii concrete ale virtuţii; de aceea viața sfinţilor, scoasă din 
clişeele legendarului şi miraculosului, trebuia trasată com- 
plet, fără lacune (de la început şi până la sfârşit), şi inserată 
în contextul lor istoric real. Lackner crede că autorul a 
avut drept punct de plecare o scurtă relatare a pătimirii şi 
martiriului Sfântului Maxim (Urpassio)3: pe care a amplifi- 
cat-o folosind alte surse: documentare, istorice şi retorice. 
R. Devreesse identificase încă din 1928 sursa unora dintre 
ele în documentele din „dosarul” procesului şi martiriului. 
Nu reuşise să precizeze mai ales originea primei părți ($ 1-18 
din ed. PG + adaosul editat de Devreesse) şi a epilogului 
($ 41-42), precum şi a unor secţiuni din final (despre marti- 
riu, şi pedepsirea împăratului Constans, 8 35-38). Lackner 
face aici următoarele precizări: 1) $ 4—7, adaosul, 18 şi 35—37 
au la bază „pătimirea” originară (Urpassio); 2) 8 8-13 Şi 
38 despre istoria monotelismului şi sfârşitul lui Constans 
folosesc, ca şi „Cronica” lui Teofan, un izvor istoric, o 
epitomă de istorie bisericească de la sfârşitul secolului VII, 
potrivit căreia monotelismul ar fi început o dată cu nego- 
cierile lui Heraclie cu patriarhul monofizit Atanasie al 
Antiohiei; spre deosebire de Apus, Răsăritul s-a alăturat 
inovației şi a încercat prin Constans să o impună prin per- 
secuţii, drept pentru care a fost pedepsit prin înfrângerile 
suferite de la arabi, iar Constans a fost asasinat; abia când 
Răsăritul a revenit la Ortodoxie o dată cu Sinodul VI Ecu- 


31 De tipul celei editate de Epifanovici, 1917, p. 21-22 (BHG 1236). 

menic, arabii au putut fi respinşi şi situaţia imperiului s-a 
stabilizat; 3) în fine, pentru $ 1—4 şi 41-42, respectiv pentru 
primii ani din viaţa Sfântului Maxim (580-630), înainte 
de plecarea în Africa, pentru capitolele care vorbesc despre 
naşterea sa într-o familie aristocratică din Constantinopol, 
despre educaţia filozofică înaltă, despre cariera de secretar 
imperial şi cea monahală, de egumen al mănăstirii din 
Chrysopolis, ca şi pentru rugăciunea finală, Lackner a obser- 
vat că autorul foloseşte de fapt, mergând până la paralele 
literale, „Viaţa” Sfântului Teodor Studitul, care-i serveşte 
drept cadru şi model pe care-l calchiază îndeaproapez2. 
Toate aceste constatări reduc drastic valoarea istorică a 
„vieţii” „metafrastice” a Sfântului Maxim. 

Chiar şi aşa însă, relaţiile dintre diversele variante şi re- 
cenzii ale „vieţii” Sfântului Maxim — BHG 1234 (metafrasti- 
că), BHG 1236 (Urpassio) şi BHG 1233 (Mosquensis 380) — 
sunt complexe şi departe de a fi definitiv clarificate. Dacă 
Lackner sugera în 1967 (ca şi Epifanovici în 1917) succesi- 
unea: „Urpassio”, „vita metaphrastica” cu cele trei recenzii 
ale ei şi compilaţia „moscovită”, într-o disertaţie nepubli- 
cată din 1980 R. B. Bracke33 a crezut că poate demonstra 
contrariul şi că de fapt compilaţia moscovită („recensio 
Mosquensis”, editată de Epifanovici) ar fi cea mai veche 
biografie a Sfântului Maxim. Problema nu poate fi tranşată 
însă înainte de editarea critică a tuturor textelor privitoare 
la viaţa Sfântului Maxim, care a început sub auspiciile 


32 E vorba de aşa-numita Vita A (BHG 1755), PG 99, 113-232. Pa- 
ralelele sesizate de Lackner (p. 294-295) sunt: PG 99 113A = PG 90, 
68A (început identic); PG 99, 116B = PG 90, 69A (locul naşterii: 
Constantinopol); PG 99, 117CD = PG 90, 69BC (educaţie filozofică, 
dar preferă smerenia); PG 99, 132C = PG go, 73AD (întrec pe ceilalți 
monahi şi sunt aleşi egumeni, or Maxim n-a fost nici egumen, nici 
preot); PG 99, 144C = PG 90, S4AB (atrag pe auditori ca o sirenă); 
PG 99, 193D = PG go, 104C (imaginea trupului torturat); şi PG 99, 
229D-232A = PG 90, 108D-—109A (rugăciunea finală). 

3 R. B. BRACKE, „Ad Sancti Maximi vitam. Studie van de biografi- 
sche documenten en de levenbeschrijivingen betreffende Maximus 
Confessor (580-662)”, Leuven, 1980. Recenzie critică de J. L. VAN 
DIETEN, Byzantinische Zeitschrift 75 (1982), p. 359-361. 

faimosului Corpus Christianorum. Series Graeca şi va fi 
rezultatul unei echipe internaţionale formate din specialis- 
tele australiene P. Allen şi B. Neil (recenziile 1 şi 3) şi a 
cercetătorului belgian Bram Rosen, Louvain (recenzia 2 şi 
epitomele moscovite). În pregătire, cele două savante aus- 
traliene au publicat deja ediţia critică exemplară a pieselor 
din „dosarul” proceselor şi martiriului Sfântului Maxim şi 
ucenicilor lui34 („dosarul” latin privitor la papa Martin va 
fi editat de B. Neil) şi au editat recenzia 3 a „vieţii” Sfântu- 
lui Maxim35. Acestea sunt piesele principale care au stat la 
baza realizării, pe un text critic asigurat din punct de ve- 
dere filologic, a „dosarului” de faţă; el grupează traducerea 
integrală a principalelor documente biografice privitoare 
la viaţa, procesuls şi martiriul sfinţilor mărturisitori ai 
Ortodoxiei din secolul VII care au fost papa Martin şi mo- 
nahul Maxim şi ucenicii lor: 

1. Viaţa „metafrastică” a Sfântului Maxim (BHG 1234) a 
lui Mihail Exabulitis (secolul X), trunchiul comun tuturor 
celor trei recenzii; 

2. Dosarul latin privitor la arestarea, procesul şi exilul 
papei Martin (BHG 5592) din 653-654, redactat în 655 de 


34 Scripta saeculi VII vitam Maximi Confessoris spectantia, ed. 
P. Allen / B. Neil (CCRSG 39), Turnhout-Leuven, 1999; aceleaşi 
texte cu traducere engleză în volumul P. ALLEN / B. NEIL, Maximus 
Confessor and His Companions — Documents from Exile (Oxford 
Early Christian Texts), Oxford, 2002. Opțiunile metodologice ale 
celor două cercetătoare au fost explicate şi detaliate în articolele: 
P. ALLEN, „Blue-Print from the Edition of Documenta ad Vitam Ma- 
ximi Confessoris Spectantia”, în After Chalcedon. Studies in Theol- 
ogy and Church Offered to Prof. Albert van Roey for Hist 7oth 
Birthday (Orientalia Lovaniensia Analecta 18), Louvain, 1985, p. 11-21 
şi B. NEIL, „The Lives of Pope Martin I and Maximus the Confessor. 
Some Reconsiderations of Dating and Provenance”, Byzantion 68 
(1998), p. 91-109 şi „The Greek Life of Maximus the Confessor 
(BHG 1234) and Its Three Recensions”, în Studia Patristica 36, 
2001, p. 46-53. 

35 Cf. supra, n. 28. 

35 O primă variantă a traducerii pieselor nr. 3-6 din „dosarul” de 
faţă am publicat anterior în „Actele procesului şi martiriului Sfântu- 
lui Maxim şi ale ucenicilor lui”, Revista teologică, Sibiu, serie nouă, 
1995, nr. 1, p.5—25 şi nr. 2, p. 29-55. 

„Spudeii” Teodor şi Teodosie, după Collectanea lui Anas- 
tasie Bibliotecarul (secolul IX); 

3. Audierea de la palat (BHG 1231) sau actele primului 
proces al Sfântului Maxim şi al ucenicului său Anastasie 
Monahul din intervalul 655-656 (înainte de 8 septembrie) 
redactate probabil tot de „Spudeii” Teodor şi Teodosie pe 
baza proceselor verbale ale şedinţei; 

4. Discuţia de la Bizya (BHG 1233) între Sfântul Maxim 
şi episcopul Teodosie al Cezareei Bithyniei din august 656, 
continuată în septembrie la Rhegium şi redactată probabil 
de aceiaşi Teodor şi Teodosie „Spudeii”; 

5. Scrisoarea Sfântului Maxim către Anastasie Mona- 
hul (BHG 1232) din 19 aprilie 658 despre discuţia sa cu 
trimişii patriarhului; 

6. Scrisoarea lui Anastasie [Monahul? Apocrisiarul?] 
(CPG 7725) către monahii din Cagliari după aprilie 658, 
păstrată numai în traducerea latină a lui Anastasie Biblio- 
tecarul; 

7. Scrisoarea lui Anastasie Apocrisiarul către Teodosie 
din Gangra („Spudeul”) (BHG 1233d) din ultimul an al 
exilului său în Caucaz, 665-666 (înainte de 11 octombrie 
când moare) şi în care Anastasie, mutilat, descrie periplul 
caucazian şi sfârşitul pământesc al lui Anastasie Monahul 
(î 22/24 iulie 662), al Sfântului Maxim (î 13 august 662), 
precum şi propriile sale peripeții în Caucaz, vizita lui Ştefan 
de la Anastasis şi eforturile lor de a combate şi acolo mo- 
notelismul; 

8. Memorialul lui Teodor „Spudeul” (BHG 2261), scris 
de acesta la sfârşitul lui 668 sau începutul lui 669, după 
primirea în 668 a Scrisorii lui Anastasie către Teodosie, şi 
în care reface cronica martiriului mărturisitorilor ortodo- 
xiei prezentând pe rând: mutilarea la Constantinopol a lui 
Anastasie Apocrisiarul şi Maxim; exilul lor în Caucaz; exi- 
lul în Cherson al fraţilor Teodor şi Euprepie, ucenicii lui 
Anastasie Apocrisiarul, şi al papei Martin, vizitaţi de Teodor 
Spudeul; moartea în exil a lui Euprepie şi a papei Martin; 
moartea lui Maxim; lucrurile lăsațe moştenire de martirii 
din Caucaz „Spudeilor” (epistola lui Anastasie către Teo- 

dosie, „stiloul” improvizat al lui Anastasie Apocrisiarul, 
bandajele însângerate de la mutilare); rugăciune şi îndemn 
la rezistenţă ortodoxă; 

9. Împotriva constantinopolitanilor (CPG 7740), un ve- 
hement protest împotriva mutilării Sfântului Maxim în 662 
şi o violentă invectivă la adresa partidului imperial mono- 
telit din Constantinopol responsabil de acest supliciu, scris 
de un susţinător anonim al Sfântului Maxim. 

Actele din „dosarele” martiriului Sfinţilor Martin, Maxim 
şi Anastasie traduse mai jos sunt documente extrem de 
importante pentru istoria politică şi religioasă a Imperiu- 
lui bizantin. Ele ilustrează dramatic criza şi conflictul de 
autoritate care opunea Imperiul şi Biserica imperială de la 
Constantinopol gata să sacrifice prin compromis integrita- 
tea dogmei de dragul realizării „unirii” şi „păcii” sociale a 
Imperiului grav scindat de schisma dintre chalcedonieni şi 
nechalcedoniei37, şi partida monahală susținută de Roma, 
pentru care pe primul plan era ortodoxia dogmatică şi ea 
trebuia salvată cu orice preţ. La instigaţiile monahilor ră- 
săriteni Sofronie şi Maxim, Roma, care iniţial acceptase 
imprudent, prin papa Honoriu, formula hristologică mono- 
telită oficializată prin Ekthesis-ul imperial din 638, a res- 
pins apoi ferm atât Ekthesis-ul, cât şi Typos-ul din 647 prin 
energicii papi care au fost palestinianul Teodor (642-649) 
şi italianul Martin (649-653). Acesta din urmă le-a con- 
damnat solemn în octombrie 649 în Sinodul de la Lateran, 
ale cărui acte au fost redactate de Maxim Mărturisitorul 
însuşi. Gestul a fost interpretat la Constantinopol drept o 
provocare şi o lipsă de loialitate intolerabile. Principalii 
responsabili au fost în cele din urmă arestaţi. Într-un mo- 
ment critic pentru Imperiu — scindat şi dezintegrat în inte- 
rior şi invadat din exterior, acesta ducea o luptă disperată 
pentru supravieţuire —, oficialitățile imperiale au înscenat 
acestora în senat procesele politice din 653, 655 şi 662. 


37 Cf. excelenta sinteză a lui F. WINKELMANN, Der monoenerge- 
tich-monothelitische Streit (Berliner byzantinische Studien 6), Frank- 
furt, 2001. 

Scopul acestor acţiuni era acela de a arunca responsabili- 
tatea crizei generale pe seama opoziţiei antimonotelite38 
acuzate însă nu de heterodoxie religioasă, ci de înaltă tră- 
dare, de neloialitate faţă de împărat şi nesupunere față de 
edictul său (Tiypos-ul din 647). Astfel, pe 19 decembrie 653 
papa Martin a fost acuzat de pactizare cu exarhul rebel 
Olympus şi cu arabii din Siria şi, deşi s-a apărat cu demni- 
tate, a fost condamnat la moarte. Sentința fiind comutată în 
exil perpetuu, pontiful maltratat cu sălbăticie a murit uitat 
şi într-o mizerie cruntă în Chersonul Crimeei pe 16 sep- 
tembrie 655. 

În audierea de la palat din acelaşi an, Sfântul Maxim a 
fost acuzat şi el nici mai mult, nici mai puţin decât de fap- 
tul de a fi predat el însuşi arabilor tot Răsăritul şi de com- 
plicitate la rebeliunea exarhului Grigorie al Africii ($ 1—839. 
Primul lucru care i se reproşează este însă faptul de a nu fi 
creştin adevărat, fiindcă îl urăşte pe împăratul Constans 
(„cum poţi fi creştin, dacă-l urăşti pe împărat?”, $ 1). Ma- 
xim răspunde că nu-l urăşte pe împărat, dar nu poate să 
nu iubească Adevărul. Or Typos-ul impus de împărat e în 
conţinut o acomodare contrară Simbolului de credinţă niceo- 
constantinopolitan, Sinoadelor Ecumenice I-V şi Sinodu- 
lui de la Lateran ($ 6), iar în formă o imixtiune imperială 
inacceptabilă în dogmele de credinţă: împăratul nu este şi 
preot, şi doar Biserica are autoritatea de a formula, în 
sinoadele proprii, învăţătura de credinţă ($ 4). „Teologii” 
imperiali sunt acuzaţi de incoerenţă: acordul de la Alexan- 
dria (633), care susținea în Hristos două naturi dar o sin- 
gură lucrare, a fost anulat de Ekthesis (638), care interzice 
să se vorbească de una sau două lucrări în Hristos, ci doar 
de o singură voinţă, iar Ekthesis-ul a fost anulat de Typos 
(647), care a interzis să se vorbească atât de una, cât şi de 
două voințe sau lucrări în Hristos. „Economia tăcerii” im- 


38 Cf. W. BRANDES, „«Juristische» Krisenbewâăltigung im 7. Jh? 
Die Prozesse gegen Martin I und Maximos Homologetes”, în: Fontes 
Minores 10 (Forschungen zur byzantinischen Rechtsgeschichte 22), 
Frankfurt, 1998, p. 141-212. 

39 Acuza de origenism, deşi formulată, n-a fost reţinută (3 5). 

pusă de Typos duce la desfiinţarea dogmelor, unica bază 
reală de unire a Bisericilor. Nu e vorba de o dogmă pro- 
prie, ci de dogma comună a Bisericii, respectiv cea formu- 
lată de primele Sinoade Ecumenice şi de Sinodul Lateran. 
Afirmarea a două voințe şi două lucrări în Hristos e obliga- 
torie, fiindcă absenţa lor duce la desfiinţarea celor două 
naturi, divină şi umană, din care, în care şi care e Hristos. 
Typos-ul este inacceptabil şi de aceea a fost pe drept cu- 

„vânt anatemizat — doar el, edictul, nu şi persoana împăra- 
tului — de Sinodul Lateran şi papa Martin care e persecu- 
tat pe nedrept ($ 12). Singura soluţie e ca împăratul să se 
disocieze de Typos, aşa cum a făcut-o la sfârşitul vieţii şi 
Heraclie de Ekthesis şi să accepte poziţia dogmatică deja 
formulată de Roma în 649 ($ 9) (i se reproşează direct fap- 
tul că-i „urăşte pe greci şi-i iubeşte pe romani”, $ 11). Chiar 
dacă apocrisiarii papei Eugeniu (ales în august 654 în locul 
lui Martin condamnat la exil) vor intra în comuniune cu 
cei din Constantinopol, nici îngerii din cer nu trebuie as- 
cultaţi dacă ar propovădui altă Evanghelie (Ga 1, 18) (837). 
Refuzând să cedeze, cei doi bătrâni monahi sunt trimişi în 
exil: Maxim la Bizya, iar Anastasie Monahul la Perberis 
(ambele forturi din Tracia). 

În august 656, Sfântul Maxim e vizitat la Bizya de o de- 
Jegaţie condusă de episcopul Teodosie al Cezareei Bithy- 
niei cu care are o lungă discuţie teologică. După o introdu- 
cere privitoare la distincţia dintre predestinaţie şi preştiinţă 
şi despre sensul încercărilor şi suferințelor sfinţilor ($ 3), 
se intră în miezul controversei: de ce nu stă Maxim în 
comuniune cu Biserica Constantinopolului? Din cauza ino- 
vaţiilor dogmatice proclamate aici începând din 633 prin 
proclamarea monoenergismului hristologic. Acesta conduce 
la o confuzie între discursul despre Hristos şi cel despre 
Treime: dacă Hristos are o unică energie divină ipostatică, 
atunci sau umanitatea Lui e absorbită în Treime, sau intro- 
duce o nouă ipostasă în Ea transformând-o în „Pătrime”. 
Sfinţii Părinţi vorbesc însă de două naturi, două voințe Şi 
două lucrări, pentru că voinţele şi lucrările sunt ale naturi- 
lor, nu ale ipostasei (cineva nu voieşte sau acționează pen- 

tru că e Petru, Pavel sau Ioan, ci pentru că e om); iar duali- 
tatea lor nu echivalează cu opoziţia sau contradicţia lor aşa 
cum unitatea lor nu e identică cu contopirea şi transfor- 
marea lor. Din contră, neafirmarea lor, trecerea lor sub 
tăcere (cum cere Typos-ul) echivalează cu desfiinţarea sau 
inexistenţa lor. Sub pretextul „păcii” se ajunge astfel la 
„apostazie”, precursoarea lui Antihrist, şi care nu poate fi 
evitată decât prin mărturisirea explicită a adevărului (cf. 
Mt 10, 40). E ceea ce a făcut Sinodul Lateran care trebuie 
acceptat necondiționat chiar dacă n-are aprobarea împăra- 
tului, pe care au avut-o şi sinoadele ariene din secolul IV 
sau cele monofizite din secolul V, şi cu toate acestea nu au 
fost primite de Biserică ($ 4). Bazileul şi patriarhul n-au 
decât o singură cale canonică de a ieşi din impas: să se 
smerească, imitând pogorârea lui Hristos, şi să scrie Romei 
primind credinţa ei; dacă Dumnezeu S-a smerit, să-L imite 
în smerenie şi bazileul ($ 4 şi 8). Teodosie se declară con- 
vins şi gata să meargă el însuşi la Roma, dar nu cu Anasta- 
sie Apocrisiarul (cu care a avut conflicte), ci cu Maxim, 
deşi nu crede că are să-l convingă pe împărat. Se despart 
îmbrățişându-se, după care Maxim e transferat într-o mă- 
năstire de lângă Rhegiurm, în imediata vecinătate a Constan- 
tinopolului, în aşteptarea hotărârii împăratului. În septem- 
brie delegaţia revine cu mesajul bazileului care-i cere în 
schimbul unor onoruri imperiale la Sfânta Sofia să adere la 
Typos, ca astfel să se refacă unitatea imperiului ($ 9—10). 
Maxim refuză încă o dată, pentru că tăcerea edictului e 
erezie sau apostazie, şi e bătut şi ameninţat atât el, cât şi 
papa Eugeniu, cu soarta papei Martin, după care e trimis 
prin Salembria în exil la Perberis ($ 13). Aici a fost vizitat pe 
18 aprilie 658 de trimişii patriarhului Petru care-l anunţă 
că prin noul papă Vitalian (ales în iunie 657) Biserica Romei 
a restabilit comuniunea cu Biserica Constantinopolului, şi-l 
invită şi pe Maxim să se asocieze şi el reconcilierii tuturor 
patriarhiilor făcute pe baza unei formule de credință de 
compromis, potrivit căreia în Hristos ar exista atât o sin- 
gură lucrare („din pricina unirii lor”), cât şi două lucrări 
(„din pricina diferenţei lor”). 

În scrisoarea sa către Anastasie Monahul din 19 aprilie 
658 — ultimul text pe care-l avem de la el, adevărat testa- 
ment spiritual — Sfântul Maxim denunţă această hristo- 
logice ambiguă acceptată tacit de Roma. Din oportunism 
politic, Roma trecea sub tăcere atât Sinodul Lateran, cât şi 
Typos-ul, şi intra în comuniune cu Constantinopolul hete- 
rodox sacrificându-i pe mărturisitorii ortodoxiei Maxim şi 
cei doi Anastasie, a căror soartă e acum pecetluită, aşa 
cum îl abandonase anterior şi pe eroicul papă Martin, 
alegându-i un succesor în persoana papei Eugeniu. Rămas 
singur cu cei doi ucenici ai săi, Sfântul Maxim ţine să 
anunţe că această hristologie de compromis aprobată tacit 
de Roma nu poate fi acceptată doar pentru că e admisă de 
„urmaşul lui Petru”. Şi precizează fără nici un echivoc faptul 
că Biserica universală se bazează nu pe persoana lui Petru, 
ci pe credinţa lui Petru, mai mult, că în esenţa ei Biserica 
universală se identifică cu credinţa ortodoxă, cu dreapta şi 
mântuitoarea credinţă în divino-umanitatea lui Hristos 
după modelul mărturisirii lui Petru (Mt 16, 18). Adevărul 
face autoritatea Romei, nu Roma face sau dă autoritate 
Adevărului. Sfântul Maxim nu este deci apologetul „avant la 
lettre” sau martirul primatului şi infailibilităţii pontificale, 
ci mărturisitorul şi martirul cu Roma, dar şi fără Roma, şi la 
rigoare chiar contra Romei, al Adevărului universal identic 
cu Persoana divino-umană a lui Hristos, a cărui formulare 
şi apărare infailibilă nu poate fi privilegiul particular al ni- 
mănui, nici al împăratului, nici al papei, nici al patriarhi- 
lor, nici al vreunei Biserici particulare“. Refuzul compro- 
misului tacit realizat între patriarhul Petru, împăratul 

Constans şi papa Vitalian se mai poate vedea şi din scri- 


__40 Cf. studiile apologetice ale dominicanilor din şcoala lui M.-J. 
Le Guillou, mai ales cele ale părintelui J.-M. GARRIGUES, „Le sens de 
la primaut& romaine chez S. Maxime le Confesseur”, Istina 21 
(2976), p. 6-24 şi „Le Martyre de S. Maxime le Confesseur”, Revue 
Thomiste 76 (1976), p. 410-452; şi replica ortodoxă din studiul ex- 
haustiv al lui J.-CL. LARCHET, „La question de la primaut€ romaine” 
din: Maxime le Confesseur, măâdiateur entre Orient et POccident, 
Paris, 1998, p. 125-210. 

soarea lui Anastasie Monahul către monabii din Sardinia, 
rugaţi să vegheze ca Roma să nu iasă prin Vitalian din 
ortodoxia definită la Lateran. Ea va fi reafirmată răspicat 
şi cu curaj abia după moartea laşului Vitalian în 672 prin 
sfântul papă Agaton (678-681). 

Între timp, pentru Sfântul Maxim şi ucenicii săi, cei doi 
Anastasie, Monahul şi Apocrisiarul, martiriul a devenit din 
posibilitate realitate. În mai-iunie 662, cei trei bătrâni 
sunt aduşi la Constantinopol, judecaţi şi anatemizaţi de un 
sinod monotelit care i-a predat autorităţilor civile spre pe- 
depsire. Au fost flagelaţi şi mutilaţi barbar, smulgându-li-se 
limba şi tăindu-li-se mâna dreaptă, iar după ce au fost 
plimbaţi în derâdere prin oraş, au fost expediaţi în exil 
perpetuu în Lazica; situată între munţii Caucaz la nord şi 
râurile Rioni şi Kodori la sud, aceasta se afla sub protectorat 
bizantin. Aşa cum arată atât scrisoarea scrisă de Anastasie 
Apocrisiarul lui Teodosie din Gangra, cu ajutorul unui fel 
de „stilou” montat cu un dispozitiv special în mâna ampu- 
tată, cât şi memorialul lui Teodor „Spudeul”, cei trei mo- 
nahi sosiți în Lazica pe 8 iunie 662 au fost purtaţi prin di- 
ferite fortărețe de graniţă în condiţii dure. Supuşi practic 
unui regim de exterminare, doi dintre ei vor deceda în cu- 
rând: Anastasie Monahul pe 22/24 iulie pe drumul din 
Skotoris spre Suania, iar Maxim pe 13 august în castrul 
Schemaris. Trimis în fortul Bukolus, Anastasie Apocrisiarul 
a avut şansa să primească protecţia patriciului Grigorie, 
ceea ce i-a prelungit viaţa; el va muri în Thakyria (Abasgia) 
pe 11 octombrie 666, reuşind să primească vizite şi să or- 
ganizeze rezistența ortodoxă în îndepărtatul loc de exil. 
Pătimirea lor pentru ortodoxia hristologică pecetluieşte glo- 
rios şi exemplar un capitol întunecat şi sumbru din istoria 
Bisericii vechi. 

Prin însăşi natura ei retorică, „Viaţa greacă” nu insistă 
asupra detaliilor acestei „patimi”. Preocupată să „zideas- 
că”, ea insistă asupra sfârşitului plin de har al bătrânului 
monah Maxim, confirmare perceptibilă a sfinţenie lui reale. 
Astfel el îşi prezice anticipat data mutării sale la Domnul, 
iar după îngroparea sa nopțile deasupra mormântului se 

arată trei lumini supranaturale, atestând şi ele sfinţenia 
celui îngropat. Dacă martirul moare în har, în schimb per- 
secutorul lui, împăratul Constans, îşi sfârşeşte viaţa asasi- 
nat, pedepsit de Dumnezeu pentru stăruința în erezie şi în 
nelegiuirile sale împotriva oamenilor sfinţi ai lui Dumne- 
zeu. Nedreptatea lui este însă îndreptată de fiul său, Con- 
stantin IV, care prin Sinodul VI Ecumenic restaurează Orto- 
doxia în imperiu spre care Dumnezeu Îşi întoarce acum 
din nou faţa ajutându-l să-i respingă pe arabi. 

Hagiografie constantinopolitană de tip „metafrastic”, 
„Viaţa greacă” maschează de fapt cu clişee (topoi, „locuri 
comune”) preluate din „Viaţa” Sfântului Teodor Studitul 
ignoranţa autorului ei — care scrie şi aşa la două sute de 
ani după moartea eroului său — cu privire la parcursul 
spiritual şi teologic al Sfântului Maxim până în plecarea sa 
în Africa în anii 626-630 şi implicarea sa în controversele 
hristologice. Cert este că ştim descurajant de puţin despre 
primele cinci decenii din viaţa Sfântului Maxim. Cu excep- 
ţia unor extrem de sumare şi interpretabile indicii din co- 
respondențţa sa, începuturile vieţii sale monahale şi o bună 
parte din activitatea sa teologico-literară rămân învăluite 
într-un mister care irită şi intrigă. Scenariul oferit de „Viaţa 
greacă” este mult prea sumar şi tipizat: tânăr aristocrat din 
Constantinopol, dintr-o familie în serviciul direct al casei 
imperiale, primeşte o educaţie enciclopedică clasică com- 
pletă; devine pentru scurt timp prim-secretar al împăratu- 
lui Heraclie, dar după câţiva ani părăseşte palatul optând 
pentru viața monahală în linişte (isihie), departe de agita- 
țiile curţii şi tulburările provocate de politica de compromis 
teologic promovată de Heraclie şi de patriarhul Serghie, 
împotriva căreia va protesta plecând în Africa şi Italia, in- 
trând apoi în luptă deschisă pentru apărarea ortodoxiei. 

O lumină neaşteptată a venit în 1973 din partea unui 
document provocator descoperit şi publicat de profesorul 
de literatură siriacă din Oxford, Sebastian Brock, sub titlul 
„O viaţă siriacă timpurie a Sfântul Maxim Mărturisitorul”+, 


4 Ş. BROCK, „An Early Syriac Life of Maximus the Confessor”, 
Analecta Bollandiana 91 (1973), p. 209-346; text siriac, p. 302-313, 

i: „viaţă” conservată parţial (sfârşitul manuscrisului fiind mu- 
i tilat) într-un singur manuscris păstrat la British Museum 
IN (B. M. Ad. 7192, f. 72b-78b, datat pe la sfârşitul secolului 
VII şi începutul secolului VIII. „Viaţa” în cauză încheie un 
manuscris care conţine o serie de alte trei opuscule de ori- 
gine clar maronită: un text anonim intitulat „de ce cenzu- 
răm Sinodul VI [Ecumenic]” şi două serii de probleme- 
întrebări ce trebuie puse „maximienilor” cu referire la cre- 
dinţa lor în două voințe şi, respectiv, două lucrări în Hristos. 
Autorul „Vieţii” îşi dă în două rânduri numele: GRYGWRY 
[Grigorie] de Reshaina ($ 5; în $ 11 numele este ortografiat 
GYWRGY [Gheorghe]) şi se prezintă pe sine ca discipol şi, 
respectiv, episcop aflat sub jurisdicţia patriarhului Sofronie 
al Ierusalimului (634-638). În opinia editorului, e vorba de 
episcopul Gheorghe din Reshaina cunoscut drept autorul 
unui florilegiu monofizit şi monotelit din B. M. Ad. 14535, 
f. 1-20. Autorul „Vieţii siriace” este deci un adversar al 
Sfântului Maxim, pe care-l socoteşte responsabil pentru 
intrarea învățătorului lor comun, Sofronie al Ierusalimului, 
în polemica antimonoenergistă şi antimonotelită. 

Scopul redactării acestei „biografii” — care aparţine ge- 
nului „contrahagiografiei” — este acela al denigrării siste- 
matice a „eroului” ei: acesta este prezentat drept produsul 
genetic al unei uniri adulterine dintre un negustor samari- 
nean şi o sclavă persană (deci aparţinând unei comunităţii 
marginale) şi rezultatul unei formaţii teologico-spirituale 
eretice (origeniste). Evident, toate aceste lucruri evident nu 
sunt în măsură să inspire încrederea unui cercetător obiec- 
tiv. Cu toate acestea însă — dincolo de clişeele eretizante 
(Maxim e stigmatizat ca origenist şi nestorian) — una din 
caracteristicile principale ale „vieţii” lui Gheorghe din 
Reshaina este remarcabila grijă de a preciza sursele sale de 
informare privitoare la copilăria şi tinereţea palestiniană a 
Sfântul Maxim ($ 5), pe care ni le redă concis, cu detalii, ca 
unele ce pot fi verificate de contemporani. Este limpede, 


traducere engleză, p. 314-319, note şi comentarii, p. 320-332; 
traducerea ei românească publicată în Revista teologică nr. 1/1993, 
p. 105-118 o reproducem mai jos, p. 209-220. 

iarăşi, că autorul „Vieţii siriace” era şi el palestinian, foarte 
bun cunoscător al provinciei şi al Ierusalimului şi că era un 
personaj local important ($ 22). La unele din evenimentele 
descrise, cum este sinodul din Cipru (cca 634), este evi- 
dent că a fost martor ocular. Mult mai puţin precis infor- 
mat se arată autorul „Vieţii” în ce priveşte peregrinările 
dese şi îndelungate ale Sfântului Maxim de-a lungul şi 
de-a latul bazinului mediteranean care au urmat invadării 
Palestinei de către arabi în 638. Data alcătuirii „Vieţii” se 
plasează undeva în intervalul dintre moartea Sfântul Maxim 
(662) şi Sinodul VI Ecumenic (681). E posibil ca ea să fi 
fost redactată tocmai în vederea Sinodului VI, probabil cu 
scopul demitizării şi discreditării Sfântului Maxim. De 
altfel, numele Sfântul Maxim nu apare niciodată în actele 
oficiale ale Sinodului din 681; o explicaţie putând fi carac- 
terul politic al condamnării sale şi dorinţa sinodalilor de a 
menaja memoria principalului ei responsabil, împăratului 
Constans II, tatăl lui Constantin IV Pogonatul, convocatorul 
şi preşedintele Sinodului. 

Dar ce ne relatează mai îndeaproape „Viaţa siriacă” de- 
spre perioada iniţială din viaţa şi activitatea sa teologică? 
Ne spune în esență următoarele: că s-a născut în satul 
Hesfin din Tiberiada (nordul Palestinei) ca produs al adul- 
terului dintre negustorul samarinean Abna din Sihar şi o 
sclavă persană a unui iudeu cu numele Țadok din Tiberiada. 
Cei doi s-au căsătorit, dar neputând rămâne în Samaria 
(unde au fost ameninţaţi cu moartea de rudele negustoru- 
lui), cei doi au venit la Hesfin. Aici au stat vreme de doi ani 
de zile la preotul Martyrios, care i-a botezat pe amândoi, 
schimbându-le numele în Theonas şi Maria, oferindu-le 
totodată protecţie (fiind rudă cu Gennadios, guvernatorul 
Tiberiadei). Fructul iubirii lor a primit la botez numele de 
Moschion. La nouă ani însă, tatăl moare de hidropizie iar 
numai după un an de zile moare şi masa sa. Atunci preotul 
Martyrios îl duce pe tânărul Moschion în Lavra Veche 
(sediu al disputelor origeniste din Palestina secolului VI) 
oferindu-l spre îngrijire egumenului Pantoleon. În aminti- 
rea nepotului său decedat tânăr, egumenul îi schimbă lui 

Moschion numele în Maxim. Egumenul Pantoleon îl ini- 
țiază pe tânărul Maxim în origenism. Prin inteligenţa sa 
subtilă, tânărul Maxim atrage atenţia venerabilului monah 
Sofronie aflat pentru o vreme în Vechea Lavră (cronologiile 
vieţii Sfântului Sofronie atestă faptul că între anii 594-603 
acesta s-a aflat în Palestina, vizitând Părinţii din deşertul 
Iordanului, de la Lavra Sfântul Sava şi de la Noua Lavră). 
Mai mult, Sofronie l-a luat ulterior pe Maxim drept consi- 
lier teologic în acţiunile sale (spre marea insatisfacţie a 
autorului „Vieţii siriace”, Gheorghe din Reshaina). Autorul 
„Vieţii” relatează pe larg despre una din aceste inițiative 
ale lui Maxim: încercarea întreprinsă de Sofronie, probabil 
devenit deja patriarh al Ierusalimului, fără să fi fost însă 
recunoscut ca atare decât de Roma, de a se reconcilia cu 
Constantinopolul angajat deja de decenii în susţinerea unei 
politici unioniste cu monofiziţii din Imperiu pe baza formu- 
lei monoenergiste (ulterior monotelite) împotriva căreia 
Sofronie protestase atât în 633, cât şi prin Synodika sa din 
634. Acum el dorea să aplaneze tensiunile dintre ierarhia 
palestiniană şi cea constantinopolitană printr-un sinod con- 
vocat pe un teren neutru, în Cipru. „Viaţa” ne descrie pe 
larg lucrările acestui sinod (asupra căruia vom reveni în 
detaliu mai jos). În urma eşecului acestui sinod şi a oficia- 
lizării monotelismului prin „decretul” imperial din 634, 
Maxim s-ar fi „închis într-o chilie mică” împreună cu uce- 
nicul său Anastasie, până la ivirea arabilor în Siria şi Pa- 
lestina. După invadarea acestor provincii de către arabi, 
Maxim a plecat în Africa (de unde era de origine ucenicul 
său Anastasie) şi ulterior la Roma, reuşind să determine 
rezistenţa bisericească şi revolta politică a acestor provincii 
împotriva autorităţilor de la Constantinopol. Ca urmare a 
acestor acte subversive şi de instigare la rebeliune, Maxim 
şi papa Martin sunt arestaţi şi aduşi de la Roma şi sunt 
învinuiți de trădare şi de facilitare prin acţiunile lor desta- 
bilizatoare a ocupării Orientului şi nordului Africii de către 
arabi. „Viaţa” se întrerupe cu relatarea acţiunilor provoca- 
toare întreprinse de Maxim la Constantinopol în aştepta- 
rea procesului său. Partea pierdută a vieţii poate fi recon- 

stituită din rezumatul păstrat în două cronici siriene târzii. 
Acestea ne descriu condamnarea şi sfârşitul „binemeritat” 
al lui Maxim, dar indică drept motiv al condamnării nu 
hristologia sa, ci „origenismul” său. 

Semnificaţia şi valoarea documentară a „Vieţii siriace” 
este legată, cum scria editorul ei, „de dramatica diferenţă 
dintre viaţa siriacă şi cea greacă în relatarea anilor timpu- 
rii ai lui Maxim. După „Viaţa grecească”, el s-a născut în 
Constantinopol, dintr-o familie aristocrată, după o educaţie 
solidă fiind chemat în serviciul imperial ca prim-secretar; 
mai târziu a devenit monah la o mănăstire din Chrysopolis 
(situată pe malul asiatic al Bosforului). În „Viaţa siriacă”, 
din contră, el este de origine umilă, se naşte şi e crescut în 
Palestina, unde devine monah în faimoasa mănăstire a 
Sfântului Hariton. Suntem acum în posesia a două izvoare, 
unul scris de un admirator, altul de un duşman, şi în prin- 
cipiu fiecare din ele trebuie tratate de istoric cu egală sus- 
piciune”. „Impresia mea este — şi natura ei subiectivă îre- 
buie accentuată — că nu există motive evidente pentru a 
respinge acreditările autorului şi că întregul ton al relatării 
pare în consonanţă perfectă cu pretenţiile lui”42. 

În pofida accentelor polemice şi pătimaşe incontestabile, 
cadrul general e compus din evenimente obiective, deci 
verificabile încă de contemporani, şi este mult prea bine 
documentat ca să poată fi considerat o simplă ficţiune de- 
nigratoare, având astfel mari şanse de plauzibilitate să fie 
cel real. Autorul „Vieţii siriace” e un duşman al Sfântului 
Maxim, dar unul documentat, şi, mai ales, contemporan şi 
compatriot cu acesta, pe când autorul constantinopolitan 
al „Vieţii greceşti”, deşi favorabil Sfântului, nu face altceva 
decât să umple lacuna documentară apreciabilă privitoare 
la primele cinci decenii de existenţă în afara Constanti- 
nopolului a Sfântului Maxim cu o schemă compilată din 
locurile comune ale hagiografiei monastice, calchiată clar 
(în prima ei parte) după „Viaţa” Sfântului Teodor Studitul. 
Şi trebuie recunoscut astfel că schema oferită de hagiograful 


42 Ibid., p. 340-341. 

studit Mihail Exabulitis nu satisface curiozitatea ştiinţifică, 
nici nu explică cadrul necesar apariţiei uneia dintre ope- 
rele teologice cele mai remarcabile ale gândirii patristice şi 
gândirii universale. 

La o lectură mai atentă şi coroborată cu toate datele isto- 
rice disponibile din alte surse despre biografia maximiană, 
„Viaţa siriacă” apare drept ceva mai mult decât „un ames- 
tec de detalii bizare, ba chiar impertinente” (cum caracte- 
riza în studiul său din 1928 R. Devreesse rezumatul ei din 
cronicile siriene). Evident, „multe depind de faptul dacă se 
acceptă sau nu pretenţia autorului de a fi un contemporan 
al lui Maxim. Dacă se acceptă — şi mie mi se pare că nu 
există nici un motiv valid pentru a o respinge — atunci 
«Viaţa» siriacă e o sursă de mare importanţă despre eve- 
nimentele vieţii şi epocii lui Maxim, căci va fi fost compusă 
doar în intervalul a câtorva decenii, în cel mai rău caz, 
după moartea sa: Chiar dacă acreditările autorului nu sunt 
acceptate la valoarea pretențiilor lor, «Viaţa» siriacă nu 
este totuşi o compilaţie târzie, pentru că se află într-un 
manuscris datat plauzibil în secolul VIII — ba chiar VII — 
şi astfel trebuie plasată cel puţin pe acelaşi plan cu panegi- 
ricul pe care-l avem în viaţa grecească”43. 

În ciuda provenienţei sale eretice şi a caracterului ei ten- 
denţios de „contrahagiografie” denigratoare, fiind practic 
contemporană cu epoca Sfântul Maxim, „Viaţa siriacă” 
reuşeşte prin cantitatea de informaţii precise pe care le 
oferă să „revoluţioneze” cunoştinţele pe care le avem cu 
privire la localizarea exactă a originii şi formaţiei spirituale 
al Sfântul Maxim. Totodată ea oferă unele detalii ignorate 
privitoare la perioada îndelungată şi practic necunoscută 
până acum care a precedat angajamentul său în controver- 
sele hristologice, cu privire deci la cele cinci decenii în care 
s-a format spiritual şi intelectual Sfântul Maxim, şi în care 
au fost redactate marile sale exegeze biblice şi patristice. 
„Viaţa siriacă” ne oferă acum cadrul cel mai plauzibil pen- 
tru aceasta: lavrele palestiniene din secolul VII, în care cu 


43 Ibid., p. 346. 

siguranţă era vie memoria controverselor origeniste din 
secolul VI44. Aici, iar nu undeva în preajma Constantinopo- 
lului, sub îndrumarea unor părinți experimentați, s-a anga- 
jat Sfântul Maxim în grandioasa sa tentativă de a recupera 
intuiţiile teologice şi spirituale valoroase cuprinse în teza- 
urul operei lui Origen şi Evagrie, detaşându-le de implica- 
ţiile schemelor filozofice neoplatonice şi replasându-le în 
contextul liturgic dionisian şi în cadrele dogmatice sigure, 
furnizate de teologia capadociană şi hristologia neochalce- 
doniană45. Rolul decisiv în configurarea gândirii şi operei 


44 Cf. I.-M. GARRIGUES, „La personne compos6e du Christ d'apres 
Saint Maxime le Confesseur”, Revue Thomiste 74 (1974), p. 181 sq, 
şi I.-H. DALMAIS, art. „Maxime le Confesseur”, Dictionnaire de Spiri- 
tualite X (4980), col. 836 sq şi „La vie de Saint Maxime le Confes- 
seur reconsidâre?”, Studia Patristica 17/1 (1982), p. 26-30 (trad. 
rom. diac. asist. Ioan L Ică jr, Mitropolia Ardealului 32 [1987], nr. 5, 
p.26-30). | 

45 Admisă de părintele D. STĂNILOAE (PSB 80, 1983, p. 5, pe ur- 
mele lui O. Cl&ment), teza originii palestiniene este privită însă cu 
rezerve de alţi „maximologi” ortodocşi. De exemplu, pentru J.-CL. 
LARCHET „a adera la această nouă biografie pare în multe privinţe un 
lucru hazardat” (La divinisation de homme selon S. Maxime le 
Confesseur, Cogitatio fidei 194, Paris, 1996, p. 9). Pe lângă rezervele 
legate de puţina credibilitate a unui text duşmănos, obiecțiile împo- 
triva originii monahale palestiniene se reduc la faptul că ea n-ar 
putea explica o dată familiaritatea Sfântului Maxim cu demnitari de 
la curtea imperială din Constantinopol şi cu guvernatori ai Africii; 
iar apoi uşurinţa cu care vehiculează abstracţiunile şi simţul dialec- 
tic, care presupun studii universitare complete, iar nu formaţia unui 
autodidact marginal. Critica origenismului întreprinsă în Ambigua 
„nu se poate explica doar prin pasiunea unui convertit împotriva ve- 
chilor credinţe” şi ar fi bazată pe „principii independente anterioa- 
re”, formaţia sa spirituală şi teologică datorând mult mai puţin lui 
Origen, cât Capadocienilor, lui Chiril al Alexandriei, lui Pseudo- 
Dionisie şi neochalcedonienilor” (ibid., p. 10-11). La fel şi pentru 
A. LOUTH, „Viaţa siriacă” „nu explică aparent atât de uşoara intrare a 
lui Maxim la curte, nici erudiţia considerabil mai mare decât cea pe 
care ar fi putut-o dobândi ca un monah provincial” (Maximus the 
Confessor, Londra — New York, 1996, p. 6), informaţia potrivit căre- 
ia Maxim ar fi servit drept secretar imperial sub Heraclie fiind una 
„sigură” (ibid., p. 4). 

Explicaţia a fost oferită însă în 1982 de I.-H. DALMAIS care arată 
că legăturile Sfântului Maxim cu palatul au putut fi făcute pe vremea 
când era monah emigrat din Palestina la Chrysopolis, unde a primit 


33 


maximiene l-a jucat astfel nu Constantinopolul, ci marea 
tradiție monahală palestiniană care, prin Sfinţii Maxim 
Mărturisitorul şi loan Damaschinul, va deveni axa de sus- 
ţinere a cultului şi teologiei bizantine. 

Format spiritual şi teologic în Palestina (580-616), Sfân- 

tul Maxim va rătăci urmărit de invaziile persane la Con- 
stantinopol, de unde, oripilat de actele disperate ale auto- 
rităţilor de a salva unitatea imperiului, va ajunge în Africa, 
desăvârşindu-şi profilul spiritual şi teologic sub călăuzirea 
Sfântului Sofronie (616-638); după moartea acestuia, Ma- 
xim monahul şi teologul devine în Africa şi apoi la Roma 
Maxim Mărturisitorul (638-653), autorul formulei hristo- 
logice diotelite dogmatizate de papa Martin şi Sinodul 
Lateran; ca din 653 încolo, după mărturisirea credinţei în 
procesele de la Constantinopol, un papă italian şi un monah 
palestinian să devină pe țărmurile Mării Negre martiri46 ai 
Ortodoxiei ecumenice, unind în lupta şi mărturia lor Răsă- 
ritul şi Apusul şi manifestând profetic adevărata unitate şi 
catolicitate a Bisericii lui Hristos?7, 
ÎN n i N 
de foarte timpuriu (din 617) drept ucenic pe Anastasie, secretar al 
soţiei lui Heraclie, la originea tradiţiei înregistrate în „Viaţa greacă”, 
potrivit căreia Maxim însuşi ar fi fost în tinereţe prim-secretar im- 
perial, putând sta legătura sa cu fostul secretar imperial Anastasie, 
originar din Africa (atestată în „Discuţia de la palat” 11). În ce pri- 
veşte erudiţia Sfântului Maxim, ea este una tipic monahală, deloc 
retorică, iar Palestina fusese în secolul VI un centru filozofic şi teo- 
logic mult mai important decât Constantinopolul şi patria multor 
teologi de primă mână în epocă. 

4 Papa Martin (î 655) e penultimul în ordine cronologică din cei 
nouăsprezece papi cinstiţi ca sfinţi în calendarul ortodox. Aceştia 
includ unsprezece papi martiri din epoca preconstantiniană: Cle- 
ment (* 97), Alexandru (* 119), Telesfor (* 136), Urban (î 230), 
Anterus (t 236), Fabian (t 250), Ştefan (t 257), Sixt (î 258), Gaius 
(* 296), Marcellinus (+ 304) şi Marcellus (+ 309), un papă sfânt mo- 
nah: Grigorie 1 Dialogul ( 602) şi şapte papi mărturisitori ai orto- 
doxiei legaţi de Sinoadele Ecumenice: Silvestru (i 335, 2 ianuarie), 
Liberiu (* 366, 27 august), Celestin ( 432, 8 aprilie), Leon I (î 461, 
18 februarie), Agapet (* 536, 17 aprilie), Agaton (î 682, 20 februarie) 
şi Martin (î 655, 14 aprilie), ultimul papă martir. 

47 Cf. J.-M. GARRIGUES, Maxime le Confesseur — la Charit6 ave- 


" nir divin de !homme (Theologie historique 38), Paris, 1976, partea I: 

IL. Vicisitudinile istoriei şi rigorile mărt "Teodor 
ortodoxe: cronologia vieții şi mutați LX lor 
co 


580: viitorul sfânt monah Maxim se naşte la 

pol dintr-o familie aristocratică (după „Viaţa gi 

— sau, mai degrabă, în satul Hefsin din ţinutul, 7 
Golan (nord-estul Galileei), nume de botez: Moscl. + (după 
„Viaţa siriacă”). 


582-602: domnia împăratului Mauriciu (n. 539). Războiul 
aproape neîntrerupt cu perşii (până în 591), cu avarii şi cu 
slavii, care în 602 forțează definitiv frontiera romană a 
Dunării, revărsându-se în toată peninsula balcanică. De- 
zastrul provoacă rebeliunea centurionului Focas, care îl 
asasinează pe Mauriciu cu întreaga familie şi se încoro- 
nează împărat la Sfânta Sofia. 


586-601: Maxim urmează la Constantinopol tot cursul en- 
ciclopedic al unei educaţii clasice (după „Viaţa greacă”) 

— sau, mai degrabă, în 590, în vârstă de 10 ani, Moschion 
intră în Vechea Lavră (centrul rezistenţei faţă de origenis- 
mul palestinian din secolul VI) unde devine monah cu nu- 
mele Maxim şi se iniţiază în învăţăturile origeniste (după 
„Viaţa siriacă”). 


602, noiembrie — 610, octombrie: domnia sângeroasă a 
uzurpatorului Focas, un lung şir de crime şi asasinate pline 
de cruzime. Regele persan Chosroes II (590-628) se pro- 
clamă răzbunătorul lui Mauriciu şi invadează în 605 impe- 
riul: în 607 perşii ocupă Cezareea Capadociei şi în 609 
ajung la Bosfor. Evreii din Cezareea Palestinei se revoltă şi 
predau oraşul persanilor. Focas ordonă botezul forţat al 
evreilor din imperiu. Evreii din Antiohia se revoltă şi-l asa- 
sinează pe patriarhul Anastasie (599-609), revolta fiind 
înăbuşită în sânge. 

me ea ae i ee ed RE E ie ae mei e 


„Les €tapes de la confession” (p. 35-82): „1. Le Moine (580-626); 
2. L'Errant (626-632); 3. Le Thâologien (632-638); 4. Le Confesseur 
(638-653); 5. Le Martyre (653-662). 

609: rebeliunea exarhului Heraclie al Cartaginei, al cărui 
fiu Heraclie (n. 575) ocupă Constantinopolul cu sprijinul 
patriarhului Serghie (610-638) şi al generalului Priscus, îl 
ucide pe Focas şi pe 5 octombrie 610 e încoronat împărat 
în condiţii dramatice pentru imperiu. În aceeaşi zi se şi 
căsătoreşte cu Fabia/Evdochia, cu care va avea doi copii: 
Evdochia şi Heraclie-Constantin (încoronat coîmpărat în 
613). După moartea timpurie a Evdochiei (august 612), în 
613, Heraclie se căsătoreşte cu nepoata sa Martina (fiica 
surorii sale), căsătorie incestuoasă din care au rezultat nouă 
copii, dintre care primii doi handicapaţi, sursă permanentă 
de nemulțumire populară. 


610-613: Maxim ar fi fost prim-secretar al lui Heraclie, ca 
în 613-614 să intre monah (ulterior egumen) în mănăstirea 
Maicii Domnului din Chrysopolis, ctitoria lui Philippikos, 
cumnatul împăratului Mauriciu (după „Viaţa greacă”) 

— sau, mai degrabă, Maxim ajunge la Chrysopolis refugi- 
indu-se din Palestina invadată de persani. 

Perşii îşi continuă asaltul asupra Imperiului roman ocu- 
pând şi devastând succesiv Antiohia (611), Damascul (613), 
Ierusalimul (614) — cucerire însoţită de atrocități şi pogro- 
muri împotriva creştinilor la instigaţia evreilor, bazilica 
Învierii fiind arsă, iar Sfânta Cruce fiind luată ca trofeu în 
Persia —, în august 615 ajungând în faţa Constantinopo- 
lului, iar în 619 cucerind Egiptul. Slavii şi avarii asediază 
între 617-619 Tesalonicul. Exarhul Ravennei Elefterie se 
proclamă împărat, dar moare în drum spre Roma. Imperiul 
ajunge pe marginea catastrofei. Heraclie, cât pe ce să fie prins 
de avari lângă Constantinopol, plănuieşte mutarea capitalei 
imperiului la Cartagina, dar la insistenţele energicului patri- 
arh Serghie renunţă, reorganizând între 619-622 din teme- 
lii întreaga administraţie a imperiului, militarizând-o. 
Pentru refacerea unităţii spirituale a Imperiului scindat în 
Orient între chalcedonienii diofiziţi şi antichalcedonienii 
monofiziți, autorităţile lansează începând din 617 monoe- 
nergismul hristologic ca formulă unionist-ecumenică „sui 
generis”: tratativele patriarhului Serghie al Constantinopo- 

Jului cu monofizitul Gheorghe Arsas din Egipt, cu Teodor 
a] Faranului (Sinai), cu Pavel cel Chior, liderul monofiziţilor 
din Cipru descoperit de Heraclie în Armenia în 622, şi cu 
episcopul Cyrus al Phasisului, descoperit tot de Heraclie în 
Lazica în 626 şi făcut în 631 patriarh al Alexandriei. 


617: Anastasie (Monahul), secretarul împărătesei Martina, 
devine ucenic al Sfântului Maxim pe care-l introduce în lu- 
mea palatului. Relaţii strânse cu eunucul loan Cubicularul, 
camerist al dormitorului imperial, cu care va avea o amplă 
corespondenţă iniţiată cu faimoasa Epistolă a II-a despre 
iubire. 


622-628: Heraclie contraatacă militar în Orient, declan- 
şând sub forma unei proto-cruciade o amplă ofensivă îm- 
potriva Imperiului persan prin Armenia şi Caucaz de unde 
pătrunde pe teritoriul persan. 


626, iulie-august: asediul avaro-slavo-persan al Constan- 
tinopolului apărat, în absenţa lui Heraclie aflat în Georgia, 
de patriarhul Serghie şi patriciul Bonus. Patriarhul Serghie, 
eroul asediului, atribuie salvarea capitalei pe 6-7 august 
Fecioarei Maria, căreia îi dedică faimosul imn de triumf al 
Imnului Acatist. 

Maxim se refugiază spre Africa de Nord unde între 628-632 
redactează, pe lângă numeroase epistole şi opuscule, ma- 
rile sale scrieri teologice şi duhovniceşti: Ambigua II ad 
Johannem (cea mai amplă şi solidă combatere a origenis- 
mului), cele 65 de Quaestiones ad Thalassium, Mystagogia 
şi cele 200 de Capita theologica et oeconomica. Devine 
consilier teologic al prefecţilor Africii Petru, Gheorghe şi, 
ulterior, Grigorie. 


627, toamna — 628, început: victoria zdrobitoare a lui 
Heraclie asupra persanilor în Mesopotamia lângă Ninive, 
urmată de ocuparea reşedinţei şahului de la Dastagert şi 
asasinarea lui Chosroes. După triumful de la Constantino- 
pol (august 629), pe 21 martie 630 Heraclie reinstalează 
festiv Sfânta Cruce în Ierusalimul recucerit din care evreii 
sunt expulzați şi în care li se interzice accesul. 

632, Rusalii: Maxim se găseşte la Cartagina unde asistă în- 
grozit la botezul forţat al evreilor din ordinul lui Heraclie, 
măsură de represalii pentru colaborarea evreilor cu persa- 
nii în timpul ocupaţiei persane a Orientului roman (cf. mai 
jos, p. 51-52, finalul scrisorii a 8-a publicat în 1937 de 
R. Devreesse). 


632, 8 iunie: moare la Medina în al 8-lea an al hegirei (de la 
fuga sa de la Mecca la Medina în septembrie 622) profetul 
Mahomed (n. 571), care reuşise unificarea întregii penin- 
sule arabe. Decesul profetului e urmat în 634 de invadarea 
de către arabii conduşi de primii califi Abu Bakr (632-634) 
şi Omar (634-644) a Orientului Apropiat: în primii opt ani 
(634-642) Imperiul roman pierde pentru totdeauna Pales- 
tina, Siria, Mesopotamia şi Egiptul. Văzându-şi ameninţată 
însăşi existența, imperiul luptă dramatic a doua oară într-un 
deceniu pentru supravieţuire. 


633, iunie: în ciuda protestului venerabilului monah pales- 
tinian Sofronie (n. 550), are loc „unirea” de la Alexandria 
între chalcedonieni şi o facțiune a monofiziţilor teodosieni 
realizată de patriarhul Cyrus (631-643) pe baza formulei 
„monoenergiste” (nr. 7 din cele „9 capitole”). Alte „uniri” 
efemere au loc tot acum în Armenia, Siria şi Mesopotamia. 


633, sfârşit: monahul Sofronie îi smulge patriarhului ecu- 
menic Serghie Psephos-ul (edict care interzice să se vor- 
bească de o singură lucrare sau două lucrări în Hristos, 
dar exclude posibilitatea a două voințe contrare şi sugerea- 
ză monotelismul hristologic). La începutul lui 634 (şi până 
în martie 639) Sofronie devine patriarh al Ierusalimului 
trimițând tuturor patriarhilor faimoasa sa scrisoare de auto- 
recomandare, Synodika (ea va fi primită doar de Roma). 


634: patriarhul Serghie obține diplomatic de la papa Ho- 
noriu (625-638) aprobarea „unirilor” din 633 şi recunoaş- 
terea unei „singure voințe în Hristos”, formulă „monotelită” 
pe care printr-o inexplicabilă ignoranță episcopul Romei o 
înţelegea însă ca lipsă de contradicție între voinţa sufletului 
şi trupului uman în Hristos! 

634-635: sinod nedecis asupra monotelismului convocat de 
Arcadie, arhiepiscopul Ciprului, la iniţiativa patriarhului 
Sofronie („Viaţa siriacă”). 

În anii '30 Sfântul Maxim redactează sub formă de epistole 
către diverse personaje o serie de tratate împotriva hristo- 
logiei monofizite a lui Sever al Antiohiei (+ 538) aflată la 
baza monoenergismului: Epistolele 12-18. În Epistola 19 că- 
tre Pyrrhus (634) îl laudă pe Serghie şi se declară de acord 
cu Psephos-ul (ulterior se va explica de ce). În 635-636 în 
Ambigua I ad Thomam (cap. 5) dezvoltă în sens ortodox 
textele dionisiene invocate de monoenergişti. În 636 revi- 
ne asupra aceloraşi texte în Epistola II către avva Toma 
vorbind deschis despre numărul energiilor (expresie a di- 
ferenţelor), demască în spatele monoenergismului hristo- 
logia eretică a lui Sever şi Apolinarie şi cere mărturisirea 
publică a Adevărului. 


635, vara: arabii ocupă Damascul. 


636, 20 august: dezastrul armatelor romane de pe râul 
Yarmuk (afluent al Iordanului) în Galileea, arabii ocupă 
definitiv Palestina şi Siria (Antiohia şi Alepul se predau). 


638, februarie: arabii în frunte cu califul Omar (634-644) 
ocupă Ierusalimul predat de către aproape nonagenarul 
patriarh Sofronie. 

Mor pe rând: papa Honoriu (12 octombrie), patriarhul Ser- 
ghie (9 decembrie) şi patriarhul Sofronie (11 martie 639). 
Puțin înainte de a muri, bătrânul patriarh Serghie îi inspiră 
lui Heraclie promulgarea în octombrie 638 a Ekthesis-ului 
(decret imperial care prevede obligaţia mărturisirii unei 
singure voințe în Hristos), acceptat fără probleme în Răsă- 
rit de patriarhii monoteliţi Pyrrhus al Constantinopolului, 
638-641, Cyrus al Alexandriei, Macedonie al Antiohiei 
şi Serghie din loppe al Ierusalimului. Papa Severin (ales în 
638, dar nerecunoscut de împărat) refuză să-l accepte în 
ciuda presiunilor exarhului Isaac al Ravennei care jefuieşte 
palatul Lateran şi confiscă tezaurul episcopal. În final, He- 
raclie cedează şi Severin e sfinţit pe 28 mai 640, dar moare 
pe 2 august acelaşi an. 

După moartea sfântului patriarh Sofronie, Sfântul Maxim 
intră în lupta deschisă împotriva monotelismului susținând 
mărturisirea necondiționată a diotelismului drept criteriu 
al ortodoxiei. Finalul Epistolei 14 către generalul Petru al 
Numidiei (cf. mai jos p. 52-55) descrie în termeni dramaă- 
tici şi apocaliptici fundalul sumbru al acestei mărturisiri. 


639-640: arabii ocupă Armenia, iar între 640-642 şi Egiptul. 


640/641-645: Sfântul Maxim e din nou în Africa (la Hippo 
Diarrythus), unde prefectul Gheorghe promovează o poli- 
tică ferm antimonofizită. 


641, început: papa Ioan IV (* octombrie 642) condamnă 
Ekthesis-ul şi explică într-o scrisoare poziţia ambiguă a 
papei Honoriu. ă 
641, 11 februarie: moare împăratul Heraclie, nu înainte de 
a recunoaşte într-o scrisoare către Ioan IV eşecul politicii 
sale, aruncând întreaga responsabilitate pe seama defunc- 
tului patriarh Serghie. Lunile februarie—noiembrie sunt do- 
minate la Constantinopol de grave tulburări de succesiune: 
tronul e lăsat de Heraclie celor doi fii ai săi: Constantin III 
(28 ani), din prima căsătorie cu Evdochia, şi Heracleona 
(15 ani), din a doua căsătorie cu Martina. Pe 28 mai, Con- 
stantin III moare în urma unei boli de plămâni incurabile, 
dar zvonurile răspândesc versiunea asasinării sale de către 
Martina şi patriarhul Pyrrhus (638-641), care preiau pu- 
terea în numele lui Heracleona şi promovează o politică 
monotelită militantă, devenind impopulari în cler, armată, 
senat şi popor, care-l voiau împărat pe fiul lui Constantin III. 
În urma revoltei generalului armean Valentin Arsakidas, 
fiul minor (11 ani) al lui Constantin III, Flavius Heraclius e 
încoronat în septembrie coîmpărat cu numele Constans II 
(641-668) alături de Heracleona. 


64, vara: Gheorghe, exarhul Africii (628-641), e revocat 
pentru atitudinea sa ferm antimonofizită şi înlocuit cu exar- 
hul Grigorie. 


641, septembrie: patriarhul Pyrrhus (condamnat de Ioan IV) 
demisionează şi se refugiază în Africa fiind înlocuit de 

Pavel II (641-653). David, fiul Martinei, e încoronat ca al 
treilea coîmpărat. Are loc o revoltă generală (noiembrie), 
în urma căreia Martina şi cei trei fii ai ei sunt arestaţi, mu- 
tilaţi (Martinei i se taie limba, lui Heracleona şi lui David li 
se taie nasul, iar Martin e castrat) şi exilați în Rodos, Mar- 
tina şi incestul fiind socotite o cauză a mâniei lui Dumnezeu 
asupra Imperiului roman. Puterea e preluată în numele mi- 
norului Constans II de generalul Valentin Arsakidas, care-şi 
căsătoreşte fiica, Fausta, cu Constans II (Valentin va fi ucis 
în timpul unei revolte populare în 644). 


642, 22 septembrie: arabii ocupă Alexandria şi încheie astfel 
cucerirea Egiptului. 


642, noiembrie: e ales papă Teodor (+ mai 649), grec din 
Jerusalim; nu-l recunoaşte pe patriarhul ecumenic Pavel II. 


643: arabii invadează nordul Africii ocupând Cirenaica şi 
Tripolitana şi avansând spre Cartagina. 


645, iulie: dispută publică la Cartagina a Sfântului Maxim 
cu Pyrrhus, după care cei doi pleacă la Roma. Sfântul Maxim 
va rămâne (până în 653/655) la mănăstirea refugiaților 
palestinieni Sfântul Savva (Cellae Novae) de pe Aventin. 


646: rebeliunea exarhului Africii Grigorie, care moare în 647 
în luptă cu arabii la Sufetula, Trei sinoade africane con- 
damnă Ekthesis-ul monotelit. În finalul Tomosului dogma- 
tic împotriva Ekthesis-ului către Ştefan al Dorei (cf. mai 
jos p. 56—57), Sfântul Maxim insistă din nou asupra nece- 
sităţii imperioase a mărturisirii de credinţă ortodoxe. 


647: arabii cuceresc Cezareea Capadociei avansând în Asia 
Mică, construiesc o flotă cu care în 649 atacă Ciprul; ulte- 
rior vor invada şi insulele Rodos (654), Cos şi Creta (655). 


647: iritat de revenirea la monotelism a lui Pyrrhus ajuns 
la Ravenna, papa Teodor îl condamnă pe Pyrrhus şi-l de- 
pune pe Pavel II. Drept răspuns, Pavel II ocupă palatul 
Plakidia, reşedinţa apocrisiarilor romani din Constantino- 
pol, şi îi distruge altarul. Apocrisiarul diacon Martin (vii- 
„torul papă) fuge la Roma, dar apocrisiarul preot Anastasie 

e arestat şi exilat la Trapezunt, iar ucenicii săi Euprepie şi 
Teodor sunt şi ei arestaţi şi exilați în Cherson (Crimeea). 


647, octombrie: în numele împăratului Constans II este 
promulgat Typos-ul (decret imperial redactat de patriarhul 
Pavel II care interzice sub pedepse de maximă gravitate a 
se vorbi de una sau două voințe în Hristos). 


648-649: papa Teodor (* 13 mai 649) condamnă Typos-ul 
şi pregăteşte un sinod la Roma pentru soluționarea de 
principiu a dogmei hristologice. 


649, 5 iulie: e ales papa Martin I, care e sfinţit fără acordul 
împăratului de la Constantinopol. 


649, octombrie: Sinodul de la Lateran prezidat de papa 
Martin, în care 105 de episcopi din Italia, Sicilia, Sardinia 
şi Africa, alături de monahi refugiaţi din Răsărit, condamnă 
Typos-ul, monoenergismul şi monotelismul şi pe promo- 
torii lor, dogmatizând dioenergismul şi diotelismul hristo- 
logic. Actele şi canoanele lui dogmatice au fost redactate în 
greacă de Sfântul Maxim (cum a arătat editorul lor recent, 
R. Riedinger). 

Însuşi Sfântul Maxim pare să fi adus la Constantinopol 
actele Sinodului Lateran. Stabilit în palatul Plakidia, se 
bucură de relativă libertate de acţiune (Constans II fiind în 
campanie în Armenia). Acuzat de nestorianism de un si- 
nod local, e închis într-o mănăstire de maici pe care le 
converteşte însă la diotelism („Viaţa siriacă”). 


650: rebeliunea exarhului Ravennei Olympius. Trimis la 
Roma să-l aresteze pe Martin 1, acesta se proclamă împă- 
rat, dar moare în 652 atins de epidemia care decimase 
trupele romane angajate în lupta cu arabii care invadaseră 
Sicilia. 
653: întors din Armenia unde a încercat să împiedice 
printr-o „unire” religioasă desprinderea Armeniei de im- 
periu, Constans II se hotărăşte să lichideze opoziţia contra 
Typos-ului cu mână forte. Maicile convertite de Sfântul 
Maxim sunt arse pe rug („Viaţa siriacă”). 


42 


653, 17 iunie: din ordinul lui Constans II, pe atunci în vâr- 
stă de 23 de ani, papa Martin 1 e arestat la Roma de exar- 
hul Teodor Caliopas şi trimis la Constantinopol, unde 
ajunge în septembrie. Pe 19 decembrie e judecat pentru 
înaltă trădare; în urma intervenţiei patriarhului Pavel I1 
muribund, i se comută pedeapsa cu moartea în exil, mu- 
rind pe 16 septembrie 655 în Cherson (Crimeea). („Actele 
procesului, martiriului şi exilului papei Martin” şi „Memo- 
rialul lui Teodor Spudeul”) 


654, 8 ianuarie — 3 iunie: Pyrrhus devine pentru a doua 
oară patriarh al Constantinopolului, urmat după moartea 
sa de Petru I (654-666). 


654, iunie: legaţii papali obţin în iunie 654 aprobarea sfin- 
ţirii papei Eugeniu 1 fără recunoaşterea Typos-ului, în 
schimbul acceptării scrisorii „synodika” a patriarhului Petru. 
În august 654, Eugeniu I, constrâns de popor, respinge 
„synodika” patriarhului Petru şi se lasă sfinţit fără consim- 
ţământul imperial. ; 


655: la palatul imperial din Constantinopol are loc din or- 
-_dinul lui Constans II, pe atunci în vârstă de 25 de ani, pri- 
mul proces politic al Sfântului Maxim şi al ucenicilor săi 
condamnaţi la exil în Tracia: Maxim în Bizya, Anastasie 
Monahul în Perberis, iar Anastasie Apocrisiarul în Mesem- 
bria. („Audierea de la palat”) 


655: la Phoenix, în largul coastelor Lyciei, arabii înfrâng 
zdrobitor flota bizantină pe care o distrug, Constans II abia 
scăpând cu fuga de pe nava-amiral scufundată. 


656, 24 august, 8 şi 14 septembrie: tratativele de conciliere 
între Sfântul Maxim şi delegaţi ai palatului şi ai episcopa- 
tului bizantin la Bizya şi, respectiv, Rhegium, se soldează 
cu un eşec; Maxim şi ucenicii lui sunt retrimişi în locurile 
lor de exil din Tracia. („Discuţia de la Bizya”) 


657, 2 iunie: moare papa Eugeniu 1 şi e ales în locul său 
Vitalian (657-672). Pe baza ambiguă a unor compromisuri 
dogmatice şi canonice tacite, se ajunge la o reconciliere şi 

la „normalizarea” relaţiilor bisericeşti între Constantinopol 
şi Roma, care reiau astfel comuniunea întreruptă din 641. 


658, 18 aprilie: rechemat la Constantinopol pentru a fi făcut 
să adere la „reconcilierea” prin compromis a Bisericilor din 
Apus şi din Răsărit, Sfântul Maxim alege martiriul (ultima 
„Scrisoare către Anastasie”, testamentul său spiritual). 


659: armistițiu între imperiu şi califat în urma războiului 
civil din califat (656-661) pentru succesiunea lui Otman 
(644-656), conflict intern soldat în 661 cu înlăturarea de 
la putere a lui Ali (656-661) şi a familiei profetului şi în- 
temeierea la Damasc a dinastiei ummayazilor de către 
Muawiya I (661-680). Arabii evacuează Rodosul şi terito- 
riul exarhatului Cartaginei. 


662, mai-iunie: din ordinul lui Constans II, pe atunci în 
vârstă de 32 de ani, al doilea proces politic al Sfântului 
Maxim şi al ucenicilor săi condamnaţi la mutilare şi exil. 
Pe 8 iunie 662, exilaţii sosesc în Lazica (Caucaz), unde vor 
muri pe rând: Anastasie Monahul pe 24 iulie 662, Maxim 
Mărturisitorul pe 13 august 662 (în vârstă de 82 de ani), 
iar Anastasie Apocrisiarul pe 11 octombrie 666. („Scrisoa- 
rea lui Anastasie Apocrisiarul către Teodosie din Gangra”, 
666, şi „Memorialul lui Teodor Spudeul”, 668/669) 


662: devenit tot mai impopular şi temându-se de o revoltă, 
Constans II (care în 660 îşi asasinase şi fratele, Teodosie, 
faptă pentru care începuse să fie numit şi „Cain”) abando- 
nează Constantinopolul, vizitează în 662 Atena, iar în iulie 
663 Roma, unde e primit cu fast de papa Vitalian, stabi- 
lindu-şi apoi reşedinţa la Siracuza în Sicilia. 


668, 15 septembrie: Constans II, supranumit şi Pogonatul 
(Bărbosul), e asasinat la Siracuza în baie de un servitor, 
murind în vârstă de numai 37 de ani. 


668-685: domnia lui Constantin IV (n. 652), fiul lui Con- 
stans II, coîmpărat din 654, împreună cu fraţii săi Heraclie 
şi Tiberiu, coîmpăraţi din 659. Constantin IV renunţă la 
politica impopulară a tatălui său, revenind la ortodoxie şi 

promovând reapropierea de Roma. Apără cu succes Con- 
stantinopolul asediat timp de patru ani (674-678) de arabi 
pe care-i înfrânge zdrobitor provocându-le cel mai mare 
dezastru cunoscut de ei până atunci, în urma căruia cele 
două imperii încheie pacea. Victoria bizantină e interpre- 
tată ca o reluare a bunăvoinţei divine faţă de Imperiul ro- 
man revenit la ortodoxie (cf. mai jos, p. 57-58, considera- 
ţiile lui Anastasie Sinaitul). 


680, noiembrie — 681, septembrie: Constantin IV prezidează 
la Constantinopol Sinodul VI Ecumenic care restabileşte 
ortodoxia hristologică şi-i condamnă pe autorii monoener- 
gismului şi monotelismului: patriarhii Serghie, Pyrrhus, 
Pavel, Petru ai Constantinopolului, Cyrus al Alexandriei şi 
Honoriu al Romei. Triumf postum al cauzei rezistenţei 
teologice a Sfinţilor mărturisitori Martin şi Maxim şi al 
ucenicilor lor. Deşi, pentru a cruța memoria tatălui lui 
Constantin IV, Sinodul VI Ecumenic nu i-a reabilitat în 
mod expres, aceasta a avut loc în mod tacit prin canoniza- 
rea şi includerea lor ulterioară, în secolul IX, în Sinaxare. 


Utilă pentru orientare, această succintă cronologie nu 
oferă însă decât un cadru evenimenţial exterior, conturând 
doar punctele vizibile ale scenei şi jalonând schematic eta- 
pele destinului pământesc al principalelor personaje ale 
dramei care a făcut ca în secolul VII cu monotelismul (şi în 
secolele VIII-IX cu iconoclasmul) timpul martirilor şi măr- 
turisitorilor din epoca preconstantiniană să renască pe neaş- 
teptate, de data asta într-un stat care se voia a fi deja de 
trei secole Imperiul creştin prin excelenţă. Destinul pă- 
mântesc al sfinţilor Bisericii e determinat într-o măsură 
considerabilă de natura şi tipul societăţilor în care aceştia 
trăiesc, şi acest lucru face, de exemplu, ca — în ciuda nive- 
lării şi tipizării retorice proprii genului hagiografic, interesat 
în zugrăvirea unor „icoane” în cuvânt ale sfinţilor ca mo- 
dele de imitat, cu caracter exemplar şi supratemporal — 
biografiile reale ale sfinţilor ca personaje istorice să fie de 
fapt extrem de diferite, şi astfel viaţa episcopilor capado- 
cieni din secolul IV să nu semene deloc cu cea a stâlpni- 

cilor din secolul V, nici cea a monahilor iconoduli din se- 
colele VIII-IX cu cea a Sfântului Simeon Noul Teolog din 
secolele X—XI sau cu cea a sfinţilor isihaşti din secolele 
XIII-XIV. Şi aceasta pur şi simplu pentru că societăţile în 
care au trăit erau de fapt altele. 

Care era însă lumea martirilor ortodoxiei hristologice 
din secolul VII? Fiindcă destinul lor nu se explică decât în 
parte prin situaţia dramatică în care s-a aflat Imperiul ro- 
man de Răsărit al lui Iustinian împins pe marginea prăpas- 
tiei de valurile invaziilor slavo-avare (apoi bulgare) din- 
spre nord şi a celei persane şi ulterior arabe dinspre est. 
Pierzând trei sferturi din teritoriu şi populaţie şi redus la 
jumătate din Asia Mică, la Tracia şi câteva oraşe maritime 
din Marea Egee, el a devenit Imperiul bizantin medieval 
considerabil restrâns şi prins în cleştele format de califatul 
arab de la Damasc, hanatul bulgar din Balcani şi regatul 
longobard din Italia. Cunoscut şi sub numele de „epoca 
întunecată” (Dark Age) a Imperiului roman de Răsărit, se- 
colul VII, epocă de tranziţie de la Antichitate la Evul Mediu 
(în acelaşi timp antică tardivă şi protobizantină), s-a bucu- 
rat, în ciuda puţinătăţii izvoarelor scrise, de o atenţie sus- 
ținută din partea cercetătorilor+8. Mai ales de la mutaţia 
clară intervenită şi în bizantinologie (ca şi în întreaga cer- 
cetare istorică contemporană), şi în urma căreia subiectul 
istoriei bizantine nu mai sunt elitele (ca, de exemplu, la 
Ch. Diehl), nici statul (ca la G. Ostrogorski), ci societatea 
în ansamblul ei (homo byzantinus al lui A. Kazhdan49) 


48 Secolului VII i s-au consacrat câteva simpozioane, ale căror acte 
au fost publicate în periodicul Dumbarton Oaks Papers, Washington 
DC, 13 (1959), şi în volumul: Byzanz im 7. Jh. Probleme der Her- 
ausbildung des Feudalismus, Berlin (Est),1978; acestora li se adau- 
gă ampla sinteză a lui A. N. STRATOS, Byzantium in the Seventh Cen- 
tury, 5 vol., trad. engl. Amsterdam, 1968-1980; dar cea mai solidă 
monografie rămâne cea a bizantinologului britanic din Birmingham 
J. F. HALDON, Byzantium in the Seventh Century. The Transforma- 
" tion ofa Culture, Cambridge UP, 1990. 

49 Cf. A. KAZHDAN / G. CONSTABLE, People and Power in Byzan- 
tium. An Introduction to Modern Byzantine Studies, Dumbarton 
Oaks, Washington DC, 1982, 10912. 

sau statul şi societatea împreună (excelenta sinteză a lui 
W. Treadgold50). Ultimele investigaţii întreprinse de sa- 
vanţi gen A. Kazhdan şi J. F. Haldon ne învaţă să citim în 
secolul VII, dincolo de semnele unei crize dramatice mar- 
cate de devastările invaziilor, declin demografic, dezordine 
economică şi colaps politic, simptomele unei „transformări” 
structurale a întregii societăţi din bazinul de est al Medi- 
teranei în toate microstructurile ei. Semnificative sunt da- 
tele aproximative ale prăbuşirii. demografice a populaţiei 
din bazinul mediteranean: aceasta se ridicase la 52 de mi- 
lioane în anul 200 î. Hr., ca apoi să scadă în mod constant 
la 47 de milioane în anul 1 d. Hr., la 45 de milioane în anul 
200 d. Hr., la 41 de milioane în anul 5oo d. Hr., la 32 de 
milioane în anul 600 d. Hr., ca în anul 700 d. Hr. să atingă 
nivelul minim de 25-de milioane (după care a urcat trep- 
tat, dar va reatinge nivelul de 52 de milioane abia în 1940— 
1945!)5:. Constantinopolul însuşi, care pe vremea lui Iusti- 
nian (* 565) atinsese circa 500.000 de locuitori, mai nu- 
măra abia 60.000 de locuitori în jurul anului 700, scăzând 
dramatic de aproape zece ori în 150 de ani! Un rol decisiv 
în această diminuare demografică l-au jucat şi frecventele 
epidemii de ciumă din secolele III-II în. Hr. şi apoi din se- 
colele VI-VIII, numai în intervalul 542-767 înregistrându-se 
opt epidemii devastatoare, totul pe fondul unei răciri a 
climei (veritabilă „miniglaciaţiune”) în secolele VI-—VII, cu 
efecte catastrofale în plan economic şi demografic. Pe acest 
fond, Imperiul roman reorganizat de Dioclețian şi încreşti- 
nat de Constantin devine un „stat lărgit” excesiv şi o „soci- 
etate împovărată” (W. Treadgols) suportând cu dificultate 
presiunile triburilor barbare germane care au determinat 
împărţirea lui în 395 d. Hr. Dacă în Apus Imperiul s-a pră- 
buşit făcând loc regatelor germanice, în Răsărit Imperiul a 
supravieţuit riscului barbarizării, ba chiar a încercat prin 


50 W, TREADGOLD, A History of Byzantine State and Society, Stan- 
ford CA, 1997. 

5: Datele lui J. Biraben la P. CHAUNU, Histoire et Decadence, Pa- 
ris, 1981; trad. rom. C. Mărginean: P. CHAUNU, Istorie şi decadenţă, 
Cluj, 1995, p. 127. 

Iustinian o funestă reconstituire, expunându-se prin recu- 
cerirea Italiei şi Africii „riscului supraextinderii” (W. Tread- 
gold). În condiţiile reducerii dramatice a populaţiei şi a 
unei „societăţi divizate” interior de tulburări urbane şi 
schisme religioase, Imperiul, invadat simultan de slavi şi 
avari dinspre nord şi de persani şi arabi dinspre răsărit, a 
evitat cu dificultate între anii 610-678 catastrofa, supra- 
vieţuind ca un stat şi o societate mult restrânse şi mai ales 
profund schimbate faţă de cele anterioare. Imperiul roman 
antic era bazat pe o reţea de cetăţi (polis, municipium), în 
care oraşul antic era unitatea socială fundamentală din 
toate punctele de vedere: economic, social şi cultural. Or 
secolul VI a văzut criza, iar secolul VII disoluția oraşului 
antic şi stingerea culturii urbane. În secolul VIII polis-urile 
antice încetează să mai existe în Asia Mică şi Grecia (înlo- 
cuite de simple fortărețe, ele vor reapărea ca oraşe medie- 
vale abia spre mijlocul secolului IX). Societatea diminuată 
se dezurbanizează, se reruralizezaă şi atomizează, îşi pierde 
diversitatea şi complexitatea, se simplifică şi se uniformi- 
zează. Dispar atât aristocrația senatorială şi elitele urbane, 
cât şi sclavii şi colonii, şi apare o masă de populaţie agrară 
relativ uniformă, țărani plătitori de taxe şi soldaţi supuşi 
direct, fără intermediar, elitei birocratice centraliste a Con- 
stantinopolului în al cărei vârf se află împăratul, şeful ab- 
solut al statului şi conducătorul direct al întregii societăţi, 
responsabil atât de apărarea ei militară, cât şi de ordinea 
ei internă. Legăturile sociale şi asocierile intermediare ale 
diverselor corporaţii se desfac o dată cu destrămarea polis- 
ului şi societatea fragmentată şi atomizată se repliază pe 
familia nucleară, care devine principala microstructură 
economică, profesională şi socială. Declinul economic e 
dramatic: reapar economia de tip „barter” şi schimburile 
neeconomice; meşteşugurile şi comerţul se restrâng consi- 
derabil. O dată cu dezurbanizarea se stinge şi vechea cul- 
tură urbană antică: dispar nu doar teatrul, băile şi şcolile 
(şcolile superioare din Constantinopol dispar în secolul VII, 
reapărând abia îni secolele IX şi XI), dispare însuşi modul 
de viaţă antic şi tipul lui de cultură urbană. Modul de exis- 

tenţă prin excelenţă public, deschis, plural, cosmopolit, 
pestriţ, tolerant şi accesibil al polis-ului antic e înlocuit de 
cel privat, închis în sine, unitar, intolerant şi standardizat, 
tipic pentru Evul Mediu. Cultura păgână dispăruse practic 
de la sfârşitul secolului VI, episcopii şi monahii victorioşi 
în lupta cu cultura clasică devin, fără concurenţă, dețină- 
torii monopolului culturii, atât învățătorii, cât şi patronii 
noii societăţi creştine. Viaţa intelectuală şi creativitatea artis- 
tică dispar pentru a reapărea abia în secolul IX. Sentimen- 
tul dominant este cel de insecuritate şi angoasă. Sub apa- 
renţa de uniformitate impusă de regimul de stat absolutist 
al autocrației imperiale, societatea fragmentată e profund 
divizată şi măcinată în interior de forţele centrifuge ale 
mişcărilor de regionalizare şi particularism. La acestea se 
adaugă contestarea internă de tip religios a monahismului 
plin atât de mişcări anarhice în jurul feluriţilor „oameni 
sfinţi” (holy men), cât şi de dorinţa de a impune un polis 
alternativ în mănăstirile cu viaţă comunitară, concurând 
serios astfel autoritatea instituţională atât a Imperiului, 
cât şi a Bisericii oficiale. Sfinţii — martiri sau monahi, dar 
şi icoanele şi moaştele lor — devin noii protectori şi centru 
de constituire a unei comunităţi religioase neoficiale, para- 
lele cu medierea instituţională între divin şi uman oferită 
de împărat şi episcopi în cadrul riturilor ceremonialului de 
la palat şi ale liturghiei din biserici. Oficializarea Bisericii 
în secolul IV a dus ca efect secundar la un creştinism cu 
două viteze şi la divizarea internă a societăţii creştine (prea 
uşor acceptată) între creştinii nedesăvârşiţi din lume şi cei 
desăvârşiţi, monahii renunţători la lume. Aceştia din urmă 
devin autorităţi spirituale pentru credincioşi, cărora într-o 
lume nesigură şi instabilă le oferă protecţie şi îndrumare şi 
funcţionează ca furnizori de ordine, securitate şi linişte 
metafizică de dincolo de lume (oglindite atât pe feţele, cât 
şi în icoanele lor hieratice). Creştinismul îşi pierde elanul 
misionar şi se repliază introvertit pe o axă dominată de polii 
„pietăţii” şi „securităţii” (J. Haldon). Loialitatea şi răspun- 
derea faţă de stat şi comunitate (concetăţeni) sunt înlocuite 
de loialitatea personală faţă de Dumnezeu şi familie; statul 

însuşi e o familie mare având în frunte un „Pater familias” 
inaccesibil, al cărui loc e luat adeseori de sfinți şi monahi. 
Imperiul roman devine tot mai religios şi locuitorii lui se 
simt tot mai mult nu cetăţeni romani, ci membri ai unui 
Popor mesianic al lui Dumnezeu de tip vechi-testamentars2. 
Condus de figuri mesianice: împărați, patriarhi-preoți, 
monabhi-profeţi, noul Popor al lui Dumnezeu are misiunea 
de a respecta şi menţine ordinea divină unică şi universală 
a credinței şi vieţii, de a apăra Ortodoxia şi moralitatea şi a 
sancţiona orice deviere pluralistă de la această ordine prin 
erezie sau imoralitate. Căderea în aceste heterodoxii dog- 
matice şi etice, complicitatea cu ereziile subversive, cu pă- 
gânismul pervers sau iudaismul perfid, au expus Poporul 
mesianic al lui Dumnezeu sancţiunii pedepselor divine 
reprezentate de invaziile barbare şi arabe. Unitatea şi con- 
formismul devin obsesii ale unei societăţi fragmentate în 
disperată căutare a coeziunii şi reperelor simbolice. 

Pe acest fond, conflictul de autoritate escaladat în per- 
secuţie şi martiriu dintre tânărul împărat Constans II, 
moştenitorul tradiţiei „cezaropapiste” iustiniene a împăra- 
tului total, şi bătrânul monah Maxim, reprezentantul creş- 
tinismului radical eshatologic al începuturilor, anticipează 
deja conflictul dramatic dintre bazileii iconoclaşti şi mo- 
nahii iconoduli care va domina secolele VIII-IX. Triumful 
Ortodoxiei şi reconcilierea între Imperiu şi monahism va 
veni abia pe 11 martie 843, dar acum Bizanțul devenise un 
alt stat şi o societate schimbată. 


diac. Ioan 1. Ică jr 


52 Cf. E. von IVÂNKA, Rhomtierreich und Gottesvolk, Freiburg-— 
Minchen, 1968. fe, 

Texte ilustrative 


Botezul forțat al evreilor şi samarinenilor 
la Cartagina în 63253 


Ca să cunoaşteţi, cinstiţi părinţi, şi lucrul nou care s-a 
făcut aici acum, voi grăi pe scurt în câteva rânduri. Binecu- 
vântatul rob al lui Dumnezeu şi preailustrul eparh [Gheor- 
ghe] al celor de aici [Cartagina], revenind din împărăteasa 
cetăților [Constantinopol], după porunca preaevlavioşilor 
noştri împărați [Heraclie şi fiul său, Heraclie-Constantin], 
i-a făcut creştini pe toţi iudeii şi samarinenii autohtoni sau 
veniţi aici din toată Africa, împreună cu femeile, copiii şi 
casnicii lor, şi care se cifrează la mai multe zeci de mii de 
suflete, aducându-i cu forţa la preasfântul Botez în ziua 
Sfintei Cincizecimi a anului al cincilea al indicţiei de faţă 
[632]54. Aud însă că aceasta s-a făcut în tot imperiul roma- 
nilor, lucru pentru care am fost cuprins de grozavă spaimă 
şi pentru care tremur. Căci mă înspăimânt mai întâi ca nu 
cumva să fie insultată această mare şi cu adevărat dumne- 
zeiască taină [a Botezului] dată celor care nu arată prin 


53 Sfârşitul inedit al Epistolei 8 „către acelaşi” [preot Iordanes], 
editat după Vatic. gr. 1502 (secolul XI), f. 175, de R. DEVREESSE, 
Revue des sciences religieuses 17 (1937), p. 25-35, text: p. 34-35. În 
această scrisoare Sfântul Maxim se prezintă ca „rătăcind fără păstor” 
şi încheie cu următorul apel: „Ci mă cheamă la tine şi mă aşază sub 
aripile tale, dacă într-adevăr lipseşte orice teamă de barbarii văzuţi, 
din cauza cărora, din iubire de viaţă, am venit aici trecând peste 
mari distanţe ale mării. Pentru aceasta rog pe atotsfințenia voastră ca 
o dată cu arătarea dorită a tăriei atotstrălucitoare potrivit lui Dum- 
nezeu să-mi daţi prin scrisoare şi o ştire mai exactă despre toată 
starea de acolo. Căci fiind slab cu gândul şi lipsit de vigoare şi 
de-abia putând să stărui în puţină pace din pricina fricii, voiesc să 
fac călătoria pe mare în siguranţă” (PG ga, 444D-—4454). 

54 Acest botez forţat al evreilor era cunoscut din cateheza anti- 
iudaică a evreului convertit Iacob, editată de N. BONWETSCH: Doctri- 
na Iacobi nuper baptizati, Berlin, 1910 şi recent cu un comentariu 
exhaustiv de G. DAGRON / V. DEROCHE în Travaux et Memoires (Cen- 
tre de Recherche d'Histoire et de Civilisation Byzantines) 11 (1991), 
p. 069-273. i 

credinţă o voință personală [gnome] potrivită. Iar, în al 


doilea rând, mă gândesc şi la primejdia sufletelor acelora, 
ca nu cumva, având rămasă în adâncul lor rădăcina amară 
a necredinţei părinţilor lor, atât să taie de la ei lumina ha- 
rului, cât şi să-şi înmulțească osânda care creşte cu întu- 
necimea necredinţei. Iar, în al treilea rând, mă tem ca nu 
cumva «marea apostazie» aşteptată de Sfântul Apostol 
[2 Tes 2, 3] să ia început prin amestecul acestora cu cei 
credincioşi, prin care vor putea să arunce fără bănuială 
între cei mai simpli sămânţa cea rea a smintelilor împotriva 
sfintei noastre credinţe, şi atunci aceasta să se găsească a fi 
un semn vădit şi incontestabil al sfârşitului murmurat de 
toate, în care cei ce se pregătesc pe ei înşişi prin rugăciuni, 
cereri şi lacrimi multe, şi prin purtările găsite de ei a fi spre 
dreptate aşteaptă marile încercări şi lupte pentru adevăr. 


Invazia arabă a Orientului, colaboraţionismul evreilor, 
necesitatea mărturisirii dreptei credinţe 
(638-639)55 


Vă aduc aminte vouă, de Dumnezeu păziţilor, să vegheaţi 
şi să vă rugaţi după porunca Domnului [Mt 26, 41], ca să 
nu fim prinşi în cursele încercărilor ce ne împresoară din 
toate părţile. Căci de vom veghea şi vom sta treji, ştiu că 
vom fi păziţi de demoni; şi de ne vom ruga, vom atrage 
spre ajutorul nostru harul lui Dumnezeu, care luptă îm- 
preună cu noi şi ne arată biruitori asupra a toată puterea 
potrivnică şi ne izbăveşte de toată rătăcirea şi neştiința. 

Aceasta trebuie să o facem mai ales acum când şi fără nici 
o poruncă firea însăşi ni se face învăţătoare a refugierii la 
Dumnezeu, luând drept sfătuitoare vicisitudinea existentă. 
Căci ce vicisitudine mai mare este decât relele care au cu- 
prins acum lumea locuită? Ce e mai cumplit pentru cei ce 
au simţire decât cele ce se întâmplă acum? Ce e mai vred- 


55 Finalul Epistolei 14 către ilustrul Petru, exarhul Africii, circa 
638-639, PG 91, 537C-544C. 

pic de milă sau mai înfricoşător pentru cei ce le pătimesc? 
Decât a vedea un neam al pustiului şi barbar [arabii] stră- 
bătând pământul străin ca pe al său propriu şi civilizaţia 
[politeia] blândă [a creştinilor] mistuită de nişte fiare săl- 
patice şi crude, care n-au nimic omenesc decât simplul as- 
pect al formei exterioare? Şi decât a vedea poporul iudeu, 
care de la începuturile lui se bucură de sângele oamenilor 
şi cunoaşte drept singur lucru bineplăcut lui Dumnezeu 
uciderea făpturii, încă şi mai pornit în nebunia de a se face 
mai vestit în bogăţia vicleniei decât toţi cei vestiți în răutate: 
oameni de care Se scârbeşte Dumnezeu, deşi cred că-L slu- 
jesc pe Dumnezeu, poporul cel mai necredincios decât toate 
popoarele de pe pământ şi de aceea cel mai dispus la pri- 
mirea puterii potrivnice, precedând prin orice mod şi dis- 
poziţie venirea celui rău, căci prin cele ce face vesteşte ve- 
nirea lui antihrist, fiindcă nu L-a cunoscut pe Mântuitorul 
adevărat; poporul răuvoitor şi nelegiuit, urâtor de oameni 
şi urâtor de Dumnezeu, cu atât mai urâtor de oameni cu 
cât e mai urâtor de Dumnezeu, îngăduindu-şi să se delec- 
teze de ocările împotriva sfinţilor, el arată că e aproape 
răzbunarea, făcând totul ca să le fie pedeapsa cât mai 
dreaptă, căci prin fapte îşi arată în mod deplin tirania şi 
revolta împotriva lui Dumnezeu; patronul minciunii, crea- 
torul uciderii şi duşmanul adevărului, prigonitorul amar- 
nic al credinţei mele, prin care s-a desfiinţat rătăcirea poli- 
teistă şi au fost alungate falangele demonilor, prin care 
potrivit prorociei „toate popoarele au plesnit cu mâinile şi 
au strigat lui Dumnezeu cu glas de bucurie. Că Domnul 
este preaînalt, înfricoşător, împărat mare peste tot pămân- 
tul” [Ps 46, 1-2], fiindcă lor li s-a făcut cunoscut în chip 
tainic Fiul Unul-Născut venind în trup ca „Domn” ca Unul 
Care porunceşte ca unor robi virtutea celor ce se ţin de po- 
runci prin făptuire; „Preaînalt” ca dăruitor al cunoaşterii 
adevărate celor ce se grăbesc din dorinţa de înţelepciune 
prin contemplare spre înţelegerea tainelor goală de simbo- 
luri; „înfricoşător” ca Judecător şi Răzbunător al încălcări- 
lor; „Împărat” ca Unul Care împarte fiecăruia cele pregătite 
după vrednicie; iar „mare” ca Unul Care ce face mai presus 

de fire prin cele contrarii cele contrare şi prin pătimire 
creează nepătimirea, prin moarte, viaţa şi dăruieşte firii cu 
o putere uimitoare [paradoxală] prin lipsurile după trup 
deprinderile neschimbabile în cele bune. Dar nici aşa po- 
porul cel fără de minte nu se ruşinează şi nu încetează să 
prigonească credinţa şi virtutea, pe care în mod limpede le 
prigoneşte din pizmă, ca unul ce a căzut din amândouă şi 
nu ştie că a căzut, „şchiopătând din amândouă gleznele” 
[3 Rg 18, 21] şi neputându-se ridica deloc din căderea ne- 
credincioşiei sau, ca să spunem mai potrivit, nevrând să 
face asta; ca unul ce trădează pururea credinţa şi virtutea 
de dragul mândriei şi al plăcerii, ca un popor apostat şi 
nebun şi ca un neam neînvăţat. Căci împărţindu-şi viața sa 
între acestea, apostatul şi plinul de fărădelegi îşi face din 
una [din mândrie] mamă a apostaziei, iar din cealaltă [din 
plăcere] creatoarea urii de oameni, ca atât Dumnezeu, cât 
şi creaţia să fie ocărâte de el: Unul [Dumnezeu] fiind dis- 
prețuit, iar cealaltă [creaţia] stricată de miasmele între- 
prinderilor lui. 

Ce este deci, precum spuneam, mai înfricoşător decât 
acestea pentru ochii sau urechile creştinilor? Decât a vedea 
îngăduindu-se unui neam crud şi nebun ca să-şi întindă 
mâinile împotriva moştenirii dumnezeieşti. Dar acestea le-a 
făcut să se întâmple mulţimea păcatelor noastre. Căci n-am 
vieţuit în chip vrednic de Evanghelia lui Hristos. Toţi am 
păcătuit, toți am săvârşit fărădelegi, toţi am părăsit calea 
poruncilor care zice: „Eu sunt calea” [In 14, 6]. Ne-am făcut 
fiare unii altora, nemaicunoscând harul iubirii de oameni 
şi taina pătimirilor pentru noi ale Dumnezeului întrupat 
„şi am umblat :pe cărări neumblate” [Sol 5, 7], întărind 
adică prin dispoziţia socotinţei noastre afecțiunile patimi- 
lor de necinste [Rm 1, 26]. Deci să veghem şi să ne rugăm 
„ca nu cumva să se îngreuneze inimile noastre şi mai mult 
de săturare şi beţie” [Le 21, 34]. Căci „săturarea” este îndo- 
iala de cuvântul credinţei în timpuri de prigoane, iar „be- 
ţia” e respingerea gândurilor potrivit firii, prin care se pro- 
duce în chip natural cunoaşterea celor ce sunt, când din 
cauza destinderii sufletul e doborât de năvala ispitelor şi, 

fiind întunecat, pătimeşte, cum spuneam, o agitaţie faţă de 
cuvântul credinţei. Căci dacă ne vom ruga şi vom veghea, 
vom ţine mai întărită credinţa în Domnul şi Dumnezeul 
nostru lisus Hristos, văzând şi făcând experienţa dezno- 
dământului celor pe care le-a prezis. Să nu ne înstrăinăm 
deloc şi să nu răbdăm în suflet vreo agitaţie, pătimind con- 
trar făgăduinţei, ci să ţinem mai întărită credința, văzând 
împlinită prin lucruri prezicerea Domnului. lar dacă dez- 
nodământul celor prezise face întărirea credinţei, să ne 
întărim şi noi prin cele ce se fac credinţa noastră, aflând că 
e adevărat Cel ce le-a grăit. Şi să-L mărturisim Dumnezeu 
înaintea oamenilor, ca unii ce nu mai ştim nicidecum de 
moarte, ca şi El să dea mărturie pentru noi înainta Tatălui 
[Lc 12, 8] şi să ne ducă [la EI] mântuiţi prin buna mărturi- 
sire pe care a început-o, făcându-Se model al virtuţilor 
noastre, căci „a dat mărturie pe vremea lui Pilat din Pont 
şi a mărturisit mărturisirea cea bună” [1 Tim 6, 13]. Pe care 
fie să ne învrednicim şi noi să o imităm prin harul Lui 
atunci când timpul ne-o va cere, nesărind grăbiţi în pri- 
mejdii pentru cuvântul dreptei credinţe, ci evitând pe cât e 
cu putinţă încercările prin cruţarea prigonitorilor şi prin 
cunoaşterea din experienţă a slăbiciunii firii noastre, edu- 
cându-i pe cei încă prunci şi aşteptând Cuvântul Care ne 
cheamă şi Care venind în chip nevăzut în cei ce luptă după 
lege luptele pentru dreapta credinţă, străbate în ei alergarea 
martiriului, ca Singurul Care poate birui simţirea şi firea. 
Fiindcă martiriul arată în mod limpede victoria asupra 
simţirii şi firii; prin el are loc ridicarea minţii şi a raţiunii 
împotriva patimilor prin care se întăreşte dorul de Dum- 
nezeu, care-i convinge în chip uimitor [paradoxal] pe cei 
îndrăgostiţi de EI să treacă spre Cel dorit prin moarte. Fie 
ca şi noi să ne învrednicim să ne înfăţişăm înaintea Lui 
strălucind prin mărturisirile Lui pe care fie să le aducem 
împreună cu noi atunci când vom pleca de aici şi vom trece 
în lumea fără sfârşit, prin rugăciunile şi soliile Preasfintei 
Stăpânei noastre de Dumnezeu Născătoarea şi Pururea Fe- 
cioara Maria şi ale tuturor sfinţilor. Amin. 

Necesitatea imperioasă a mărturisirii dreptei credinţe 
(cca 646-—647)55 


Cine dintre cei ce simt în orice fel pe Dumnezeu şi atârnă 
de slava Lui atotluminoasă, de la care, prin care şi spre 
care este mântuirea celor care-L mărturisesc în chip bine- 
cinstitor ar alege să lase credinţa ortodoxă predată nouă 
de la început prin cuvintele dumnezeieşti (ale Scripturii] şi 
Părinţii cei dumnezeieşti şi să prefere inovaţia recentă, îm- 
potriva căreia, ca şi a oricărei alteia inventate împotriva 
raţiunii bine-cinstitoare de cei care gândesc astfel, s-a pro- 
nunţat blestemul sinodal aprobat al Sfinţilor Părinţi adunaţi 
la Chalcedon, decât numai cel care, împovărându-l viaţa, a 
preferată slavei care vine de la Dumnezeu înstrăinarea de 
El. De aceea privind, stăpâne, la lucrurile însele şi înţele- 
gând că este în chip vădit şi deschis o înaintare şi vestire 
mai dinainte spre răsturnarea întregii cinstiri a lui Dumne- 
zeu şi tăgăduirea adevăratei cunoaşteri a Unului-Născut, a 
rătăcirii ultime şi a fiarei de pe urmă potrivit prezicerii din 
insuflare dumnezeiască şi preafericită luminare a sfinţilor 
bărbaţi care gândesc acestea spre păzirea noastră, a celor 
ce am ajuns la sfârşitul veacurilor [cf. z Co 10, 11], să ne 
păzim fiecare cu toată vigoarea inimii noastre de această 
inovaţie introdusă ulterior, ca să nu fim atraşi şi duşi de ea 
din negrijă şi nepăsare, ci să stăm foarte tare şi vitejeşte 
împotriva oricărei impietăţi, „surpând”, ca să vorbim scrip- 
turistic, „gândurile şi orice înălțime ridicată împotriva cu- 
noaşterii lui Dumnezeu” [2 Co 10, 4], de acest lucru asigu- 
rându-ne cu iubire de oameni Însuşi Mântuitorul a toate, 
Domnul şi Dumnezeul nostru, Care zice: „Atunci de vă va 
zice cineva: Iată, Hristos e aici! Iată, e acolo!, să nu cre- 
deți” [Mt 24, 25], alungând cât mai departe de taina Lui 
diferitele credinţe şi presupuneri false despre E] ale celor 
suciţi, şi împingându-i pe următorii Lui de ]a orice opinie 


5% Finalul Opusculului teologic şi polemic 15 (Tomos dogmatic 
împotriva Ekthesis-ului către Ştefan al Dorei, 646-647), PG 91, 
181B-184B. 

străină, prin care cei sfăditori şi cu gândire contrară obiş- 
nuiesc să tulbure şi să războiască curăţia mărturisirii în E]; 
ca nu cumva mintea noastră evlavioasă şi iubitoare de 
Dumnezeu, fiind prinsă de ceva din acestea, să cadă din 
adevăr şi să fie dusă de apa curgătoare a unor poveşti pro- 
babile, nefiind întărită de dovada cuvintelor patristice. De 
aceea cuvântul [Scripturii] ne îndeamnă iarăşi: „Privegheaţi 
şi vă rugaţi, ca să nu intraţi în ispită” [Mt 26, 41], vrând să 
sădească în noi prin „priveghere” trezvia față de aceasta şi 
prin „rugăciune” ajutorul harului Său, iar „ispită” se referă 
aici la cea care vine din amăgire, nu din constrângere, în 
care suntem duşi de noi înşine, nu de alţii, abătându-ne de 
la cărarea dreaptă şi împărătească. Pe care umblând drept 
şi voi, de Dumnezeu călăuziţilor, aţi călăuzit cu înţelepeiu- 
ne şi pe cei ca mine, care şchioapătă de ambele picioare 
ducându-ne spre lumina neumbrită şi neînserată a prea- 
dumnezeieştii mărturisiri şi vieţuiri a Cuvântului privind 
spre răsplata care vine de acolo. Fiindcă şi legea dumneze- 
iască porunceşte ca cei puternici ca voi să purtaţi poverile 
celor neputincioşi şi aşa să pliniţi legea [Rm 15, 1; Ga 6, 2]. 
Iar povara mai grea decât oricare alta din cele grele e indi- 
ferenţa faţă de aceste lucruri care are loc în cei mai prunci 
la minte prin schimbările timpurilor şi persoanelor, fie 
prin amăgirea linguşitorilor, fie prin ameninţarea celor 
stricţi, şi care răsar irezistibil mai ales în vremea unei ire- 
gularități generale. 


Erezia, persecuția şi invazia arabă 
(eca 700)7 


Apoi moare Heraclie şi Martin e exilat de odrasla lui 
Heraclie. Şi repede se scoală Amalecul pustiei [arabii] 
lovindu-ne pe noi, poporul lui Hristos. Atunci deci a fost 
acea primă, înfricoşătoare şi incurabilă cădere a armatei 
romane, vărsarea de sânge de la Gabitha, larmuk şi Dathe- 


57 ANASTASIE SINAITUL, Omilia 3, 1 la alcătuirea omului de Dum- 
nezeu, ed. K. Uthemann, CChSG 12, 1985, p. 59-61. 

ma, după care au avut loc cuceririle şi devastările Palesti- 
nei, Cezareelor şi Ierusalimului, urmate de înrobiri şi pus- 
tiiri incurabile ale pământurilor şi insulelor şi întregii Ro- 
manii. Dar nici aşa nu şi-au venit în simţire stăpânitorii şi 
domnii romanilor, ci punând să fie aduşi cei care au stră- 
lucit în Sinodul de la Roma [Lateran] i-au supus tăierii 
limbii şi mâinilor. Dar care a fost răsplata noastră de la 
Dumnezeu pentru aceste lucruri? Acea pieire aproape cu 
totul a armatei şi flotei romane şi iarăşi pustiirea avansată 
a tuturor popoarelor şi locurilor creştine care n-a încetat 
până când prigonitorul lui Martin n-a murit de sabie în 
Sicilia. r 

Dar fiul acestuia, evlaviosul Constantin, a unit printr-un 
Sinod Ecumenic sfintele Biserici mărturisind, potrivit Sfin- 
ţilor Părinţi, o voinţă şi lucrare dumnezeiască şi omenească 
în Hristos. Care Sinod, fiind primit de Dumnezeu ca o jertfă 


bine-primită şi ca însăşi tămâia lui Aaron, a făcut să înce- - 


teze pentru douăzeci de ani dezastrul poporului nostru, a 
întors sabia vrăjmaşilor împotriva lor înşişi, a dat odihnă 
ținuturilor, a făcut marea iarăşi navigabilă şi a făcut nu 
puţină uşurare, mângâiere şi pace întregii Romanii. 

Viaţa greacă 


Viaţa, conduita şi martiriul 
cuviosului părintelui nostru 
Maxim Mărturisitorul 
scrisă de monahul Mihail Exabulitis 
de la mănăstirea Studiu: 


Prolog? 


1. Dacă viaţa tuturor celor care au vieţuit potrivit lui Dum- 
nezeu e utilă şi folositoare ca una care îndeamnă la virtute 
şi aţâţă la imitarea binelui, cea a dumnezeiescului Maxim 
Mărturisitorul pe cât e de mare şi vestită în toate, pe atât e 
mai eficace în a antrena spre virtute şi mai deosebită decât 
toate în a fi de folos sufletului. Căci bărbatul acela a avut 
nu numai o viaţă suprafirească, dar şi un cuvânt plăcut şi 
o luptă nobilă şi incomparabilă, a căror simplă aducere- 
aminte ştie să aducă multă plăcere şi să sădească în sufle- 
tele iubitoare de Dumnezeu o mare dragoste de virtute. De 
aceea şi cuvântul de faţă, care intenţionează să spună cele 
privitoare la acela, vrea şi poate în cea mai mare parte să 


1 BHG 1234. PG 90, 69-—109 (recenzia 2). Trad. după ed. B. NEIL / 
P. ALLEN, The Life of Maximus the Confessor. Recension 3, Center 
for Early Christian Studies, Australian Catholic University (Early 
Christian Studies 6), St. Pauls Publications, Strathfield Australia, 
2003, p. 38-82, 174-184. Numele autorului e dat de manuscrisul din 
secolul XI Codex Constantinopolitanus Panagias 7, f. 188r: „Bios... 
syngrapheis para Michael monachou tou Exaboulitou mones tou 
Stoudiou”. W. Lackner a arătat în Analecta Bollandiana 85 (1967), 
p. 294-298 că pentru „viaţa” Sfântului Maxim înainte de plecarea în 
Africa, Mihail Exabulitis a luat ca model „Viaţa A” a Sfântului Teodor 
Studitul (î 826), PG 99, 113-232 (BHG 1755). 

2 Începutul „vieţii” Sfântului Maxim (PG go, 684) e identic cu cel 
al „vieţii” Sfântului Teodor (PG 99, 1134). 

pună în mijloc şi să înfăţişeze fiecare în parte din cele 
făcute de el, ca prin aducerea lor aminte să devină mai plă- 
cut şi să dea mare har celor care le ascultă; nu poate însă 
nici să aibă dintr-o dată cuprinderea tuturor, nici să spună 
lauda datorată pentru cele pe care le poate cuprinde, fiindcă 
până şi cele mai mici lucruri din cele lucrate de acest om 
minunat sunt mai presus de puterea cuvântului. Prin ur- 
mare, întrucât nu e ceva nici uşor, nici practicabil pentru 
acest cuvânt să le spună pe toate, mi s-a părut justificat să 
las deoparte unele, fără să pot fi cu nimic învinuit pentru 
această omisiune, pentru că, după câte ştim, nimeni altul 
înainte de noi nu s-a aplecat asupra tuturor celor ale aces- 
tui bărbat întrucât vedea că această întreprindere e una 
anevoioasă şi greu de atins. Dar ca să nu ne arătăm că tre- 
cem cu desăvârşire pe lângă o temă atât de mare şi că, în- 
trucât nu ne e cu putinţă să o atingem întru totul, abando- 
năm totul, lucru care socot că e nefolositor şi nu în afară 
de orice învinuire, e necesar pentru mine să ofer acest cu- 
vânt, deşi îl ştiu foarte mic şi extrem de deficitar față de 
realităţi. Fiindcă aşa ne-am putea împlini şi datoria faţă de 
noi şi v-am achita datoria şi vouă celor care ne-aţi cerut 
neapărat drept plată cuvântul despre acela. Iar dacă acest 
cuvânt va menţiona şi altele din cele făcute între timp, acest 
lucru nu este cu totul în afara cuvântului, nici a vremurilor 
de atunci care, precum ştiţi, au pus în mişcare multă defăi- 
mare împotriva adevărului. Dar, pe cât e cu putinţă, cele 
ale cuviosului trebuie povestite de la început şi până acum, 
drept pentru care să începem acum cuvântul. 


Naştere, familie, educaţie 3 


2. Dumnezeiescul Maxim Mărturisitorul a avut, aşadar, 
drept patrie primul între oraşe, marele Constantinopol, pe 
care cuvântul ştie să-l numească şi Noua Romă. De neam 
nobil încă de la început, părinţii lui nu erau inferiori mul- 
tora în ce priveşte vaza lumii; lucrul excepţional la ei era 


3 Pasaj (PG 9o, 68A) similar cu unul din „viaţa” Sfântului Teodor 
Studitul (PG 99, 1134). 

evlavia şi înclinația spre virtute şi familiaritatea cu ea, ast- 
fel încât ar fi putut să-şi tragă strălucirea mai mult de la ea 
decât de la neam. Aducându-l la lumină pe fericitul acesta 
şi ducându-l de foarte tânăr cu trupul la dumnezeiasca 
baie [a Botezului] ca să primească de prunc curățirea, 
aceştia nu l-au lăsat să facă nimic din cele ce sunt spre plă- 
cerea tinerilor, nici să-şi ocupe gândirea cu lucrurile prun- 
ceşti şi copilăreşti, pentru ca firea fragedă şi uşor de plă- 
mădit să nu fie atrasă spre obiceiuri relaxate şi pline de 
moliciune, ci plămădindu-l pe nobilul tânăr prin lucrurile 
tari şi bărbăteşti au sădit în el o mare înclinare spre cele 
bune şi l-au convins să consimtă întreg la virtute. Iar el, 
care moştenise o fire ageră şi primise o astfel de educaţie, 
deşi era încă tânăr, avea în el întipăririle virtuţii ca nişte 
umbre şi linii care închipuiau într-un chip nu doar nedes- 
luşit viitorul; ci, pe măsură ce înainta în vârstă şi dobân- 
dea fixitatea şi stabilitatea gândirii, avea tot mai exacte 
întipăririle şi liniile ei, fiindcă atât raţiunea, cât şi cugetul 
şi toate cele ale lui priveau spre cele mai bune şi mai desă- 
vârşite pentru el. 


Studii filozofice 4 


3. Iar când a fost dus la învăţători, părinţii lui îngri- 
jindu-se, cum era firesc, ca el să primească orice fel de 
educaţie, ce nevoie mai e să spunem câtă cunoaştere a 
strâns pentru el într-un timp puţin? Exersând cu foarte 
multă grijă gramatica şi cealaltă educaţie enciclopedicăs, a 
ajuns pe culmile retoricii şi artei de a vorbi, iniţiindu-se 
atât de sârguincios în filozofie, încât nimeni nu putea ajun- 
ge câtuşi de puţin aproape de el; căci folosindu-se cu egală 
sârguinţă de firea sa bună, a ajuns suficient, ba chiar foarte 
iscusit în toate învăţăturile folosindu-se de fiecare din ele 


4 Pasaj (PG go, 69CD) similar cu unul din „viaţa” Sfântului Teodor 


“Studiul (PG 99, 117CD). 


5 Aluzie la studiul disciplinelor clasice grupate în Evul Mediu oc- 
cidental în viitorul trivium (gramatica, retorica, dialectica) şi qua- 
drivium (aritmetica, muzica, geometria şi astronomia). 

împreună, şi nu erau puţine când erau adunate de el spre 
cele mai bune. Dar mai mult îmbrăţişa şi îndrăgea şi pu- 
nea înaintea tuturor celorlalte filozofia şi discursurile care 
derivă din ea; căci ştia că aceasta era cunoaşterea şi ştiinţa 
tuturor celor ce sunt, că tratează despre contemplare şi 
acţiune, despre natură şi lume şi, simplu spus, predă orice 
altceva; ei îi acorda cea mai mare sârguinţă şi pe ea o.purta 
mereu în minte, nu însă la întâmplare, nici într-un mod 
nereflectat, ci ţinându-se departe şi respingând partea ei 
sofistică şi amăgirea şi raţionamentele eronate câte le are, 
aprobând şi însuşindu-şi partea privitoare la discursuri, 
dogme şi celelalte metode şi demonstraţii logice. Căci ce 
putea face el cu o premiză falsă, cu o împletire de silogis- 
me false şi cu o concluzie asemănătoare şi cu celelalte lu- 
cruri de acest gen cu care se mânjeşte adevărata filozofies? 
Fiindcă mă tem mult şi să spun fie că s-a ocupat cândva de 
aşa ceva, fie că a suportat să-şi plece chiar puţin gândirea 
spre ceva din cele neelaborate bine de alţii. Desigur toţi se 
minunau de el văzându-l având atâta cunoaştere dar şi 
atâta virtute, dar încă şi mai multă moderație în gândire şi 
smerenie, pe el pe care nimic din cele ce sunt nu l-a atras 
vreodată, nici nu l-a convins să se mândrească: nici buna 
faimă a neamului, nici excelența în toate cuvintele, nici înăl- 
țimea raţiunii, nici altceva din toate; ci era atât de alipit de 
moderație, încât numai pe aceasta o avea şi distincţie şi 
laudă a vieţii mândrindu-se cu ea mai mult decât dacă 
cineva i-ar fi dăruit dintr-o dată toată slava oamenilor. 


Prim-secretar imperial 


4. Dar nu se putea ca acest minunat bărbat care trăia 
aşa să rămână ascuns, nici ca folosul comun să nu devină 
evident şi altora, deşi făcea zi de zi multe ca să scape de 
slava deşartă şi ca să nu se lase prins de peripeţiile vieţii, 
despre care credea că sunt o mare piedică pentru virtute. 
Dar cu toate că gândea şi făcea aşa, a fost totuşi prins fără 


€ Viaţa de asceză şi contemplare a creştinului adevărat, mai ales a 
monahului. 

voie, fiind chemat cu toată bunăvoință la palatul celui ce 
stăpânea atunci — acesta era Heraclie [610-641] — şi a 
fost făcut prim-secretar asupra memoriilor imperiale”, iar 
acela s-a folosit de el în toate cele aflate sub mâna lui, 
fiindcă era un astfel de bărbat şi dintr-o casă atât de mare 
dobândind astfel un slujitor şi ajutor dintre cei mai buni. 
Pentru că era foarte priceput în a vedea ce trebuie făcut, 
foarte iscusit în a da un sfat priceput şi gata mereu să schi- 
ţeze un cuvânt potrivit, şi de prezenţa lui se bucurau foarte 
tare atât împăratul, cât şi cei de la palat şi erau mereu ui- 
miţi de acest bărbat. 


Monah şi egumen la Chrysopolis8 


5. Dar toate acestea: slava, banii, cinstea şi câte erau le- 
gate de o ambiţie excesivă, le socotea drept lucruri mici 
faţă de filozofie. Şi văzând că şi credinţa era atunci inova- 
tă, pentru că dogma monoteliţilor? strica mult: Biserica, a 
lăsat toate, socotind spurcare a sufletului petrecerea îm- 
preună cu unii ca aceştia, şi s-a alipit cu sârg de viaţa sin- 
guratică [monahală], ca unul care şi mai înainte iubise să 
trăiască în isihie, predându-se mănăstirii situate pe ţărmul 
celălalt [al Bosforului] numit Chrysopolis:0, mănăstire care 
pe atunci înflorea în ce priveşte filozofia [monahală]. Şi 
acolo tunzându-şi părul şi îmbrăcând o haină din fir de păr, 


7 Hypographea proton ton basilikon hypomnematon, circumscri- 
ere aticizantă sub care se ascunde titlul greco-latin protoasekretis 
care apare în greaca populară a notiţei din „Sinaxar”: eis tot ou pro- 
toasekretis proebibasthe axioma (PG go, 2094); cf. W. LACKNER, 
„Der Amtstitel Maximos des Bekenners”, Jahrbuch der osterreichi- 
scher Byzantinistik 20 (1971), p. 63-65. 

“8 Paragrafele 5-6 (PG 90, 734-D) coincid cu un pasaj similar 
(PG 99, 132BC) din „viaţa” Sfântului Teodor Studitul. 

9 Inexactitate cronologică. Monotelismul a apărut mult mai târziu 
decât primul deceniu al secolului VII, când Maxim ar fi fost secretar 
imperial, fiind precedat de monoenergism, ale cărui începuturi nu 
datează înainte de 616. 

10 Mănăstire numită şi a lui Phillipikos, cumnatul împăratului 
Mauriciu (582-602), ctitorită pe ţărmul de est al Bosforului, la 
Chrysopolis, azi Skutari. 

şi-a istovit, începând de atunci, mereu trupul, folosindu-se 
nu numai de post şi de alte rele pătimiri fără egal, ci dedi- 
cându-se şi stării în picioare toată noaptea şi unei rugă- 
ciuni intense, restabilind astfel poziţia verticală a sufletului, 
smulgând mintea de materie şi dezlegând-o de legătura cu 
ea încă înainte de descompunerea ei. Căci după ce şi înainte 
de această viaţă riguroasă se obişnuise cu lupte şi osteneli 
ducând o conduită conformă cu filozofia, acum după ce se 
cufundase în înseşi aceste lupte cu greu mai alegea sau 
făcea altceva. Şi deşi avea fireşte mulţi tovarăşi de asceză, 
îi depăşea pe toţi şi a fost ridicat în chip minunat în cinstea 
tuturor, căci aceştia erau atât de mai prejos decât el în vir- 
tute, încât au trimis la el în comun o delegaţie implo- 
rându-l să devină întâi-stătătorul lor şi să primească egu- 
menia lor, căci cu puţin timp în urmă îl alungaseră pe 
egumenul lor. EI însă, respingând stăpânirea /conducerea 
[arche] ca pe o povară care se trage cu greu, n-a cedat la 
cererea lor şi a rămas tare pe gândul său, nici dând înapoi 
în fața cuvintelor lor, nici cedând la rugăminţile lor. Dar 
când i-a văzut stăruind mai mult şi adăugând şi ceva vio- 
lenţă, s-a lăsat cu greu convins şi a primit conducereai! so- 
cotind-o nu o stăpânire, ci mai degrabă o slujire de respon- 
sabilitate. | 


Maxim ca egumen 


6. De atunci a devenit încă şi mai atent şi se îngrijea de 
toate, neuitându-se numai la el însuşi, nici cum să vieţu- 
iască el mai bine, ci cum să-şi ducă viaţa mai folositor pentru 
cei aflaţi sub stăpânirea lui şi să aibă o purtare mai bună. 
Fiindcă a văzut în el însuşi că pentru cei care urmează ei 
înşişi virtutea există posibilitatea ca ei să hotărască să 


1 Nu există nici o altă sursă afară de aceasta care să confirme fap- 
tul că Maxim — care a rămas simplu monah toată viaţa — ar fi fost 
vreodată egumenul vreunei mănăstiri. Autorul „Vieţii greceşti” folo- 
seşte aici schema vieţii Sfântului Teodor Studitul, care a devenit 
egumen de tânăr. Egumen al mănăstirii din Chrysopolis se ştie în 
mod sigur că a fost Pyrrhus, viitorul patriarh ecumenic (638-641, 
654) şi adversar al Sfântului Maxim. 

aleagă fapte mai mari sau mai mici şi că există o iertare 
pentru cei ce nu le fac pe cele mari. Dar pentru cel însărci- 
nat cu conducerea sufletelor chiar şi o singură cedare de la 
rigoare va fi o primejdie nu puţină atât pentru el, cât şi 
pentru cei aflaţi sub stăpânirea lui; el trebuie să fie nu 
numai cel mai bun, dar şi să se dedice mereu celor care-i 
stau în faţă, dacă vrea să-i ducă prin exemplul său spre ce 
e mai bun pe cei aflaţi sub mâna lui şi care se uită la viaţa 
lui ca la un model şi plecând de aici sunt conduşi fie spre 
virtute, fie spre contrariul ei, răutatea. Gândindu-se la 
acestea, dumnezeiescul Maxim îşi topea sufletul, îşi chel- 
tuia trupul şi era cuprins de griji pentru ucenicii săi. De 
aceea n-a încetat să le sugereze cele mai bune când în co- 
mun, când fiecăruia în parte, folosindu-se când de un cu- 
vânt bun, când de unul mai aspru, dându-le învăţătura 
când într-un mod calm şi nemuşcător, când aspru şi ne- 
plăcut, şi cum era fiecare, aşa era şi el faţă de cei aflați sub 
stăpânirea lui şi cu o astfel de dispoziţie exercita şi condu- 
cerea lor. 


Erezia câştigă teren. Maxim se refugiază în Apus 


7. Dar când vedea, cum am spus mai sus, erezia mono- 
teliţilor întinsă acum încă şi mai mult şi crescând cumplit 
în fiecare zi prin cei care erau patronii impietăţii, suspina 
şi era cuprins de un plâns foarte greu, fiindu-i milă mai cu 
seamă de cei ce făceau lucrurile nelegiuite; dar nu avea ce 
să facă prin el însuşi, atât de nemăsurat se revărsase răul 
cuprinzând puţin câte puţin tot răsăritul şi apusul. Iar în 
aceste lucruri cumplite găseşte folositor pentru el însuşi şi 
pentru lucrurile care aveau loc numai acest lucru: căci după 
ce a cunoscut că Roma Veche era curată de o astfel de în- 
tinăciune, precum şi insulele din vecinătatea ei [Sardinia, 
Sicilia], lăsând cele de aici a plecat acolo dând prin cuvânt 
apărare şi trăind împreună cu ortodocşii de acolo. N-a făcut 
un atât de mare drum fără oboseală, nici fără osteneală şi 
suferință multă, dar toate acestea le-a pus mai prejos decât 
râvna cea bună folosindu-se repede de sfaturile monahilor 
lui care-l îndrumau la plecare, şi măcar că despărţirea de 

ei îi era grea şi insuportabilă, n-a putut face altceva decât 
cele ce era sfătuit, fiindcă timpul favorabil îl strâmtora şi-i 
poruncea retragerea. Luând-o însă înainte, cuvântul nostru 
a lăsat deoparte cele întâmplate în acest interval şi de unde 
şi-a avut începutul această opinie rea şi urâtă care a tulbu- 
rat astfel Biserica şi pe mulţi i-a atras într-o alunecare 
asemănătoare. Prin urmare, e necesar să tratăm puţin şi 
despre acestea şi aşa să adăugăm cuvântului nostru cele 
câte ţin de continuarea temei lui. 


Originile monotelismului 


8. Deci pe vremea când Heraclie [610-641] a luat scep- 
trele împărăției şi Serghie [610-638] a urcat pe scaunul 
[patriarhal al] Constantinopolului, la început Heraclie în- 
suşi şi câţi erau în palatul său şi ocupau demnități au fost 
în acord cu credința ortodoxă, mărturisind şi vestind pentru 
umanitatea Hristosului meu două firi şi tot atâtea lucrări 
şi voințe. Dar, vai!, după multele sale triumfuri împotriva 
vrăjmaşilor şi acea strălucită biruinţă împotriva perşilor, 
schimbată fiind dogma corectă, el a început să schimbe şi 
cele ale Bisericilor, nu puţină parte a poporului fiind în- 
toarsă spre poziţia contrară. Iar cauza acestei schimbări a 
împăratului a fost acel Atanasie, aşa-numitul patriarh al 
iacobiţilor [al monofiziţilor din Antiohia între 593-631], 
bărbat seducător şi foarte priceput între toți în a tulbura 
adevărul. Căci acesta, venind la Heraclie [în 629] pe când 
acela petrecea în Hierapolisul Siriei, s-a apropiat de el cu 
vicleşug şi răutate şi, amăgindu-l cu făgăduinţe că ar putea 
primi Sinodul de la Chalcedon [451] sau ar putea cinsti 
cele două firi unite după ipostasă, întrucât, aşa cum au 
arătat apoi lucrurile, Heraclie avea dorinţa de a uni cu acel 
Sinod atât pe Atanasie, căruia a făgăduit să-i dea scaunul 
Antiohiei, cât şi pe-ceilalţi câţi îi vedea ca nefiind de acord 
cu el; măcar că prin naivitatea şi uşurătatea socotinţei lui 
el nu numai că n-a atras pe nimeni la aceasta, dar şi-a ali- 
pit de el şi cacodoxia. Deci Atanasie dobândind, cum s-a 
zis, în chip felurit putere asupra lui, l-a făcut să se îndoias- 
că despre cele două lucrări şi voințe ale celor două firi [din 

Hristos] şi, pe lângă aceasta, l-a convins să remită lui 
Serghie al Constantinopolului cele ce trebuie dogmatizate, 
precum şi să-l convoace la el pe Cyrus episcopul din Phasis:2, 
ca să afle de la el ce opinie trebuie să aibă despre acel lucru 
şi ce li s-ar părea potrivit să dogmatizeze; căci ştia viclea- 
nul că amândoi aceştia sunt adepţi ai unei singure lucrări 
şi unei singure voințe [în Hristos]. Iar când Heraclie pe 
unul din ei, adică pe Cyrus, l-a convocat la el, iar cu celă- 
lalt, cu patriarhul a comunicat prin scrisori despre cele ce 
urmau să fie dogmatizate, i-a găsit pe amândoi încălzind 
la sân dogma unei „singure voințe” şi consimţind să gân- 
dească neîmpiedicat aceleaşi lucruri împreună cu el. După 
care însă a trecut cu totul de partea contrară preferând să 
vorbească mai degrabă de „o lipsă de voinţă” [atheletos] 
decât de „o singură voinţă” [monotheletos]. 


Monoenergismul şi „unirea” de la Alexandria 


9. Şi în grabă a remis cele dogmatizate şi întâi-stătăto- 
rului Romei ca şi cum ar fi socotit că e nedrept dacă n-ar 
frământa drojdia lui şi n-ar transmite ciuma ereziei lui la 
toţi din tot pământul. Dar acest dumnezeiesc bărbat, soco- 
tind o amăgire cele clarificate de acela şi indignat de reaua 
cacodoxie, nu numai că a demascat şi răsturnat în scris 
cele avansate prin răspunsuri şi combateri puternice, dar 
i-a azvârlit şi anatemei pe cei care le ţineau şi urmau'3. 
Aceasta însă nu l-a afectat cu nimic pe Heraclie întrucât 
el acceptase această răutate nu într-un mod superficial, ci 


12 Oraş din Lazica (actualmente Poti, Gruzia), pe coasta de est a 
Mării Negre, la gura râului Phasis (actualmente Rioni). Cyrus a fost 
contactat în timpul campaniei antipersane a lui Heraclie din 626. 
Phasis e cel mai apropiat oraş de fortăreaţa Mukurisis, unde vor fi 
exilați în 662 cei doi ucenici ai Sfântului Maxim, Anastasie Monahul 
şi Anastasie Apocrisiarul. 

13 Informaţie eronată. De fapt, neînţelegând exact miza teologică 
a monotelismului, papa Honoriu (625-638) a salutat „unirea” de la 
Alexandria şi formula „o singură voinţă în Hristos”, drept pentru 
care a fost anatemizat în 681 de Sinodul VI Ecumenic. Fapt pentru 
care autorul „Vieţii” nu-i dă de fapt numele aici ($ 9), iar mai jos 
($ 12) îl confundă intenţionat cu Ioan IV. 

profund. După puţin timp el s-a grăbit să umple şi Alexan- 
dria cu această întinăciune trimiţându-l acolo ca episcop 
[între 631-643] pe Cyrus cel de un gând cu el, ca şi Ale- 
xandria să consimtă la aceleaşi lucruri şi să piară împreună 
cu el. Şi fireşte Cyrus, ajungând să vorbească cu Teodor 
episcopul Faranului care era un puternic tovarăş de drum 
al monoteliţilor, a făcut împreună cu acesta [în 633 la Ale- 
xandria] aşa-numita „unire colorată cu apă” —, iar aceasta 
înseamnă vopseaua aşternută cu apă şi care se şterge, care 
rămâne amestecată şi indistinctă şi nu păstrează curat nici 
una din culori —, ca să se poată mişca, contopi şi amesteca 
cum vor voi „lucrarea unică” dogmatizată şi aceasta să nu 
fie şi să nu fie numită nici „simplă”, nici „dublă”, nici „neu- 
tră”, cum spune adevărul. 

10. Dar ei, întărind „unica lucrare” şi „unica voinţă” na- 
turală, cum au hotărât şi i-au convins pe cei înşelaţi de ei, 
au dat iacobiţilor şi teodosienilor:4 prilejul de a se lăuda 
împotriva credinţei noastre şi să aducă în râs şi dispreţ 
Sinodul de la Chalcedon. Cu socotință vicleană aceştia spu- 
neau peste tot că însuşi Chalcedonul se arăta urmând opi- 
niei lor şi alipindu-se de „o singură fire”, fapt evident de 
acolo că el susţine şi „o singură lucrare”, lucru care, spu- 
neau ei, nu s-ar fi făcut altfel dacă nu ar fi fost ruşinat cu- 
vântul adevărat şi s-ar fi avut înţelegerea lui mai desăvârşită. 


Protestul lui Sofronie 


11. Dar cum în acea vreme (între 634-638] scaunul Ieru- 
salimului i s-a încredinţat lui Sofronie, bărbat care strălu- 
cea în dreaptă credinţă şi virtute, în jurul lui s-au strâns 
toți episcopii şi ortodocşii care au dezavuat şi azvârlit îm- 
preună cu el anatemei pe cei ce dogmatizau o singură lu- 
crare şi o singură voinţă naturală în Hristos şi au lăudat şi 
proclamat pe cei ce mărturiseau şi urmau pe lângă cele 
două firi şi două lucrări împreună cu acelaşi număr de vo- 
inţe. Vrând însă acest sfânt bărbat să lămurească mai bine 


14 Monofiziţilor din Sinai şi din Egipt numiţi aşa de la episcopii 
lor Iacob Baradai (* 578) şi Teodosie al Alexandriei (t 565). 

cele decretate, a arătat în parte despre eleis şi lui Ioan [de 
fapt lui Honoriu:5] al Romei, fiindcă aşa se numea acela, şi 
lui. Serghie al Constantinopolului, dar şi lui Cyrus al Ale- 
xandriei, acestora din urmă luându-le în nume de rău şi 
criticându-le reaua învățătură, iar pe acela, adică pe Ioan 
[de fapt pe Honoriu], lăudându-l şi încununându-l cu mii 
de elogii. 


Ekthesis-ul 


12. lar când slabul Heraclie a fost informat de acestea, a 
căzut în spaimă şi în luptă, sfâşiat şi răsucindu-se în sine 
însuşi şi neştiind cum să schimbe acum dogma inovată, 
fiindcă se ruşina de o schimbare rapidă şi de strămutarea 
bruscă spre cele contrare. Şi fireşte s-a smuls de ambele 
tabere, atât de cei ce pledau pentru două lucrări, cât şi de 
cei care pledau pentru o singură lucrare, acest lucru fiindu-i 
sugerat de urâtul Serghie care-l ştia că era uşuratic şi uşor 
de condus în toate şi care era îngrozit să nu-l vadă desfă- 
cându-se cu totul de tabăra lor, şi de aceea i-a îngăduit 
într-un mod sucit împăratului să facă după voinţa lui. 
De aceea Heraclie, bucurându-se de găselniţa sa, a întărit 
această absurditate atât prin decrete scrise, cât şi prin 
edictul de care s-a vorbit!7; pe care văzând-o însemnată 
astfel în scris, severienii:8 făceau băşcălie de ea nu numai 
în casele lor şi între ei înşişi, ci şi în cârciumi şi băi spu- 
nând cu gură nepăzită acestea: „După ce mai înainte chal- 


5 În faimoasa Synodika (PG 87/3, 3147-3200) pe care a trimis-o 
în 634 la alegerea sa ca patriarh al Ierusalimului celorlalţi patriarhi 
ai „pentarhiei”. 

16 Loan IV va fi sfinţit episcop al Romei abia de Crăciunul anului 
640, păstorind până în octombrie 642. Din noiembrie 625 şi până în 
octombrie 638 a fost papă al Romei Honoriu. El a fost urmat de 
Severin care, ales în octombrie 638, a fost sfinţit abia în 640, mu- 
rind pe 2 august 640. 

17 Ekthesis-ul din 638 la care face aluzie finalul 8 8 de mai sus. 

18 Monofiziţii adepţi ai patriarhului Sever al Antiohiei (* 538), cel 
mai important teolog monofizit care învăţa că în Hristos sunt două 
firi înainte de unire şi una singură după unire. 

cedonienii care gândeau cele ale lui Nestorie:2 — căci aşa ne 
numeau ei, deşi noi am respins mereu cele ale acelora — 
s-au trezit şi au încetat să gândească rău unindu-se cu noi 
prin «unica lucrare» în «unica fire» a lui Hristos, acum 
denunţând ceea ce era bine au distrus amândouă lucrurile, 
nemărturisind nici două firi, nici o singură fire în Hristos.” 
Se putea vedea, aşadar, atunci confuzie şi tulburare în bi- 
serici, fiindcă atât păstorii, cât şi poporul, atât cei ce stă- 
pâneau, cât şi cei stăpâniţi îşi pierduseră minţile [Ir 10, 21] 
şi nu mai era cine să înţeleagă şi să caute pe Domnul [Ps 
13, 2]. Căci cine i-ar fi putut convinge pe cei mulţi să aleagă 
cele mai bune când întâi-stătătorii lor, atât împărații, cât şi 
arhiereii, aveau această dispoziţie şi în locul celorlalte con- 
stituţii şi legi decretau impietatea, silindu-i pe toţi să se 
plece, tăind în multe părţi haina de netăiat a Bisericii şi 
dând prilej de bucurie celor ce defaimă cele ale noastre? 


Pyrrhus patriarh 


13. Dar nu mult după aceasta [în decembrie 638] Serghie, 
semănătorul cacodoxiei, hidra cu multe capete, a părăsit 
această viaţă strângându-şi pentru sine dincolo strugurii 
răzbunării, iar pe scaunul său Heraclie l-a pus pe Pyrrhus 
[638-641] care era şi el de partea şi opinia potrivnică şi 
pleda pentru aceleaşi lucruri ca şi înaintaşul său. Iar când 
după puţin timp [în februarie 641] a schimbat această viață 
şi Heraclie, a luat sceptrul împărăției Constantin, fiul său, 
pe care Pyrrhus în felul său întortocheat împreună cu 
Martina, acea femeie rea şi gata să facă răul, l-au omorât 
cu otravă şi au pus în locul lui la împărăție împotriva aş- 
teptării pe fiul ei numit Heracleona, arhiereul făcând astfel 
lucruri frumoase şi vrednice de blândeţea lui! Dar senatul, 
care-l ura pe Heracleona, l-a schimbat repede de la stăpâ- 
nire alungându-l în acelaşi timp [29 septembrie 641] din 


19 Patriarh al Constantinopolului (429-431), condamnat de Sino- 
dul III Ecumenic (431) pentru că vorbea de două ipostase în Hristos 
şi refuză Fecioarei Maria titlul de „Născătoare de Dumnezeu” (Theo- 
tokos), recunoscându-i doar pe acela de „Născătoare de om” (an- 
thropotokos). 

Oraş şi pe impiosul Pyrrhus împreună cu împărăteasa 
Martina de aceeaşi purtare cu el; iar în schimbul faptului 
că a uneltit acel omor nedrept, viteazul a şi primit această 
pedeapsă dreaptă fiind scos din scaun şi din Oraş. Şi atunci 
a devenit împărat Constans [641-668], fiul ucisului Con- 
stantin, care l-a promovat episcop al Bizanțului pe Pavel 
[641-653] şi pe cei ce încălzeau în ascuns la sânul lor acea 
dogmă iraţională a monotelismului. Dar să ne întoarcem 
iarăşi la cele ale dumnezeiescului Maxim pe care şi l-a fixat 
drept temă cuvântul nostru, chiar dacă povestirea s-a în- 
tors spre alte lucruri pe care a făgăduit de la început că le 
va aminti ca unele necesare. 


Maxim în Africa20 


14. Deci când acest sfânt bărbat a ales să meargă la Roma 
din pricina cacodoxiei care domnea în Constantinopol, cum 
am arătat mai sus, mai întâi s-a întâlnit pe drum cu epis- 
copii din Africa, pe care, prezentându-şi argumentele lui şi 
dezlegându-şi limba care revărsa ca pe ocean cele dumne- 
zeieşti, i-a făcut mai tari în credinţă şi i-a învăţat şi le-a 
sugerat şi cum să poată fugi de cursele celor potrivnici şi 
să evite raţionamentele lor sofistice. Căci fiind foarte pri- 
ceput ştia că avem nevoie de multă experienţă şi artă a 
discuţiei dacă vrem să-i doborâm pe potrivnici şi „să sur- 
păm tot meterezul înalt care se ridică împotriva cunoaşte- 
rii adevărate” [2 Co 10, 5]. De aceea în orice chip i-a întă- 
râtat, aplaudat şi antrenat prin cuvinte spre bărbăţie şi i-a 
umplut de un cuget foarte nobil [cf. 2 Mac 7, 21]. Căci mă- 
car că prin scaun îi erau superiori, prin înţelepciune şi în- 
ţelegere erau inferiori şi deficitari, ca să nu mai vorbesc de 
celelalte virtuţi şi de bunul renume întru toate al bărbatului. 
De aceea, până într-atât s-au supus cuvintelor lui, încât 
s-au lăsat convinşi fără obiecţii şi de celelalte îndemnuri şi 


20 Pasaj (PG 90, 84AB) similar cu un pasaj din „viaţa” Sfântului 
Teodor Studitul (PG 99, 144C) despre activitatea acestuia la sosirea 
din primul exil în cadrul controversei „moichiene” (a adulterului lui 
Constantin VI). 

sfaturi atât de folositoare ale lui. Căci vedeau în bărbatul 
acela o viaţă neobişnuită şi suprafirească, un cuvânt bogat 
şi mult şi care curgea nu în pârâiaşe, ci în fluvii, precum şi 
o înţelegere şi cealaltă stare din sufletul lui neegalată abso- 
lut de nimic. De aceea, nu numai câţi erau preoți şi epis- 
copi, dar şi poporul şi cei puşi peste mulţime atârnau cu 
toţii de el întru toate. Iar când au aflat că episcopul Romei 
reunea pe atunci o adunare de episcopi ca împreună cu ei 
să azvârle în comun blestemului şi anatemei absurda dog- 
mă, au fost convinşi să facă aceasta la îndemnul şi instiga- 
rea dumnezeiescului Maxim, fiind aduşi spre acest lucru şi 
făcând cu sârg binele nu numai cei din Africa şi provinciile 
din jurul ei, dar chiar şi unii din insulele de acolo [Sicilia şi 
Sardinia], fiindcă toţi aceia îl aveau dascăl şi învățător şi 
ajutor în cele ce se făceau. 


Disputa cu Pyrrhus 


15. N-a trecut mult timp după aceea şi Ioan [IV, 640-642] 
întâi-stătătorul Romei a plecat la Domnul, şi în locul lui a 
urcat pe scaun Teodor [642-649]. Iar Pyrrhus care fusese 
alungat nu mai puţin din patriarhie decât din Oraşul im- 
perial, a ajuns în Africa şi acolo a discutat [în iulie 645] cu 
dumnezeiescul Maxim punându-i înainte argumentele sale 
şi primindu-le pe cele ale aceluia; şi cum aş putea înfățişa 
în cuvântul de faţă în chip vrednic întrebările şi replicile 
amândurora, fie soluţia dată de sfântul cu convingere şi 
adevăr la fiecare problemă, fie înfrângerea şi consimţă- 
mântul şi Pyrrhus la fiecare din cele spuse2:? Căci acesta 
avansa ca pe un lucru incontestabil şi insolubil faptul că în 
Unul Hristos e o singură voinţă şi că n-ar putea spune că 
înţelegerea adevărului ar fi altfel, dar acela, deşi a replicat 
şi el că Acesta e Unul după ipostasă, îl diviza însă potrivit 
dualității firilor împreună cu care diviza şi voinţele, şi a 
arătat acest lucru într-un mod foarte puternic şi cu nepu- 
tință de obiectat. Şi când acesta a încercat să introducă 


2 Disputa cu Pyrrhus, PG gi, 288-353; trad. rom. pr. prof. D. Stă- 


„ niloae, PSB 81, 1990, p. 320-356. 


72 


iarăşi împreună cu voinţele şi pe cei care voiesc legând ab- 
surditate de absurditate, cuviosul a răsturnat şi respins în 
mod consecvent acest lucru ca absurd şi contrar rațiunii. 
„Căci dacă ai admite — a zis — că o dată cu voinţele se in- 
troduc şi cei care voiesc — şi voi folosi aici înseşi cuvintele 
fericitei sale limbi —, negreşit potrivit conversiei întemeiate 
o dată cu cei ce voiesc vor fi introduse şi voinţele, iar atunci, 
după voi, din pricina voinţei Ei unice se va găsi o unică 
ipostasă a Dumnezeirii celei suprafiinţiale, suprabune şi 
preaoriginare, ca şi la Sabeliez2, iar din pricina celor Trei 
Persoane se vor găsi şi trei voințe şi trei firi ca şi la Arie33, 
dacă potrivit definiţiilor şi canoanelor patristice diferența 
voinţelor introduce şi diferenţa firilor.” 

“16. Dar de ce aş spune aici în parte fiecare din cele spuse 
atunci? Căci dacă aş detalia întreaga temă, cu greu aş pu- 
tea să străbat toate până la capăt, dat fiind că explicarea 
acestor lucruri e atât de lungă, variată şi subtilă. Cei care 
vor parcurge această lucrare alcătuită de sfântul vor putea 
afla mai exact din ea atât întrebările şi răspunsurile cuvio- 
sului date în toate cu înţelepciune şi raționamente foarte 
nimerite, cât şi incoerenţa şi caracterul conflictual sau, mai 
bine zis, nereflectat raţional şi neînțeles al premizelor lui 
Pyrrhus, care, nereuşind nici în celelalte, şi-a pus un bou 
pe limbă24, cum se spune, şi a recunoscut slăbiciunea dis- 
cursului său, şi măcar că în multe a configurat poziţia sa 
proprie şi cea monotelită, totuşi a renunţat în scris la ele 
dând în acest sens „libelli”25 episcopului Romei [Teodor, 
642-649], şi cum ai putea spune cât de binevoitor a fost 
primit de acesta? Dar când [în 647] a ajuns la Ravenna, 
lipsit de minte şi înţelegere a încălzit iarăşi opinia dinainte 


22 Protagonistul ereziei antitrinitare „modaliste” (secolul III), pen- 
tru care Tatăl, Fiul şi Duhul Sfânt sunt doar trei „moduri” sau „ro- 
luri” asumate succesiv de Unul şi Acelaşi Dumnezeu. 

23 Eretic antitrinitar (260-336), condamnat de Sinodul 1 Ecume- 
nic (325) pentru faptul de a fi socotit că cele trei Persoane treimice 
au trei fiinţe diferite subordonate unele altora. 

24 Proverb grec antic neatestat decât aici. 

25 Declaraţii dogmatice cu rol de atestate de ortodoxie. 

şi s-a întors ca şi câinele la voma sa [2 Ptr 2, 22]. Când 
acest lucru a ajuns la urechile dumnezeiescului Maxim şi ale 
zisului întâi-stătător [papa Teodor], au pronunţat într-o re- 
uniune comună condamnarea lui tăindu-l şi respingându-l 
pe ticălosul ca pe un mădular putred. Acesta [Pyrrhus] 
însă, chiar şi păţind aşa ceva, n-a încetat neruşinarea sa, 
nici aroganţa, ci cu o pornire încă mai arogantă a sărit din 
nou în Constantinopol şi a luat ca premiu al impietăţii a 
doua arhierie [8 ianuarie — 3 iunie 654]. 


Papa Martin şi Sinodul Lateran 


1726. Dar fiindcă atunci s-a întâmplat să plece dintre 
oameni şi [papa] Teodor al Romei [642-649], un bărbat 
care, cum ştim, a asudat în multe osteneli şi era vestit pen- 
tru evlavie, pe scaunul lui s-a aşezat preacuviosul Martin 
[649-653] care se distingea şi el prin mari harisme şi stră- 
lucea printr-o purtare foarte strălucită. Cunoscând virtu- 
tea lui, dumnezeiescul Maxim era cu el şi vorbea multe din 
cele ce trebuiau făcute; şi astfel a ţinut sfat cu el să-i adune 
pe ortodocşii de pretutindeni să se reunească un mare 
sinod, ca astfel cele ale credinţei sănătoase să aibă o mai 
puternică şi incontestabilă mărturisire făcută de atâţia băr- 
baţi purtători de Dumnezeu, iar cele ale potrivnicilor să 
primească o cădere arătată şi limpede. Şi cei 150 de epis- 
copi adunaţi [în Lateran, octombrie 649]77, fiind prezent 
împreună cu ei şi preaînţeleptul Maxim, au făcut toate cu 
Cuvântul şi Duhul cel dumnezeiesc şi au aşternut în scris 
spre aducere-aminte toate cele făcute, precum era firesc, 
dând multă apărare cuvântului drept şi fiecare aducându-şi 
cu râvnă contribuţia sa, iar pe toţi instigatorii dogmei celei 
fără minte i-au azvârlit anatemei, adică pe Serghie [610- 
638], pe Pyrrhus [638-641], pe Pavel [641-653] şi pe Petru 


26 Paragrafele 17-21 sunt omise în recenzia 2 a „Vieţii greceşti” 
publicată în PG go, fiind editate pentru prima dată de R. DEVREESSE 
în Analecta Boilandiana 73 (1935), p. 18—23. 

27 În realitate la Sinodul Lateran din octombrie 649 au luat parte 
doar 105 de episcopi din Italia, Sardinia şi Sicilia. 

[654-666], care au prezidat rău Biserica Constantinopo- 
lului, pe Cyrus al Alexandriei [631-643] şi pe Atanasie al 
Antiohiei [603-631] şi pe toţi cei de acelaşi gând cu ei, iar 
împreună cu ei au anatemizat şi aşa-numitul Typos [648]8 
pe care impiosul împărat Constans îl promulgase şi-l afi- 
şase în Sfânta Biserică [a Sfintei Sofii] şi care era plin de 
blasfemie. 


Maxim la Roma 


18. lar dumnezeiescul Maxim scriind tratate şi compu- 
nând scrisori spre demascarea necredincioşilor şi întărirea 
credincioşilor, întărind adevărul credinţei noastre prin do- 
vezi raţionale şi scripturistice, le-a trimis în toată lumea 
locuită. Căci începând de-atunci dumnezeiescul Maxim lo- 
cuia neîncetat în Roma, unde-şi fixase drept scop să locu- 
iască părăsind Bizanțul, măcar că l-a reţinut mai mult 
Africa cucerită de o dragoste mai intensă pentru el. Căci 
avându-şi drept locuinţă Roma, cum s-a spus, împărtăşea 
în fiecare zi celor ce veneau la el folos de pe limba lui vor- 
bind cu ei cele de folos şi prin cuvintele compuse cu iubire 
de osteneală îi aducea spre viaţa cea mai înaltă convin- 
gându-i să se alipească numai de virtute şi să se smulgă de 
cele de jos şi materiale, ca astfel, spunea el, mintea să nu 
mai poată înclina spre nimic din acestea fiind purtată în 
sus şi fiind făcută să fie purtată spre cele de sus. Fiindcă 
acest om foarte prins de Dumnezeu avea o râvnă cât nu 
poate fi spusă în cuvinte să-i atragă spre virtute pe toți şi 
să-i facă s-o îndrăgească, virtute care e îndrăgită de dragul 
ei, e dorită şi care strămută la sine întreg pe cel pe care l-a 
prins cu dragostea de ea. 


Scrierile Sfântului Maxim 


19. De aceea a şi expus pe larg acele cuvinte multe şi 
frumoase în care a pus totodată în multe chipuri şi calea 
care duce la ea. Nu sfârşea ceasuri întregi vorbind acum 


28 Rdict imperial care interzicea sub cele mai grave pedepse să se 
vorbească atât de una, cât şi de două lucrări sau voințe în Hristos. 

despre viaţa şi conduita foarte exactă, acum despre morală 
şi purtarea de grijă de patimi şi de faptul că toate trebuie 
făcute cu rațiune şi cu rost, alteori despre dogme şi altă 
contemplare mai gnostică de care se apropie cu greu chiar 
şi cei care au străbătut şi trecut de minte, punând la încer- 
care dorinţa noastră şi înălțând-o spre cele dumnezeieşti. 
Cuvântul lui era acum despre abţinerea de la cele prezente 
şi neflatarea cu nimic a simţirii, şi acum despre tăria, răb- 
darea şi măreţia sufletească în încercări, chiar dacă acestea 
ar putea părea grele şi de nesuportat29. Dar ce să mai spui 
de cuvintele lui despre rugăciune30? Dar despre prologurile 
scrisorilor3: lui care sunt un ac de străpungere pentru su- 
flet şi o muşcătură în inimă? Dar de cele compuse de mi- 
nunatul despre iubire32? Dacă n-aş şti că toate sunt uşor 
accesibile pentru toţi în capitole rezumate, am face multe 
ca să vorbim despre ele şi să le prezentăm. Dar fiindcă, aşa 
cum m-am convins, nu e nimeni care să nu fi auzit de cu- 
vintele lui despre iubire, mai cu seamă de cele ce vorbesc 
despre virtute şi iubire, las acum ceea ce aş vrea să spun 
despre ele, spunând doar atât: că oricine le parcurge întru- 
câtva va recunoaşte drept iubire adevărata iubire, va uri 
ura în acelaşi fel şi va stăpâni irascibilitatea care nu e por- 
nită cu rost, îşi va reține pofta care turbează, va scoate ra- 
ţiunea din materie, va ridica mintea spre cele înrudite cu 
ea şi se va preface cu totul pe sine în cele mai dumneze- 
ieşti. A fost cineva atât de bun şi de iscusit în a schiţa cu- 
vinte şi a dicta în ordine capitole de îndemn sau a fost el 
inferior sau deficitar în ceva în a observa desfăşurarea Scrip- 
turilor şi explicarea în profunzime a sensurilor ei? A cui 
este arătarea mai înaltă a sensurilor mai neclare şi nu la 


29 Aluzie la Cuvântul ascetic; PG 90, 911-958; trad. rom. pr. prof. 
D. Stăniloae, FR II, 1947, p. 1-35. 

30 Aluzie la Tâlcuirea la Tatăl nostru; PG 90, 871-910; trad. rom. 
pr. prof. D. Stăniloae, FR II, 1947, p. 253-285. 

si Aluzie la Scrisori; PG 91, 364-650; trad. rom. pr. prof. D. Stă- 
niloae, PSB 81, 1990, p. 9—175. 

32 Aluzie la cele 400 de capete despre iubire; PG 90, 945-—1080; 
trad. rom. pr. prof. D. Stăniloae, FR II, 1947, p. 36-123. 

îndemână ale Vechiului şi Noului Testament? Ale cui sunt 
cuvintele mai înalte, ideile mai subtile şi exegeza celor de 
nespus? Fiindcă el cunoştea modul de a face mai subţire 
sensul smulgându-l de orice explicare materială, ca prin 
nici o piedică să se atingă de cunoaşterea mai presus de 
cunoaştere şi să urce la contemplarea cea mai înaltă; aşa a 
depărtat cuvântul său de orice noţiune sensibilă mai groa- 
să atât prin nerămânerea sa la semnificaţia văzută, şi prin 
înaintarea spre semnificaţia interioară, cât şi chemând abi- 
sul cu abisul [Ps 41, 7] unor cuvinte şi sensuri mai subtile. 
Căci cine — ca să nu le spun pe toate celelalte — parcur- 
gând lucrarea compusă de minunatul în 65 de capitole şi 
în care clarifică cele negrăite atât ale Scripturii Vechiului, 
cât şi Noului Testament3, nu se va minuna şi nu va rămâne 
nedumerit în faţa minţii care le desfăşoară şi a gândirii 
care zămisleşte aceste lucruri mai presus de fire, a înălţi- 
mii celor gândite, a restului contemplaţiei şi a soluționării 
mai anagogice a unor asemenea lucruri? 

20. Căci înălțimea acestuia o va putea vedea cineva cu 
nimic mai puţin citind cuvintele şi comentariile compuse de 
el pe marginea scrierilor marelui Grigorie [din Nazianz], 
căci, după cum ştim, multe din ele fiind cu anevoie de sesi- 
zat şi neavând o exprimare clară34, mai cu seamă câte ţin 
de dogme şi de teologia din Treime, el a văzut sensul din 
ele şi prin lumina unei cunoaşteri mai dumnezeieşti le-a 
ridicat la o mai mare claritate, nu numai printr-o înţelege- 
re şi o contemplare mai tainică, dar şi punând explicarea 
într-o exprimare excelentă şi un cuvânt frumos. Dar fiindcă 
nobilul bărbat a văzut că şi scrierile lui Dionisie Areopagi- 
tul, prin care acest dumnezeiesc bărbat a expus ierarhia 
cerească şi bisericească, sunt în cea mai mare parte acope- 
rite de neclaritate35, luând aminte şi la ele le-a luminat şi 


33 Aluzie la Răspunsuri către Talasie; PG 90, 243-786; trad. rom. 
pr. prof. D. Stăniloae, FR III, 1948, p. 1-460. 

34 Aluzie la Ambigua II] ad Johannem; PG 91, 1032-1417; trad. 
rom. pr. prof. D. Stăniloae, PSB 80, 1983, p. 45-353. 

35 Aluzie la Ambigua 1 ad Thomam, PG 91, 1032-1060; trad. 
rom. pr. prof. D. Stăniloae, PSB 80, 1983, p. 45-64, şi la Scoliile la 

explicitat după putinţă printr-un cuvânt şi o tâlcuire mai 
clară, nu într-un mod pe care cineva l-ar putea califica su- 
perficial şi banal, ci intrând în interiorul lor şi culegând în 
chip minunat sensul lor adânc. Dar printr-un cuvânt mai 
tainic a lămurit el însuşi câte ţin de mistagogia sacră36, 
arătând ce înseamnă intrarea preoţilor.în biserică, ce în- 
seamnă scaunul de sus al ierarhului, ce înseamnă starea şi 
poziţia în jurul lui, modul psalmodiei şi cântării, închide- 
rea uşilor şi sărutarea dinainte de aceasta şi intrarea cre- 
dincioşilor, căderea la pământ a celor neiniţiaţi în nartex, 


şi simplu spus, câte se săvârşesc în acel ceas înfricoşător. 


21. Pe cât cunosc eu îrisumi, nici un alt cuvânt n-ar putea 
prezenta limpede acestea, chiar dacă ar adăuga spunând 
multe despre ele, dar numai raţiunea care le-a compus e 
vrednică să vorbească despre ele aşa cum a vorbit şi să pri- 
mească în sine înţelegerea unor atât de mari lucruri. Dar 
până când mă voi întinde despre cuvintele, scrierile şi ce- 
lelalte lucrări ale cuviosului? Fiindcă a le aminti pe toate şi 
a reda în cuvânt în parte mi se pare un lucru asemănător cu 
a încerca să măsor nisipul mării şi a număra stelele una câte 
una [cf. Fe 22, 17; Evr 11, 12]. Lăsând, aşadar, vorbirea de- 
spre acelea voi întoarce cuvântul spre celelalte, înfăţişând 
mai ales tăria foarte strălucită a nobilului om în suferinţe. 


Adversarii monotelismului aduşi de la Roma 
la Constantinopol. Persecuţia lor 


22. Prin urmare, ajuns acum în cel de-al nouălea?7 său 
an de domnie [650-651], împăratul Constans, odrasla lui 
Heraclie, care dăduse multă îndrăzneală cacodoceşilor ca 


unii care erau stăpâniţi de aceleaşi lucruri cu el şi umpluse 


operele lui Dionisie Areopagitul, PG 4, 29432; trad. rom. pr. prof. 
D. Stăniloae: Sfântul DIONISIE AREOPAGITUL, Opere complete şi Scoli- 
ile Sfântului Maxim Mărturisitorul, Ed. Paideia, Bucureşti, 1996. 

35 Aluzie la Mystagogia; PG 91, 657-718; trad. rom. pr. prof. 
D. Stăniloae, Revista teologică, Sibiu, 34 (1944), p. 162-181, 335-356, 
reed. în broşură separată Bucureşti, 2000. 

37 Implinind în acest an 18 ani, împăratul Constans II, ajuns ma- 
jor, a început să guverneze singur. 

toate de o rea ciumă, a început să se preocupe nu puţin de 
cei din Roma, fiindcă ştia că toţi cei de aici se deosebeau 
de el şi surpaseră dogma lui. 

23. Şi fiindcă ştia bine — căci cum ar fi putut să nu-l ştie 
pe cel ce strălucea în toate şi al cărui cuvânt se vedea ar- 
zând de departe? — cine e cauza, a poruncit ca acest cuvios 
[Maxim] să fie adus degrabă la palat, crezând că dacă ar 
avea stăpânire peste el va avea stăpânire peste toţi ceilalți. 
Jar împreună cu el l-a adus şi pe ucenicul său Anastasie 
[Monahul] împreună cu cel de acelaşi nume şi purtare cu el 
[Anastasie] care se numea şi Apocrisiarul Bisericii Romei38. 
Mai mult, l-a adus degrabă în Bizanţ şi pe Martin împreu- 
nă cu câţiva episcopi din apus, şi amărât pe ei, cum era şi 
firesc, din pricina opoziţiei lor, l-a condamnat pe acesta la 
un exil extrem de îndepărtat — locul lui de exil a fost Cher- 
son —, făcând acelaşi lucru şi cu episcopii lui. Dar nu am 
răgaz să expun aici câte s-au făcut cu ei39, fiindcă mă gră- 
besc spre cele ale dumnezeiescului Maxim. Mulţi, cred, spun 
acum sau au spus deja acele lucruri cinstind pe bărbatul şi 
elogiind conduita lui40, noi însă să ne urmăm scopul nostru 
pe care-l are cuvântul nostru. 

24. Aşadar, acest sfânt bărbat era prins în mâinile uci- 
gaşilor lui şi toţi se uitau la el. Să vedem mai întâi cu ce 
întâmpinări l-au primit şi cu ce fel de judecată au purces 
aceşti buni legiuitori împotriva lui+!. Căci, de îndată ce nava 
care l-a adus a acostat în Bizanţ, au venit la el bărbaţii tri- 
mişi de împărat arătându-şi şi numai din priviri multa amă- 
răciune pe care o aveau în suflet. Şi luându-l fără ruşine pe 
cuviosul desculţ şi fără mantie, l-au târât cu forța pe drum 


38 Autorul „Vieţii greceşti” amalgamează aici procesele Sfântului 
Maxim şi al ucenicilor lui cu cel al Sfântului papă Martin. Acestea au 
avut loc însă la date diferite: cel al papei Martin în 653, iar cel al lui 
Maxim şi Anastasie ucenicul în 655, nici un alt izvor nemenţionând 
cu acest prilej pe Anastasie Apocrisiarul care din 648 se afla exilat la 
Trapezunt. 

39 Actele procesului, martiriului şi exilului papei Martin în PL 120, 
586-604; trad. rom. mai jos, p. 87-11. 

40 Cf. mai jos „Memorialul lui Teodor Spudeul”, p. 205-207. 

41 Primul proces al Sfântului Maxim a avut loc în 655-656. 

şi l-au dus urmat de ucenicul său [Anastasie Monahul] 
care suspina la cele făcute de ei; şi ducându-l l-au închis 
într-o încăpere întunecoasă neîngăduindu-i ucenicului său 
să locuiască acolo împreună cu el. Şi după ce-au trecut câ- 
teva zile, l-au adus pe dreptul la palat unde prezida întreg 
senatul, care se uita la el.cu o privire ucigaşă de şarpe. Şi 
i-au îngăduit să facă judecată împotriva lui sakellarului 
care era primul în rang, bărbat iscusit la vorbire, iscusit la 
împletirea de cuvinte şi mai iscusit decât toţi la viclenirea 
adevărului. Şi ce răutate n-a omis? Ce viclenie n-a lucrat? 
Ce ameninţare şi ocară împotriva sfântului n-a rostit? 
| Neruşinându-se de cinstea bătrâneţii lui — căci avea cu 
puţin sub optzeci de ani —, nici de harul care înflorea pe 
faţa lui, nici de podoaba purtării lui, nici de bunăcuviinţa 
şi distincţia sa deosebită, cu toate acestea acest om foarte 
| nedrept, neavând nimic drept sau întemeiat din cele ce le-a 
făcut pentru care să-l acuze, şi-a arătat, ca să spun aşa, numai 
| stângăcia, insolenţa şi ticăloşia purtării; şi neputându-i re- 
| plica deloc prin sucirea cuvintelor sfântului şi răspunsuri 
cuvenite, s-a arătat punând în mişcare în zadar toate şi 
| dovedindu-se el singur nebinevoitor şi etalând o răutate 
| foarte transparentă. Dar cele spuse şi făcute atunci în parte 
h şi ce fel de calomnii au încercat să lipească de el cel nevi- 
novat cei care credeau că se vor putea acoperi cu minciuna 
[cf. Is 28, 15] le-a expus în parte însuşi bunul ucenic al 
cuviosului [Anastasie Monahul]; şi chiar dacă ele au fost 
spuse într-un mod mai simplu, ni s-a părut potrivit să le 
redăm aici cuvânt de cuvânt pentru ca să poată fi sesizate 
mai uşor de cititori: 


[În continuare variantele „Vieţii greceşti” redau fie în rezumat 
(recenziile 1 şi 2), fie „in extenso” (recenzia 3)42 actele proce- 
sului Sfântului Maxim şi al ucenicilor lui traduse mai jos, 
p. 115-173.] 


42 Recenziile 1 şi 2 (cf. PG 90, 89-—104) rezumă în ordine cronolo- 
gică reală „Relatarea acţiunii”, „Scrisoarea către Anastasie” şi „Dis- 
| cuţiile de la Bizya”. Recenzia 3 reproduce textual, dar în ordine cro- 
nologică inversă, „Discuţiile de la Bizya” şi „Relatarea acţiunii”, 
amalgamându-le într-un singur proces. 

Al doilea proces şi martiriul Sfântului Maxim 
şi al celor doi Anastasie 


66. lar după scurgerea unui timp [în 662] l-au adus în 
Constantinopol aducându-l împreună cu el şi pe ucenicul 
său Anastasie, precum şi pe celălalt Anastasie pe care l-am 
numit Apocrisiarul. Şi aceşti infami şi blestemaţi folo- 
sindu-se împotriva lor de blesteme şi azvârlindu-i anate- 
mei — nu numai pe ei, ci şi pe toţi ortodocşii pe cei în viaţă 
şi pe cei plecaţi din viaţă —, i-au predat celor rânduiţi peste 
pedepse ca să le aplice sentința pronunţată împotriva lor: 
neluându-le chipurile cu totul viaţa, ca să pară că ei, cei 
lipsiţi de iubire de oameni, mai au ceva iubire de oameni, 
au născocit prin chinurile lor ceva mai amar decât însăşi 
moartea. Căci luându-i prefectul Oraşului şi ducându-i în 
pretoriu a poruncit mai întâi ca dumnezeiescul Maxim, 
întins din patru părţi, să fie bătut cu vine uscate, fără să-i 
fie milă întinatului nici de bătrâneţea lui, nici de membrele 
tremurânde ale trupului său, nici de trupul acela istovit de 
post şi osteneli, ci s-a arătat atât de crud încât tot pavajul 
s-a înroşit de mulţimea sângelui sacru, tot trupul i s-a mis- 
tuit şi nici cel mai mic mădular n-a rămas sănătos. 

67. După care fiara s-a dus la ucenicul lui [Anastasie 
Monahul], iar după el la cel care avea acelaşi nume cu el 
[Anastasie Apocrisiarul], aplicându-le şi lor multe lovituri 
şi făcându-i plini de înțepături, punând lângă ei şi crainici 
care în timp ce erau biciuiţi strigau: „Cei care nu ascultă de | 
legile împărăteşti şi rămân nesupuşi sunt vrednici să pă- 
ţească aceasta”. Şi de-abia mai răsuflând i-au târât şi arun- 
cat în închisoare. 

68. În ziua următoare l-au adus iarăşi pe cuviosul [Maxim] 
împreună cu ucenicul [Anastasie Monahul] în întregime 
însemnați cu cicatrice, în întregime umflaţi, în întregime 
umflaţi de răni, şi deşi avea asemenea dureri nu s-au reţi- 
nut să facă cu el şi alte lucruri mai rele, lepădând cu totul 


43 Pasaj (PG 90, 104C) similar cu unul din „viaţa” Sfântului Teodor 
Studitul (PG 99, 193D) care descrie biciuirea acestuia. 

firea [omenească]. Căci i-au tăiat în chip nelegiuit din gât 
şi epiglota învecinată acea limbă teologică care izvorâse 
cuvinte mai bogat decât fluviile, ca nimicindu-i organul 
producător de sunete să-i nimicească şi cuvântul şi învăță- 
tura, şi pe viitor să fie tăcut şi nevorbitor. Dar deşi ţi s-a 
tăiat limba, bunule Maxime, nu vei tăcea, nici nu vei înceta 
să rosteşti acele preadulci cuvinte, ci Acela Care face limba 
pruncilor şi-l face pe mut şi pe surd să grăiască, Acela te-a 
făcut şi pe tine să grăieşti şi să vorbeşti în chip minunat şi 
să rosteşti cuvinte mai articulate decât înainte. 

69. lar când au făcut acelaşi lucru şi cu ucenicul său 
Anastasie şi i-au tăiat şi lui44 limba dinăuntru, acelaşi har 
l-a întărit şi pe el şi i-a dat cuvânt fără organ producător 
de sunete, cuvânt mult şi bogat în chip uimitor. Fiind loviți 
de mai mare pizmă pentru aceasta, ticăloşii le-au aplicat 
nobililor bărbaţi încă o altă tortură mai nouă, ca socotind 
că e nedrept dacă n-ar pune în mişcare asupra lor orice 
experienţă cumplită, căci ar fi fost mai bine cum li se părea 
lor înşişi, să fie daţi morţii decât să fie predaţi acestor pe- 
depse. Căci legându-l pe fericitul cu frânghii subţiri i-au 
tăiat cu un cuţit şi un ciocan mâna dreaptă şi au aruncat-o 
pe pământ. După care au trecut la tovarăşul de luptă Anas- 
tasie aplicându-i aceeaşi pedeapsă, ca să poată avea şi el 
aceeaşi slavă şi desfătare. Şi scoțându-i fără limbă şi fără 
mână din pretoriu, i-au târât şi purtat prin piaţă, luând în 
batjocură membrele lor amputate şi folosindu-se de strigăte 
indecente şi expunându-i râsetelor şi glumelor. Iar după 
acea purtare de jur-împrejur fără cinste i-au predat unui 
exil foarte îndepărtat45 împreună cu Anastasie Apocrisia- 
rul neîngrijiţi, goi, desculți, nehrăniţi, lipsiţi de toate cele 
ale vieţii, nu aproape de mare ca să nu fie vizitaţi de 
oameni milostivi şi, lucrul cel mai cumplit, despărțiți unii 


3» 


44 „Viaţa greacă” şi epilogul „Discuţiei de la Bizya” vorbesc doar 
de mutilarea Sfântului Maxim şi a ucenicului său. Anastasie Mona- 
hul. Dar „Scrisoarea lui Anastasie Apocrisiarul” şi „Memoriul lui 
Teodor Spudeul” arată limpede că aceloraşi barbare mutilări a fost 
supus şi Anastasie Apocrisiarul. 

45 În Lazica, Gruzia de azi, unde au sosit pe 8 iunie 662. 

de alţi; singurul lucru bun pe care l-au făcut sfinţilor ei, 
spurcaţii, fiind acela că au rămas la distanță de ei. 


Soarta crudă a împăratului persecutor 
şi restabilirea ortodoxiei 


70. Dar, deşi e foarte îndelung-răbdătoare, dreptatea dum- 
nezeiască n-a fost nepăsătoare, ci după puţin timp l-a pe- 
depsit pe împăratul nelegiuit [Constans II] pe care l-a dus 
departe şi l-a silit să plătească o moarte vrednică de milă 
în Siracuza [pe 15 septembrie 668]. Căci el, cel vrednic de 

„ură, fiind urât de bizantini pentru cele pe care le-a făcut şi 
ajungând foarte detestat, temându-se să nu sufere ceva 
rău de la aceştia, a plecat [în 662] cu soţie şi copii acolo. Şi 
intrând în baie să se spele, unul din slujitori profitând de 
ocazie i-a dat cu un urcior o lovitură în cap şi i-a zdrobit 
tot craniul luându-i ticălosului viața. lar după ce fiul său 
Constantin [IV, 668-685] a luat împreună cu fraţii lui, 
Heraclie şi Tiberiu, sceptrele împărăției, a hotărât că nu 
trebuie să umble pe acelaşi drum cu tată] său, ca să nu pă- 
ţească acelaşi lucru. De aceea aducându-i pe părinţii [epis- 
copii] de pretutindeni şi făcând un Sinod mare [în 680-681], 
care se numeşte al VI-lea Ecumenic, acesta a făcut multe 
lucruri vrednice de pomenire: a proclamat mai limpede 
cele două voințe şi lucrări ale lui Hristos în cele două firi 
ale Lui, a blestemat şi azvârlit anatemei pe cei ce au intro- 
dus şi cinstesc dogma monotelită. Acest lucru l-a făcut mai 
întâi în Roma mişcat de Duhul dumnezeiesc întâi-stătăto- 
rul ei Agaton [678-681], care a fost ridicat în acest scaun 
după Martin4; el a stabilit că aceia care au făcut cele fără 
de lege să fie blestemaţi şi declaraţi căzuţi din Biserică”. 


46 Inexact. Sfântul papă Martin murise în 655, fiind urmat de 
conciliantul Eugeniu I (654-657), de laşul Vitalian (657-672), care 
a intrat în comuniune cu patriarhul ecumenic Petru şi l-a primit la 
Roma în 662 pe Constans II, şi de mai şterşii Adeodat (672-676) şi 
Donus (676-678). 

47 Aluzie la Sinodul de la Roma din 679 prin care papa Agaton cu 
125 de episcopi a reînnoit condamnarea monotelismului. 

Sfântul Maxim şi cei doi Anastasie în exil. Moartea lor 


71. Dar, cum spune cuvântul, după ce dumnezeiescul 
Maxim a fost purtat în exil, pe drum i s-a întâmplat să su- 
fere multe şi a suportat multe dureri neputând să şadă nici 
pe un dobitoc, nici pe o litieră, pentru că era cu totul dis- 
trus de chinuri şi epuizat de acele zeci de mii de dureri. Şi, 
într-adevăr, punându-l bătut pe o targă din ramuri, de-abia 
purtându-l cu anevoie l-au dus pe acel lung drum; şi ajun- 
gând la unul din castrele din Alania pe nume Schemaris, 
punându-l sub strajă, l-au lăsat cu totul fără nici o purtare 
de grijă. Şi pentru că pe acelaşi drum l-au dus şi pe bunul 
ucenic [Anastasie Monahul] împreună cu cel care avea 
acelaşi nume cu el [Anastasie Apocrisiarul], i-au despărțit 
atât pe aceştia doi de învățătorul lor, cât şi pe unul de al- 
tul, schimbând multe locuri unul după altul şi ducându-i 
undeva departe în ţinutul abasgilor. Din care pricină unul 
dintre ei [Anastasie Monahul] care trecuse printr-o rea 
maltratare şi-a dat duhul, singurul lucru care-i mai rămă- 
sese, dar nu ştim ziua exactă în care s-a mutat de aici, aşa 
cum ne spune omonimul lui, Anastasie Apocrisiarul48. 

72. Iar pe dumnezeiescul Maxim care a fost închis timp 
de trei ani4 în castrul din Alania de care am vorbit mai 
sus, lipsit de nevoile trupului său deşi era plin de zile, cum 
s-a spus, şi într-un trup neputincios, l-a cercetat o vedenie 
de sus care i-a arătat ziua sfârşitului şi l-a chemat la cortu- 
rile de acolo. Iar când a venit ziua aceea — a 13-a a lunii lui 
august [662] —, cel cu adevărat vrednic de ceruri şi de lo- 
cuirea acolo a lăsat cele de aici şi a alergat spre ceruri. Iar 
în locul5 unde a fost depus sfântul lui trup, trei lumini 


45 Anastasie Monahul a murit pe 22-24 iulie 662. Detalii mai jos 
în „Scrisoarea lui Anastasie Apocrisiarul” şi în „Memorialul lui Teo- 
dor Spudeul”. 

49 Inexact; de fapt doar trei luni. 

50 Rezumatul luptei (athlesis en epitomo) ci osulii Maxim Măr- 
turisitorul editat de Epifanovici (1917, p. 21-22) precizează — deta- 
liu reţinut şi de sinaxarele târzii — că după „trei ani” de exil, „când a 
binevoit Dumnezeu să-l ia, bolind puţin s-a odihnit (în Domnul] în 
ziua a 13-a a lunii august şi a fost îngropat în Lazica, în mănăstirea 

strălucitoare îi luminau în fiecare noapte mormântul iradi- 
ind o scânteiere minunată şi producând, cum era şi firesc, 
o uimire plină de minunare celor care vedeau şi arătând 
foarte bogatul har al marelui dăruitor Dumnezeu din jurul 
slujitorului Său. 


Rugăciune şi doxologie 5! 


73. Lar pentru tine, preasfinte părinte, mare e slava şi 
strălucirea celor de acum, pentru că Stăpânul te-a cinstit 
mult încă de aici, dar mult mai mare şi excelentă e partea 
ta cerească acolo unde stai în faţa Luminii celei mari şi pri- 
meşti întru tine întreaga strălucire a fericitei şi arhilumi- 
noasei Treimi, văzând pe Dumnezeu şi — lucrul cel mai 
uimitor —, ajungând tu însuţi dumnezeu prin unirea cu El, 
îndumnezeit în întregime prin participare şi suportând 
negrăita îndumnezeire. Dobândind, prin urmare, o astfel de 
slavă, dă multul tău ajutor şi nouă celor ce înotăm încă în 
cele de acum şi plutim pe marea înşelătoare a acestei vieți 
pline de multe primejdii, ca stând sub cârmuirea şi călău- 
zirea ta, să trecem uşor această mare nestatornică şi să 
ancorăm în porturile veşnice şi nebătute de valuri, unde e 
petrecerea fericită şi odihna foarte senină în Hristos lisus 
Domnul nostru, împreună cu Care fie slavă Tatălui împre- 
ună cu preasfântul şi de viaţă făcătorul Duh acum şi puru- 
rea şi în vecii vecilor. Amin. 


Sfântului Arsenie, unde se fac multe vindecări spre slava Dumnezeu- 
lui nostru” (p. 2231-33). 

5: Identică (PG go, 108D-109A) cu cea din finalul „vieţii” Sfântului 
Teodor Studitul (PG 99, 229D-—232A). 

Actele procesului, martiriului 
şi exilului celui întru sfinţi 
papă Martin: 
(653—655) 


Din cele scrise de Teodor Spudeul Sfintei Sofii sfinților 
fraţi buni şi întâilor brutari imperiali Teodor şi Euprepie, 
aşezaţi în exil în Cherson, despre cele făcute în chip ticălos 
de potrivnicii cu sfântul şi apostolicul bărbat şi cu adevărat 
nou mărturisitor şi martir al lui Hristos Dumnezeul nos- 
tru, Martin papa Romei, înainte de a fi fost trimis în exil 
când a fost răpit pentru cuvântul adevărului din Scaunul 
Apostolic: 

După ce s-a întors în arestul gărzii imperiale cu sudorile 
[luptelor] pe care le ştie Dumnezeu, i-am putut scrie şi face 
cunoscute toate calomniile răspândite despre el. Împreună 
cu care am inserat şi altele, care-l implorau să nu se lase 
nicidecum copleşit de ticăloasa sectă a bărbaţilor impioşi, 
temându-se şi tremurând şi având sub ochi naufragiul lui 
Serghie, arhiepiscopul insulei Cipru. La care acela a scris 
drept răspuns acestea: 


[1.] Martin lui Teodor iubitului cu sinceră afecţiune frate 


“Fiindcă am aflat, pe cât am putut, cele însemnate de voi 
în scris, le voi urma în puţine cuvinte. Când am ieşit din 


1 Narrationes de exilio sancti papae Martini (BHL 5592) din co- 
lecţia de documente întocmită şi tradusă în latină de Anastasie Bi- 
bliotecarul Bisericii Romei (* 880) pentru diaconul loan. Traducere 
după textul latin editat de J. Sirmond (1620) şi reluat de abatele 
J.-P. Migne în PL 129, 585-602. Ediţia critică pregătită de Bronwen 
Neil pentru CCh n-a apărut încă. 

bazilica [San Giovanni in Laterano] care se numeşte Con- 
stantiniana, în care armata m-a împresurat cu armele, în 
prezenţa exarhului şi cubicularului Teodor şi a clerului au 
spus răspicat: „Anatema să fie oricine ar spune sau crede 
că Martin a schimbat sau va schimba credinţa până la o 
iotă şi o cirtă! Şi anatema să fie cei care nu vor rămâne până 
la moarte în credinţa lui ortodoxă!” După ce s-au auzit 
acestea, Calliopas a început să explice că nu există altă 
credinţă decât cea pe care o ţinem şi că el însuşi nu crede 
altfel. Dar a spus asta pentru cei care-l ascultau, nu din 
pricina credinţei. Şi vreau să ştii, preaiubite frate, despre 
credinţa pe care ai însemnat-o şi despre falsele calomnii pe 
care le pun înainte împotriva adevărului: că, ajutaţi fiind 
noi de rugăciunile voastre şi ale tuturor creştinilor care 
sunt cu voi, şi viu şi mort voi apăra credința mântuirii 
noastre şi aşa cum învaţă fericitul Apostol Pavel: „Pentru 
mine a trăi este Hristos şi moartea câştig” (Flp 1, 21]. Iar 
despre falsele acuzaţii pe care le fac mai nou ereticii respin- 
gând adevărul lui Hristos Dumnezeu, cum ar putea spune 
adevărul oameni care se împotrivesc adevărului lui Dum- 
nezeu? Ție, aşadar, preaiubite frate, îți dau seamă pentru 
Cel care va judeca lumea aceasta prin foc şi va da fiecăruia 
după fapta lui: eu n-am trimis niciodată la sarakini [la 
arabi] nici scrisori, nici un tomos cum trebuie să creadă, 
de care vorbesc, nici bani, afară de unor robi ai lui Dum- 
nezeu care au venit aici pentru milostenie cărora le-am dat 
ceva modic, din care foarte puţin a fost transmis la sara- 
kini [arabi]. Bărbaţi ticăloşi au mai dat mărturie minci- 
noasă împotriva mea, sau mai degrabă împotriva sufletelor 
lor, cu privire la slăvita stăpâna noastră Pururea Fecioară 
Maria care L-a născut pe Domnul şi Dumnezeul nostru 
lisus Hristos, şi pe care toți Sfinţii Părinţi universali o 
numesc Născătoare de Dumnezeu ca una care L-a născut 
pe Dumnezeu-om. Căci oricine nu cinsteşte şi venerează 
“ atât în veacul de acum, cât şi în cel viitor pe fericita mai 
presus de orice făptură şi decât firea omenească afară de 
Cel ce s-a născut din ea, pe vrednica de închinarea Pururea 
Fecioara şi Maica Domnului nostru, să fie anatema! Dar 

oamenii care caută prilejuri produc scandaluri spre scan- 
dalizarea multora. 
Dumnezeu să te păzească nevătămat, preaiubite fiu. 


Primind acestea, am dat mulțumire lui Dumnezeu aflând 
tăria voinţei preasfântului bărbat. Dar eram preocupat vrând 
să aflu cum anume a fost ridicat din scaunul său şi nu pu- 
team. Căci din toţi pe câţi i-am întrebat nimeni nu-mi dădea 
un răspuns adevărat, ci fiecare spunea altceva şi altceva. 
De aceea nevoia m-a împins să-i fac cunoscut despre acest 
lucru şi să-l rog ca să aflu adevărul de la el însuşi. La care 
sfântul a scris acestea: 


[2.] Martin lui Teodor 


A vrut draga voastră iubire să afle cum am fost răpit din 
scaunul Sfântului Apostol Petru ca o vrabie singuratică 
dintr-o clădire. Şi mă mir că ai vrut să te informezi de la 
mine despre acest lucru, când Domnul a spus dinainte de- 
spre aceste timpuri rele ucenicilor Săi „că în zilele acelea 
va fi o strâmtorare mare cum n-a fost de la începutul lumii 
până atunci şi nici nu va mai fi. Şi de nu s-ar fi scurtat acele 
zile, n-ar mai scăpa nici un trup, dar cine va răbda până la 
sfârşit, acela se va mântui” [Mt 24, 21—22. 13]. Acest lucru 
se spune în puţine cuvinte despre antihrist. Dar şi Sfântul 
Pavel, potrivit harului Duhului dat lui, a vestit dinainte 
aceste zile lui Timotei, ucenicul său, zicând: „În vremurile 
cele de pe urmă oamenii se vor depărta de la credinţă, îşi 
vor întoarce auzul de la adevăr, vor fi iubitori de sine, de- 
şerţi” [1 Tim 4,1; 2 Tim 4, 4; 3, 2]. Şi crede-mă, preadori- 
tul meu fiu, că nu trebuie văzut aici alt timp decât în chip 
evident acesta de acum, în care sunt începuturile durerilor 
[Mt 24, 8], cum a prezis Domnul venirea lui antihrist. Şi 
mi s-a părut necesar să spun pe scurt, înainte ca în toată 
lumea să biruie judecata şi să ajung la sfârşitul alergării 
[2 Tim 4, 7], socotind că îmi este de folos ca de relele pe 
care mi le pregătesc alţii mai degrabă să mă veselesc decât 
să mă plâng, ca să ştii în ce fel am fost luat pe sus şi dus 

din oraşul Roma, fără să auzi nimic mincinos din cele în- 
tâmplate. Tot timpul am ştiut dinainte cele ce pregăteau 
împotriva mea şi de aceea împreună cu tot clerul meu am 
rămas deoparte în biserica Mântuitorului nostru care se 
numeşte Constantiniana, care a fost prima construită şi 
stabilită în toată lumea de împăratul Constantin de fericită 
aducere-aminte şi care este lângă episcopie. Fiindcă aici 
petreceam cu toţi deoparte din ziua de sâmbătă când Calli- 
opas a intrat în cetate cu armata Ravennei şi cu Teodor 
cubicularul. Aşadar, am trimis în întâmpinarea lui pe unii 
din cler care, când au fost primiţi la palat [Calliopas] a so- 
cotit că şi eu sunt împreună cu ei. Jar după ce m-a căutat şi 
nu m-a găsit, a zis mai-marele clerului: „Fiindcă am vrut 
să i ne închinăm. Dar mâine, duminică, vom merge la el 
şi-l vom saluta fiindcă azi nu mai suntem în stare.” Dumi- 
nică însă, trimițând danii în mai sus-zisa sfântă biserică a 
lui Dumnezeu, bănuind că se va aduna o mare mulţime din 
pricina zilei [de sărbătoare], a anunţat aceasta: „Fiindcă 
suntem foarte obosiţi de drum nu putem veni astăzi, dar 
mâine vom veni negreşit şi ne vom închina sfinţeniei voas- 
tre”. Eu însă eram grav bolnav încă din luna octombrie şi 
până în timpul de care vorbim, adică până în ziua a 16-a a 
calendelor lui iulie [16 iunie 653]. Aşadar, luni dis-de- 
dimineaţă a trimis pe secretarul său şi pe unii din suita lui 
zicând: „Ai pregătit arme şi ai oameni înarmaţi înăuntrul şi 
ai strâns o mulţime de pietre pentru a ne respinge, dar acest 
lucru nu e necesar şi să nu îngădui să se facă aşa ceva.” Şi 
cum eram de faţă, am auzit acestea şi n-a fost nevoie ca 
să-i fac siguri de asta decât să-i trimit să dea ocol prin toată 
episcopia şi să dea mărturie dacă vor vedea arme sau vreo 
piatră. Şi după ce s-au dus şi n-au găsit nimic, le-am adău- 
gat prin vorbe că niciodată n-a fost altfel, ci s-au năpustit 
împotriva noastră din pricina unei încurcături şi acuzaţii 
false, fiindcă şi la venirea infamului Olympius?, acel om 


2 Exarh bizantin al Ravennei. Trimis de Constans II să-l aresteze 
pe papa Martin ca represalii pentru Sinodul de la Lateran (octom- 
brie 649), Olympius s-a revoltat împotriva împăratului şi s-a procla- 

deşeri, s-a zis că aş fi putut să-l resping cu arme. Aşadar, 
îmi aveam patul în care zăceam în faţa altarului bisericii. 
Şi n-a trecut o jumătate de oră şi iată că au venit împreună cu 
ei în biserică soldaţi înarmaţi, toţi întunecaţi, ţinându-şi în 
mâini lăncile şi spadele lor, avându-şi pregătite şi arcurile 
lor împreună cu scuturile şi s-au făcut aici cele ce nu tre- 
buie nici măcar spuse. Căci aşa cum pe timp de iarnă când 
suflă un vânt tare cad frunzele rupte din pomi, aşa erau 
lovite de arme candelele sfintei biserici şi cădeau zdrobite 
pe pavaj, iar sunetul care se făcea în biserică se auzea ca 
un tunei cumplit atât din cauza greutăţii armelor, cât şi 
din cauza mulţimii candelelor frânte de ele. Şi intrând ei, 
de îndată a fost înmânat de Calliopas preoților şi diaconi- 
lor un ordin în care se cuprindea scoaterea mea din scaun 
fiindcă aş fi răpit episcopatul în chip nereglementar şi fără 
lege şi n-aş fi vrednic să şed în Scaunul Apostolic, ci tre- 
buie în orice chip să fiu trimis în Oraşul Imperial [Con- 
stantinopol], alegându-se în locul meu un alt episcop. Ceea 
ce nu s-a făcut încă şi sper că nu va trebui să se facă nici- 
când, fiindcă în absenţa pontifului în locul său îl reprezintă 
arhidiaconul, arhiprezbiterul şi primicerul [prim-notarul]. 


„Dar fiindcă nu eram pregătiți să răspundem cu luptă, am 


judecat că e mai bine să mor de zece ori decât să se verse 
în pământ sângele cuiva. Şi în acel ceas m-am predat neo- 
punând rezistenţă la dispoziţia împăratului. Deşi, ca să 
spun adevărul, unii din cler strigau la mine să nu fac asta, 
n-am plecat urechea la nici unul din ei, ca să nu se facă 
numaidecât moarte de om. Ci le-am zis: „Îngăduiţi să vină 
cu mine din cler cei care-mi sunt necesari: episcopi, preoți 
şi diaconi, şi numai cine mi se pare potrivit”. Calliopas a 
răspuns: „Oricine ar vrea să vină, să vină. Noi nu facem 
vreo constrângere cuiva”. I-am răspuns: „Clerul e în pute- 


mat împărat cu acordul papei în 650, dar moare în 652 în Sicilia în 
timpul unei expediţii împotriva arabilor care invadaseră insula. Cola- 
borarea la rebeliunea lui Olympius va fi un cap de acuzaţie principal 
în procesul de trădare care i se va intenta papei în 655. 

3 Mai exact a fost sfinţit episcop fără să aibă aprobarea împăratului 
de la Constantinopol. 


91 


rea mea”. Iar unii dintre preoți au strigat zicând: „Cu el 
trăim şi cu el murim”. După care Calliopas şi cei care erau 
împreună cu el au început să spună: „Vino cu noi la palat”. 
Şi n-am refuzat să fac aceasta, ci am ieşit împreună cu el la 
palat în aceeaşi zi de luni. Iar marţi a venit la mine tot cle- 
rul şi mulți erau cei care se pregăteau să plece pe mare cu 
mine şi care şi-au pus chiar lucrurile lor în luntrii, dar se 
pregăteau şi alţi clerici şi laici care se grăbeau să vină la 
noi. Aşadar, în aceeaşi noapte când se lumina de miercuri, 
care era ziua a 13-a a calendelor lui iulie [19 iunie 653], 
m-au luat din palat îndepărtându-i pe toţi cei care erau cu 
mine în palat afară de câteva felurite lucruri care-mi erau 
necesare pe drum şi aici; şi ne-au scos afară din Urbe cu doar 
şase copii mici şi un sclav drept slujitori; şi punându-ne 
într-o luntre, ca la ceasul al patrulea din zi, am ajuns în 
port. Iar în ceasul în care am ieşit din oraşul Roma au po- 
runcit ca de îndată să fie închise porţile şi au vegheat ca ele 
să rămână aşa, ca să nu iasă unii din oraş şi să vină la noi 
în port în timp ce noi pluteam acolo pe râu în jos. De aceea 
a fost necesar să lăsăm în mai sus-zisul port toate lucrurile 
celor care le-au trimis în luntrii şi în aceeaşi zi ne-am şi 
pus în mişcare. Şi de calendele lui iulie [pe 1 iulie] am 
ajuns la Mesina, unde nava a fost carcera mea. Şi a fost tot 
aşa nu numai în Mesina, şi nu numai în Calabria care e 
supusă marii Urbe a romanilor, dar şi în mai multe insule, 
în care ne-au împiedicat timp de trei luni şi n-am avut parte 
de nici o compătimire; afară de insula Naxos unde am ză- 
bovit o vreme, m-am învrednicit să mă spăl făcând două 
sau trei băi şi am rămas în oraş la un han. Şi iată sunt 47 de 
zile de cât nu m-am învrednicit să mă stropesc nici cu apă 
caldă, nici cu apă rece şi m-am scurs şi slăbit cu totul, 
fiindcă scurgerea pântecelui [diareea] nu mi-a dat deloc 
odihnă până în prezent atât în navă, cât şi pe uscat. Iar în 
ceasul nevoii mele când trebuie să gust ceva, zdrobit cu 
totul la trup, nu pot simţi cele necesare ca întărindu-mi 
firea, fiindcă îmi este silă să gust ceea ce am, pentru că îmi 
provoacă dezgust. Dar cred în puterea lui Dumnezeu Care 
vede toate că atunci când voi pleca din această viaţă de- 

spre toate acestea vor fi întrebaţi cei ce mă persecută ca 
duşi astfel spre pocăință să se întoarcă de la răutatea lor. 
Nevătămat să te păzească Dumnezeu, fiule preadulce. 


[3.] Memorial [commemoratio] despre cele făcute 
cu cruzime şi fără respect de Dumnezeu de către duşmanii 
adevărului împotriva sfântului şi apostolicului 
cu adevărat nou mărturisitor şi martir Martin papa Romei 
printr-o scrisoare a unui foarte bun creştin către părinţii 
[episcopi] ortodocşi care sunt în Apus, în Roma şi în Africa 


Jale, mâhnire şi lacrimi multe, precum şi un glas comun 
foarte mâhnit şi neîncetat care iese în durere din adâncul 
inimii cred că urcă spre Dumnezeu de la cei care sunt în 
Roma şi de la sfinţii slujitori ai lui Dumnezeu şi de la po- 
poarele credincioase care petrec în tot locul stăpânirii Lui 
[Ps 102, 22] de când s-a făcut persecuția împotriva prea- 
sfântului nostru părinte preafericit pentru Dumnezeu şi cre- 
dincios corifeu al preoţilor [episcopilor] şi papă apostolic 
universal şi prin aceasta împotriva Bisericii universale; şi 
cred că această mâhnire vă cuprinde şi de acolo că sunteţi 
foarte preocupaţi să ştiţi în ce mod s-a acţionat împotriva 
lui atunci când a fost exilat şi scos afară cu persecuție din 
Roma şi dus cu corabia până în Bizanţ. Acestea avându-le 
în mine eu smeritul şi păcătosul slujitorul vostru, am hotă- 
rât să vă aduc aminte printr-o scrisoare şi să vă fâc cunos- 
cute şi limpezi vouă binecuvântaţilor şi prin voi. tuturor 
credincioşilor şi celor ce au râvna slujirii lui Dumnezeu 
unele lucruri pe care le-am aflat cu multă preocupare de la 
unii din afară, pe cele mai multe învrednicindu-mă să le 
văd cu ochii mei, măcar că eram nevrednic de slujirea 
preafericitului şi preascumpului nostru părinte episcop; ca 
aflându-le să rostiţi împreună cu mine cu întristarea inimii 
cuvintele prorocului: „Cine va da capului meu apă şi ochi- 
lor mei izvor de lacrimi ca să plâng ziua şi noaptea” [Ir 
9, 1] mâhnirile, ba chiar pierzania Bisericii universale şi a 
tuturor creştinilor pentru cele ce s-au făcut împotriva feri- 
citului şi plinului de Dumnezeu conducător al adevărului 

şi propovăduitor al lui? Dar slavă lui Dumnezeu Care i-a 
dat lui tărie şi răbdare statornică în încercările care au 
venit peste el de la puterile şi bărbaţii potrivnici, ca să le 
combată şi să lupte cu bărbăţie pentru slujirea lui Dumnezeu, 
punându-și în chip neabătut şi cu nădejde tare sufletul său 
până la moarte, ca să fie imitator al Domnului său Care l-a 
făcut luptător ca să lupte pentru adevăr. 

Ştiţi şi voi cele ce s-au făcut în Roma împotriva fericitu- 
lui şi tare ca oţelul părintelui duhovnicesc şi corifeu al 
preoților [episcopilor] domnul Martin: cu ce fel de primej- 
dii s-a luptat văzând săbii scânteietoare şi ascuţite lipite - 
unele de altele şi ţinute de mai mulţi soldaţi gata să-l stră- 
pungă pe fericitul şi să-i ia viaţa stând în jurul altarului 
şi în toată bazilica Bisericii universale din Roma numită 
Constantiniana, unde fericitul exercitându-şi preoţia zăcea 
culcat bolnav în pat; şi cum cu dureri în suflet şi în înche- 
ieturi a fost împins, răpit şi scos din Scaunul Apostolic, loc 
în care l-a aşezat Dumnezeu apostol supraveghetor al Său 
şi propovăduitor al adevărului ortodox. Dar el nu a socotit 
mai de preţ sufletul său [cf. FA 20, 24], ci l-a pus până la 
moarte, imitând, precum s-a zis, pe Domnul său care zice: 
„Păstorul cel bun îşi pune sufletul său pentru oile lui” [In 
10, 11], ca să salveze de la ereticii iviţi în timpul nostru po- 
porul care rătăcea pierdut pretutindeni. 

Luat, aşadar, la Roma din bazilica San Giovanni [in La- 
terano] de către puternicii acestui veac şi predat celor ce 
erau acolo vrednici slujitori ai unei asemenea slujiri, a fost 
depus în port şi aruncat în luntre; şi navigând, precum ştiţi, 
şi mergând spre Abydos+ prin insula Naxos, paznicii nu 
i-au îngăduit acelui bărbat apostolic să atingă pământul, 
deşi suferea de dureri de picioare, deşi ei înşişi debarcau 
în diferite locuri şi se odihneau. Iar preoţii care erau în 
acele locuri şi ceilalți credincioşi ai acelui ţinut îi trimiteau 
de multe ori fericitului spre folosinţă daruri în cantitate nu 
puţină, pe care însă paznicii cu suflet de fiară le nimiceau 


4 Port situat la intrarea în strâmtoarea Dardanele, la trecerea din 
Marea Egee în Marea Marmara, azi Canakkale, Turcia. 

în faţa lui rostind multe vorbe necuviincioase şi amare îm- 
potriva lui, iar pe cei care aduceau aceste daruri îi alungau 
cu injurii şi vergi spunându-le: „Oricine îl iubeşte pe acesta 
e duşmanul statului!” Oare şi numai acest lucru nu era în 
stare să-i producă o durere neasemănată, mai presus de 
neputinţa care-l apăsa cu boala? Aşadar, trimițând pe ci- 
neva de la Abydos, paznicii care-l reţineau au dat de ştire 
în Bizanţ de sosirea şi capturarea lui rostind împotriva lui 
multe rele şi zicând că este eretic, răzvrătit, potrivnic al lui 
Dumnezeu şi subminator al întregului pământ al romanilor. 

Iar când fericitul a ajuns în cele din urmă în Bizanţ în 
ziua a 17-a a lunii septembrie [a anului 653] în portul de 
lângă biserica Sfânta Eufemia lângă palatul Arcadianon, 
slujitorii l-au lăsat pe puntea navei de dimineaţă şi până la 
ceasul al zecelea din zi [ora 4] şi era, precum stă scris, 
„privelişte pentru toţi îngerii şi oamenii” [2 Co 4, 9]. Căci 
diferiţi oameni, pe care din pricina obiceiurilor lor de fiare 
i-aş numi mai degrabă lupi, veneau şi făceau în locul alto- 
ra, pe cât bănuiesc, împotriva sfântului papă lucruri care 
nu se pot spune unor creştini. Şi stând noi pe țărm, eu 
umblam toată ziua în sus şi în jos plin de durere şi amără- 
ciune pentru că vedeam un asemenea sfânt bărbat atât de 
umilit; şi nu numai aceasta: căci auzind asemenea vorbe 
rostite împotriva lui chiar de către nişte păgâni, nu mai 
ceream altceva decât să mi se ia sufletul de la mine. În cele 
din urmă, spre apusul soarelui, a venit un scrib pe nume 
Sagoleva cu mulţi soldaţi din garda imperială [excubito- 
res], şi smulgându-l din luntre l-au pus pe o targă şi l-au 
dus în arestul gărzii numit Prandiaria şi l-au închis sub 
multă pază paznicii, primind ordin ca nimeni din Oraş 
[Constantinopol] să nu afle că este în acest arest al gărzii. 
Aşadar, acest bărbat sfânt şi apostolic a fost închis aici 
aproape fără să vorbească cu cineva timp de 93 de zile. 

Iar în a 93-a zi [18 decembrie 653] care era o zi de vi- 
neri, l-au luat dis-de-dimineaţă din arest şi l-au adus în sala 
sakellarului care poruncise cu o zi mai înainte să se adune 
aici tot senatul, ceea ce s-a şi făcut. Au poruncit să fie 
introdus şi l-au introdus pe un scăunel purtător, fiindcă 

tocmai în acele zile era foarte bolnav din pricina călătoriei 
pe mare şi a arestului de atâtea zile. Văzându-l, sakellaruls 
care prezida împreună cu ceilalţi demnitari i-a poruncit de 
departe să se scoale din targă şi să stea în picioare. Şi pen- 
tru că unii dintre slujitori au zis că nu e în stare să stea în 
picioare, sakellarul turbând de mânie şi împreună cu el şi 
câţiva din pază a strigat să se ridice şi să asiste la judecată 
sprijinit de o parte şi de alta, ceea ce s-a şi făcut. Şi sakella- 
rul i-a zis: | 

— Spune, nenorocitule, ce rău ţi-a făcut împăratul? Ţi-a 
luat ceva? Sau te-a oprimat cumva? 

Dar acela tăcea. Atunci sakellarul i-a spus cu glas po- 
runcitor: 

— Nu răspunzi? Să vină acum acuzatorii tăi! 

Şi pe când vorbea încă au fost introduşi o mulţime de 
acuzatori împotriva lui. Dar toţi erau fii ai minciunii şi 
ucenici ai celor care L-au omorât pe Domnul nostru lisus 
Hristos, şi vorbeau împotriva sfântului bărbat aşa cum 
fuseseră învăţaţi, căci cuvintele lor erau premeditate şi 
pregătite. Unii dintre ei, rugaţi puţin înainte să dea mărtu- 
rie, încercau să spună adevărul, aşa cum se obişnuieşte; 
dar făcând încontinuu larmă, cei care prezidau această 
„luptă” începeau să-i mustre cu ameninţări puternice până 
când i-au convins să spună cele potrivite pentru a duce la 
moartea fericitului şi dreptului bărbat. Şi văzându-i pe cei 
introduşi să dea mărturie, sfântul papă spunea surâzător: 

— Aceştia sunt martorii? Asta e ordinea? 

Căci între primii care intraseră erau unii cu numele mi- 
litari, dar la cuget erau lupi şi fiare; iar unii dintre ei fuse- 
seră împreună cu Olympius, împreună cu care era şi An- 
drei care fusese notarul lui. Între nefericiţii acuzatori erau 
şi Imeritus şi Therimus şi ceilalți ca la douăzeci acuzatori 
ofiţeri şi ceilalţi. Jurau pe Sfânta Evanghelie şi aşa dădeau 


5 Trezorierul casei imperiale, echivalent cu un ministru de finanţe 
şi de interne. El va instrumenta şi procesul Sfântului Maxim şi al 
ucenicului său, cf. „Relatarea acţiunii” 1. Potrivit „Memorialului lui 
Teodor Spudeu!” 5, care-i dă porecla „Bukoleon”, el se numea pro- 
babil Leon. 

mărturie. În fruntea tuturor acuzatorilor era Dorotei, un 
patriciu din Cilicia care a spus sub jurământ: 

— Chiar dacă ar avea cincizeci de capete, acesta n-ar mai 
trebui să fie lăsat în viaţă, pentru că el singur a subminat şi 
pierdut întreg Apusul şi l-a dărâmat, fiindcă a fost într- 
adevăr de un sfat cu Olympius şi e un duşman ucigaş al 
împăratului şi statului roman. 

Văzându-i, aşadar, intrând, jurând şi dând mărturie fără 
măsură, făcându-i-se milă de pierzania sufletelor lor, drep- 
tul bărbat a spus demnitarilor care prezidau: 

— Vă implor pentru Dumnezeu să nu-i mai pregătiţi şi 
faceţi să jure, ci să spună fără jurământ tot ce vor, iar voi 
faceţi ce voii. Căci ce folos este ca jurând să-şi piardă su- 
fletele? 

Căci intrând unul din martori şi zicând că a făcut con- 
spiraţie cu Olympius şi i-a pregătit pe militari să-i depună 
_ jurământ, întrebat fiind preascumpul bărbat dacă aşa stau 
lucrurile a răspuns: 

— Dacă vreţi să auziţi adevărul vă voi spune următoarele. 
Când s-a făcut Typos-ul [în 648] şi a fost trimis de împărat 
la Roma... 

Şi numai atât a spus fericitul şi nu i s-a mai îngăduit să 
vorbească. Şi începând îndată să vorbească înaintea tuturor 
Troilus a spus cu strigăt: 

— Nu ne aduce aici nimic despre credinţă. Eşti cercetat 
acum pentru rebeliune [duello]. Fiindcă atât romanii, cât 
şi noi suntem creştini şi ortodocşi. 

La care dreptul bărbat a răspuns: 

— O, de-aţi fi numai asta! Căci în ziua aceea înfricoşă- 
toare [a Judecăţii de Apoi] mă veţi găsi martor al cercetării 
şi în aceasta. 

După care, între martorii acuzării,-mai sus-zisul Troilus 
i-a zis: 

— Ce fel de om eşti tu, că deşi ai văzut şi auzit că bles- 
tematul Olympius a încercat asemenea lucruri împotriva 
împăratului nu l-ai oprit, ci din contră, ai consimțit la ele 
împreună cu el? 

La care fericitul papă apostolic i-a spus numaidecât: 

— Spune, domnule Troilus, atunci când, aşa cum ştiţi şi 
voi şi am auzit şi noi, Gheorghe cel dintre magistrați care 
era şi dintre monahi, a intrat din tabăra aici în Oraş [Con- 
stantinopol]€ şi a spus asemenea cuvinte şi a făcut aseme- 
nea lucruri, unde erai tu şi cei care sunt ca tine, fiindcă nu 
i te-ai opus, ci din contră a vorbit cu voi şi a scos afară din 
palat pe cine a vrut şi a oprit intrarea la cine a voit. Şi, ia- 
răşi, atunci când, din porunca împăratului, Valentin? a fost 
îmbrăcat în purpură şi a şezut pe tron împreună cu el, unde 
v-aţi dus? Nu eraţi aici? De ce nu l-aţi oprit zicând: Nu te 
atinge de lucruri care nu sunt potrivite pentru tine? Oare 
nu aţi fost, din contră, toţi de acord cu el? Deci cum aş fi 
putut sta eu împotriva unui asemenea bărbat [ca Olym- 
pius] care avea mai mult braţul întregii armate a Italiei? 
Sau poate eu l-am făcut exarh? Vă rog pentru Domnul orice 
aţi vrea şi aţi hotărî să se facă cu mine împliniţi mai repede. 
Căci ştie Dumnezeu că indiferent cu ce fel de moarte mă 
veţi ucide, îmi veţi face cele mai mari daruri. 

Şi întrebând sakellarul pe unul din slujitorii lui, şi anu- 
me pe Sagoleba, dacă mai sunt afară alţii care trebuie să 
depună mărturie, scribul a răspuns: „Da, domnule, sunt 
foarte mulţi alţii”. Dar cei care prezidau pierzându-şi răb- 
darea, în timp ce sfântul şi venerabilul bărbat stătea încă 
în picioare în faţa lor şi Duhul Sfânt îl întărea încă şi mai 
mult, au spus că sunt de ajuns martorii. Iar traducătorul 
cuvintelor spuse de sfântul era consulul Inocenţiu, fiul lui 

“Toma, care era din Africa. Şi când a tradus cele spuse de 
fericitul bărbat, fiindcă nu suporta văzându-le ca pe nişte 
săgeți de foc ale Duhului Sfânt aruncate împotriva lor de 
bărbatul cinstit de Dumnezeu, Troilus i-a spus lui Inocen- 
ţiu cu furie: 

— De ce ne traduci ce spune? Nu mai spune ce zice. 


6 Rebel bizantin neidentificabil mai precis. 

7 Comandat militar rebel care i-a înlăturat, în noiembrie 641, de 
pe tronul de la Constantinopol pe Martina, cea de-a doua soţie a lui 
Heraclie (610-641), şi pe fiul ei Heracleona, în locul cărora a adus 
pe tron, încă minor, pe Constans II (641-668). 

Şi sculându-se dintr-o dată, sakellarul cu mai mulţi din- 
tre cei ce şedeau împreună cu el a ieşit să dea de veste îm- 
păratului să facă ce va vrea el. Iar pe sfântul bărbat apos- 
tolic care şedea în scaunul purtat l-au dus din sala de jude- 
cată, sau mai bine zis din sala lui Caiafa, şi l-au depus în 
mijlocul atriumului care era în faţa sălii sakellarului şi a 
staulului imperial unde tot poporul obişnuia să se adune şi 
să aştepte intrarea sakellarului. Şi l-au înconjurat gărzile şi 
era o privelişte înfricoşătoare pentru toţi cei din mulțime. 
După puţin timp însă au poruncit să fie expus pe o terasă 
în soare, ca prin grilajul tricliniului său împăratul să poată 
vedea ce avea să se facă cu el. Şi era o mulțime de oameni 
adunată acolo până la hipodrom. L-au pus, aşadar, pe prea- 
cucernicul bărbat în mijlocul terasei în prezenţa întregului 
senat şi era sprijinit de o parte şi de alta. S-a făcut însă 
dintr-o dată o îmbulzeală nu mică şi, ieşind de la împărat, 
sakellarul a poruncit ca, deschizându-se porțile tricliniului 
spre terasă, tot poporul să se împartă. Şi venind la sfântul 
şi venerabilul bărbat apostolic Martin, i-a zis: 

— Vezi cum Dumnezeu te-a adus şi dat în mâinile noastre. 
Te-ai silit împotriva răului, şi ce a urmat speranţei tale? 
L-ai părăsit pe Dumnezeu şi, iată, Dumnezeu te-a părăsit. 

Şi îndată strigând sakellarul a poruncit unui bărbier din 
gărzile care stătea acolo să-i smulgă neîntârziat psachion-ul 
păstorului suprem, apostolic şi cel mai de seamă al tuturor 
creştinilor care a întărit mărturisirea, adică credinţa orto- 
doxă a Sfinţilor Părinţi şi a Sfintelor Sinoade şi a anatemi- 
zat canonic şi sinodal pe inițiatorii şi autorii noii rătăciri, 
adică pe noii eretici împreună cu impioasele lor dogme. 
Deci după ce soldatul i-a rupt psachion-ul şi cureaua în- 
călțămintelor, sakellarul l-a predat numaidecât prefectului 
Oraşului zicând: „Ja-l, domnule prefect, şi taie-l de îndată 
membru cu membru!” O dată cu acestea a poruncit tuturor 
asistenţilor să-l anatemizeze, ceea ce au şi făcut. N-au răs- 
puns însă cu acest cuvânt sufletele a douăzeci de bărbaţi; 
căci vedeau aceasta şi ştiau că Dumnezeu vede din cer cele 
ce se făceau şi tulburaţi se dădeau înapoi cu multă mâhnire 
şi cu feţele plecate. 

Luându-l în primire, călăii i-au smuls şi pallium-ul şi veş- 
mântul preoţesc, şi rupându-i de sus şi până jos şi cămaşa 
care era înăuntru i-au pus de jur-împrejurul sfântului său 
gât şi peste tot trupul lanţuri de fier. Şi târându-l cu forţa, 
nu i-au îngăduit nici să şadă undeva să-şi tragă sufletul, ci 
l-au dus de la palat prin mijlocul Oraşulii spre pretoriu în 
văzul lumii şi necinstindu-l şi purtând în faţa lui o sabie. ' 
Iar durerea fericitului era mare şi de nepovestit, căci era cu 
totul rupt de osteneală şi neputincios, aşteptând să-şi dea 
sufletul înainte de atâtea neajunsuri de pricina apăsării 
suferințelor şi slăbiciunii trupului. Şi totuşi bucurându-se 
se întărea prin nădejde în Domnul, şi deşi era târât cu atât 
chin şi forță, dreptul era dus cu privire senină şi cu multă 
statornicie sufletească, doar cu o singură haină ruptă de 
sus în două părţi şi fără cingătoare astfel încât cele dină- 
untru ale lui se desfăceau goale. Şi ca să spun adevărul, 
văzând cele ce se făceau mulţi dintre oameni suspinau şi 
lăcrimau. Dar puţini dintre slujitorii satanei se bucurau şi 
se strâmbau batjocoritor clătinându-şi capetele precum stă 
scris [Ps 21, 8; Mt 27, 39] şi zicând: „Unde este Dumnezeul 
lui, unde e credinţa lui şi unde e învăţătura lui?” 

Şi când a ajuns la pretoriu8 necinstit şi pus în lanţuri de 
călăi cu săbii, l-au aruncat într-o carceră împreună cu uci- 
gaşii. Iar după aproape un ceas l-au luat de aici şi l-au mu- 
tat în închisoarea care se numeşte a lui Diomede?. L-au 
tras însă legat cu lanţuri cu atâta stăruință şi forță încât 
fluierele picioarelor şi genunchii i s-au sfâşiat şi sângele se 
vărsa la urcuşul scării, ale cărei trepte sunt înalte, foarte 
aspre şi abrupte. Şi cum nu era în stare să ţină pasul cu cei 
care-l trăgeau, părea că-şi va da sufletul înainte de a cu- 
noaşte sabia, întrucât era aproape de sfârşitul vieţii de față 
chiar şi fără să mai fie nevoie de alte chinuri. Introdu- 


8 Aflat între Milion şi Farul lui Constantin, pe strada de mijloc 
(mese), principala arteră a Constantinopolului ce ducea de la Poarta 
de Aur la Sfânta Sofia şi palatul imperial. 

9 Închisoare aflată în unghiul dintre vest al marelui zid teodosian 
al Constantinopolului, între actuala fortăreață cele Şapte Turnuri şi 
Turnu! de marmură. 

“ cându-l, aşadar, cumva în arest pe el, care cădea adeseori 


şi se ridica, l-au pus pe un scăunel încătuşat în funii şi lan- 
țuri, şi era ca atunci când lisus a fost predat de Caiafa lui 
Pilat ca să fie răstignit [Mt 27, 3]. lar întrucât călăii l-au 
dezbrăcat cu totul, era chinuit cumplit de dureri, fiindcă 
era o iarnă insuportabilă. Au pus pe el greutăţi de fier foarte 
mari, şi nimeni nu era aproape de el afară doar de un sin- 
gur cleric tânăr care rămânând cu el în arest plângea pe 
călău ca Petru. Căci era închis împreună cu fericitul şi sol- 
datul călău al arestului, fiindcă acesta era obiceiul ca acela 
care urma să sufere pedeapsa săbiei să fie închis împreună 
cu soldatul călău al arestului. Erau însă două femei, mamă 
şi fiică, şi care ţineau cheile mai înainte-numitului arest, 
care privind durerea insuportabilă a sfântului care între 
toate celelalte pedepse se scutura de frig, mişcate de com- 
pătimire căutau să arate milostivire față de el şi să-l acope- 
re, dar nu îndrăzneau din pricina soldatului călău care era 
închis împreună şi-l păzea; căci credeau că sosise ceasul 
executării sentinţei şi să fie căsăpit. După câteva ore însă, 
când soldatul călău al arestului a fost chemat de ordin mi- 
litar, coborând el, una din femei, mişcată până în mărun- 
taiele ei de pietate, a urcat în temniţa lor îmbrăţişându-l pe 
luptătorul lui Hristos şi apostolicul părinte şi, purtându-l 
în braţe, l-a întins în patul ei acoperindu-l şi învelindu-l cu 


folos. Iar el a rămas acolo până seara fără glas. Iar când s-a 


făcut seară, Grigorie, prefectul dintre „cubicularii”:0, a tri- 
mis pe unul din majordomii săi cu ceva de mâncare şi care 
l-a întărit zicând: „Să nu slăbeşti în încercări. Avem încre- 
dere în Dumnezeu că nu vei fi omorât!” La care fericitul a 


suspinat încă şi mai apăsat. Şi îndată au luat de pe el lan- 


„ țurile de fier. 


În ziua următoare, ducându-se împăratul la patriarhie 


"să-l vadă pe patriarhul Pavel [641-653] care era aproape 


de moarte, i-a povestit cele făcute cu preasfântul bărbat. 
Iar Pavel gemând şi întorcându-se la perete a zis: „Vai mie! 
Asta s-a făcut spre prisosirea judecăților mele!” Întrebat 


10 A se vedea şi „Memorialul lui Teodor Spudeul” 5 

însă de împărat de ce a spus aceasta, a răspuns: „Oare nu e 
o ticăloşie vrednică de milă ca episcopii să sufere astfel de 
lucruri?” Şi atunci l-a făcut pe împăratul să jure că se va 
mulțumi cu cele deja făcute şi nu va mai continua cu nimic 
suferinţele lui. Când fericitul bărbat apostolic a auzit că nu 
va primi ceea ce aştepta, nu i-a plăcut acea promisiune, ci 
s-a mâhnit foarte tare, fiindcă se grăbea să împlinească 
lupta cea bună [2 Tim 4, 7] şi să se ducă la Cel pe Care-l 
iubea. Murind între timp Pavel [27 decembrie 653], se si- 
lea să urce iarăşi în scaunul patriarhului Pyrrhus. Dar unii 
din Biserică se opuneau şi opreau acest lucru făcând să 
circule în palat „libelul” său şi susținând că a fost anatemi- 
zat şi de Pavel. Şi aşa [pe 1 iunie 653] Pyrrhus a fost depus 
din preoţie din pricina „libelului” pe care-l făcuse la Roma 
[în 645]. 

Şi făcându-se multă agitaţie, opt zile după moartea lui 
Pavel a fost trimis de împărat la măreţul papă aflat la închi- 
soarea lui Diomede scriptorul Demostene, un colaborator 
al sakellarului, şi un stenograf împreună cu el. Şi intrând 
i-au zis: 

— Stăpânul nostru, preaiubitul împărat ne-a trimis la 
tine zicând: „Iată în ce slavă ai fost şi în ce rânduială te-ai 
adus pe tine însuţi. Nimeni nu ţi-a făcut asta, ci tu ţi-ai 
făcut-o ţie însuţi!” 

Acela însă n-a răspuns nimic decât aceasta: 

— Slavă şi mulțumire pentru toate singurului Împărat 
nemuritor! 

Scriptorul Demostene i-a zis: 

— Stăpânul îți dă de ştire: Spune-ne ce s-a făcut de 
ex-patriarhul Pyrrhus [638-641] aici şi ulterior la Roma. 
Din ce cauză a plecat de la Roma: la poruncă sau din pro- 
prie iniţiativă? 

Răspunzând sfântul papă a zis: 


“: În urma disputei de la Cartagina cu Sfântul Maxim din iulie 645, 
expatriarhui Pyrrhus, refugiat în Apus, s-a dus la Roma unde a dat 
papei Teodor un „libel” care cuprindea o mărturisire de credinţă or- 
todoxă. Ajuns însă în 647 la Ravenna, a revenit iarăşi la monotelism. 

— Din proprie iniţiativă. 
_A zis Demostene: 
— Cum a făcut „libelul” acolo? Silindu-l cineva? 
Sfântul bărbat a răspuns: 
„ — De nimeni, ci din proprie inițiativă. 

Demostene a zis: 

— Când a venit Pyrrhus la Roma, cum l-a primit sfântul 
bărbat papa Teodor [642-649] înaintaşul tău? Ca episcop? 

Blândul papă a răspuns: 

— Cum nu? Întrucât înainte să vină Pyrrhus la Roma 
acesta, adică fericitul Teodor, i-a seris lui Pavel ca unuia 
care a făcut ce nu se cuvine şi a ocupat scaunul altuia. Apoi 
când Pyrrhus a venit de bunăvoie la Roma la moaştele feri- 
citului Petru, cum să nu-l fi putut primi şi cinsti înaintaşul 
meu ca episcop? 

Răspunzând Demostene a zis: 

— Într-adevăr aşa stau lucrurile. Dar de unde-şi lua el 
cele necesare pentru trup? 

A zis fericitul: 

— Evident de la patriarhia romană. 

Şi episcopul a zis: 

„.— Ce fel de pâine i se dădea? 

Vrednicul de cinste bărbat [Martin] a răspuns: 

— Voi, domnii mei, nu cunoaşteţi Biserica romană? Vă 
spun vouă că orice om nenorocit vine acolo să primească 
ospitalitate i se dau toate cele de folos, şi Sfântul Petru nu 
lasă pe nimeni care vine acolo să plece fără darurile lui, ci i 
se dau pâinea cea mai curată şi felurite vinuri nu numai 
lui, ci şi oamenilor lui. Dacă acestea se fac cu oamenii ne- 
norociţi, ce are să primească oare cine vine ca episcop 
vrednic de cinste? 

Demostene i-a zis: 

— Noi am fost informaţi că Pyrrhus a făcut libelul la 
Roma cu forţa, că a purtat lanţuri de lemn şi a suferit multe 
lucruri dureroase. 

Fericitul bărbat a răspuns şi a zis: 

— Nu s-a făcut deloc aşa ceva. Şi dacă n-ar fi ţinuţi de 
frică, unii de aici ar putea spune cu glas tare adevărul. Aici 

în Constantinopol sunt mulţi care atunci au fost la Roma şi 
ştiu ce s-a făcut acolo. Între care mai trăieşte patriciul Pla- 
ton care era pe atunci exarh şi care şi-a trimis atunci oa- 
menii lui la Pyrrhus. Să spună el dacă mint. Dar ce să dis- 
cutăm mai mult? Iată mă ţineţi în mâinile voastre, sfârşiți 
acum ceea ce aţi vrut să faceţi cu mine. Cu îngăduinţa lui 
Dumnezeu stă în puterea voastră. Dar chiar dacă mi-aţi 
tăia trupul membru cu membru, cum i-aţi poruncit prefec- 
tului când m-aţi predat lui, nu voi intra în comuniune cu 
Biserica Constantinopolului. Iată sunt aici, cercetaţi-mă, 
puneţi-mă la încercare şi veţi afla din experienţă harul lui 
Dumnezeu şi cel al-slujitorilor Lui credincioşi. Iarăşi vine 
în mijloc acest Pyrrhus care a fost de atâtea ori anatemizat 
şi dezbrăcat de cinstea dumnezeiască. 

Scriptorul Demostene a ascultat cu uimire aceste cuvinte 
ale blândului papă şi a admirat îndrăzneala şi stăruința sa 
în moartea lui pentru Hristos fiindcă într-adevăr îşi pusese 
în gând să bea până la fund paharul pătimirii. Au rămas 
uluiţi şi cei care erau cu el şi care, după ce stenograful a 
consemnat toate cele spuse de fericitul bărbat, au plecat. 

Aşadar, preacucernicul papă a făcut în închisoarea lui 
Diomede alte 85 de zile după primele 93, în total 178 de 
zile. După care a venit scribul Sagoleba spunând: „Mi s-a 
poruncit să te iau de aici şi să te mut în casa mea şi după 
două zile să te duc acolo unde-mi va porunci sakellarul”. 
Dar când l-a întrebat papa unde-l va duce sau în care loc, 
n-a vrut să-i spună. Deci sfântul bărbat l-a rugat să fie lă- 
sat în acelaşi arest până va fi exilat şi să fie luat din arest 
abia atunci, dar nu i s-a îngăduit aceasta. La apusul soarelui 
venerabilul papă le-a zis celor ce erau în temniţă: „Veniţi, 
fraţilor, să ne luăm rămas-bun, căci iată aici sunt cei care vă 
vor lua de aici”. Şi spunând aceasta au sorbit toţi dintr-un 
singur pahar vinul despărțirii. Şi sculându-se cu faţă seni- 
nă cu multă stăruinţă şi mulţumire i-a zis unuia dintre to- 
varăşii săi care era acolo şi care-i era foarte drag: „Vino, 
domnule frate, şi dă-mi sărutarea păcii!” Şi, aşa cum mi-a 
spus acesta, în acel ceas inima acelui frate era ca inima 
ucenicului acela care l-a văzut pe Domnul pe cruce. Nepu- 

tând, precum spunea, să se oprească, când fericitul l-a 
chemat la sărutare, fratele a mugit ca un leu. Şi împreună 
cu el plângeau cu jale grozavă toţi cei ce erau de faţă acolo. 
Îngrijorat, fericitul bărbat i-a implorat pe toţi să nu facă 
asta, vorbindu-le cu privire liniştită. Şi punându-şi vene- 
rabilele sale mâini pe gâtul său, a zis: „Bune sunt, frate, 
acestea şi potrivite, şi tu trebuie să faci asta? Asta e săruta- 
rea păcii? Când din contră acum trebuie să te bucuri pen- 
tru mine.” La care fratele a răspuns cu zdrobire de inimă: 
„Dumnezeu ştie, ucenicule al lui Hristos. Mă bucur pentru 
slava prin care Hristos Dumnezeul nostru te-a socotit vred- 
nic să pătimeşti acestea pentru numele Său. Dar plâng 
pierzania tuturor.” Şi salutându-l toţi, l-au lăsat. Şi venind 
de îndată scribul l-a luat şi l-a dus în casa lui. Aici i s-a 
spus că va fi exilat în Cherson'2. Iar după câteva zile am 
cunoscut că preasfântul bărbat apostolie a a fost dus acolo 
pe furiş cu o navă. 

Şi venind el acolo, după câteva zile a scris o scrisoare în 
Bizanţ la cineva foarte drag dintre cei pe care-i iubea acolo 
pentru Domnul şi dreapta lui credinţă. În care se poate citi 
cum adeseori numitul şi preasfântul nostru părinte a fost 
într-o mare strâmtorare şi exil, cerând ajutoare de diferite 
feluri din pricina multelor, deselor şi gravelor boli trupeşti 
şi a-strâmtorărilor de tot felul ale acelui ţinut, fiindcă acolo 
nu se găsea nimic, mai ales grâu care era cunoscut acolo 
după nume, dar nu se găsea. Unde scrie sub jurământ că 
întrucât mica navă care-l ducea acolo avea doar puţin grâu 
pentru a fi schimbat pe sare, de-abia a putut cumpăra din 
el o măsură de grâu pe patru monede de aur şi asta doar 
cu multe rugăminţi. Mai scrie că sfântul lui suflet suferă 
acolo felurite strâmtorări fiind apăsat nu numai de strâm- 
torări trupeşti, dar şi de relele locuitorilor şi stăpânitorilor 
de acolo, astfel încât din porunca stăpânitorilor din Bizanţ, 
zdrobit aproape de rău aşteaptă să moară încă şi mai rău. 
De aceea, de Dumnezeu cinstiţilor părinţi, eu, smeritul şi 
păcătosul vostru rob, vă rog ca aşa cum eu v-am arătat cu 


12 Colonie greacă antică din Crimeea, lângă actualul Sevastopol. 

multă sârguinţă cele văzute şi auzite de mine, adică încer- 
cările venite asupra preafericitului papă pentru dreapta 
mărturisire a credinţei în Hristos Domnul şi pentru ana- 
temizarea noilor eretici, şi măcar că am spus doar puţine 
din multe, am scris totuşi cele ce am putut rândui, aşa şi 
voi să le explicaţi celor ce au zelul slujirii lui Dumnezeu şi 
„să-i îndemnați să-l imite şi să ţină predaniile Sfinţilor Pă- 
rinţi potrivit imitării lui şi să n-aibă comuniune cu cei ce 
gândesc cele contrare, rugându-vă şi pentru mine nevred- 
nicul rob care am scris acestea, ca să aflu împreună cu el şi 
cu voi milă de la Hristos Dumnezeul nostru în veci. Amin. 


[4.] Preasfinţitul şi de trei ori fericitul papă apostolic 
Martin, cu adevărat nou mărturisitor şi martir al lui Hris- 
tos Dumnezeul nostru, a murit în acelaşi exil din Cherson 
potrivit cererii făcute de el Domnului Dumnezeu pe care 
i-a adus-o cu lacrimi când a ieşit din corabie şi a călcat 
pământul acela, ca adică în el să-şi sfârşească viaţa lup- 
tând lupta cea bună, sfârşind alergarea martiriului şi slu- 
jind buna credinţă, în luna septembrie, ziua 16, în care se 
prăznuieşte pomenirea cea de peste an a preafericitei mar- 
tire şi păzitoare a credinţei ortodoxe Eufemia preascumpa 
şi preafericita, anul al 14-lea al indicţiei:3 [16 septembrie:4 
655]. Şi a fost pus în mormintele sfinţilor în afara zidurilor 
cetăţii Chersonului ca la un stadiu, în preascumpa şi prea- 
cinstita biserică a preasfintei şi mai cinstitei decât toţi 
sfinţii, preacuratei şi neprihonitei, preabinecuvântatei, mai 
înainte decât toate făpturile, plină de har, făcătoarei şi dă- 
tătoarei de bucurie Stăpânei noastre cu adevărat şi în sens 


13 Indicţia era un ciclu fiscal de 15 ani fixat la sfârşitul Imperiului 
roman plecând de la impozitele extraordinare pentru plata soldaţilor 
numite indictiones. Indicţia constantinopolitană începea pe 1 sep- 
tembrie. 

14 „Viaţa greacă” 12 a Sfântului Martin, publicată de P. Peeters 
(Analecta Bollandiana.51, 1933, p. 261) datează moartea papei Mar- 
tin pe 13 aprilie 656. Este imposibil de ales între aceste două date, 
pentru că Sfânta Eufemia, care se prăznuieşte azi pe 16 septembrie, 
se prăznuia în matirologiul ieronimian şi în sacramentarul gelasian 
pe 13 aprilie. 

propriu Născătoarei de Dumnezeu şi Pururea Fecioarei 
Maria care se numeşte Vlaherniţa, făcându-se model demn 
de imitat pentru toţi cei ce vor să vieţuiască bine şi aleg şi 
vor să lupte pentru adevăr. Cu rugăciunile Fecioarei şi ale 
mărturisitorului Hristos adevăratul Dumnezeul şi Mântui- 
torul nostru, Care a ieşit din ea în chip negrăit şi fără de 
sămânță după umanitate, să ne păzească şi ferească pe noi 
şi pe toţi cei care ascultă cu credinţă şi tot poporul pe care 
l-a câştigat, în credinţă curată, în pace şi iubire desăvârşită 
şi în toată dreptatea până la sfârşit. Căruia i se cuvine îm- 
preună cu Dumnezeu Tatăl şi cu Duhul Sfânt într-o dum- 
nezeire de o fiinţă, cinste şi tărie, împărăție nesfârşită, 
judecată, slavă şi măreție în veci nesfârşiţi. Amin. 


[5.] Iar mai sus-pomenita scrisoare 
a preasfântului papă apostolic sună aşa: 


Arătăm adevăratei noastre iubiri, domnule frate, că după 
ce navigând din Constantinopol am ieşit din locul care se 
numeşte Ieron:5 în Joia Mare când se prăznuieşte Cina 
Domnului [10 aprilie 654] am trecut de far şi, străbătând 
diverse locuri, de idele lui mai [15 mai 654] am ajuns la 
Cherson. Aşadar, purtătorul acestora care vă aduce scri- 
soarea de faţă, a venit din Bizanţ la Cherson la 30 de zile 
după noi. Şi ne-am bucurat de venirea lui socotind că sunt 
în acest pământ cele ce s-au cheltuit şi trimis nouă din Ita- 
lia şi care trebuiau să ne mângâie la venirea lui. Dar când 
l-am întrebat, am aflat de la el că n-a adus aici nimic din 
Italia. Şi m-am mirat şi am slăvit pe Dumnezeul meu chiar 
şi în aceasta; că rânduieşte, precum ştie, necazurile noas- 
tre, mai ales întrucât în acest pământ [la Cherson] e aşa o 
foame şi nevoie încât în el pâinea se cunoaşte doar cu nu- 
mele, dar nu se vede decât cu greu. Căci dacă nu ni se tri- 


15 După DEVREESSE, Analecta Bollandiana 53 (1935), p. 55-56, 
acest Ieron este Ieron stoma, gura de vărsare în mare a braţului 
Sfântul Gheorghe al Dunării (după STRABON, Geographia VII, 3, 5), 
unde se găsea un far, iar nu ieşirea din Bosfor cu farul de aici 
(Timoea turris, azi Rumeli Kavak), pe țărmul european al Bosforu- 
lui, la 1 km de ieşirea din strâmtoare. 

mite din acele părți sau din părţile Pontului nu vom putea 
trăi chiar deloc aici; „fiindcă duhul e râvnitor, dar trupul e 
neputincios” [Mt 26,41], cum ştii şi tu. Căci în această ţară 
nu se poate găsi nici o distribuţie oarecare spre o mângâiere 
câtuşi de puţină. Deci dacă, după cum s-a spus, s-ar fi tri- 
mis totuşi aici grâu şi vin sau ulei şi altele într-un mod oa- 
recare, grăbeşte-te, pe cât vei putea, să ni le trimiţi. Căci, 
pe cât socot, nu trebuie să se arate rele de acest fel sfinţilor 
care sunt aici sau celor care ţin de Biserica aceluia, ca până 
acum să facă să atârne doar puţin porunca Domnului; mai 
ales când Apostolul [Pavel] scria filipenilor mulţumindu-le 
că şi în Tesalonic o dată şi a doua oară i-au trimis cele de 
trebuinţă, unde şi adaugă: „Am de toate şi am de prisos” 
[Flp 4, 16. 18]. Căci dacă acolo, adică la Roma, Sfântul Petru 
îi mângâie astfel pe pelerini, ce vom zice de noi, care sun- 
tem slujitorii lui şi măcar pentru un moment i-am slujit, şi 
care suntem într-un asemenea exil şi mâhnire? Am făcut 
cunoscut iubirii voastre lucrurile care trebuie procurate 
acolo; să se aibă grijă, rogu-te, în modul obişnuit de acestea, 
precum ştii, pentru a ni se cumpăra şi trimite din pricina 
multelor noastre nevoi şi deselor noastre neputinţe. 


[6.] Copia altei scrisori 


Avem pururea toată dorinţa ca prin scrisoarea noastră să 
mângâiem iubirea voastră şi să vă uşurăm de grija voastră 
faţă de noi, iar împreună cu voi şi pe toţi sfinţii şi fraţii 
noştri care poartă grija noastră pentru Domnul. Iată că şi 
prin cele de faţă vă scriu cele ce ne strâmtorează. Spun 
adevărul în numele lui Hristos Dumnezeul nostru. Căci 
departe de orice zarvă lumească şi puşi departe de păcatele 
noastre, iată ducem lipsă de viaţa însăşi, dat fiind că cei ce 
locuiesc acest ținut sunt toţi păgâni şi cei cunoscuţi că locu- 
iesc aici primesc obiceiuri păgâneşti neavând nici o iubire 
pe care firea omenească o arată pe drept cuvânt printr-o 
repetată compătimire chiar şi între barbari. Căci nici mă- 
car o dată n-am putut cumpăra din ţinutul acesta grâu de- 
cât până la a treia parte dintr-o monedă de aur, nici altele 

de acest gen decât din micile nave care vin rareori aici din 
părţile Romaniei cum le numesc cei ce sunt aici numind 
părţile grecilor părţile Pontului, ca să se întoarcă încărcate 
cu sare. Astfel până în luna septembrie de față am putut 
cumpăra trei sau patru măsuri pe o nomismă [monedă de 
aur]. Până acum n-am putut să cumpărăm din rodul nou 
decât patru măsuri pe o nomismă. Dar m-am mirat şi mă 
mir şi acum de lipsa de consideraţie şi de compătimire a 
tuturor celor ce odinioară ţineau de mine şi a prietenilor şi 
apropiaților mei, fiindcă au uitat atât de desăvârşit de nefe- 
ricirea mea şi nu vor nici măcar să ştie cum mă aflu, dacă 
mai sunt pe pământ sau nu. Încă şi mai mult m-am mirat 
de cei care ţin de preasfânta Biserică a Apostolului Petru, 
fiindcă şi-au dat atâta osteneală pentru un trup şi un mem- 
bru al ei, adică pentru iubirea noastră, încât să ne lase fără 
purtare de grijă, cel puţin în ce priveşte cele de trebuința 
trupului şi de cheltuiala de fiecare zi. Căci chiar dacă bise- 
rica Sfântului Petru nu are aur, prin harul lui Dumnezeu 
nu duce lipsă de grâu şi de vin şi de celelalte lucruri nece- 
sare, ca să arate măcar puţină purtare de grijă. Ce fel de 
conştiinţă socoţi că vom putea arăta înaintea tribunalului 
lui Hristos când toţi oamenii care sunt din acelaşi lut şi 
frământătură vor acuza şi vor da socoteală? Ce spaimă a 
căzut peste oameni ca să nu mai facă poruncile lui Dum- 
nezeu sau ce teamă e acolo unde nu e teamă [Ps 13, 5]? 
Oare până aici ne lucrează prin sustragere duhurile răută- 
ţii? Oare aşa s-a arătat întregii plinătăţi a Bisericii duşma- 
nul şi potrivnicul ei? Dar totuşi, Dumnezeu Care vrea ca 
toţi să se mântuiască şi la cunoştinţa adevărului să vină 
[1 Tim 2, 4], pentru ca mijlocirile Sfântului Petru să stator- 
nicească inimile lor în credinţa ortodoxă şi să le întărească 
şi păzească nemişcate împotriva oricărei persoane eretice 
şi potrivnice Bisericii noastre, mai cu seamă pe păstorul 
care se arată a fi acum întâi-stătătorul ei [papa Eugeniu |, 
654-657], ca necăzând sau neabătându-se în nimic sau 
lăsând câtuşi de puţin cele pe care le-au mărturisit în scris 
în faţa Domnului şi a îngerilor Lui, să primească împreună 
cu smerenia mea din mâna Domnului şi Mântuitorului 

nostru Iisus Hristos cununa dreptăţii credinţei ortodoxe. 
Căci de acest smerit trup al meu va purta de grijă Însuşi 
Domnul, cum îi va plăcea să rânduiască, fie în necazuri 
neîncetate, fie într-o modestă mângâiere, căci Domnul este 
aproape şi pentru ce să-mi fac griji? Nădăjduiesc însă în 
îndurările Lui că nu va întârzia să pună capăt, când va po- 
runci, alergării mele [2 Tim 4, 7]. Salutaţi-i pe toţi ai voştri 
pentru Domnul şi pe toţi cei care pentru iubirea de Dum- 
nezeu mă compătimesc pentru lanţurile mele. Preaînaltul 
Dumnezeul să vă ocrotească cu mâna Sa puternică de orice 
ispită şi să mântuiască în Împărăţia Sa. 


Iată, aşadar, cele ce au fost scrise de preafericitul bărbat 
apostolic preaiubitului său. 


[Epilogul lui Teodor Spudeul] 


[7.] Aşadar, cel puţin acum, când am fost înştiințaţi de 
sfinţenia lui, să ne grăbim fiecare în parte, noi cei care iu- 
bim pe Domnul, şi să avem râvnă faţă de sfinţii Lui care au 
rămas până la moarte în credința universală, şi măcar în 
parte să-l întremăm şi să avem compătimire de el şi să-i 
slujim lui din cele pe care Domnul ni le-a dat fiecăruia din 
noi, ca să avem parte în Domnul şi de slava lui. Nu spun 
acestea pentru că a fost pontiful nostru suprem, ci pentru 
că a adus lui Hristos Dumnezeu în Biserica voastră jertfa 
fără de sânge pentru mântuirea sufletelor noastre şi a 
luminat atât de mult poporul făcându-se mărturisitor şi 
propovăduitor al adevărului. Căci socot că până şi anima- 
lele necuvântătoare (şi cu atât mai mult voi cei înzestrați 
cu cuvânt şi minte) trebuie să întărească faptul că toate 
cele ce s-au făcut împotriva lui s-au făcut din pricina drep- 
tei sale credinţe şi a renunţării ereticilor la ea. Şi aceasta 
nu de altundeva decât pentru că potrivnicii stăruind cu 
încăpățânare nu s-au plecat în nici un chip, nici nu s-au 
întors la lumina adevărului, ci i-au făcut să aibă parte de 
necazuri şi mâhniri încă şi mai mari din arest în arest, din 
exil în exil, pe cei care erau în jurul lui Anastasie [Apo- 

crisiarul] care de mult timp a fost târât aici din loc în loc; 
şi în chip asemănător şi pe domnul Maxim şi pe ucenicul 
său [Anastasie Monahul]. Sau oare şi aceştia sunt rebeli? 
În rest mai trebuie ştiut despre Pyrrhus că, după ce am 
fost încredințaţi de către de trei ori fericitul bărbat aposto- 
lic şi de către Platon că a făcut de bunăvoie „libelul” său, 
l-au aşezat pe acest scaun:6, dar cu judecată dreaptă Dum- 
nezeu l-a şters deîndată din cartea celor vii. Dar, precum 
am aflat, şi noul întâi-stătător i-a numit părinţi fericiţi şi 
sfinți pe Pyrrhus şi pe înaintaşii săi. Ştiind deci, iubiţilor, 
că vom avea un Judecător înfricoşător Care va veni să 
judece gândurile şi faptele noastre şi să ceară credinţa 
dreaptă în EI, să ţinem cu răbdare multă o înţelepciune 
tare şi statornică cum am primit în Domnul. Iar pe sfinţii 
noştri părinţi, măcar pe unul din aceşti nevoiaşi, să-i în- 
tremăm fiecare după puteri şi să mângâiem necazurile lor. 
Spunând acestea despre preasfântul şi apostolicul slujitor 
al lui Hristos, Dumnezeul nostru, am fost nevoit să însemn 
iubirii voastre şi despre de Dumnezeu cinstiţii şi luminaţii 
noştri părinţi care au luptat împreună cu el. 


:5 Al Constantinopolului, a cărui Biserică Pyrrhus a păstorit-o în- 
tre 8 ianuarie şi 3 iunie 654, fiind urmat de Petru (654-666). 

Actele procesului 
Sfântului Maxim Mărturisitorul 
şi ucenicilor lui” 


* Traducere după ediţia critică recent realizată de cercetătoarele 
australiene PAULINE ALLEN şi BRONWEN NEIL: Scripta saeculi VII 
vitam Maximi Confessoris spectantia una cum latina interpreta- 
tione Anastasii Bibliothecarii juxta posita (Corpus Christianorum 
Series Graeca [CChSG] 39), Turnhout, 1999. Vechile ediţii — cea a 
versiunii latine a lui Anastasie Bibliotecarul realizată de J. SIRMOND 
(Paris, 1620) şi reluată de abatele J.-P. MIGNE în colecţia Patrologia 
Latina (PL 129, 603-609) şi cea a unei părţi a originalelor greceşti 
realizată de F. COMBEFIS 0. P. în cadrul primei ediţii a operelor 
maximiene (Paris, 1675) şi reluată de abatele J.-P. MIGNE în colecţia 
Patrologia Graeca (PG 9o, 109-206) — sunt actualmente depăşite. 
O traducere franceză comentată a publicat JUAN-MIGUEL GARRIGUES 
O. P., „Le Martyre de S. Maxime le Confesseur”, Revue Thomiste 76 
(1976), p. 410-454, iar editorii textului critic P. Allen şi B. Neil au 
publicat o traducere engleză însoţită de textele originale: Maximus 
the Confessor and His Companions. Documents from Exile (Oxford 
Early Christian Texts), Oxford, 2002. 


Audierea de la palat 
(655) 


Relatare a acţiunii [juridice] ce a avut loc 
între domnul avvă Maxim şi cei dimpreună cu el 
şi arhonţii [din senat] în Consiliul Secret: 


1. În ziua în care domnul avvă Maxim şi cei dimpreună 
cu el au fost aduşi pe mare în acest Oraş imperial [Con- 
stantinopol], pe la apusul soarelui, venind doi „mandato- 
res” [trimişi] împreună cu zece „execubitores” [soldaţi din 
garda imperială] i-au ridicat din navă dezbrăcaţi şi desculți 
şi, despărţindu-i unii de alții; i-au ţinut sub arest în diferite 
„excubita” [unităţi de gardă]. Şi după câteva zile i-au adus 
la palat şi-l introduc pe bătrânul în locul unde era adunat 
senatul şi o mare mulţime, îl pun să stea în picioare în mijlo- 
cul arhonţilor aşezaţi jos, iar sakellarul: îi spune cu multă 
mânie şi furie: 

— Creştin eşti tu? 

Iar el a zis: 

— Cu harul lui Hristos Dumnezeul a toate sunt creştin. 


1 Relatio motionis (CPG 7736 şi BHG 1231). Trad. după textul cri- 
tic din CChSG 39, p. 12-51; cf. şi PG 90, 109-129; PL 129, 603-622. 

2 'Trezorier al casei imperiale, sakellarul era în Bizanţ echivalentul 
unui ministru al finanţelor, al administraţiei publice şi al controlului 
funcţionării instituţiilor imperiale. În procesele de înaltă trădare in- 
tentate papei Martin, lui Maxim şi însoţitorilor săi el joacă şi rolul de 
prim-procuror imperial. Potrivit „Memorialului lui Teodor Spudeul” 5, 
care, pentru a-i sublinia cruzimea, îi dă porecla „Bukoleon” (Taur- 
leu), el se numea probabil Leon. 

Iar acela a zis: 

— Nu-i adevărat. 

Răspuns-a robul lui Dumnezeu: 

— Tu zici că nu sunt. Dar Dumnezeu ştie că sunt şi rămân 
creştin. 

Atunci acela i-a zis: 

— Dacă eşti creştin, cum îl urăşti pe împăratlul Con- 
stans II, 641-668 

Răspunzând, robul lui Dumnezeu a spus: 

— De unde se vede aşa de evident aceasta?, pentru că 
ura, ca şi iubirea [agape] de altfel, e o dispoziţie ascunsă a 
sufletului. 

Iar acela a zis: 

— Din câte le-âi făcut te-ai arătat limpede tuturor că 
urăşti pe împăratul şi statul lui, fiindcă tu singur ai predat 
sarakinilor [arabilor] Egiptul, Alexandria, Pentapole, Tri- 
polis şi Africa. 

EI însă a spus: 

— Şi care e dovada acestor lucruri? 

Atunci l-au adus pe Ioan, fost sakellar [vistiernic] al lui 
Petru, fostul strateg al Numidiei Africii, care a zis: 

— Acum 22 de ani [în 633, Heraclie], bunicul împăratu- 
lui de acum, a poruncit răposatului Petru să ia armată şi să 
plece în Egipt împotriva sarakinilor. Şi el ţi-a scris, grăind 
cu tine ca şi cu un rob al lui Dumnezeu şi încrezându-se în 
tine ca într-un bărbat sfânt, [întrebându-te] dacă-l sfătu- 
ieşti să plece. Iar tu i-ai scris răspunzându-i şi zicându-i să 
nu facă nimic asemănător, pentru că lui Dumnezeu nu-i 
place să se dea ajutor statului romanilor pe vremea împă- 
răţiei lui Heraclie şi a neamului său. 

Atunci robul lui Dumnezeu i-a zis: 

— Dacă spui adevărul, negreşit că ai şi scrisoarea lui 
Petru către mine şi a mea către el3. Să fie aduse aici şi mă 
voi supune pedepselor prevăzute în lege. 


3 Aceste scrisori probabil n-au existat. Ni se păstrează însă două 
importante epistole şi în acelaşi timp tratate de hristologie antimo- 
nofizită (Ep. 12 şi 13), fragmente dintr-o a treia (Op. theol. pol. 11) şi 
un tratat despre calculul pascal adresate de Sfântul Maxim „ilustrului 

Acela a zis: 

— Eu n-am nici o scrisoare, nici nu ştiu dacă ţi-a scris 
cumva. Dar toţi cei din tabără vorbeau în acel timp aceste 
lucruri. 

Atunci robul lui Dumnezeu a zis: 

— Dacă întreaga tabără grăia aceste lucruri, cum de nu- 
mai tu singur mă calomniezi pe mine? M-ai văzut tu vreo- 
dată pe mine sau eu pe tine? 

Iar acela a zis: 

— Niciodată. 

Atunci, întorcându-se către senat, robul lui Dumnezeu a 
spus: 

— Judecaţi dacă este drept a aduce astfel de acuzatori sau 
martori, „căci cu judecata cu care judecaţi veţi fi judecaţi, 
şi cu măsura cu care măsuraţi vi se va măsura” [Mt 7, 20], 
zice Dumnezeul a toate. 

2. După aceasta l-au adus pe Serghie Magudan, care a zis: 

— Acum 9 ani [în 646] răposatul avvă Toma venind de 
la Roma mi-a spus: papa Teodor [642-649] m-a trimis la 
patriciul Grigorie rebelul+ să-i spun să nu se teamă de ni- 
meni, fiindcă robul lui Dumnezeu avva Maxim a văzut un 
vis cum că în ceruri, la răsărit şi la apus, erau popoare de 
îngeri şi cei de la răsărit strigau: „Constantine Auguste, tu 
vincas [Auguste Constantine, tu să învingi]!”5 iar cele de la 
apus strigau: „Gregorie Auguste, tu vincas [Auguste Grigo- 
rie, tu să învingi]!” şi glasul celor de la apus întrecea în 
tărie glasul celor de la răsărit. 

Atunci sakellarul a strigat: 


patriciu Petru”, care pare să fie acelaşi personaj cu strategul Numi- 
diei de aici. 

4 În 646, Grigorie, exarhul Africii, inițiase o rebeliune împotriva 
împăratului Constans II, murind însă în 647 în luptă cu invadatorii 
arabi. În iulie 645, Grigorie prezidase la Cartagina faimoasa dispută 
între Maxim şi fostul patriarh Pyrrhus, în care acesta din urmă a fost 
convins pentru scurtă vreme să renunţe la erezia monotelită. 

5 Expresie latină transliterată fonetic cu caractere greceşti; aluzie 
la faimoasa viziune a lui Constantin cel Mare înainte de bătălia de la 
Pons Milvius (28 octombrie 312) împotriva lui Maxenţiu, în urma 
căreia Constantin a devenit unicul stăpân,al Occidentului. 

— Dumnezeu te-a trimis ca să fii ars în Oraşul acesta [Con- 
stantinopol]. 

A zis atunci robul lui Dumnezeu: 

— Mulţumesc lui Dumnezeu Care printr- 9) pedeapsă fără 
voie mă curăţeşte de relele făcute cu voia. Însă „vai lumii 
din pricina smintelilor ei! Căci este necesar să vină sminte- 
lile, dar vai celui prin care vine sminteala!” [Mt 18, 7]. 
Într-adevăr nu trebuia să fie grăite unele ca acestea în pre- 
zenţa unor creştini, nici să rămână nepedepsiţi cei care au 
plăsmuit unele ca acestea spre a plăcea unor oameni care 
azi sunt, iar mâine nu mai sunt. Acesta trebuia să spună 
aceste lucruri încă pe când trăia Grigorie şi atunci trebuia 
să-şi facă cunoscut împăratului devotamentul lui faţă de 
el. Drept ar fi însă, şi v-ar ajuta şi pe voi, ca defăimătorul 
meu dinaintea acestuia să fie silit să meargă şi să-l aducă 
aici pe patriciul Petru, acesta să aducă pe avva Toma, iar 
acela pe răposatul papă Teodor; şi atunci în prezenţa tutu- 
ror aş zice patriciului Petru: „Spune, domnule patriciu, 
mi-ai scris mie sau eu ţie cândva despre cele de care a vor- 
bit aici sakellarul tău?” Iar dacă ar răspunde afirmativ, mă 
voi supune pedepsei. Asemenea şi răposatului papă i-aş zice: 
„Spune, stăpâne, ţi-am povestit eu vreodată vreun vis?” Şi 
chiar dacă acela m-ar acuza de aceasta, vina ar fi a aceluia, 
şi nu a mea, care l-aş fi văzut; fiindcă visul este un lucru 
involuntar, iar legea pedepseşte numai actele voluntare, în 
cazul în care acestea sunt contrare ei. 

I-a zis atunci Troilos: 

— Îţi baţi joc, avvo? Nu ştii unde te afli? 

— Nu-mi bat joc, a zis el, ci deplâng faptul că am fost ţi- 
nut în viață până acum ca să fac experienţa unor asemenea 
plăsmuiri. 

A zis atunci patriciul Epifanie: 

— Ştie Dumnezeu, bine face că-şi bate joc de acestea, 
dacă nu sunt adevărate. 

După care, sakellarul i-a spus iarăşi cu mânie: 

— Simplu spus: toţi mint, numai tu singur spui adevărul? 

Răspunzând şi amestecând cu lacrimi cuvântul său, ro- 
bul lui Dumnezeu a zis: 

— Cu îngăduinţa lui Dumnezeu, aveţi putere de viaţă şi 
de moarte. Însă dacă aceştia grăiesc adevărul, atunci şi sa- 
tana este prin fire Dumnezeu. Dar dacă nu este, cum nici 
nu este de altfel, nici aceştia nu spun adevărul. Să nu mă 
învrednicesc a vedea împreună cu creştinii arătarea Dum- 
nezeului Celui mai presus de fiinţă, a Făcătorului, Zidito- 
rului şi Creatorului, a Proniatorului, Judecătorului şi Mân- 
tuitorului a toate, dacă i-aş fi povestit vreodată un aseme- 
nea vis sau aş fi auzit pe un altul povestindu-l, fără numai 
în ceasul acesta de la domnul Serghie, devotatul împărăției. 

3. Apoi au produs un al treilea calomniator: pe Teodor, 
fiul lui Ioan, fost „candidatos”, numit şi Chila, ginerele de 
acum al domnului Platon patriciul$, care a zis: 

— Având noi la Roma o discuţie despre împărat, a lungit 
cuvântul făcând glume şi ironii. 

Robul lui Dumnezeu însă i-a zis: 

— N-am discutat cu tine decât numai o singură dată, 
împreună cu preacuviosul prezbiter, domnul Teoharist, 
fratele exarhului, şi aceasta din cauza primikirului? care 
m-a îndemnat la aceasta printr-o scrisoare. lar dacă voi fi 
găsit mincinos, îmi asum toate consecinţele. 

4. După aceasta, aduc pe un al patrulea [calomniator], 
pe Grigorie, fiul lui Fotin, care a zis: 

— M-am dus odată în chilia avvei Maxim la Roma şi, 
zicând eu că împăratul e şi preot, a zis avva Anastasie, uce- 
nicul lui, că „nu merită să fie socotit preot”. 

Şi îndată robul lui Dumnezeu îi zice: 

— Teme-te de Dumnezeu, domnule Grigorie, căci în dis- 
cuţia aceasta confratele meu Anastasie n-a spus absolut 
nimic despre aceste lucruri. 

Şi, aruncându-se apoi la pământ, a grăit senatului astfel: 

— Îngăduiţi robului vostru şi vă voi spune toate aşa cum 
s-au grăit şi să mă contrazică dacă voi minţi. Venind la 
Roma, domnul meu Grigorie a socotit că merită să vină în 


5 Fost exarh al Ravennei, între 645-649, consultant pentru Italia 
al împăratului Constans II, Platon apare şi în procesul papei Martin. 
7 Primul notar şi şeful cancelariei. 

chilia robului vostru. Văzându-l, m-am aruncat, cum îmi 
este obiceiul, la pământ şi m-am închinat lui, l-am sărutat 
şi, după ce s-a aşezat, i-am zis: „Care e cauza afectuoasei 
veniri a stăpânului meu?” Iar el a zis: „Bunul şi de Dumne- 
zeu întăritul nostru stăpân [împăratul], preocupându-se de 
pacea sfintelor lui Dumnezeu Biserici, a făcut o poruncă 
către de Dumnezeu cinstitul papă, împreună cu o danie 
către [biserica] Sfântului Petru, îndemnându-l să se uneas- 
că cu întâi-stătătorul [bisericii] Constantinopolului, mesaj 
şi danie pe care bine-credincioasa sa maiestate imperială 
a socotit vrednic să le trimită prin intermediul smereniei 
mele”. Şi eu am zis: „Slavă lui Dumnezeu Care te-a făcut 
vrednic de o asemenea slujire. Dar în ce mod a poruncit de 
Dumnezeu încoronata sa seninătate să se facă venirea?” 
Iar tu ai zis: „Precum ştii, pe baza Typos-ului”8. Atunci am 
spus: „Este cu neputinţă, pe cât socot, să se facă acest lu- 
cru, pentru că romanii nu vor suferi ca glăsuirile purtătoare 
de lumină ale Părinților să fie suprimate dimpreună. cu 
rostirile necurate ale ereticilor, nici ca lumina să dispară 
împreună cu întunericul?. Pentru că obiectul închinării 
noastre nu va mai fi nimic dacă se va face vreo suprimare a 
cuvintelor învăţate de Dumnezeu.” Atunci ai zis: „Typos-ul 
nu face o suprimare a rostirilor sfinte, ci doar o tăcere, ca 
să ajungem la pace prin «economie»”. Şi eu am spus: 
„Pentru dumnezeiasca Scriptură tăcerea este şi o suprima- 
re, fiindcă Dumnezeu Însuşi a zis prin David: «Nu sunt 
graiuri nici cuvinte ale căror glasuri să nu se audă» [Ps 
18, 3]. Deci, potrivit Scripturii, dacă nu se grăiesc şi nu se 
aud, atunci cuvintele despre Dumnezeu nici nu există în 
genere. ” Şi atunci ai zis: „Nu mă băga în hăţişuri de pădure. 
Mie îmi este de ajuns Sfântul Simbol [al credinţei niceo- 


8 Decret imperial din octombrie 647, redactat de patriarhul Pavel II 
al Constantinopolului şi publicat în numele împăratului Constans II, 
care interzicea sub pedepse grave să se mai vorbească despre numărul 
lucrărilor şi voinţelor în Hristos. 

9 Aluzie la condamnarea monotelismului şi monvenergismului şi 
la dogmatizarea diotelismului şi dioenergismului hristologic de către 
Sinodul de la Lateran din octombrie 649, prezidat de papa Martin I. 

constantinopolitan].” „Şi cum poţi să te mulţumeşti cu 
Sfântul Simbol — am zis —, dacă primeşti Typos-ul?” „Dar 
ce lucru vătămător este — ai zis — în a primi Typos-ul şi a 
rosti şi Simbolul?” Iar eu am zis: „Pentru că Typos-ul su- 
primă în chip vădit Simbolul”. Şi tu ai zis: „Pentru Dumne- 
zeu, dar cum?” „Rosteşte-mi Simbolul — am spus —, şi vei 
cunoaşte cum este suprimat el de către Typos.” Şi ai înce- 
put să zici: „Cred întru Unul Dumnezeu, Tatăl Atotţiitorul, 
Făcătorul cerului şi al pământului, al tuturor celor văzute 
şi nevăzute”. „Opreşte-te puţin — am zis — şi află cum 
anume este tăgăduită credinţa de la Niceea. Căci dacă e 
lipsit de o'voire şi o lucrare naturală, în cazul în care E] a 
făcut cerul şi pământul voind liber aceasta şi nefiind con- 
strâns de vreo necesitate exterioară, dacă David în Duhul 
grăieşte adevărul atunci când spune: «Domnul în cer şi pe 
pământ toate câte a voit a făcut, în mări şi în toate adâncu- 
rile» [Ps 134, 6], atunci Dumnezeu n-ar putea fi Făcător. 
Iar dacă, de dragul «economiei», împreună cu credinţa cea 
rea este suprimată şi credința mântuitoare, atunci o astfel 
de formă de pretinsă «economie» este de fapt o separare 
totală desăvârşită de Dumnezeu şi nu o unire. Fiindcă 
mâine iudeii cei cu nume rău vor zice şi ei: «Să facem şi 
noi pace şi unire între noi prin ,economie”, să suprimăm 
noi circumcizia iar voi Botezul, şi nu ne vom mai război 
unii cu alţii!» Acest lucru l-au propus în scris oarecând 
marelui Constantin şi arienii zicând: «Să suprimăm şi pe 
„homousios” [de o ființă] şi pe ,heteroousios' [de altă ființă] 
„şi să se unească Bisericile!»10. Dar de Dumnezeu purtătorii 
noştri Părinţi n-au primit aceasta, ci au preferat mai de- 
grabă să fie prigoniţi şi să moară decât să treacă sub tăcere 
expresia care înfăţişează Dumnezeirea cea una şi mai pre- 
sus de ființă a Tatălui, a Fiului şi a Sfântului Duh. Iar aces- 
tea [s-au întâmplat] deoarece Marele Constantin s-a aflat 
sub influenţa celor ce propuneau astfel de lucruri, precum 
se istoriseşte de mulți care au scris cu iubire de osteneală 


19 „Scrisoarea lui Arie şi Euzoios către împăratul Constantin”, la 
SOCRATE, Istoria bisericească 1, 26, 2; cf. şi II, 30, 9. 

cele petrecute pe atunci". Dar nici un împărat n-a reuşit 
să-i convingă pe de Dumnezeu purtătorii noştri Părinţi să 
se împace prin expresii intermediare [de compromis] cu 
ereticii de pe vremea lor:2, ci ei s-au folosit de expresii cla- 
re, proprii şi corespunzătoare dogmei aflate în cercetare, 
spunând deschis că preoţilor [episcopilor] le revine cerce- 
tarea şi definirea dogmelor mântuitoare ale Bisericii uni- 
versale.” Şi atunci tu ai zis: „Ce deci? Nu este oare orice 
împărat creştin şi preot?” Iar eu am zis: „Nu este, fiindcă 
nu stă în preajma jertfelnicului, iar după sfinţirea Pâinii 
nu el o înalță zicând: «Sfintele Sfinţilor!», nici nu botează, 
nici nu săvârşeşte mirungerea, nici nu hirotoneşte ori face 
episcopi, preoţi sau diaconi; nici nu sfinţeşte biserici, nici 
nu poartă simbolurile preoţiei: omoforul şi Evanghelia, 
cum le poartă pe cele ale împărăției: coroana şi purpura.” 
„Atunci cum spune Scriptura — ai zis — că Melchisedec 
este şi Împărat şi Preot [Fe 14, 18, Eur 7, 1]?” Iar eu am zis: 
„Melchisedec a fost o prefigurare unică a Unului Dumne- 
zeu a toate Care, fiind prin fire Împărat, S-a făcut după fire 
Arhiereu pentru mântuirea noastră. Iar dacă spui că şi alt- 
cineva este împărat şi preot «după rânduiala lui Melchi- 
sedec [Ps 109, 4 şi Evr 7,17; 5, 10], atunci îndrăzneşte de 


1 Cf. SOzOMEN, Istoria bisericească III, 19 şi SOCRATE, Istoria bise- 
ricească Il, 27, 23. 

12 Pe urmele Sfinţilor Părinţi anteriori, Sfântul Maxim se arată 
aici un adversar hotărât al aplicării abuzive la chestiuni de dogmă şi 
credinţă a principiului canonic al „economiei”, respectiv al acomo- 
dării conjuncturale pe care voia să o impună prin Typos puterea 
politică în numele „simfoniei” şi „armoniei” reclamate de interesele 
salvării unităţii şi a înseşi existenţei Imperiului. În credință şi dogme 
nu poate exista decât „akrivie” (exactitate, rigoare) niciodată „econo- 
mie”, respectiv concesie, compromis. Typos-ul sacrifica astfel cre- 
dinţa şi adevărul de dragul unităţii şi păcii Imperiului şi Bisericilor 
care trebuiau realizate cu orice preţ şi cu orice mijloace, inclusiv ale 
represiunii polițieneşti şi compromisului cu erezia şi ereticii. Faţă de 
acest „ecumenism” teologic şi politic, ca şi faţă de protagoniştii lui 
oportunişti, Sfântul Maxim adoptă o atitudine riguros ortodoxă, in- 
transigentă şi sacrificială în acelaşi timp, cu o valoare exemplară pen- 
tru ortodocşii din toate epocile istorice, mai ales în cele de confuzie 
şi derută spirituală. 


122 


spune despre el şi celelalte, şi zi şi că este «fără tată, fără 
mamă, fără neam, neavând nici început al zilelor, nici sfâr- 
şit al vieţii» [Eur 7, 3]. Observă deci răul care ia naştere de 
aici, pentru că atunci unul ca acesta va fi găsit că este un 
alt «dumnezeu înomenit» şi lucrând după rânduiala lui 
Melchisedec şi nu după rânduiala lui Aaron mântuirea 
noastră. Dar ce să mai lungim atât vorba? La sfânta Anafora 
(euharistică rostită] deasupra Sfintei Mese, împăratul este 
pomenit după arhierei, diaconi şi tot cinul preoţesc, îm- 
preună cu laicii, fiindcă zice diaconul: «Încă şi pe laicii cei 
adormiţi în credinţă: Constantin, Constans şi ceilalți», şi 
aşa şi pe împărații în viață îi pomeneşte după toţi cei sfin- 
țiți [cu harul preoţiei ]'3. 

5. Zicând el acestea, Mina:4 a strigat: 

— Spunând tu aceste lucruri, ai făcut schismă în Biserică. 

Atunci el i-a spus: 

— Dacă cel ce grăieşte cuvintele Sfintelor Scripturi şi ale 
Sfinţilor Părinţi face „schismă” în Biserică, atunci ce se va 
arăta făcând Bisericii cel ce se arată suprimând dogmele 
Sfinţilor, dat fiind că fără de ele nu este cu putinţă însuşi 
faptul de a exista o Biserică:5? 

Întorcându-se, sakellarul a spus cu strigăt oamenilor 
exarhului: 


13 Întreagă această discuţie reprezintă o succintă şi remarcabilă 
punere la punct de principiu creştină a adevăratei relaţii între Bise- 
rică şi stat, între „sacerdotium” şi „imperium” în viziunea Sfinţilor 
Părinţi ai Bisericii Ortodoxe. Departe de a accepta pretenţiile teocra- 
tice ale bazileilor, funcţiile religioase şi caracterul sacerdotal al îm- 
păratului — cum o făceau membrii oportunişti ai administraţiei im- 
periale şi ai ierarhiei bisericeşti —, Sfinţii Părinţi vor contesta profe- 
tic aceste pretenţii imperiale inacceptabile reafirmate cu vigoare. de 
bazilei în timpul crizelor ariene, monofizite, monotelite şi iconoclaste. 
Gestul profetic al Sfântului Maxim va fi reluat în termeni aproape 
identici în secolele VIII şi IX de Sfinţii loan Damaschinul.(* 749) şi, 
mai ales, Teodor Studitul (759-826). 

„+ Monah şi cleric, Mina intervine în procesul politic al Sfântului 
Maxim în calitate de consilier teologic al senatului. 

15 Mai bine schismă (ruperea comuniunii) pentru dogme, pentru 
Ortodoxie şi Adevăr, fără de care nu există în principiu Hristos şi 
Biserică, decât „comuniune” şi „iubire” în erezie şi heterodoxie, în 
care există doar congregaţii religioase ca asociaţii umane. 


123 


— Spuneţi exarhului: Mai trebuie oare să laşi în viaţă un 
astfel de om acolo unde stăpâneşti? 

Şi scoțându-l afară, îl introduc pe [Anastasie] ucenicul 
lui şi-i cer să vorbească împotriva povăţuitorului său cum 
că i-ar fi făcut necazuri lui Pyrrhus. Iar el le-a răspuns cu 
voce stinsă adevărul, cum că nimeni nu l-a cinstit pe 
Pyrrhus aşa cum l-a cinstit el. 1 s-a poruncit atunci să stri- 
ge [cu voce tare]. Şi întrucât n-a primit să se înstrăineze de 
vocea cucernică ce se cuvine monahilor, a poruncit să fie 
bătut de cei de faţă. Şi lovindu-l cu pumnii, l-au lăsat pe 
jumătate mort. 

Şi pe când erau duşi ei în temniţă, îl ia în primire acum pe 
bătrânul [Maxim] Mina, zicându-i în prezenţa arhonţilor: 

— Dumnezeu te-a azvârlit şi adus aici ca să primeşti şi 
tu câte ai făcut altora ducându-i în rătăcire [amăgindu-i] 
pe toţi spre dogmele lui Origen. 

Iar robul lui Dumnezeu i-a spus în prezenţa tuturor: 

— Anatema asupra lui Origen şi a dogmelor lui şi a oricui 
gândeşte ca şi el! 

Atunci patriciul Epifanie a zis: 

— S-a desfăcut şi destrămat, domnule avvă Mina, repro- 
şul adus de tine împotriva lui, căci chiar dacă era origenist, 
după ce l-a anatemizat, s-a eliberat pe sine de un asemenea 
reproş. Eu, cel puţin, nu mai accept să se spună aşa ceva 
despre ele, 


18 Singura menţiune directă a numelui lui Origen în gura Sfântu- 
lui Maxim, acest pasaj ne revelează adevărata atitudine a acestuia 
faţă de Origen şi de origenism. Deşi în faimoasele Ambigua (trad. 
rom. pr. prof. D. Stăniloae, PSB 80, 1983) întreprinsese o vastă ope- 
rațiune de purificare şi îmbisericire a problematicii, motivelor şi 
viziunii teologice a lui Origen, Sfântul Maxim îşi însuşeşte condam- 
narea lui Origen şi a origenismului — sistematizare eretică a „ipote- 
zelor” teologico-filozofice riscante ale marelui scriitor bisericesc ale- 
xandrin — de către Sinodul V Ecumenic (553), înlăturând astfel ori- 
ce fel de suspiciuni vehiculate încă. de contemporanii săi pe tema 
influențelor „origeniste” (a unei „crize origeniste” va susţine în 1941 
— retractând în 1961 — un H. U. von Balthasar) asupra gândirii lui. 
Cf. pe larg monografia lui P. SHERWOOD 0. S. B., The Earlier Ambi- 
gua of St. Maximus the Confessor an His Refutation of Origenism 
(Studia Anselmiana 36), Roma, 1955, iar pentru contextul biografic: 

Şi fiecare dintre ei a fost dus în locul unde era ţinut sub 
pază. 

6. În aceeaşi zi, pe la aprinsul sfeşnicelor, Troilos patri- 
ciul şi Serghie Eukratas, cel peste masa împărătească, au 

„venit la robul lui Dumnezeu bătrânul [Maxim] şi şezând 
i-au poruncit şi lui să şadă şi i-au zis: 

— Spune-ne, domnule avvă, discuţia care a avut loc în 
Africa şi la Roma între tine şi Pyrrhus cu privire la dogme 
şi cum l-ai convins să anatemizeze dogma lui şi să fie de 
acord cu a ta? 

Şi el le-a relatat în ordine toate câte le păstra memoria 
lui. Şi a mai zis aceasta: 

— Eu n-am o dogmă proprie, ci pe cea comună a Biseri- 
cii universale. Fiindcă n-am lansat vreo expresie ca să fie 
numită dogma mea proprie. 

Iar după relatare i-au spus: 

— Nu eşti în comuniune cu scaunul Constantinopolului? 

— Nu sunt în comuniune cu el, a zis el. 

— Din ce cauză nu eşti în comuniune cu el?, au zis ei. 

Iar el a răspuns: 

— Pentru că prin cele nouă Capitole [puncte] de unire 
întocmite la Alexandria [în iunie 633] şi prin Ekthesis-ul în- 
tocmit în acest Oraş de Serghie [în 638] ca şi prin Typos-ul 
edictat în continuare aici în anul al 6-lea al indicţiei [în 
647-648], acesta a respins cele patru Sfinte Sinoade [Ecu- 
menice]; şi pentru că pe cele ce le-au dogmatizat prin 
Ekthesis le-au abrogat prin Typos depunându-se din treap- 
tă [caterisindu-se] pe ei înşişi de tot atâtea ori. Prin urmare, 
cei osândiţi de ei înşişi şi de către cei din Roma şi cateri- 
siţi, pe lângă aceasta, şi de Sinodul care a avut loc aici în 
anul al 8-lea al indicţiei [Sinodul Lateran, în 649], ce fel de 
liturghie [mystagogian] vor mai săvârşi sau ce fel de Duh 
se va pogori asupra celor săvârşite de unii ca aceştia!:7? 


S. BROCK, „An Early Syriac Life of Maximus the Confessor”, Analecta 
Bollandiana 91 (1973, p. 299-346, trad. rom. mai jos p. 209-220. 

17 Absența dreptei-credinţe atrage după ea şi pierderea harului şi 
deci nevalabilitatea Euharistiei şi a Tainelor săvârşite de heterodocşi 
sau eretici. Această atitudine rigoristă a Sfântului Maxim face plau- 

Atunci i-au spus: 

— Aşadar, tu singur te vei mântui şi toţi ceilalţi vor pieri? 

Iar el le-a zis: 

— Cei trei tineri, care nu s-au închinat idolului la care s-au 
închinat toţi oamenii, n-au osândit pe nimeni [Dn 3,18], 
fiindcă nu se uitau la cele ale altora, ci cum să nu cadă ei 
înşişi din adevărata cinstire a lui Dumnezeu. Tot aşa şi 
Daniel, aruncat în groapa cu lei [Dn 6, 16], n-a osândit pe 
nimeni din cei care nu se rugau lui Dumnezeu potrivit de- 
cretului lui Darius, ci s-a uitat la el însuşi şi cele ale lui 
preferând mai degrabă să moară decât să supere pe Dum- 
nezeu şi să fie biciuit de conştiinţa proprie pentru călcarea 
legilor firii. Să nu-mi dea Dumnezeu nici mie să osândese 
pe cineva sau să spun că numai eu mă voi mântui! Prefer 
însă mai degrabă să mor decât să am conştiinţa tulburată că 
am alunecat în vreun fel oarecare în ce priveşte credința: 

7. Atunci i-au spus: 

— Şi ce vei face dacă romanii se vor uni cu bizantinii? 
Căci iată că ieri au sosit apocrisiarii [emisarii] Romei şi 
mâine se vor împărtăşi cu patriarhul; şi va fi evident pen- 
tru toţi că tu i-ai întors de la credinţă pe romani; căci ne- 
greşit când ai fost luat pe sus tu de acolo, ei s-au unit cu cei 
de aici!9. 

PE SS Ne PO N RI N E A N a RI E a 

zibil evenimentul din „Viaţa siriacă” care ne relatează faptul că, la 
instigarea Sfântului Maxim, călugărițele unei mănăstiri din Constan- 
tinopol, unde fusese deținut sfântul (se pare încă înainte de acest 
proces), au călcat în picioare „euharistia” săvârşită de preotul lor în 
comuniune cu patriarhul eretic al Constantinopolului, drept pentru 
care au fost arse pe rug (cf. mai jos p. 220). 

18 Mai bine martiriul decât erezia, mai bine moartea în singurătate, 
dar în adevăr şi ortodoxie, decât viaţa în pseudo-comuniunea hete- 
rodoxiei, fie ea şi „ecumenică”. 

19 Aluzie la emisarii Bisericii Romei veniţi să negocieze — după 
condamnarea definitivă în martie 654 a sfântului papă martir Mar- 
tin I la exil în Crimeea, condamnare acceptată însă mult prea uşor — 
sfinţirea noului papă ales, Eugeniu I, om conciliant, a cărui alegere 
fusese organizată de exarhul imperial. „Faptul că Sfântul Martin 1 e 
încă în viaţă şi protestează în scrisori contra acestei proceduri le 
ridică acestora, cum remarcă mai încolo Sfântul Maxim, orice drept 
de a angaja scaunul Romei în materie dogmatică. Comuniunea lor 

E] însă le-a zis: 

— Chiar dacă cei care au venit se vor împărtăşi, nu vor 
aduce nici un prejudiciu scaunului Romei, pentru că n-au 
adus nici o scrisoare pentru patriarh; şi nu sunt deloc con- 
vins că romanii se vor uni cu cei de aici dacă ei nu vor 
mărturisi că Domnul şi Dumnezeul nostru vrea şi lucrează 
mântuirea noastră după fiecare din firile din care, în care 
şi care este El. 

Şi ei i-au spus: 

— Dar dacă romanii se împacă cu cei de aici, ce faci? 

Şi el le-a zis: 

— Duhul Sfânt îi anatemizează prin Apostolul [Pavel] 
chiar şi pe îngerii care ar inova ceva pe lângă ceea ce s-a 
propovăduit [Ga 1, 18]20. 

Şi ei au spus: 

— Este aşa de necesar să se vorbească de „voinţe” şi „lu- 
crări” în Hristos? 

Iar el a răspuns: 

— Este absolut necesar dacă vrem să fim drept-cinstitori 
ai lui Dumnezeu potrivit adevărului. Fiindcă nimic din cele 
ce sunt nu subzistă fără o lucrare [energie] naturală. Căci 
Sfinţii Părinţi spun limpede că nict o fire [natură] nici nu 
există, nici nu este cunoscută fără energia care o caracteri- 
zează în mod fiinţial. Iar dacă o fire nici nu este, nici nu e 
cunoscută fără energia care o caracterizează în mod fiin- 
ial, cum este cu putinţă ca Hristos să existe şi să fie cu- 


cu patriarhul monotelit Petru (654-668) nu-i angajează decât pe ei 
înşişi. Totodată, se vede că la Constantinopol era binecunoscut rolul 
hotărâtor al Sfântului Maxim la Sinodul Lateran care condamnase 
în 640 oficial atât monotelismul, cât şi Typos-ul” (GARRIGUES, „Le 
Martyre”, p. 420). „Roma acceptă o apropiere care seamănă cu un 
compromis în chiar momentul în care episcopul ei legitim e depor- 
tat, iar teologul ei cel mai ferm era în proces. Nu se va pierde ocazia 
de a i se arăta grotescul situaţiei şi de a i se reproşa faptul de a fi, în 
sensul strict al cuvântului, mai papist decât papa” (J.-M. GARRIGUES, 
Maxime le Confesseur — la Charit€, avenir divin de Lhomme, Paris, 
1976, p. 68-69). 

20 Referinţa la Ga 1, 18 îl arată pe Sfântul Maxim departe de re- 
cunoaşterea harismei unei pretinse infailibilităţi scaunului Romei ca 
atare. 

noscut ca Dumnezeu şi om adevărat prin fire fără energia 
Lui divină şi cea umană? Fiindcă, după Sfinţii Părinţi, leul 
care şi-a pierdut răgetul nu mai e leu, şi câinele care şi-a 
pierdut lătratul nu mai e câine2!. Şi orice alt lucru care şi-a 
pierdut ceva constitutiv lui în mod natural nu mai este ceea 
ce era. 

Atunci ei au spus: 

— Ştim într-adevăr că aşa stau lucrurile. Dar să nu-l în- 
tristezi pe împăratul care a făcut Typos-ul numai pentru 
pace, iar nu pentru suprimarea a ceva din cele înţelese în 
Hristos, şi care pentru pace a poruncit „economia” tăcerii 
asupra expresiilor care creează diviziune. 

Atunci, aruncându-se la pământ, robul lui Dumnezeu a 
zis cu lacrimi: 

— Bunul şi evlaviosul stăpân [împărat] nu se cade să se 
supere pe smerenia mea. Fiindcă nu pot să întristez pe 
Dumnezeu tăcând asupra celor ce EI Însuşi a poruncit să 
fie grăite şi mărturisite. Dacă potrivit dumnezeiescului 
Apostol EI Însuşi este Cel ce „a aşezat în Biserică mai întâi 
apostoli, în al doilea rând profeţi, în al treilea rând, das- 
căli” [Ef 4, 11], atunci este evident că EI este Cel ce a greşit 
prin aceştia. Dar întreaga Sfântă Scriptură a Vechiului şi 
Noului Testament, Sfinţii Dascăli şi Sfintele Sinoade ne 
învață că Dumnezeul întrupat vrea şi lucrează după divini- 
tatea şi după umanitatea Sa. Pentru că nu este lipsit de 
nimic din cele prin care este cunoscut ca Dumnezeu şi din 
cele prin care este recunoscut ca om, afară de păcat [cf. 
Evr 4, 15]. Jar dacă e desăvârşit după fiecare din acestea, 
ca Unul ce nu este lipsit de nimic în fiecare din ele, atunci 
este limpede că acela care nu mărturiseşte că este ceea ce 
este împreună cu toate însuşirile naturale inerente Lui, 
după fiecare din cele în care şi care EI este, falsifică cu totul 
taina Lui. 

8. După o scurtă tăcere, plecându-se unii spre alții, au zis: 

— De unde poţi arăta că întâi-stătătorii scaunului Con- 
stantinopolului resping Sinoadele Ecumenice? 


21 DIONISIE AREOPAGITUL, Despre numele divine IV, 25; PG 3, 728B. 

Iar el le-a zis: 

— Faptul a fost arătat Asia în parte din cele grăite de 
mine la Roma cu domnul Grigorie, secretarul; acum, dacă 
stăpânul doreşte să-i fie arătate mai pe larg, să poruncească 
să i se dea permisiune nevrednicului vostru rob şi atunci voi 
indica nişte cărţi, pentru că ale mele mi-au fost ridicate, şi 
voi face limpede acest lucru pentru toţi fără nici un fel de 
argumente sucite. 

După care, grăind' multe altele, au întors discuţia spre 
exerciţii şi teorii scripturistice, naturale şi tehnice, în care 
delectându-se au devenit mai veseli în dispoziţie şi au în- 
ceput a spune: 

— Ştie Domnul că ne-am folosit şi de acum nu vă vom 
mai supăra. 

9. Domnul Serghie însă i-a spus: 

— De multe ori am venit în chilia ta de la Sfântul Savva 
[din Roma] şi am ascultat învăţătura ta; şi Hristos îţi va 
ajuta, şi nu vei mai fi supărat. Într-un singur lucru însă îi 
întristezi pe toți, pentru că pe mulţi îi faci să se separe de 
comuniunea cu Biserica de aici [din Constantinopol]. 

— Există cineva, a spus robul lui Dumnezeu, care spune 
că eu am zis: „Să nu stai în comuniune cu Biserica bizan- 
tinilor”? 

Domnul Serghie a răspuns: 

er Însuşi faptul că tu nu eşti în comuniune este pentru 
toţi ca un glas mâre să nu stea nici ei în comuniune22. 

Atunci robul lui Dumnezeu a spus: 

— Nu există nimic mai silnic decât o conştiinţă care te 
acuză şi nimic mai îndrăzneţ decât o conştiinţă care te apără. 

Auzind însă domnul Troilos că Typos-ul a fost anatemi- 
zat în tot apusul, i-a spus robului lui Dumnezeu: 

— Bine este ca reputaţia evlaviosului nostru stăpân [îm- 
părat] să fie insultată? 


22 „Indiciu al imensului credit spiritual de care se bucură Sfântul 
Maxim la Constantinopol şi în Imperiu, fapt care explică şi încrân- 
cenarea pe care au depus-o autorităţile politice şi religioase mai întâi 
încercând să-l înduplece, apoi să-l reducă la tăcere şi lichideze” 
(GARRIGUES, „Le Martyre”. p. 421). 

Robul lui Dumnezeu a răspuns: 

— Dumnezeu să-i ierte pe cei ce l-au silit pe stăpânul 
nostru să facă Typos-ul şi pe cei ce au îngăduit aceasta. 

Atunci i-a zis: 

— Cine sunt cei ce l-au silit şi cine cei care au îngăduit 
aceasta? 

Iar el a răspuns: 

— Oamenii Bisericii l-au silit iar arhonţii senatului au 
îngăduit. Şi iată că acum întinăciunea s-a extins de la cei 
responsabili asupra celui nevinovat şi curat de orice erezie. 
Dar sfătuiţi-l [pe împărat] să facă ceea ce a făcut bunicul 
lui de evlavioasă memorie [Heraclie]. Pentru că acesta, 
simțind că unii din apus dădeau vina pe el, s-a eliberat pe 
sine de oprobriul Bisericii printr-o ordonanţă [keleusis] 
[din 640-641] în care a scris: „Ekthesis-ul nu este al meu, 
fiindcă nu eu l-am dictat nici n-am poruncit să fie alcătuit, 
ci Serghie patriarhul l-a compus cu cinci ani înaintea în- 
toarcerii mele din răsărit; el mi-a cerut, când am ajuns eu 
iarăşi în acest preafericit Oraş, să-l propun [în 638] cu 
semnătură în numele meu, iar eu am acceptat cererea lui. 
Acum însă, cunoscând că unii se luptă între ei pentru el, 
fac cunoscut şi declar că nu-mi aparţine, nu este al meu.” 
Această ordonanţă a făcut-o către răposatul papă Ioan [IV, 
640-642] care condamnase Ekthesis-ul în scrisoarea pe 
care o scrisese pe atunci lui Pyrrhus23. Şi de atunci opinia 
generală este pretutindeni că Ekthesis-ul este al lui Serghie. 
Aceasta să o facă şi cel ce împărățeşte acum în chip evlavios 
peste noi şi reputaţia sa va rămâne neîntinată de orice fel 
de reproş. 

Atunci, clătindu-şi capetele, au tăcut, spunând numai 
acestea: 

— Toate acestea sunt cu anevoie de făcut şi fără ieşire. 

Şi grăind acestea şi altele diverse, primind închinăciune 
şi închinându-se la rândul lor, s-au retras veseli şi bine 
dispuşi. 


23 Cf. Scrisoarea papei.loan IV către împăratul Constantin III, 
păstrată în traducerea latină a lui Anastasie Bibliotecarul, PL 80, 
602-607 şi 125, 561-565. - 

10. În sâmbăta cealaltă i-au adus iarăşi la palat şi l-au 
introdus mai întâi pe ucenicul bătrânului [Anastasie Mo- 
nahul], venind acolo şi cei doi patriarhi24. Şi au adus drept 
acuzatori ai bătrânului pe Constantin şi Mina, cerând uceni- 
cului să consimită în cele grăite împotriva lor. Dar ucenicul 
[Anastasie Monahul] a grăit senatului cu toată îndrăzneala, 
fără teamă, astfel: 

— Introduceţi pe Constantin în sala cozile secret al 
palatului? Nu e nici preot, nici monah, ci un tribun muie- 
ratic şi de operetă. Era cunoscut africanilor şi romanilor ce 
fel de femeiuşti păscând a venit el acolo. Toţi ştiau vicleniile 
pe care le făcea ca să ascundă acest fapt; uneori zicea că 
sunt surorile lui, alteori că le-a luat pentru că nu erau în 
comuniune cu scaunul Constantinopolului ca să nu fie în- 
tinate de comuniunea cu ereticii. Şi, iarăşi, dacă-i lipseau 
desfătările şi găsea un ţinut unde nu era cunoscut, făcea 
acelaşi lucru de dragul câştigului ruşinos şi al plăcerii 
murdare. Este o mare ruşine pentru cei ce vor să trăiască 
demn chiar şi faptul de a discuta cu el. . 

După acestea, întrebat fiind dacă a anatemizat Typos-ul, 
a spus fără frică: 

— Nu numai că l-am anatemizat, dar am compus şi o 
cărticică [„libel”] împotriva lui. 

— Ce deci? Nu recunoşti că ai făcut rău?, i-au spus ar- 
honţii. 

Iar el a zis: 

— Să nu-mi dea Dumnezeu să spun că s-a făcut rău ceea 
ce am făcut bine şi după rânduiala bisericească. 

Şi după ce a fost întrebat multe altele şi a răspuns după 
cum i-a dat lui Dumnezeu, a fost scos din secret. 

11. Şi l-au introdus pe bătrânul [Maxim], iar domnul 
Troilos i-a zis: 

— Spune, avvo, vezi, spune adevărul şi se va îndura de 
tine stăpânul [împăratul]. Fiindcă dacă trecem prin ancheta 


24 Petru al Constantinopolului (654-668) şi Macedonie al Antio- 
hiei, refugiat între 639-662 la Constantinopol. 

legală şi se va găsi adevărată chiar şi numai una din acuza- 
țiile aduse împotriva ta, legea te condamnă la moarte! 

Iar el le-a zis: | 

— Am spus-o deja şi o spun iarăşi că dacă şi numai una 
singură din cele spuse e adevărată, atunci şi satana este 
Dumnezeu. Dar dacă el nu este Dumnezeu ci apostat, atunci 
şi acuzaţiile împotriva mea sunt mincinoase şi lipsite de 
temei. Dacă însă porunciţi să se facă ceva, faceţi-o. Cin- 
stind pe Dumnezeu nu voi fi nedreptăţit. 

Atunci [Troilos] i-a zis: 

— N-ai anatemizat Typos-ul? 

Şi el a răspuns: 

— Am spus de multe ori că l-am anatemizat. 

— Ai anatemizat Typos-ul? Pe împărat l-ai anatemizat. 

Răspuns-a robul lui Dumnezeu: 

— Eu pe împărat nu l-am anatemizat, ci o hârtie străină 
de credinţă ortodoxă a Bisericii. 

— Unde a fost anatemizat?, l-a întrebat. 

— De către Sinodul de la Roma în biserica Mântuitorului 
[San Giovanni in Laterano] şi a Născătoarei de Dumnezeu 
[Santa Maria Maggiore]. 

Atunci eparhul [prefectul] i-a spus: | 

— Eşti în comuniune cu Biserica de aici, sau nu? 

— Nu. 

— De ce? 

— Pentru că a respins Sinoadele [Ecumenice]. 

— Dacă a respins Sinoadele [Ecumenice], cum se face că 
ele sunt menţionate în diptice [la Liturghie)? 

— Şi care e folosul unor nume dacă sunt respinse dog- 
mele? 

— Poţi să dovedeşti aceasta? 

— Dacă mi se dă permisiunea şi porunciţi, pot să dove- 
desc foarte uşor aceasta? 

Şi tăcând ei, sakellarul i-a spus: 

— De ce pe romani îi iubeşti, iar pe greci îi i urăşti25? 


25 „E poate pentru prima dată că bizantinii rezervă titlul de «ro- 
mani» latinilor Romei şi Occidentului şi revendică, pentru a-şi ex- 

Robul lui Dumnezeu a răspuns şi a zis: 

— Poruncă avem să nu urâm pe nimeni. Pe romani îi iu- 
besc ca pe unii de aceeaşi credinţă [cu mine], iar pe greci 
ca pe unii de aceeaşi limbă cu mine?6. 

Sakellarul i-a spus iarăşi: 

— Câţi ani zici că ai? 

— Şaptezeci şi cinci??7. 

— De câţi ani este cu tine ucenicul tău [Anastasie]? 

— De treizeci şi şapte28. 


prima identitatea proprie, numele de «greci». Semn premonitoriu al 
marii rupturi a romanităţii ca urmare a recentei pierderi a ecumeni- 
cităţii ei sub asaltul islamului. Paradoxal, neputând folosi numele de 
«elini» care la acea dată îi desemna pe grecii păgâni ai Antichității, 
pentru a-şi exprima identitatea judecătorii bizantini nu dispun decât 
de un cuvânt rar şi, mai mult, de unul utilizat de latini în sens peio- 
rativ: «Graikoi» = «Graeci»” (GARRIGUES, 0p. cit., p. 423). 

Trebuie precizat însă că e vorba de un caz izolat şi unic în felul 
lui, atestând crescânda elenizare a Imperiului roman de Răsărit o 
dată cu dinastia heracleiană (începând cu secolul VII). În rest, toate 
izvoarele oficiale şi cronicile islamice ne arată că în realitate până 
târziu în secolele XVIII-XIX așa-numiții „bizantini” s-au numit pe ei 
înşişi „romani”, respectiv „romei” — nu „greci”, nici „bizantini”. 
Echivalenţele „roman = latin”, „bizantin = grec”. care s-au impus în 
Occident şi de aici şi în Răsăritul Europei începând din secolul XIX 
sunt creaţia Evului Mediu carolingian şi germanic şi reflectă uzurpa- 
rea romanităţii Imperiului roman şi a papalității de către franco- 
germanii caroligieni şi ottonieni. Aceştia din urmă se vor considera 
pe ei înşişi drept unicii creştini „catolici” şi „ortodocşi”, iar pe 
„greci”, datorită absenței lui „Filioque” şi a cultului „idolatru” al 
icoanelor, îi vor privi drept „schismatici”, „eretici” şi „păgâni”. Din 
politică acest construct ideologic franco-german a pătruns în istorio- 
grafie unde supravieţuieşte încă tenace (cf. pr. prof. IOANNIS ROMA- 
NIDIS, Romaiosyne, Romania, Roumele, Tesalonic, 1975). 

26 „Se observă că Sfântul Maxim nu revendică o naţionalitate de 
tip etnic, ceea ce ar fi fost normal dacă ar fi fost bizantin, ci una de 
tip lingvistic. Fâptul pare să confirme originea negreacă a Sfântului 
Maxim — palestinian de obârşie samariteană — redată de Viaţa si- 
riacă” (GARRIGUES, op. cit., p. 423). . 

27 Această indicație permite datarea naşterii Sfântului Maxim în 
anul 580. 

28 „Sfântul Maxim l-a întâlnit deci pe ucenicul său Anastasie spre 
anul 617 probabil la Constantinopol, unde acesta era secretarul bu- 
nicii împăratului Constans (cf. mai jos Discuţia de la Bizya 13), adică 
al soţiei bazileului Heraclie. În acel timp, Sfântul Maxim sosise la 

Atunci un cleric a strigat: 

— Ţi-a dat şi ţie Domnul tot ceea ce ai făcut tu răposatului 
Pyrrhus29. 

Acestuia nu i-a răspuns nimic. 

12. În timp ce se grăiau acestea în sala consiliului secret 
nici unul dintre patriarhi n-a spus absolut nimic. Dar când 
s-a făcut vorbire despre Sinodul de la Roma, Demostene3o 
a strigat: 

— Sinodul acesta n-a fost ratificat pentru că cel ce l-a 
convocat [papa Martin I] a fost depus. 

Atunci robul lui Dumnezeu a răspuns: 

— N-a fost depus, ci prigonit [persecutat]. Ce act sinodal 
şi canonic s-a făcut privitor la cele făcute şi care să conţină 
în mod sigur depunerea lui? Dar chiar şi dacă ar fi fost de- 
pus în mod canonic, aceasta nu aduce nici un prejudiciu 
celor întărite în mod ortodox şi potrivit dumnezeieştilor 
canoane [în Sinod] şi cu care consună şi cele scrise de cel 
între sfinţi papă Teodor [642-649]. 

Auzind acestea, Troilos a spus: 

— Nu ştii ce vorbeşti, avvo. Ce s-a făcut, s-a făcut. 

Acestea sunt cele discutate şi spuse şi câte le-a reţinut 
memoria. 

În acest punct procedurile iniţiate împotriva lor au luat 
sfârşit, iar ei l-au scos pe sfântul bătrân din [Consiliul] Se- 
cret ducându-l înapoi în arest. 

13. În ziua următoare, care a fost o duminică, oamenii 
Bisericii au făcut sfat şi l-au convins pe împărat să-i con- 
damne la acest exil aspru şi inuman, despărţindu-i pe unul 
de altul: pe sfântul bătrân la Bizyas:, castru din Tracia, iar 


Constantinopol fugind de invadarea Palestinei de către persani în 614, 
intrând în mănăstirea de la Chrysopolis (suburbie asiatică a capitalei 
bizantine) şi devenind prin intermediul lui Anastasie familiar medii- 
lor de la palat (cf. PG 90, 1614)” (GARRIGUES, op. cit., p. 423). 

29 Fapțul că Pyrrhus e mort arată că procesul se derulează după 
3 iunie 654. 

30 Scriptorul şi colaboratorul sakellarului, care apare şi în proce- 
sul papei Martin |. 

3a Actualul oraş Vize, Turcia, la graniţa cu Bulgaria. 

pe ucenicii lui la Perberis32, dincolo de care nu se mai în- 
tinde Imperiul roman33. Şi i-au trimis în acest exil nepre- 
gătiţi, dezbrăcaţi, fără hrană, lipsiţi de orice resurse nece- 
sare pentru trai, şi nu în apropiere de mare ca să nu poată 
primi vizita unor oameni milostivi. Şi aşa sunt ei acum 
acolo goi şi fără hrană, având doar nădejdea în Dumnezeu, 
îndemnându-i pe toţi creştinii şi strigând acestea: 

„Rugaţi pe Domnul ca Dumnezeu să facă mila Lui cu 
smerenia noastră şi să ne înveţe că aceia care navighează 
împreună cu El fac experienţa unei mări sălbatic dezlănțu- 
ite, când luntrea este aruncată încoace şi încolo de vânturi 
şi valuri fără a fi însă scufundată. Pentru că El îngăduie ca 
ei să sufere încercarea unei mari furtuni punând la încer- 
care dispoziţia lor interioară faţă de EI, ca ei să strige cu 
glas mare: «Doamne, scapă-ne, că pierim!» [Mt 8, 25], ca 
să înveţe să atribuie numai Lui toate cele ale mântuirii lor 
şi să nu se mai încreadă în ei înşişi, iar atunci vor afla 
linişte adâncă, vântul şi valurile potolindu-se. Fiindcă EI îi 
trimite în mijlocul lupilor [Mt 10, 16] şi le porunceşte să . 
intre pe poarta cea strâmtă şi să meargă pe calea cea în- 
gustă [Mt 7, 13—14], le pune înainte foame şi sete, goliciu- 
ne, lanţuri şi închisori, izgoniri şi bice, cruce şi piroane, 
scuipări, palme şi pumni, ocări şi batjocuri, suferinţă, pati- 
mă şi morţi de multe feluri, al căror sfârşit însă e Învierea 
cea a tot strălucitoare care aduce cu sine pacea pentru toţi 
cei prigoniţi pentru El, bucuria pentru care au fost strâm- 
toraţi şi în necazuri pentru EI, înălţarea la ceruri şi aduce- 
rea la tronul cel mai presus de ființă al Tatălui şi şederea 


32 Localizarea exactă a Perberisului e necunoscută; cf. V. TĂPKOVA- 
“ ZAIMOVA, „Un &vâch6 peu connu en Thrace orientale — Perberis”, 
Revue des 6tudes sud-est europeennes 9 (1971), p. 595-596. 

33 Acest final arată că Relatarea, ca şi întreg dosarul privitor la 
victimele monotelismului, trebuie să fi fost redactată pe baza unor 
note luate în cele două şedinţe publice, îndată după trimiterea con- 
damnaţilor în exil, fiind trimise tuturor creştinilor ortodocşi, mai 
ales celor din Roma, pentru a-i încuraja în fermitatea rezistenţei lor. 
Redactorii trebuie să fi fost aceiaşi fraţi Teodor şi Teodosie din con- 
freria Spudeilor, care alcătuiseră anterior Commemoratio similară a 
procesului şi exilului Sfântului papă Martin 1. 

«mai presus de toată începătoria, puterea şi domnia de sus, 
şi de tot numele ce poate fi numit atât în veacul de acum, 
cât şi în veacul ce va să vină» [Ef 1, 21]; pe care fie să le 
dobândim toţi, cu rugăciunile şi mijlocirile Preaslăvitei, 
Preacinstitei şi Preamăritei prin fire şi cu adevărat Născă- 
toarei de Dumnezeu şi Pururea Fecioarei Maria şi ale Sfin- 
ţilor Apostoli, Proroci şi Mucenici. Amin!” 

Discuţiile de la Bizya şi Rhegium 
(august-—septembrie 656) 


Tomos conţinând dogmele discutate între cel întru 
sfinţi Maxim şi Teodosie episcopul Cezareei Bithyniei 
şi arhonţii de la palat care erau împreună cu el: 


1. Am socotit necesar să vă fac cunoscute în mod limpe- 
de vouă tuturor celor ce stăruiţi în ortodoxie cele discutate 
despre preacurata noastră credinţă a creştinilor şi despre 
inovaţia introdusă în ea de cei potrivnici acesteia între 
avva Maxim şi Teodosie, episcopul Cezareei Bithyniei ca, 
putând să cunoaşteţi mai exact cele privitoare la acestea, 
să slăviţi mai mult pe Iubitorul de oameni Dumnezeul nos- 
tru Care dă cuvânt cu înţelegere întru deschiderea gurii lor 
LEf 6, 19] celor ce se tem de EI, ca nu cumva vrăjmaşii ade- 
vărului care.răspândesc cele contrare acestuia să tulbure 
inimile voastre. | 

2. Aşadar, în ziua a 24-a a lunii august, anul al 14-lea al 
indicţiei care a trecut [656], au venit la el în exilul în care 
era sub pază, adică în castrul Bizya, mai sus-menţionatul 
episcop Teodosie, trimis, cum spunea, în numele lui Petru, 
întâi-stătătorul Constantinopolului, ca şi consulii Pavel şi 


1 Disputatio Bizyae (CPG 7735 şi BHG 1233). Traducere după tex- 
tul grec critic din CChSG 39, p. 73151; cf. şi PG 90, 136-169; PL 
129, 625-658. La sfârşitul primului proces, Sfântul Maxim e exilat la 
Bizya, fortăreață din Tracia, iar ucenicul său, Anastasie, la Perberis, 
cetate de la graniţa Traciei cu barbarii. În faţa fermităţii Romei care 
a respins „synodika” patriarhului Petru şi a amenințării arabe, pala- 
tul şi ierarhia imperială încearcă o ultimă tentativă de compromis cu 
Sfântul Maxim trimițând la el un episcop însoţit de doi patricii. 

Teodosie, trimişi, cum spuneau, ca reprezentanţi ai împă- 
ratului. Şi intrând la numitul monah Maxim în locul unde 
era închis, au şezut şi i-au poruncit şi lui să şadă, împreună 
cu ei fiind, evident, şi episcopul Bizyei. 

3. Şi-i zice TEODOSIE episcopul: 

— Cum îţi este, domnule avvă? 

MAXIM: Cum a prehotărât [predestinat] Dumnezeu îna- 
intea tuturor veacurilor desfăşurarea proniatoare a vieţii 
mele, aşa îmi este! 

TEODOSIE: Ce deci? Dumnezeu a prehotărât înaintea tu- 
turor veacurilor cele privitoare la fiecare din noi? 

MAXIM: Dacă a precunoscut, negreşit că a şi prehotărât 
[Rm 8, 29]. 

TEODOSIE: Ce înseamnă faptul că „a precunoscut” şi „a 
prehotărât”? 

MAXIM: Preştiinţa este a gândurilor, cuvintelor şi fapte- 
lor care atârnă de noi, iar predestinaţia este a celor ce ni se 
întâmplă şi nu atârnă de noi. 

TEODOSIE: Care sunt cele ce atârnă de noi şi care cele ce 
nu atârnă de noi? 

Maxi: Pe cât se pare, stăpânul meu care cunoaşte toate 
acestea discută cu robul său pentru a-l pune la încercare. 

TEODOSIE: Pe adevărul lui Dumnezeu, te-am întrebat ne- 
ştiind acestea şi vrând să aflu diferenţa dintre cele ce atârnă 
şi cele ce nu atârnă de noi, şi cum unele sunt sub preştiinţa 
lui Dumnezeu, iar celelalte sub predestinaţia Lui. 

MAXIM: Atârnă de noi toate cele voluntare, adică virtuțile 
şi viciile [relele]. Nu atârnă însă de noi venirile peste noi 
ale modurilor pedepselor care ni se întâmplă sau ale celor 
contrare. Fiindcă nu atârnă de noi nici boala care ne pe- 
depseşte, nici sănătatea care ne aduce bucurie, deşi cauzele 
care le produc sunt în noi. De pildă: o cauză a bolii este 
dezordinea vieţii, după cum o cauză a sănătăţii e o viaţă 
bine ordonată; o cauză a Împărăției cerurilor e paza porun- 
cilor, după cum una a focului veşnic e călcarea acestora2. 


2 „Episcopul Teodosie nu era familiar cu atare dezvoltări asupra 
predestinării, chestiune ce nu fusese abordată de Părinţii Răsăriteni. 

TEODOSIE: Ce deci? De aceea te chinuieşti atunci în exi- 
]ul acesta, pentru că ai făcut oarecare lucruri vrednice de 
acest chin? 

MAXIM: Mă rog ca Dumnezeu să mărginească prin acest 
chin pedepsele celor ce au păcătuit prin călcarea preadrep- 
telor Sale porunci. 

TEODOSIE: Pentru mulţi chinul nu este oare din pricina 
unei puneri la încercare [dokime; Rm 5, 3-4]? 

MAXIM: Punerea la încercare este proprie sfinţilor pentru 
ca prin chinul lor în viața oamenilor să se arate dispoziţiile 
lor interioare faţă de ce este bine prin fire şi împreună cu 
ele să se arate şi virtuțile lor ignorate de toţi, ca la Iov şi 
Iosif. Fiindcă unul a fost ispitit ca să se arate bărbăţia lui 
ascunsă, iar celălalt a fost încercat pentru arătarea înfrâ- 
nării lui sfinţitoare. Şi oricare dintre sfinţii care au fost 
chinuiţi fără voie în veacul acesta, a fost chinuit printr-una 
sau alta din „economiile” de acest gen, pentru ca prin ne- 
putinţa îngăduită să vină asupra lui să calce în picioare 
balaurul cel trufaş şi apostat, adică pe diavolul [Le 10, 19], 
căci în fiecare din sfinţi răbdarea este rodul încercării [Rm 
5, 4; lac, 3. | 


Trebuie văzută oare aici o urmă a cunoaşterii de către Sfântul Maxim 
a operelor lui Augustin în timpul repetatelor sale şederi în Cartagi- 
na? În orice caz, el dă predestinaţiei un cu totul alt sens decât Părin- 
tele latin. Dacă Dumnezeu cunoaşte dinainte toate lucrurile prin 
atotputernicia Sa, predestinaţia Sa nu priveşte decât derularea natu- 
rală a lucrurilor în succesiunea cauzelor şi efectelor, lăsând intactă 
libertatea ipostatică a omului în faţa lucrurilor şi suferințelor ce i se 
întâmplă. Mai mult, această sinergie ipostatică sau ratarea ei are 
consecinţe naturale diferite şi influenţează deci asupra cursului eve- 
nimentelor” (ALAIN RIOU, Le Monde et lEglise selon Maxime le Con- 
fesseur [Th&ologie historique 22], Paris, 1971, p. 197-198). 

3 „Episcopul Teodosie prinde din zbor definiţia anterioară a Sfân- 
tului Maxim pentru a o întoarce împotriva lui, zicând că, potrivit ei, 
suferinţele sale actuale ar fi consecinţe ale unui păcat anterior; prin 
aceasta el vrea să insinueze că această greşeală trecută e chiar atitu- 
dinea lui în conflictul dintre Roma şi Constantinopol (...). Dar în 
răspunsul său, Sfântul Maxim precizează că, dacă încercarea este 
efectiv consecinţa naturală a unei greşeli, aceasta nu este cu necesi- 
tate a sa, ci a celor care au păcătuit. Este astfel îngăduit şi predesti- 

4. TEODOSIE: Pe adevărul lui Dumnezeu, frumos ai vor- 
bit şi recunosc folosul pe care l-am avut din cuvintele tale. 
Aş fi căutat să discut cu tine pururea despre astfel de lu- 
cruri, dar pentru că atât eu, cât şi iluştrii patricii am par- 
curs o distanţă atât de mare şi am venit la tine pentru un 
alt subiect, te invităm să primeşti cele ce-ţi vor fi propuse 
de noi şi să faci bucurie astfel la toată lumea. 

MAXIM: Care sunt aceste propuneri, stăpâne, şi cine şi 
de unde sunt eu, ca pentru consimțământul meu la propu- 
nerile voastre să se facă bucurie la toată lumea? 

TEODOSIE: Pe adevărul Domnului nostru lisus Hristos, 
cele ce-ţi vom spune eu şi stăpânii mei, iluştrii patricii, 
le-am auzit din gura stăpânului nostru patriarhul şi a evla- 
viosului stăpân a toată lumea [împăratul]. 

MAXIM: Porunciţi, stăpânii mei, şi spuneţi ce voiţi şi ce 
aţi auzit? 

TEODOSIE: Împăratul şi patriarhul vor să afle prin noi de 
la tine din ce cauză nu stai în comuniune cu scaunul Con- 
stantinopolului? 

MAXIM: Aveţi pentru aceasta un mandat scris de la prea- 
evlaviosul împărat sau de la patriarh? 

TEODOSIE: Nu se cade, stăpâne, să n-ai încredere în noi. 
Fiindcă, deşi sunt umil, sunt totuşi episcop, iar stăpânii 
mei de aici fac parte din senat, şi n-am venit să te ispitim, 
ferească Dumnezeu! 

MAXIM: În orice chip veţi fi venit la sol vostru, eu vă 
voi spune fără nici o teamă cauza pentru care nu stau în 


nat de Dumnezeu ca sfinţii să sufere consecinţele dureroase ale pă- 
catelor altora. (...) Prin kenoza lui, sfântul poate enipostazia în în- 
cercările prilejuite de păcătoşi puterea distrugătoare a păcatului 
semenilor. Prin suferinţa sa, el deschide lumii păcătoase iertarea; 
realizează lucrarea cea mai tainică care există: neutralizează ceea ce 
în mod natural ar fi trebuit să aibă consecinţe catastrofale; mai mult, 
face din aceasta însăşi calea mântuirii lumii. În kenoza lui, el reali- 
zează astfel o diaconie eclezială; abolind categoriile naturale care îi 
opun pe cei păcătoşi, el îi mântuie şi adună în catolicitatea comuniu- 
nii sfinţilor. Acesta e «capătul» pe care nu l-a ales el, dar pe care-l 
„asumă de bunăvoie în Providența divină şi prin care se împlineşte în 
el preamărirea lui Dumnezeu Care a murit şi este viu” (ibid., p. 198). 

comuniune cu scaunul Constantinopolului, chiar dacă al- 
tora le revine să mă întrebe din ce cauză, şi nu vouă, care 
cunoaşteţi negreşit mai bine decât mine cauza. 

Cunoaşteţi inovațiile făcute începând din anul al 6-lea al 
indicţiei care a trecut [din anul 647-648; aluzie la Ekthe- 
sis] şi începute la Alexandria prin cele Nouă capitole pro- 
mulgate [în 633] de Cyrus, care nu ştiu cum de a ajuns întâi- 
stătător [patriarh] acolo, „capitole” care au fost întărite de 
scaunul Constantinopolului; cunoaşteţi şi celelalte schim- 
bări, adaosuri şi micşorări făcute în sinod de cei care au 
fost mai înainte întâi-stătători [patriarhi] ai Bisericii Bizan- 
ţului: Serghie [610-638], Pyrrhus [638-641 şi 654], Pavel 
[641-653], inovaţii pe care le cunoaşte întreaga lume. Din 
această cauză nu stă robul vostru în comuniune cu Biserica 
Constantinopolului. Să fie ridicate prilejurile de poticneală 
aşezate de bărbaţii mai sus-numiţi, împreună cu cei ce le-au 
pus, cum a spus Dumnezeu: „Şi pietrele din drum arun- 
caţi-le” [Ir 50, 26], şi voi merge fără nici un îndemn de la 
oameni pe calea dreaptă a Evangheliei, netezită şi liberă de 
orice spini ai răutăţii eretice. Până însă ce întâi-stătătorii 
Constantinopolului se fălesc cu pietrele de poticneală puse 
şi cu cei ce le-au pus pe ele, nu există nici un argument sau 
mod care să mă convingă să stau în comuniune cu ei. 

TEODOSIE: Dar ce lucru rău mărturisim ca să te separi 
de comuniunea noastră? 

MAXIM: Pentru că spunând că există o singură lucrare 
[energie] a divinității şi umanităţii Dumnezeului şi Mântu- 
itorului nostru lisus Hristos, confundați discursul despre 
Dumnezeu [theologia] cu discursul despre Întrupare [oiko- 
nomia]. Căci dacă se cade să credem Sfinţilor Părinţi care 
spun că „cele ce au o singură energie au şi o singură fiin- 
ţă”, voi faceţi atunci din Sfânta Treime „pătrime”, dat fiind 
că atunci trupul Cuvântului devine conatural cu E] şi iese din 
identitatea lui după natură cu noi şi cu cea care L-a născut. 

Şi iarăşi: suprimând lucrările şi decretând că există o 
singură voinţă a divinității şi umanităţii Lui, negaţi distri- 
buirea celor bune ale Lui. Căci dacă nu ar avea nici o lu- 
crare, potrivit celor ce au prescris şi ordonat această dog- 

mă, este evident că nu s-ar putea milostivi de noi, chiar 
dacă ar voi, fiind lipsit de lucrarea celor bune, dat fiind că 
fără o lucrare naturală, nici o fiinţă nu poate prin fire să 
lucreze sau să facă ceva?. 

De altfel, în acest chip faceţi ca trupul Lui să fie prin vo- 
inţa lui con-creator împreună cu Tatăl, cu Fiul şi cu Duhul 
al tuturor veacurilor şi a celor din ele, iar Dumnezeirea 
care este prin fire creatoare sau, mai adevărat spus, fără de 
început în ce priveşte voința — pentru că voinţa divină e 
fără de început — o faceţi să fie ceva recent prin fire, lucru 
care întrece nu numai toată nebunia, dar este şi o lipsă de 
evlavie faţă de Dumnezeu. Fiindcă nu spuneţi simplu nu- 
mai „0 singură voință”, ci mai spuneţi şi că aceasta este 
„divină”. Dar nimeni nu poate gândi un început sau un 
sfârşit al voinţei divine, pentru că acest lucru nu este pro- 
priu nici naturii divine căreia îi aparţine voinţa fiinţială. 

Introducând iarăşi o altă inovaţie, suprimaţi pe de-a în- 
tregul toate proprietăţile caracteristice şi constitutive ale 
divinității şi umanităţii lui Hristos, atunci când prin legi şi 
edicte [nomois kai typois] decretaţi că nu trebuie să se mai 
vorbească nici de o voinţă, nici de două voințe, nici de o 
lucrare, nici de două lucrări în Hristos, ceea ce este pro- 
priu doar unui lucru neexistent. Fiindcă nici o ființă nu 
este lipsită, dacă e spirituală, de putinţa de a voi şi de a 
lucra; dacă e sensibilă, de o lucrare sensibilă; dacă e vege- 
tală, de lucrarea creşterii şi hrănirii; iar dacă e cu desăvâr- 
şire neînsufleţită, de lucrarea şi capacitatea zisă „habitus”; 
şi ele arată toate fiinţele care sunt astfel fiind în stare să fie 
percepute de simţurile celor sensibile, întrucât lucrarea 


4 Întreagă această argumentaţie teologico-filozofică a Sfântului 

Maxim împotriva monoenergismului va fi reluată în secolul XIV de 
„ Sfântul Grigorie Palama (+ 1359) şi Tomosul Sinodului palamit de la 
Constantinopol din 1351, care vor considera dogma despre energiile 
necreate şi împărtăşirea lor omului drept o simplă „explicitare” 
(anaptyxis) a dogmei hristologice ortodoxe dioenergiste şi diotefite 
precizate de Sfântul Maxim şi oficializate de Sinodul VI Ecumenic 
(681). Cf. „Mărturisirea de credinţă a Sfântului Grigorie Palama” — 
traducere şi studiu dogmatico-istoric de drd. Ioan I. Ică jr, Mitropo- 
la Ardealului 29 (1984), nr. 7-8, p. 476-490. 

acestora este aceea de a cădea sub simţul vederii prin apa- 
riţia lor, sub simţul auzului prin sunet, sub cel al mirosului 
printr-o exalaţie de vapori conaturală, sub cel al gustului, 
prin unele savori, şi sub cel al pipăitului prin consistenţa 
lor. Fiindcă aşa cum spunem că faptul de a vedea este o 
lucrare a vederii, aşa şi faptul de a fi văzut este o lucrare a 
celor văzute, şi aşa mai departe în acelaşi fel pentru toate 
celelalte. Aşadar, dacă nici o ființă nu este total lipsită de 
lucrare naturală, iar Domnul şi Dumnezeul nostru — milu- 
ieşte-mă, Doamne! — nu are nici o voinţă sau lucrare na- 
turală potrivit fiecăruia celor din care, în care şi care este 
El, cum mai puteţi fi sau să vă numiţi cinstitori de Dumne- 
zeu, voi cei care ziceţi că Cel închinat de voi nu este în nici 
un chip voitor şi lucrător? Fiindcă noi am fost limpede 
învăţaţi de Sfinţii Părinţi care zic: „Ceea ce n-are nici o 
putinţă nici nu este, nici nu este ceva, nici nu există vreo 
afirmare a lui în genere”s. 

TEODOSIE: Nu lua ca o dogmă propriu-zisă ceea ce s-a 
făcut prin „economie”. 

MAXIM: Dacă Typos-ul care prescrie să nu se vorbească 
de nici o voinţă sau lucrare a Domnului — a căror supri- 
mare indică de fapt inexistenţa celui lipsit de acestea — nu 
este o dogmă propriu-zisă pentru cei care-l primesc, atunci 
din ce pricină m-aţi predat fără de cinste unor neamuri 
barbare şi fără de Dumnezeu? Din ce cauză am fost con- 
damnat să locuiesc în Bizya, iar tovarăşii mei unul în Per- 
beris, iar altul în Mesembria$? 

TEODOSIE: Pe Dumnezeu Care mă va ii am spus-o 
şi când s-a făcut şi o spun şi acum: Typos-ul s-a făcut în 
chip rău şi spre dauna multora. Motivul edictării lui a fost 
sfada şi lupta ortodocşilor între ei pe tema voinţelor şi lu- 
crărilor şi, pentru ca toţi să trăiască în pace, unii au consi- 
derat că astfel de expresii trebuie să fie reduse la tăcere. 

MAXIM: Şi care credincios va accepta „economia” care 
reduce la tăcere expresiile pe care Însuşi Dumnezeul a toate 


5 DIONISIE AREOPAGITUL, Despre numele divine VIII, 5; PG 63, 8934. 
6 Actualul oraş Nessebar, Bulgaria, port la Marea Neagră. 

a rânduit în Economia Lui să fie rostite de Apostoli, Pro- 
roci şi Dascălii Bisericii? Să observăm, domnule mare, la 
ce rău conduce acest punct pe care l-am atins. Pentru că, 
dacă Dumnezeu a aşezat în Biserică în primul rând apos- 
toli, în al doilea rând proroci, iar în al treilea rând învăţă- 
tori spre desăvârşirea sfinţilor [Ef 4, 11], spunând în Evan- 
ghelie Apostolilor şi prin ei şi celor de după ei: „Ceea ce vă 
spun, spun tuturor” [Mc 13, 37], şi iarăşi: „Cel că vă pri- 
meşte pe voi pe Mine Mă primeşte, şi cel ce vă dispreţuieşte 
pe Mine Mă dispreţuieşte” [Mt 10, 40; Le 10, 16], este lim- 
pede şi evident că acela care nu primeşte pe apostoli, pe 
proroci şi pe învăţători, ci nesocoteşte expresiile şi glasurile 
lor, acela dispreţuieşte pe Însuşi Hristos. 

„Să observăm însă şi alt lucru: Dumnezeu a ales şi a ridicat 
apostoli, proroci şi învățători spre desăvârşirea sfinţilor 
LEf 4, 11-12], diavolul însă a ales şi a ridicat şi el apostoli, 
proroci şi învățători mincinoşi împotriva dreptei cinstiri a 
lui Dumnezeu ca să lupte şi combată atât Legea Veche, cât 
şi Evanghelia. Iar apostoli, proroci, învăţători mincinoşi 
cred că-sunt doar ereticii ale căror cuvinte şi gânduri sunt 
perverse [FA 20, 30]. Deci, aşa cum cel care primeşte pe 
adevărații apostoli, proroci şi învăţători primeşte pe Dum- 
nezeu, tot aşa şi cel ce primeşte apostoli, proroci şi învăţă- 
tori mincinoşi primeşte pe diavolul. Aşadar, cel ce respin- 
ge pe sfinți împreună cu ereticii cei spurcaţi şi necuraţi — 
primiţi pe cel ce grăieşte adevărul! — acela condamnă în 
chip vădit împreună cu diavolul şi pe Dumnezeu. 

Aşadar, dacă discutând inovaţiile.făcute pe vremurile 
noastre găsim că ele ajung de fapt la acest rău suprem, ve- 
deţi ca nu cumva sub pretextul „păcii” să ne aflăm bolnavi 
de „apostazie” propovăduind-o pe cea despre care dumne- 
zeiescul Apostol a spus [2 Tes 2, 3] că va fi înainte-mer- 
gătoare a venirii lui antihrist7. Acestea vi le-am spus fără 


7 Acest pasaj, alături de alte câteva (cf. mai sus, p. 51-57), atestă 
că Sfântul Maxim avea o lectură eshatologică a evenimentelor isto- 
rice ale epocii sale. Alungat din liniştea mănăstirii sale palestiniene de 
invaziile perşilor din 614 sau 626 şi „aruncat pe marea dezlănțuită 

teamă şi reţinere, stăpânii mei, ca să vă feriţi atât pe voi 
înşivă, cât şi pe noi. Vreţi ca, având toate acestea scrise în 
cartea inimii, să vin să mă cuminec în Biserica care propo- 
văduieşte aceste lucruri şi să intru în comuniune cu cei 
care respingând, chipurile, pe diavolul, resping de fapt pe 
Dumnezeu? Să mă ferească Dumnezeu Care pentru mine 
s-a făcut om afară de păcat [Evr 4, 15]! 

Şi punând metanie, a zis: 

— Dacă vreţi să faceţi ceva robului vostru, faceţi, dar eu 
nu voi intra nicicând în comuniune cu cei ce primesc unele 
ca acestea. 

Uimiţi de cele spuse şi plecându-şi capetele, ei au tăcut 
o bună bucată de vreme, după care, ridicându-şi capul şi 
aţintindu-şi privirea asupra avvei Maxim, TEODOSIE epis- 
copul a spus: 


care este Imperiul bizantin în secolul VII, Maxim se deschide tot 
mai mult dimensiunii eshatologice a acestor evenimente înfricoşă- 
toare. Amenințarea vine, într-adevăr, de pretutindeni: fugind din 
Constantinopolul asediat de perşi şi avari, el va întâlni în Africa as- 
censiunea fulgerătoare a islamului, pe evreii care profitau de dezas- 
trele Imperiului creştin pentru a se răzbuna pentru umilinţele la 
care erau supuşi, intrigile prefecţilor imperiali care slăbeau adminis- 
trația şi armata, şi mai cu seamă erezia prezentă peste tot în Orien- 
tul Apropiat unde Biserica era deja definitiv sfâşiată în ciuda efortu- 
rilor disperate ale ierarhiei imperiale gata la toate compromisurile 
verbale pentru a salva mai degrabă unitatea politico-religioasă decât 
unitatea credinţei. Foarte repede Maxim înţelege că în acest cata- 
clism istoric e derizorie ridicarea de baraje pentru a conjura inevita- 
bilul; în această zguduire trebuie citită urma eshatologică a venirii 
lui Dumnezeu care trebuie privită în unicul mod cu putinţă de a 
primi pe «Cel ce vine»: prin mărturisire şi martiriu.” „Maxim a vă- 
zut în monotelism o fugă speculativă în faţa evenimentului tragic al 
invaziei (persane şi arabe) sau o formulă politico-religioasă destinată 
să conjure iminenţa eshatologică a sfârşitului lumii. În 646 Maxim a 
înţeles că prăbuşirea politică în faţa arabilor e legată de o eshatolo- 
gie aparținând unei Economii superioare: e judecata pe care o repre- 
zintă pentru Biserică erezia şi că mărturisitorul trebuie să manifeste 
venirea Domnului înaintând până la martiriu” (J.-M. GARRIGUES, 
Maxime le Confesseur — la Charit€, avenir divin de !homme [Theo- 
logie historique 38], Paris, 1976, p. 41, 61). 

— Noi îţi răspundem în numele stăpânului nostru împăra- 
tul că, dacă intri în comuniune cu noi, va abroga Typos-ul. 

MAXIM: Suntem încă foarte de departe unii de alţii. Ce 
facem cu expresia ratificată sinodal de Serghie şi Pyrrhus 
cum că în Hristos există „o singură voinţă” cu eliminarea 
oricărei lucrări8? 

TEODOSIE: Acest document a fost dat jos, şi deci abrogat 
şi respins. 

MAXIM: A fost dat jos de pe zidurile de piatră, nu însă 
din minţi şi din suflete. Să se primească condamnarea 
acestor lucruri edictată prin dogme şi canoane evlavioase 
de Sinodul din Roma [Lateran, 649) şi atunci peretele cel 
din mijlocul nostru va cădea [Ef 2, 14] şi nu vom mai avea 
nevoie de îndemnuri. 

TEODOSIE: Sinodul din Roma n-a fost ratificat pentru că 
s-a făcut fără un ordin al împăratului. 

MAXIM: Dacă ordinele împăraţilor şi nu credinţa orto- 
doxă confirmă sinoadele care se fac, atunci să fie primite şi 
sinoadele [ariene] făcute împotriva lui „homoousios” pen- 
tru că ele s-au făcut din porunca împăraţilor; mă refer la 
cel din Tyr [335], la cel din Antiohia [341], din Seleucia 
[359], din Constantinopol pe vremea lui Eudoxie Arianul 
[360], cel din Niceea Traciei [între 357-360], cel din Sir- 
mium: [357], iar, la mulţi ani după aceasta, la cel de-al doi- 
lea sinod [„tâlhăresc”] de la Efes [449] pe care l-a prezidat 
despotic Dioscor; căci pe toate acestea le-a reunit ordinul 
unor împărați şi, totuşi, toate au fost condamnate pentru 
ateismul impioaselor dogme ratificate de ele. Dar de ce nu 
respingeţi atunci şi sinodul (Antiohia, 264] care l-a depus 
pe Pavel al Samosatei pe vremea Sfinţilor şi fericiţilor Pă- 
rinţi Dionisie papa Romei [260-267], Dionisie al Alexan- 
driei [248-264] şi Grigorie Taumaturgul care a prezidat 
acest sinod, pentru că nu s-a făcut din ordinul împăratu- 
lui? Ce canon statuează că trebuie ratificate numai acele 


8 Poziţia Ekthesis-ului din 638. 
9 Pentru Sfântul Maxim Sinodul Lateran din 649 avea autoritatea 
unui Sinod Ecumenic (Op. th. pol. 1; PG 91, 137D). 

sinoade care s-au întrunit din ordinul împăratului sau că 
toate sinoadele trebuie să se întrunească numai din ordi- 
nul împăratului? Regula evlavioasă a Bisericii le-a recu- 
noscut drept sinoade sfinte şi aprobate pe cele pe care le-a 
judecat atare corectitudinea dogmelori:*. Dar, aşa cum ştie 
bine stăpânul meu şi cum învaţă şi pe alţii, canonul!: pre- 
vede fără să facă nici o menţiune de vreun ordin imperial 
ca anual să aibă loc în fiecare eparhie două sinoade pentru 
asigurarea credinţei mântuitoare şi îndreptarea tuturor 
punctelor care nu sunt în armonie cu dumnezeiasca lege a 
Bisericii. 

TEODOSIE: E aşa cum spui. Rectitudinea dogmelor aprobă 
sinoadele. Dar nu primeşti „libelul lui Mina”:2 care a dog- 
matizat o singură voinţă şi o singură lucrare în Hristos? 

MAXIM: Ferească Domnul Dumnezeu! Voi nu primiţi, ci 
îi respingeţi pe toţi dascălii care au luptat după Sinodul de 
la Chalcedon [451] împotriva nebuniei lui Sever, iar eu să 
primesc „libelul lui Mina” care s-a făcut după acest Sinod 
şi care pledează deschis pentru Sever, Apolinarie, Mace- 
donie, Arie şi toată erezia şi prin toate cele dogmatizate în 
el acuză sau mai degrabă respinge acest Sinod? 


10 „Corectitudinea dogmelor” asigură deci ortodoxia sinoadelor, 
nu convocarea sau măcar ratificarea lor de către împărat sau papă, 
cum susțineau adepţii ecleziologiei imperiale bizantine şi, ulterior, 
teoreticienii ecleziologiei papale până astăzi. 

n Canonul 5 al Sinodului 1 Ecumenic (325); cf. can. 19 IV Ec; 
can. 34 şi 37 apostolic etc. 

:2 E vorba de un fals fabricat de patriarhul Serghie pentru a acre- 
dita formula monoenergistă atribuind-o patriarhului Mina (536-552) 
şi Sinodului V Ecumenic (553). Cu ajutorul lui însă, patriarhul Ser- 
ghie l-a câştigat în 626 pentru monotelism pe episcopul Cyrus din 
Phasis care, ajuns în 630 patriarh al Alexandriei, va încheia pe baza 
formulei monoenergiste „unirea” cu monofiziţii de la Alexandria 
(633), declanşând începutul controverselor. „Libelul lui Mina” va fi 
prezentat de monoteliţi ca argument sinodal şi la Sinodul VI Ecume- 
nic, care însă, după o anchetă în biblioteca patriarhală, l-a declarat 
inexistent în arhive, deci apocrif, confirmând verdictul anterior al 
Sfântului Maxim, extrem de atent în ce priveşte detectarea originii 
dubioase şi a neautenticităţii citatelor „patristice” invocate de mono- 
energişti şi monoteliţi în sprijinul opiniei lor, citate falsificate sau 
fabricate de-a binelea. 

TEODOSIE: Ce deci? Nu primeşti defel „lucrarea unică”? 

MAXIM: Care dintre dascălii aprobaţi [ai Bisericii] vor- 
beşte de o „lucrare unică”? 

Şi TEODOSIE a adus citatele atribuite pseudonim de ei 
Sfinţilor Iulius al Romei, Grigorie Taumaturgul şi Atanasie 
cel Mare şi le-a citit. 

MAXIM: Să ne temem de Dumnezeu şi să nu voim să-L 
mâniem prin producerea de citate eretice! Căci nu este un 
secret pentru nimeni că acestea aparțin impiosului Apoli- 
narie. Dacă ai altele, arată-le. Pentru că proferându-le vă 
veţi convinge şi mai mult că într-adevăr sunteţi bolnavi de 
opinia rea [kakodoxia] a impiosului Apolinarie şi a celor 
ce cugetă asemenea cu el. 

Atunci episcopul Teodosie a mai adus alte două citate sub 
numele lui Hrisostom pe care citindu-le avva MAXIM a spus: 

— Acestea sunt ale lui Nestorie care s-a îmbolnăvit de 
boala dogmatizării unei dualități personale în Hristos. 

lar EPISCOPUL fierbând de mânie, i-a spus îndată: 

— Domnule monah, satana a grăit prin gura ta. 

MAXIM: Să nu se supere stăpânul meu pe robul său. 

Şi îndată a început să-i dovedească că acele citate sunt ale 
lui Nestorie şi să-i arate în ce tratate ale acestuia se află ele. 

TEODOSIE: Dumnezeu ştie, frate, citatele acestea mi le-a 
dat patriarhul. Însă, iată, tu zici că unele sunt ale lui Apoli- 
narie, iar altele ale lui Nestorie. 

Şi producând un citat al Sfântului Chiril care spune: 
„arătând [Hristos] prin amândouă [firile] o lucrare unică 
şi comună”s3, i-a zis: 

— Ce zici de acestea? 

MAXIM: Sunt unii care arată că acest pasaj a fost adău- 
gat împotriva adevărului în „Tâlcuirea Evangheliei după 
Ioan” făcută de acest Sfânt Părinte de către [monofizitul] 
Timotei Elur [î 477]. Dar să admitem că ele sunt aşa cum 
spuneţi: Să cercetăm deci înțelesul expresiilor patristice şi 
să cunoaştem adevărul. 


'3 Tâlcuire la loan 4, 2; ed. Pussey, vol. I, p. 203 (MANsI XII, 525). 

TEODOSIE: Nu îngădui să se facă acest lucru, căci trebuie 
să primeşti doar expresiile simple, aşa cum sunt. 

MAXIM: Spune-mi, rogu-te, care e diferenţa dintre ex- 
presiile simple şi cele cu mai multe sensuri? 

TEODOSIE: E ca tu să primeşti expresia aşa cum este şi 
să nu mai cercetezi înţelesul ei! 

MAXIM: Este limpede că şi cu privire la expresii, intro- 
duceţi legi noi şi străine Bisericii. Dacă, după voi, nu tre- 
buie să cercetăm expresiile Scripturilor şi Părinților, res- 
pingem de fapt întreaga Scriptură, atât cea veche, cât şi 
cea nouă. Să-l ascultăm însă pe David care zice: „Fericiţi 
cei ce cercetează mărturiile Lui şi-L caută cu toată inima” 
[Ps 118, 2] întrucât nimeni nu poate să-L caute pe Dumne- 
zeu fără o cercetare. Şi iarăşi: „Înţelepţeşte-mă şi voi căuta 
legea Ta şi o voi păzi cu toată inima mea” [Ps 118, 34], în- 
trucât căutarea duce la cunoaşterea legii iar prin dorința 
de cunoaştere convinge pe cei vrednici să o păzească în 
inima lor prin împlinirea sfintelor porunci aflate în ea. Şi 
iarăşi: „Minunate sunt mărturiile Tale, pentru aceea le-a 
cercetat pe ele sufletul meu” [Ps 118, 129]. Pentru ce cu- 
vântul Proverbelor (1, 6] vrea ca noi să cercetăm „parabo- 
lele”, „enigmele” şi „cuvintele obscure”? Pentru ce, vorbind 
în parabole, Domnul vrea ca ucenicii să le înțeleagă învă- 
ţându-i înţelesul parabolelor [Mt 13, 18; Lc 8, 11]? Pentru 
ce porunceşte: „Cercetaţi Scripturile!” [In 5, 39] ca unele 
ce dau mărturie despre EI? Ce vrea să înveţe corifeul Apos- 
tolilor Petru atunci când spune: „Această mântuire au cău- 
tat-o cu stăruinţă şi au cercetat-o cu de-amănuntul proro- 
cii” [1 Ptr 1, 10]? Ce vrea să înveţe dumnezeiescul Apostol 
Pavel atunci când spune: „Iar dacă Evanghelia noastră este 
acoperită, este pentru cei pierduţi, căci Dumnezeul veacu- 
lui acestuia a orbit minţile necredincioşilor ca să nu-i lu- 
mineze lumina Evangheliei slavei cunoaşterii lui Hristos” 
[2 Co 4, 3-4]? Pe cât se pare, vreţi ca noi să ne asemănăm 
iudeilor care, aplecându-şi mintea numai asupra expresii- 
lor simple, adică asupra literei, au căzut din adevăr, având 
un văl pe inimile lor, ca să nu înţeleagă pe Domnul Care e 
Duhul cel ascuns în literă despre care s-a scris că „ucide”, 

dar „Duhul face viu” [2 Co 3, 6]. Să fie încredinţat stăpânul 
meu că eu nu voi suferi să primesc o expresie [phone] fără în- 
ţelesul [dianoia] care zace în ea, ca să nu devin iudeu pe faţă. 

Auzind acestea TEODOSIE a zis: 

— Trebuie să vorbim de o singură lucrare ipostatică a lui 
Hristos. 

MAXIM: Să observăm mai îndeaproape răul născut de 
aici şi să fugim de această expresie străină, căci ea aparţine 
numai ereticilor politeişti. Căci dacă numim ipostatică o 
unică lucrare a lui Hristos, dar Fiul nu coincide vreodată 
după ipostasă cu Tatăl şi cu Fiul, e evident că nu coincide 
nici după lucrarea ipostatică. Iar atunci vom fi constrânşi 
să atribuim lucrări ipostatice, ca şi Fiului, atât Tatălui, cât 
şi Duhului, şi atunci, după voi, fericita Dumnezeire va avea 
patru lucrări: trei care disting Persoanele în care Ea există 
şi una comună indicând comunitatea de natură a celor Trei 
Ipostase. Şi dacă primim învăţătura lor, atunci potrivit 
Părinților suntem bolnavi de tetrateism; fiindcă ei susţin că 
orice lucrare/energie este naturală, nu ipostatică. Şi dacă 
acest lucru e adevărat, cum şi este, atunci ne vom înfăţişa 
spunând că există patru naturi, patru dumnezei diferind 
unii de alţii atât după ipostasă, cât şi după natură. Dar cine 
a văzut sau contemplat o energie proprie a celor strânse 
sub aceeaşi specie şi orânduite prin naturâ lor sub defini- 
ţia comună a speciei? Căci niciodată ceea ce este comun 
după natură nu devine propriu doar cuiva, unuia anume. 
Pentru că semnele distinctive ipostatice, ca de pildă: nasul 
acvilin sau nasul cârn, ochii albaştri sau calviţia, şi altele 
de acest gen sunt accidenţi distinctivi ai indivizilor care 
diferă între ei prin număr. Fiindcă orice om lucrează întru- 
cât este ceva prin natura sa, şi nu întrucât este cineva prin 
ipostasa lui; el lucrează potrivit definiției [raţiunii] lui gân- 
dite şi enunțate despre el atât într-un mod foarte propriu, 
cât şi comun, ca de pildă: potrivit faptului că este o ființă 
vie, raţională şi muritoare, adică potrivit definiţiei noastre 
generale. Căci toţi participăm la aceeaşi viaţă, la aceeaşi 
raționalitate, la acelaşi flux şi reflux [al substanţelor vitale], 
la aceeaşi capacitate de a şedea şi de a sta în picioare, de a 

grăi şi de a tăcea, de a vedea, auzi şi pipăi; care toate ţin de 
definiţia noastră comună. Aşadar, nu se cuvine a inova 
expresii care nu au forță nici scripturistică, nici patristică, 
nici naturală, ci una străină, excogitată prin distorsiuni ale 
oamenilor. Arată-mi însă că această expresie se află la un 
Părinte oarecare şi vom cerceta din nou gândul celui ce a 
rostit-o. 

TEODOSIE: Dar ce? Nu trebuie să se vorbească deloc de 
„0 singură lucrare în Hristos”? 

MAXIM: Potrivit Sfintei Scripturi şi Sfinţilor Părinţi, noi 
nu primim să se spună nimic asemănător, ci suntem obli- 
gaţi să credem şi să mărturisim că, aşa cum în Hristos 
există două naturi din care este El, aşa sunt şi voinţele şi 
lucrările naturale corespunzătoare Lui Care prin fire este 
deodată Acelaşi Dumnezeu şi om. 

TEODOSIE: Într-adevăr, stăpâne, şi noi mărturisim atât 
naturile, cât şi lucrările diferite, adică cea divină şi cea 
umană, şi că Divinitatea Lui este înzestrată cu voinţă, cum 
şi umanitatea Lui este înzestrată cu voinţă; pentru că sufle- 
tului Lui nu era fără voinţă. Dar nu spunem că sunt două, 
ca să nu introducem prin aceasta ideea că EI s-ar lupta cu 
Sine Însuşi. | 

MAXIM: Ce deci? Când spuneţi două naturi, le introdu- 
ceţi luptându-se între ele din pricina numărului? 

TEODOSIE: Nu. 

MAXIM: Ce, dar? Când numărul este atribuit naturilor nu 
le divizează, dar când este rostit despre voințe şi lucrări 
are semnificaţia unei diviziuni? 

TEODOSIE: Negreşit pentru acestea numărul are semnifi- 
caţia unei diviziuni şi Părinţii nu l-au atribuit voinţelor şi 
lucrărilor vrând să evite diviziunea, ci au vorbit despre 
„una” şi „alta”, „divină” şi „umană”, „dublă” şi „duală”. Şi 
eu grăiesc aşa cum au grăit ei şi spun ce au spus ei. 

MAXIM: Pentru Dumnezeu! Dacă cineva îţi spune „una 
şi alta”, câte le-ai înţelege [că sunt]?, sau dacă îţi spune 
„divină şi umană”, câte le-ai înţelege [că sunt]?, sau dacă îți 
spune că este „dublă sau duală”, câte ai înţeles [că sunt]? 

TEODOSIE: Ştiu cum înţeleg, dar nu spun două. 

Atunci întorcându-se spre arhonţi, avva MAXIM a spus: 

— Pentru Dumnezeu! Dacă aţi auzi spunându-se „una şi 
una” sau „una şi alta” sau „doi ori doi” sau „doi ori cinci” 
ce aţi răspunde că înţelegeţi celor ce vă spun acestea? 

— Pentru că ne-ai făcut să jurăm, [am răspunde]: când 
auzim „una şi una”, înţelegem două, tot aşa când auzim 
„una şi alta”, iar când auzim „doi ori doi” înțelegem patru 
iar „doi ori cinci” înţelegem zece. 

Şi, ruşinat de răspunsul acelora, TEODOSIE a spus: 

— Eu nu voi spune ceea ce n-a fost spus de Părinţi. 

Şi îndată avva Maxim, luând cartea ce conţinea actele 
Sfântului Sinod apostolic de la Roma [din Lateran, 649], 
le-a arătat că Sfinţii Părinţi vorbesc explicit de două voințe 
şi lucrări ale Mântuitorului şi Dumnezeului nostru Iisus 
Hristos; carte pe care luând-o de la el şi consulul Teodosie 
a citit şi el toate citatele Părinților. 

Atunci răspunzând TEODOSIE episcopul a spus: 

— Dumnezeu ştie, dacă acest sinod n-ar fi aruncat ana- 
teme şi asupra unor persoane, l-aş fi primit mai mult decât 
orice om:4. Dar ca să nu pierdem timpul aici, dacă Părinţii 
au spus aşa ceva, atunci spun şi eu, şi o fac şi în scris, că 
există două naturi, două voințe şi două lucrări. Ci intră în 
comuniune cu noi şi să se facă unire. 

MAXIM: Stăpâne, eu nu îndrăznesc să primesc de la voi 
un consimțământ scris despre aşa ceva, fiind un simplu 
monah. Dar dacă Dumnezeu v-a împuns la inimă să pri- 
miţi expresiile Sfinţilor Părinţi, trimiteţi voi, adică: împă- 
ratul, patriarhul şi sinodul lui, cum cere canonul, înscrisul 
privitor la acestea la Roma:5. Fiindcă eu nu voi intra în 


14 Aluzie la canonul 18 al Sinodului Lateran care anatemiza îm- 
preună cu Teodor al Faranului şi Cyrus al Alexandriei (631-643) şi pe 
patriarhii Constantinopolului Serghie (610-638), Pyrrhus (638-641) 
şi Pavel (641-653). 

'5 Aceeaşi atitudine a avut-o Sfântul Maxim în iulie 645 şi faţă de 
ex-patriarhul monotelit Pyrrhus pe care l-a învins în dispută publică 
la Cartagina: condiţiile reconcilierii lui cu Biserica Ortodoxă sunt un 
pelerinaj la mormintele Apostolilor la Roma şi o mărturisire de cre- 
dinţă (libellus) ortodoxă dată episcopului Romei (Disp. cum Pyrrho, 
PG 91, 352D-353A = PSB 81, p. 356). 

comuniune până când lucrurile stau aşa, pentru că aici la 
Sfânta Anafora [euharistică] sunt menţionate persoane care 
au fost anatemizate, deoarece mă tem de osânda anatemei. 

TEODOSIE: Dumnezeu ştie, nici eu, nici altcineva nu-ţi 
reproşează această teamă. Dar, pentru numele Domnului, 
dă-ne un sfat, dacă e cu putinţă să se facă acest lucru. 

MAXIM: Ce sfat aş putea să vă dau despre aceasta? 
Duceţi-vă, cercetaţi dacă s-a întâmplat vreodată aşa ceva, 
adică să fi fost absolvit cineva după moarte de o acuzaţie 
privitoare la credinţă sau de o osândă pronunţată împotriva 
lui. Şi împăratul şi patriarhul să accepte să imite pogorâ- 
rea condescendentă a lui Dumnezeu! şi să facă primul o 
ordonanţă sub formă de rugăminte, iar celălalt o suplică 
sinodală către papa Romei, şi negreşit se va găsi o modali- 
tate bisericească care permite aceasta, se va împăca cu voi 
pe această temă din pricina dreptei mărturisiri a credinţei. 

TEODOSIE: Aceasta se va face negreşii. Dar dă-mi cuvân- 
tul că, dacă mă vor trimite, vei veni cu mine! 

MAXIM: Stăpâne, îţi este mai de folos să iei cu tine pe 
tovarăşul meu de robie din Mesembria [Anastasie Apocri- 
siarul] decât pe mine, căci acela cunoaşte şi limba [latină] 
şi ei îl cinstesc după vrednicie ca pe unul ce a fost pedepsit 
atâţia ani pentru Dumnezeu şi a ţinut cu tărie dreapta cre- 
dinţă care domneşte în scaunul lor. 

TEODOSIE: Am avut diferite ciocniri între noi, şi nu-mi 
este plăcut să mă duc cu el. 

MAXIM: Stăpâne, atunci când se va hotări să se facă acest 
lucru, se va găsi o ieşire potrivită pentru cei ce vor lua 
această hotărâre; şi dacă poruntciţi, vă voi însoţi. 


15 Încă o dată se evidenţiază incompatibilitatea dintre forţa exte- 
rioară a autorităţii de dragul autorităţii (calea păgână a imperiului) 
şi forţa interioară a smereniei de dragul Adevărului concentrat în 
„kenoza” şi „theoza” lui Hristos şi a creştinilor (calea „împărătească” 
evanghelică a ortodoxiei). Aici (şi mai jos în $ 8) Sfântul Maxim în- 
deamnă pe împărat şi pe bizantini să imite smerenia lui Hristos pen- 
tru mântuirea poporului creştin şi adevărata pace a Bisericilor, după 
ce în primul proces ($ 9) dăduse drept exemplu atitudinea lui Hera- 
clie care la sfârşitul vieţii i-a scris papei loan IV dezvinovăţindu-se 
de complicitatea la monoenergism. 

Atunci s-au sculat toţi cu bucurie şi cu lacrimi, s-au pus 
în genunchi şi au făcut o rugăciune, şi fiecare din ei a să- 
rutat Sfintele Evanghelii, cinstita Cruce şi icoana Dum- 
nezeului şi Mântuitorului nostru lisus Hristos şi cea a 
Doamnei noastre care L-a născut, a Preasfintei Născătoare 
de Dumnezeu'7, strângându-şi mâinile spre întărirea celor 
spuse. 

5. După care, discutând între ei despre viețuirea potrivit 
lui Dumnezeu şi paza dumnezeieştilor porunci, întor- 
cându-se spre avva Maxim, TEODOSIE episcopul a spus: 

— Iată că s-au soluţionat toate scandalurile şi s-a făcut, 
şi se va face, prin Dumnezeu, pace. Dar, pentru numele 
Domnului, să nu-mi ascunzi: nu vorbeşti şi tu într-un fel 
oarecare şi spui că există o singură voinţă şi o singură lu- 
crare în Hristos? 

MAXIM: Nu se poate ca eu să fi spus cândva aceasta. Şi 
vă spun şi de ce: pentru că această expresie care spune că 
există o singură voinţă şi lucrare a celor două naturi e stră- 
ină Sfinţilor Părinţi. Apoi pentru că acela care zice în orice 
fel aceasta se găseşte întâlnind de-a dreptul absurditatea. 
Fiindcă dacă spun că această voinţă şi lucrare unică e „na- 
turală”, atunci mă tem de contopire, iar dacă spun că e 
„ipostatică”, separ pe Fiul de Tatăl şi de Duhul şi mă arăt 
introducând în Treime trei voințe şi trei ipostase care nu 
sunt în acord între ele. Iar dacă spun că voinţa şi lucrarea 
unică e „a Unuia singur”, atunci sunt silit să spun, chiar 
dacă nu vreau, că există o voinţă ca a Unui singur Tată şi 
una ca a Unui singur Duh, iar cuvântul se va găsi atunci 
căzând în politeism. Iar dacă spun că e „relaţională”, atunci . 
introduc diviziunea personală a lui Nestorie. Şi dacă spun 
că e pe lângă natură, atunci corup existenţa celui ce voieş- 
te, căci faptul de a fi pe lângă natură este o corupţie pentru 
natură, precum spuneau Părinţii. 


17 Acest pasaj va fi citat adeseori de iconoduli (de exemplu, de 
Sfinţii loan Damaschinul şi Teodor Studitul) în timpul controverselor 
iconoclaste din secolele VIII—IX ca dovadă pentru credinţa Bisericii 
din secolul VII în venerarea icoanelor. 

TEODOSIE: Trebuie să spunem că există numai o singură 
voinţă din cauza unirii Mântuitorului, precum au scris, 
înțelegând bine lucrurile, pe cât socot, Serghie şi Pyrrhus. 

MAXIM: Dacă porunceşti, stăpâne, primeşte două vorbe 
ale mele pe această temă. Dacă din cauza unirii Dumneze- 
ului şi Mântuitorului nostru s-a făcut, precum au scris Ser- 
ghie, Pyrrhus şi Pavel, o singură voinţă, atunci, după ei, 
Fiul va avea o voinţă diferită de cea a Tatălui, Care are o 
singură voinţă cu Fiul din cauza naturii şi nu a unei uniri, 
dacă unire şi fire nu înseamnă acelaşi lucru. Dacă însă, 
după ei, din cauza unirii s-a făcut o singură voinţă a Mân- 
tuitorului nostru, aceasta va avea negreşit drept cauză uni- 
rea şi nici una din naturile din care este El; iar voinţa va 
aparține, după ei, relaţiei şi nu naturii, întrucât cuvântul 
adevărului ştie că unirea e o relaţie şi nu o natură. Iar dacă 
din cauza unirii s-a făcut, precum spuneam, o singură vo- 
ință a Mântuitorului, atunci prin care voinţă zic ei că s-a 
făcut această unire? Căci, dacă se îngrijesc de adevăr şi fug 
de absurditate, n-ar putea spune că s-a făcut prin ea însăşi. 
Dacă însă din cauza unirii s-a făcut o singură voinţă a 
Mântuitorului, atunci este evident că înainte de unire Acesta 
fie avea mai multe voințe, fie n-avea absolut nici una. Iar 
dacă avea mai multe voințe, asta înseamnă că a suferit o 
diminuare a multor voințe care au fost restrânse la una 
singură, şi atunci este limpede că a suferit o schimbare: 
cea a reducerii voinţelor celor multe care preexistau în El 
în chip natural. Dacă însă mai înainte era cu totul lipsit de 
voinţă, asta înseamnă că El a arătat că unirea e superioară 
naturii, pentru că din aceasta i s-a furnizat o voinţă de care 
natura era lipsită; şi iarăşi Hristos se arată suferind schim- 
bare, ca Unul ce a câştigat prin relaţie ceea ce nu-i era ine- 
rent prin sine natură. Dacă din cauza unirii s-a făcut o sin- 
gură voinţă în Mântuitorul nostru după fiecare din cele din 
care este EI, atunci prin voință Dumnezeu a ajuns să fie 
ceva recent, rămânând însă Acelaşi din cauza unirii veşnic 
prin fire şi a ajuns prin voință om fără de început, rămâ- 
nând însă recent prin fire, lucru cu neputinţă, ca să nu 
spun lipsit de evlavie. lar dacă din cauza unirii s-a făcut o 

singură voinţă a naturilor, atunci de ce nu s-a făcut din 
aceeaşi cauză şi o natură unică a naturilor? 

6. Retezând în acest punct mişcarea argumentării, TEO- 
DOSIE episcopul a spus: 

— Atunci ce s-a făcut prin unire, dacă prin ea nu s-a făcut 
nimic din acestea? 

MAXIM: Ea a arătat pe Însuşi Dumnezeu Cel netrupesc 

„prin natură întrupat în chip nemincinos şi a înfăţişat pe 
Ziditorul a toate devenit prin natură în chip limpede om 
nu printr-o schimbare de natură sau printr-o micşorare a 
uneia din naturi, ci printr-o asumare adevărată a unui trup 
înzestrat cu suflet raţional, adică a unei umanităţi integre 
şi fără lipsuri şi curată prin natură de orice vină a păcatu- 
lui strămoşesc. Şi, în virtutea schimbului, fapt cu adevărat 
şi uimitor şi uluitor pentru toţi şi toate, rămânând în între- 
gime Acelaşi Dumnezeu întreg în cele omeneşti şi întreg în 
interiorul celor proprii Lui, şi în întregime om întreg în 
cele dumnezeieşti, fără a cădea din nimic din cele proprii 
umanităţii; căci potrivit învăţăturii de Dumnezeu grăitori- 
lor noştri Părinţi, prin unire a avut loc o întrepătrundere 
reciprocă [perichoresis] a naturilor şi proprietăţilor lor 
naturale inerente, şi nu o strămutare [metachoresis] sau 
cădere, fapt care este propriu celor ce fac în mod pervers 
din unire o contopire şi care pentru aceasta o amesteca cu 
tot felul de inovaţii şi, din lipsa unei solidităţi a învăţăturii 
lor, îi persecută pe cei bine-credincioşi. 

7. Auzind acestea, TEODOSIE episcopul împreună cu restul 
celor veniţi cu el au părut că primesc cele spuse. Şi acelaşi 
episcop i-a spus iarăşi avvei Maxim: 

— Fă iubire. Ce este ceea ce ne-ai spus, cum că nimeni 
nu lucrează întrucât e cineva, adică potrivit ipostasei, ci 
întrucât e ceva, potrivi naturii? Fiindcă acest lucru îmi vine 
în minte, dacă mă gândesc bine, din cele ce ai spus. 

MAXIM: Nimeni nu lucrează întrucât este cineva, ca ipos- 
tasă, ci întrucât este ceva, ca natură; de exemplu: şi Petru 
şi Pavel lucrează, dar nu întrucât sunt Petru şi Pavel, ci 
pentru că sunt oameni, căci amândoi sunt oameni prin na- 
tura lor, în virtutea rațiunii comune şi definitorii a naturii 

lor, iar nu prin ipostasă, sau prin calitatea proprie fiecăruia 
în parte. Tot astfel, şi Mihail şi Gavriil lucrează, dar nu în- 
trucât sunt Mihail şi Gavriil, ci întrucât sunt îngeri, căci 
amândoi sunt îngeri. Şi, tot aşa, în orice natură ce este 
enunțată despre mai mulţi indivizi care diferă după număr 
vedem că lucrarea lor este comună şi nu individuală. Aşa- 
dar, cine spune că lucrarea e ipostatică acela introduce şi 
ideea că însăşi natura, care e unică, devine infinită prin 
lucrări şi diferită în sine însăşi după mulţimea indivizilor 
pe care-i conţine sub ea, fapt pe tare dacă-l luăm de bun 
corupem împreună cu natura şi însăşi rațiunea modului ei 
de a fi. 

8. Şi după ce au fost zise şi acestea, când s-au îmbrăţişat 
pentru a se despărți, TEODOSIE CONSULUL a zis: 

— Iată că toate s-au făcut bine. Va accepta însă împăratul 
să facă o ordonanţă sub formă de rugăminte [parakletiken 
keleusin]? 

MAXIM: O va face negreşit dacă va voi să imite pe Dum- 
nezeu şi să se smerească împreună cu El pentru mântuirea 
noastră comună, a tuturor, socotind întru sine că dacă 
Dumnezeu Cel ce mântuieşte prin fire n-a făcut mântuirea 
până nu a voit să Se smerească, cum atunci omul care este 
prin fire mântuit se va mântui sau va mântui dacă nu se 
smereşte. 

Şi TEODOSIE CONSULUL i-a spus: 

- — Nădăjduiese, dacă Dumnezeu îmi va ţine memoria, să-i 
ţin şi lui acest cuvânt şi se va convinge. 

Şi îmbrăţişând-se unii pe alţii au plecat cu pace, episco- 
pul dându-i avvei Maxim o mică sumă de bani trimisă lui, 
o tunică şi o cămaşă. Dar tunica i-a luat-o pe loc episcopul 
Bizyei, iar la Rhegium i s-a luat nu numai mica sumă de 
bani ci şi tot ceea ce mai avea primite ca binefacere împre- 
ună cu reștul lucrurilor şi hainelor lui vrednice de milă. 

9. După plecarea bărbaţilor menţionaţi, în ziua de 8 sep- 
tembrie în anul al 15-lea al indicţiei de față [656], Pavel 
consulul a ieşit iarăşi în Bizya la avva Maxim purtând cu el 
un ordin cu următorul cuprins: „Îţi poruncim excelenţei 
tale să te duci la Bizya şi să-l aduci pe Maxim monahul cu 

multă cinste şi consideraţie pentru bătrâneţea şi neputin- 
ţele lui pentru că a fost cunoscut şi scump bunicilor noştri, 
şi să-l aşezi în sfânta mănăstire a Sfântului Teodor ce se 
află aproape de Rhegium;8. Să vii apoi să ne informezi şi 
noi vom trimite în numele nostru doi patricii care ne iu- 
besc din suflet şi sunt iubiţi de noi şi care sunt însărcinaţi 
să discute cu el cele hotărâte de noi. Să mergi şi să ne ves- 
teşti apoi venirea lui.” Şi acesta [Pavel consulul], adu- 
cându-l şi aşezându-l în sus-numita mănăstire, s-a dus să-l 
. vestească [pe împărat]. 

10. lar în ziua următoare au venit la el patriciii Epifanie 
şi Troilos cu mult fast şi pompă împreună cu Teodosie 
episcopul şi au intrat la el în partea bisericii mănăstirii 
rezervată catehumenilor. Şi după obişnuita salutare s-au 
aşezat silindu-l şi pe el să şadă. Şi începând primul cuvân- 
tul, TROILOS i-a spus: 

— Stăpânul nostru ne-a poruncit să venim la tine şi să-ți 
spunem ce a hotărât de Dumnezeu întărita sa maiestate 
imperială. Dar mai întâi spune-ne: vei executa ordinul îm- 
păratului sau nu? 

MAXIM a spus: 

— Stăpâne, să ascult mai întâi ce porunceşte evlavioasa 
sa maiestate şi apoi voi răspunde cum se cuvine. Căci ce 
răspuns pot să dau la ceea ce nu cunosc? 

TROILOS a insistat zicând: 

— Nu putem să spunem ceva dacă nu ne spui înainte 
dacă vei executa sau nu ordinul împăratului. 

Şi cum i-a văzut insistenţi şi privind cu ochi răi ezitarea 
lui şi că răspundeau repezit împreună cu toţi cei aflaţi îm- 
preună cu ei, oameni înalți în demnități lumeşti, răspun- 
zând avva MAXIM a zis: 


18 Rhegium se afla pe malul Mării Marmara la circa 20 de kilometri 
distanţă de Constantinopol. După alţi cercetători însă (R. JANIN, La 
geographie ecclesiastique de Lempire byzantin. Premiere partie, Le 
siege de Constantinople et le patriarcai oecumenique; tome III: Les 
€glises et les monasteres, Paris, 1969), ar fi vorba de biserica amintită 
de Procopiu ca Sfântul Teodor din Rhesion şi de Ana Comnena ca 
Sfântul Teodor din Batys Rhyax situată lângă Bakirk5y la „hagias- 
ma” Sfintei Paraschevi, în imediata vecinătate a Constantinopolului. 

— Pentru că nu suferiţi să spuneţi robului vostru cele 
hotărâte de stăpânul şi împăratul nostru, iată răspund, în 
auzul lui Dumnezeu şi al Sfinţilor Îngeri şi al vostru al tu- 
turor, că orice mi se va porunci despre orice fel de lucru ce 
se distruge şi piere o dată cu veacul acesta, voi executa cu 
toată râvna. 

Şi îndată ridicându-se TROILOS a zis: 

— Rugaţi-mă şi eu tot plec; căci acesta nu va face nimic. 

Şi făcându-se mult tumult şi multă tulburare şi confu- 
zie, le-a spus lor TEODOSIE episcopul: 

— Spuneţi-i răspunsul şi luaţi bine aminte ce spune: 
pentru că nu este rezonabil să plecăm astfel, fără să spu- 
nem nimic şi fără să auzim nimic. 

Atunci EPIFANIE patriciul a spus: 

— Iată ce-ţi face cunoscut prin noi împăratul: „Pentru că 
întreg apusul şi toţi cei deturnaţi din răsărit privesc la tine 
şi toţi se răzvrătesc din cauza ta neavând să se împace cu 
noi în credinţă:s, să te împungă Dumnezeu la inimă să 
intri în comuniune cu noi pe baza Typos-ului edictat de 
noi. Şi atunci vom veni noi înşine la Poarta de Bronz 
[Chalke]> şi te vom saluta şi-ţi vom da mâna Noastră şi te 
vom aduce cu toată cinstea şi slava în Marea Biserică [a 
Sfintei Sofii] şi, vom sta împreună cu tine în locul unde 
stau de obicei împărații: şi vom face îndată Synaxa euha- 
ristică şi ne vom cumineca cu Sfintele şi Preacuratele şi de 
viață făcătoarele Taine ale Trupului şi Sângelui lui Hristos, 
după care te vom proclama Părinte al nostru. Şi se va face 

bucurie nu numai iubitorului de Hristos nostru Oraş im- 
perial, ci şi întregii lumi. Căci ştim sigur că dacă tu intri în 


:9 Mărturie a imensului prestigiu spiritual şi dogmatic de care se 
bucura Sfântul Maxim Mărturisitorul şi a influenţei considerabile pe 
care atitudinea sa intransigentă o avea asupra creştinilor adevăraţi 
din întreg imperiul. 

20 Celebra poartă monumentală dând spre Sfânta Sofia a palatului 
imperial care în 711 va fi teatrul izbucnirii controverselor iconoclaste. 

2 Faimosul „Omphalos” situat în mijlocul bazilicii Sfintei Sofii, 
loc sacru rezervat împăratului când asista la ceremoniile liturgice, se 
poate vedea marcat pe pavajul ei până astăzi. 


159 


comuniune cu sfântul scaun patriarhal de aici, se vor uni 
cu noi toţi cei care din pricina ta şi a învăţăturii tale s-au 
rupt de comuniunea cu noi.” 

11. Întorcându-se spre episcop, avva MAXIM i-a spus cu 
lacrimi: 

— Mărite domn, cu toţii aşteptăm ziua Judecăţii. Ştii cele 
hotărâte şi stabilite de noi pe Sfintele Evanghelii, pe Cru- 
cea cea făcătoare de viaţă şi pe Icoana Dumnezeului şi 
Mântuitorului nostru şi Preasfintei Maicii Sale Pururea 
Fecioare care S-a născut. 

Şi pogorându-şi faţa în jos [TEODOSIE] episcopul i-a spus 
cu voce blândă: 

— Şi ce pot face eu, dacă preaevlaviosului împărat i s-a 
înfăţişat altceva? 

Şi avva MAXIM. i-a zis: 

— Atunci de ce tu şi cei împreună cu tine v-aţi atins de 
sfintele Evanghelii, dacă soluţionarea celor grăite nu stă- 
tea în puterea voastră? Cu adevărat nici toată puterea ce- 
rurilor nu m-ar putea convinge să fac aceasta. Căci ce cu- 
vânt de apărare aş putea avea, nu faţă de Dumnezeu, ci în 
faţa conştiinţei mele, pentru faptul de a fi trădat printr-un 
jurământ pentru slava oamenilor, care prin raţiunea ei de 
a fi n-are de fapt nici o existenţă, credinţa care-i mântuie 
pe cei ce o iubesc? 

12. La aceste cuvinte, sculându-se în picioare şi furia stă- 
pânindu-i pe toți, l-au copleşit şi imobilizat smulgându-i 
barba şi părul, împingându-l şi lovindu-l cu pumnii şi pal- 
mele, şi acoperindu-l din creştet şi până în vârful unghiilor 
cu scuipări, a căror ploaie n-a încetat până ce n-au fost 
umplute de ele toate hainele cu care era înveşmântat22. 

Şi sculându-se [TEODOSIE] episcopul a zis: 


22 Consecvent liniei sale mărturisitoare martirice, Sfântul Maxim 
respinge de dragul credinţei şi Adevărului atât ispita slavei şi a pute- 
rii, cât şi cea a suferințelor şi fricii de durere imitând astfel, cum 
recomanda în Cuvântul ascetic 10—13 (Filocalia românească II, 1947, 
P- 7—9), conduita exemplară lui Hristos în faţa ispitelor „plăcerii” - 
învinse pe Muntele Carantaniei şi respectiv în faţa ispitelor „durerii” 
învinse pe dealul Golgotei. 

— Nu trebuia să se procedeze astfel; trebuia doar să as- 
cultăm răspunsul lui şi să mergem să raportăm bunului 
nostru stăpân. Căci chestiunile canonice se administrează 
într-un alt mod. 

Şi de-abia i-a convins episcopul să se liniştească, s-au 
aşezat iarăşi bătându-şi în continuare joc de el prin mii de 
ocări şi blesteme necugetate. 

lar EPIFANIE a grăit cu mânie şi asprime: 

— Spune, bătrânule preaticălos şi lacom, ai spus aceste 
cuvinte socotindu-ne pe noi, oraşul nostru şi pe împărat ca 
pe nişte eretici? În realitate suntem mult mai creştini şi 
ortodocşi decât tine. Noi mărturisim că Domnul şi Dum- 
nezeul nostru are şi voinţă divină şi voinţă umană, şi suflet 
raţional; şi că orice natură raţională are negreşit prin na- 
tură putinţa de a voi şi de a lucra, pentru că mişcarea este 
proprie vieţii, iar voinţa e proprie minţii. Iar pe EI îl cu- 
noaştem a fi înzestrat cu voinţă nu numai în Divinitatea, ci 
şi în umanitatea Lui. Nu negăm nici chiar cele două voințe 
şi lucrări ale Lui. 

Răspunzând, avva MAXIM a spus: 

— Dacă aceasta e credinţa voastră şi credeţi aşa, precum 
cred firile îngereşti şi Biserica lui Dumnezeu, cum de mă 
siliți să intru în comuniune cu voi pe baza Typos-ului, al 
cărui singur scop e suprimarea acestor lucruri? 

EPIFANIE: Acest lucru s-a făcut printr-o „economie”, ca 
poporul să nu se vatăme cu astfel de expresii foarte subtile. 

Răspunzând, avva MAXIM a spus: 

— Dimpotrivă, orice om se sfințeşte prin mărturisirea 
exactă a credinţei, nu însă prin suprimarea ei pe care-o 
conţine Typos-ul. 

TROILOS: Şi la palat ţi-am spus că el nu suprimă nimic, 
ci porunceşte să se treacă sub tăcere aceste expresii, ca să 
avem cu toţii pace. 

MAXIM: Tăcerea asupra acestor cuvinte este suprimarea 
acestor cuvinte. Căci zice Duhul Sfânt prin Prorocul: „Nu 
sunt graiuri, nici cuvinte al căror glas să nu se audă” [Ps 
18, 3]. Aşadar, cuvântul care nu este rostit, nici nu mai 
există. 

TROILOS: Crede în inima ta cum vrei, nimeni nu te îm- 
piedică. 

MAXIM: Dar Dumnezeu n-a limitat la inimă întreaga mân- 
tuire, atunci când a spus: „Cel care Mă va mărturisi înain- 
tea oamenilor şi Eu îi voi mărturisi înaintea Tatălui Meu 
cel din ceruri” [Mt 10, 32]. Iar dumnezeiescul Apostol în- 
vaţă spunând: „Cu inima se crede spre dreptate, iar cu gura 
se mărturiseşte spre mântuire” [Rm 10, 10]. Aşadar, dacă 
Dumnezeu şi prorocii şi apostolii lui Dumnezeu poruncesc 
ca taina cea mare, înfricoşătoare, şi mântuitoare a toată 
lumea să fie mărturisită cu glasurile sfinţilor, nu trebuie în 
nici un chip să fie redus la tăcere glasul care propovăduieşte 
această taină, ca să nu se micşoreze mântuirea celor ce tac23. 

Răspunzându-i cu glas foarte aspru, EPIFANIE i-a zis: 

— Ai semnat „libelul”24? 

Şi avva MAXIM a spus: 

— Da, l-am semnat. 

— Şi cum ai îndrăznit — a zis [EPIFANIE] — să semnezi şi 
să anatemizezi pe cei ce mărturisesc şi cred ca şi firile în- 


23 Nu există compromis şi „economie” în chestiunile de credinţă 
de care depinde mântuirea veşnică a sufletelor oamenilor. Credinţa 
trebuie mărturisită exact, explicit şi pe faţă, iar nu vag, implicit, cu 
subînţelesuri şi compromisuri inacceptabile ale Ortodoxiei cu hete- 
rodoxia sau erezia. Soluţia diplomatică a autorităţilor imperiale şi 
ecleziastice bizantine, care urmăreau prin formule „miraco!” de com- 
promis sau prin tăceri echivoce salvarea unităţii Imperiului cu pre- 
ţul ereziei. Sfântul Maxim le opune soluţia eshatologică şi ascetică a 
mărturisirii şi martiriului. 

24 E vorba de „libelul” sau petiția monahilor greci din Roma către 
Sinodul Lateran (octombrie 649) prin care aceştia cereau condam- 
narea Typos-ului. Avem aici confirmarea faptului că semnătura 
„Maximus monachus” care apare alături de cea a lui „Anastasius 
monachus” sub „libelul” prezent în Actele Sinodului Lateran (MANSI 
X, 910) sunt chiar cele ale Sfântului Maxim şi ucenicului său credin- 
cios. R. RIEDIGER a demonstrat încă din 1980 faptul că Sfântul Ma- 
xim a avut o contribuţie hotărâtoare şi atotprezentă în redactarea 
Actelor şi Canoanelor Sinodului Lateran care trebuie „enumerate 
printre operele lui” şi considerate drept „opera sa teologică” („Die 
Lateransynode von 649 und Maximos des Bekenner”, în: Maximus 
Confessor. Actes de Symposium, Fribourg, 1982, p. 111-121, aici p. 121). 

gereşti şi Biserica universală? Cu adevărat, după judecata 
mea, ar trebui să te conducem în Oraş şi să te expunem 
legat în for, să aducem mimi şi comediante şi desfrânatele 
din piaţă şi tot poporul, ca fiecare să te pălmuiască şi să te 
scuipe în faţă. 

Răspunzând la acestea, avva MAXIM a spus: 

— Să se facă aşa cum aţi spus dacă i-am anatemizat pe 
cei ce mărturisesc că există două naturi în Hristos şi cele 
două voințe şi lucrări naturale corespunzătoare Celui care 
este cu adevărat şi prin natură Dumnezeu şi om. Citeşte, 
stăpâne, „actele” şi „libelul” şi, dacă găsiţi cum aţi spus, 
faceţi ce vreţi. Căci eu şi tovarăşii mei de robie câţi am 
semnat i-am anatemizat pe cei ce zic o singură voinţă şi 
lucrare, ca şi Arie şi Apolinarie, şi nu mărturisesc că Dom- 
nul şi Dumnezeul nostru este inteligent prin natură după 
fiecare din cele din care, în care şi care este El, drept pen- 
tru care El vrea şi lucrează mântuirea noastră prin fiecare 
din acestea. 

Iar EI i-au zis: 

. — Dacă ne mai lăsăm duşi de acesta, nu mai mâncăm şi 
nu mai bem. Să ne sculăm, să prânzim şi să mergem. Să 
spunem ce-am auzit. Căci acesta s-a dat pe sine însuşi lui 
satan. 

Şi sculându-se, au prânzit şi au intrat cu mânie în prive- 
gherea Înălţării cinstitei şi de viaţă făcătoarei Cruci [13—14 
septembrie 656];5. 

13. Ziua următoare, dis-de-dimineaţă, Teodosie consu- 
lul a revenit la avva Maxim şi i-a ridicat toate lucrurile pe 
care le mai avea zicându-i în numele împăratului: „Pentru 
că n-ai voit cinste, ea se va depărata de la tine [cf. Ps 
108, 17]. Du-te acolo unde te-ai socotit că eşti vrednic şi ia 


25 „Notaţia nu este numai cronologică, ci liturgică. Umilirea şi 
batjocura, preludiu al martiriului pe care Sfântul Maxim îl va suferi 
în ziua următoare, vor avea loc în ziua în care Biserica prăznuieşte 
Înălțarea Sfintei Cruci” (GARRIGUES, „Le Martyre”, p. 442). Simbolic, 
ea „se situează deci în orizontul liturghiei eshatologice a Crucii” (Ma- 
xime le Confesseur — la Charit€, avenir divin de homme, p. 73). 

osânda ucenicilor tăi, a celui din Mesembria şi a celui din 
Perberis, care a fost notar al răposatei Noastre bunici”26. 

Erau acolo şi TROILOS şi EPIFANIE care i-au spus: - 

— Negreşit îi vom aduce şi pe cei doi ucenici ai tăi, pe 
cel din Mesembria şi pe cel din Perberis, şi-i vom ancheta 
şi pe ei şi vom vedea care va fi rezultatul în ce-i priveşte. 
Dar să ştii bine, domnule avvă, că dacă vom avea un mic 
răgaz de la tulburarea actuală pe care o avem cu neamurile 
barbare; — pe Sfânta Treime! — nu ne vom mai armoniza 
cu voi, ci vom pune mâna şi pe papa [Eugeniu I; 654-657] 
care se umflă acum în pene şi pe toţi cei care vorbesc acolo 
şi pe restul ucenicilor tăi, şi vă vom topi pe toţi ca într-un 
cuptor, fiecare în locul potrivit lui, cum a fost topit Martin??7. 

Şi luându-l numitul consul Teodosie l-a predat soldaților 
şi l-au dus până la Salembria28. 

14. Acolo au rămas două zile până ce unul din soldaţi a 
plecat în tabără şi a spus întregii trupe: „Monahul care 
blasfemează pe Născătoarea de Dumnezeu a venit aici”, ca 
- să instige armata împotriva avvei Maxim ca unul ce ar 
blasfemia pe Născătoarea de Dumnezeu. Şi după două zile 
întorcându-se soldatul, l-a luat în tabără şi, împuns de 
Dumnezeu, generalul2?, sau mai exact locţiitorul generalu- 
lui, a trimis la el pe şefii companiilor, preoţi şi diaconi şi 


25 Bunica lui Constans II a fost Evdochia, prima soţie a lui He- 

raclie, dar aici este vorba de Martina, cea de-a doua lui soţie, care 
era socotită mama atât a fiului Evdochiei, Heraclie cel Tânăr, cunos- 
cut şi drept Constantin III (tatăl lui Constans II), cât şi al fiului ei 
Heracleona, care au domnit amândoi pentru scurt timp în 644, fiind 
urmaţi din septembrie 641 de Constans II. 
„27 Tentativele de reconciliere eşuând, emisarii revin la ameninţări 
şi dezvăluie motivul ascuns al vizitei lor: refuzul papei Eugeniu 1 de 
a primi „synodika” monotelită a patriarhului Petru. Numai dificultă- 
țile militare ale Imperiului cu arabii au făcut ca Eugeniu 1 să n-aibă 
parte de acelaşi tratament violent ca şi Sfântul Martin 1 (arestat în 
iunie 653, judecat şi maltratat în decembrie 654 la Constantinopol, 
şi mort la 16 septembrie 654 în exil în Chersonesul Crimeei). 

28 Actualul oraş Silivri, Trucia, oraş de pe ţărmul Mării Marmara. 

29 Scolie: „E vorba de Teodor al Coloniei, care ţinea locul comite- 
lui, adică al fratelui împăratului” (Teodor, * august 636, fratele îm- 
păratului Heraclie). 

pe evlavioşii păzitori ei stindardelor. Văzându-i venind, 
avva Maxim s-a sculat şi a făcut metanie. Aceştia i-a răs- 
puns la salut şi s-au aşezat poruncindu-i şi lui să şadă. Şi 
un bătrân foarte cinstit i-a spus cu mult respect: „Părinte, 
pentru că unii dintre noi s-au scandalizat de sfinţia ta cum 
că nu numeşti Născătoare de Dumnezeu pe Doamna noas- 
tră, pe Preasfânta Pururea Fecioară, te jur în numele sfin- 
tei, celei de o fiinţă şi de viaţă făcătoarei Treimi, să ne spui 
adevărul şi să depărtezi sminteala de la inimile noastre, 
ca să nu ne vătămăm pe noi înşine, scandalizându-ne pe 
nedrept.” 

Şi punând metanie, avva Maxim s-a sculat şi, întin- 
zându-şi mâinile spre cer, a zis cu lacrimi: „Cine nu spune 
despre Doamna noastră, preasfântă, preacurată şi cinstită 
de toată firea îngerească, că a fost cu adevărat şi Mamă 
naturală a lui Dumnezeu Cel ce a făcut cerul şi pământul, 
marea şi toate cele ce sunt în ele [1ş 20, 11 şi par.] să fie 
anatema şi katathema de la Tatăl, Fiul şi Sfântul Duh, Tre- 
imea cea de o fiinţă şi adorată, de la corul Puterilor cereşti, 
al apostolilor şi prorocilor şi de la nesfârşitul popor al mu- 
cenicilor, şi de la tot duhul cel săvârşit întru dreptate, 
acum şi pururea şi în vecii vecilor Amin”30. 

„Şi plângând s-au rugat pentru el zicând: „Dumnezeu să-ţi 
dea putere, părinte, şi să te învrednicească să sfârşeşti fără 
poticneală alergarea aceasta [2 Tim 4,7]! 

Iar pe când s-au spus aceste cuvinte, mulţi soldaţi s-au 
strâns ascultând multele cuvinte frumoase ce s-au discutat 
acolo. Şi văzând unul din „domesticii” generalului că se 
adunase armată multă şi că se zideau şi blamau cele ce se 
făceau cu el, bănuind Dumnezeu ştie ce, a poruncit să-l ia 
cu forța de acolo şi l-a azvârlit la două mile de tabără, până 


30 Până la sfârşitul vieţii lui, Sfântul Maxim a trebuit să lupte îm- 
potriva suspiciunii de „nestorianism” prin care monoteliţii etichetau 
diotelismul său hristologic. Pentru a o combate, Sfântul Maxim a 
scris se pare o Viaţă a Maicii Domnului păstrată într-o traducere 
georgiană recent publicată de M.-J. van Esbroeck în CSCO 479, 1986 
(trad. rom. diac. Ioan LI. Ică jr în: SFÂNTUL MAXIM MĂRTURISITORUL, 
Viaţa Maicii Domnului, Ed. Deisis, Sibiu, 19992). 

ce se va face adunarea şi vor veni cei ce trebuiau să-l ducă la 
Perberis. Clericii însă, învinşi de dragostea dumnezeiască, 
au făcut cele două mile pe jos şi venind l-au îmbrățişat şi 
s-au rugat pentru el. Şi ridicându-l cu mâinile lor l-au pus 
pe un dobitoc şi s-au întors cu pace la locurile lor. Iar el a 
fost dus în Perberis în arestul în care este deţinut acum. 

15. Să se ştie şi aceasta, că la Rhegium, explicându-se faţă 
de avva Maxim, Troilos a spus că într-adevăr consiliarul 
loans: i-a scris despre acordul care le-a fost propus şi că 
„până să se facă aceasta, neorânduiala ucenicilor lui a îm- 
piedicat totul”. Cred însă că numitul consilier Ioan nu i-a 
scris lui Troilos, ci lui Mina32 monahul şi acesta a spus celor 
de la palat33. 


1634. Iar după acestea [în mai-iunie 662] i-au adus la 
Constantinopol şi au făcut un proces împotriva lor. Şi după 


3 Scolie: „«Consiliarius», adică «symponos» [assesor] sau scho- 
lastikos. Pe acesta sfântul papă Martin îl anatemizează din Cherson 
în scrisoarea către Sfântul Maxim.” 

32 Scolie: „Acesta este egipteanul atât după neam, cât şi după so- 
cotinţă şi cu adevărat duşmanul adevărului.” 

33 Două manuscrise greceşti şi traducerea latină adaugă aici urmă- 
toarea doxologie: „Şi sfântul întinzându-şi iarăşi mâinile spre cer a 
zis: «Slavă Ție, Fiule Unule-Născut al lui Dumnezeu şi Cuvinte al 
Tatălui, Care întăreşti şi înţelepţeşti în cuvânt, lucru şi faptă pe cei 
prigoniţi şi care suferă pentru Tine! Slavă Ție, Treime sfântă, ne- 
creată, fără început, fără sfârşit, neschimbată, nemuritoare, nestri 
căcioasă, de o fiinţă, mai presus de ființă, neîmpărțită, dătătoare de 
viaţă şi de lumină, desăvârşitoare, Dumnezeul nostru, slavă Ție, 
slavă ie, nădejdea şi mântuirea tuturor celor ce se închină Ție în 
credinţă ortodoxă!»” 

34 Fragment privitor la cel de-al doilea proces al Sfântului Maxim 
şi al tovarăşilor săi în faţa unui sinod la Constantinopol în mai-iunie 
662 adăugat ulterior drept epilog la textul Discuţiei de copişti bizan- 
tini (el lipseşte din traducerea latină). Despre acest sinod monotelit 
prezidat de Petru al Constantinopolului, de Macedonie al Antiohiei 
şi de Teodor locţiitorul Alexandriei a vorbit în cursul sesiunii a 8-a a 
Sinodului VI Ecumenic (680-681) patriarhul monotelit Macarie al 
Antiohiei (MANsI XI, 357; tot aici e publicat şi textul care urmează: 
XI, 73-76). 

ce i-au anatemizat şi afurisit pe cel întru sfinți Maxim, pe 
fericitul Anastasie, ucenicul Său, pe preasfântul papă Mar- 
tin, pe sfântul Sofronie, patriarhul Ierusalimului şi pe toţi 
ortodocşii care cugetă la fel cu aceştia, l-au adus şi pe celă- 
lalt fericit Anastasie şi, lovindu-l cu aceleaşi anateme şi 
ocări, l-au predat arhonţilor [din senat] grăind aşa: 

„Şi tu, Anastasie, care ai îmbrăcat haina întunecată a 
blestemului public al anatemelor, ai fost scos de sub ascul- 
tarea canonică, ca unul ce ai fost deferit stării gheenei pe 
care ai ales-o. Ilustrul şi cinstitul sacru senat, instanţa ju- 
ridică prezentă împreună cu noi, aplicându-ţi, după cum 
vor hotărî, pedepsele prevăzute de legile politice [de stat] 
pentru blasfemiile şi comportamentele tale tiranice atât de 
mari.” 


17. A treia sentinţă împotriva lor35 


„Prezentul sinod, cu împreună-lucrarea preaputernicului 
Hristos, adevăratul Dumnezeul nostru, a hotărât canonic 
măsurile ce trebuie luate împotriva voastră, Maxime, Anas- 
tasie şi Anastasie; pentru că s-a hotărât ca cele făptuite şi 
grăite de voi fără evlavie să fie supuse asprelor pedepse ale 
legilor, măcar că nu există pedeapsă vrednică pentru ofen- 
sele şi blasfemiile voastre. Lăsându-vă pentru o mai mare 
pedeapsă dreptului Judecător, şi golind de valabilitate pen- 
tru viaţa [voastră] prezentă rigoarea legilor, drept pentru 
care v-aţi câştigat dreptul de a rămâne în viaţă, hotărâm 
pentru voi ca preaslăvitul eparh, aici de față, să vă ia îndată 
la el în pretoriul său de guvernator peste mulţi, să vă bată 
peste spate cu vine de bou, pe voi, pe Maxim, Anastasie şi 
Anastasie, după care va tăia din rădăcină organul neînfrână- 
rii voastre, adică limba voastră blasfematoare, apoi va tăia 
prin fier şi nelegiuita voastră mână dreaptă care a slujit 
gândului vostru blasfemator. După aceasta, plimbându-vă, 
lipsiţi de aceste spurcate mădulare ce vă vor fi smulse, prin 


35 Prima sentinţă a fost cea de după procesul din 655 (Relatare 
13), a doua cea de după discuţia de la Rhegium din 656 ($ 13), iar a 
treia cea de după procesul de la Constantinopol din 662. 

toate cele douăsprezece districte ale acestei Doamne a ora- 
şelor [Constantinopol], vă vor preda exilului veşnic şi ares- 
tului perpetuu pentru tot timpul vieţii care vă va mai fi 
rămas ca să vă plângeţi rătăcirile blasfematorii ale bleste- 
mului pe care l-aţi iscodit împotriva noastră şi care s-a în- 
tors acum asupra capului vostru.” 

Luându-i deci eparhul şi aplicându-le pedeapsa le-a tăiat 
mădularele şi plimbându-i în jurul întregului Oraş i-a exilat 
surghiunindu-i în Lazica. 

Epistola celui întru sfinţi avvă Maxim 
către Anastasie Monahul: 
(19 aprilie 658) 


Ieri, pe 18 ale lunii, care a fost sfânta înjumătățire a 
Cincizecimii [18 aprilie 658], patriarhul [Petru] mi-a de- 
clarat zicând: 


1 Epistula Maxim ad Anastasium monachum (CPG 7701 şi BHG 
1232). Traducere după textul grec critic din CChRSG 30, p. 160-164, 
cf. şi PG 90, 132A-—133A; PL 129, 621-624. Sunt ultimele rânduri pe 
care le avem de la Sfântul Maxim, care dobândesc astfel valoare de 
veritabil „testament” spiritual. „În iunie 657 moare papa Eugeniu 1. 
„.. Noul ales, Vitalian I, trimite legaţi la Constantinopol pentru a obţine 
acordul imperial pentru sfinţirea sa. Acest gest conciliant este apre- 
ciat la curte întrucât devansează dorinţele împăratului ameninţat de 
peste tot de arabi. El confirmă alegerea papei şi-i trimite daruri bo- 
gate (un Evangheliar scris cu litere de aur) şi o scrisoare în care evită 
orice formulă aflată în litigiu. După sfinţirea sa, Vitalian 1 îi trimite 
patriarhului Petru al Constantinopolului o scrisoare, «synodika», în 
care fără a ieşi din ortodoxia diotelită definită la Lateran în 649, 
evită să reia explicit condamnarea Typos-ului. Graţie acestor duble 
tăceri echivoce, schisma este suprimată, iar numele papilor, iradiate 
începând cu Honoriu, figurează din nou în dipticele Constantinopo- 
lului. De acum nimic nu-i mai poate împiedica în voinţa lor de a-i 
nimici pe Sfântul Maxim şi tovarăşii lui care sunt un reproş viu pentru 
erezia bizantină şi pentru diplomatica reticenţă mentală a Romei. 
Dacă e un papă pe care ar trebui să-l blameze Sinodul VI Ecumenic 
în 681, acesta nu e nefericitul Honoriu I, înşelat de Serghie într-o 
chestiune pe care o ignora, ci laşul Vitalian I care a trimis în deplină 
cunoştinţă de cauză o «synodika» de comuniune patriarhului Petru 
care, fără a fi formal eretic (pentru că Typos-ul impunea doar tăce- 
rea asupra dogmei voinţelor), nu scosese din diptice numele prede- 
cesorilor lui monoteliţi, mulțumindu-se să adauge în urma papei 
Honoriu numele lui Vitalian, şi care-i ţinea întemnițați pe Sfântul 
Maxim şi pe tovarășii lui. Această slăbiciune a Romei îl incită să-l 
convoace pe Sfântul Maxim pentru a-i smulge o adeziune la credinţa 

— De care Biserică ţii? De a Bizanţului=? A Romei? 
A Antiohiei? A Alexandriei? A Ierusalimului? lată că toate 
s-au unit acum împreună cu eparhiile supuse lor. Deci, 
dacă ţii de Biserica universală, uneşte-te şi tu, ca nu cumva 
tăind tu acum o cale nouă străină vieţii, să păţeşti ceea ce 
nu te aştepţi! 

Cărora le-am spus: 

— Fericind pe Petru pentru cele ce le-a mărturisit fru- 
mos despre El |Mt 16, 171 Cel ce este Dumnezeul a toate a 
arătat că Biserică universală [catolică] este mărturisirea 
dreaptă şi mântuitoare a credinţei în EIB. Însă vreau să 
aflu mărturisirea pe baza căreia s-a făcut unirea tuturor 
Bisericilor şi, dacă e bine făcută, nu mă voi înstrăina de ea. 

Şi ei au zis: 

— Măcar că nu avem poruncă privitoare la aceasta, o vom 
spune ca să fii cu totul lipsit de orice pretext. Spunem două 
lucrări din cauza diferenţei lor şi o singură lucrare din 
cauza unirii lor“. 


monotelită pe care o prezintă ca fiind cea a pentarhiei patriarhale a 
Bisericii universale” (GARRIGUES, „Le Martyre”, p. 443-444). 

2 De remarcat faptul că în fruntea listei pentarhiei patriarhatelor 
Petru (654-666) pune nu Roma, ci Constantinopolul. 

3 Biserica se identifică în esenţa ei ultimă cu dreapta mărturisire a 
credinţei în Persoana divino-umană a lui Hristos după modelul măr- 
turisirii Apostolului Petru (Mt 6, 18). „Nu mai rămâne din Biserică 
— comentează A. RIOU — decât o definiţie incandescentă, temelia ei 
este propria ei deconstrucţie pascală în martiriu” (Le Monde et 
PEglise..., p. 172). Încrederea reală manifestată de Sfântul Maxim în 
Biserica Romei se referă astfel în mod limpede nu la o harismă spe- 
cială legată de scaunul sau episcopul ei, cât la Adevărul mărturisirii 
dreptei credinţe în Persoana divino-umană a lui Hristos care susţine 
interior întreaga Biserică universală şi nu poate fi privilegiul nici 
unei Biserici locale. Cf. studiul exhaustiv „La question de la primaut€ 
romaine” al lui J.-CL. LARCHET, Maxime le Confesseur, mediateur 
entre POrient et POccident, Cerf, Paris, 1998, p. 125-201, care oferă 
răspunsul ortodox interpretării apologetice a dominicanului J.-M. 
GARRIGUES, „Le sens de la primaut€ romaine chez S. Maxime le 
Confesseur”, Istina 21 (1976), p. 6-24. 

4 Această expresie arată că hristologia Constantinopolului rămâ- 
nea pe o poziţie cripto-severiană exprimată în „synodika” patriarhu- 
lui Petru: două voințe naturale devenite prin unire o unică voinţă 

— Ziceţi că cele două s-au făcut una din cauza unirii, sau 
că e alta pe lângă acestea? 

— Nu, au zis, ci cele două sunt una din cauza unirii. 

— Ne îndepărtăm de realităţi, a zis el, plăsmuindu-ne o 
credinţă lipsită de substanţă şi un Dumnezeu inexistent. 
Căci dacă le confundăm pe cele două din cauza unirii lor şi 
iarăşi le împărțim în două din cauza diferenţei lor, atunci 
nu va exista nici o unitate, nici o dualitate de lucrări, deoa- 
rece atunci ele se suprimă unele pe altele pururea şi fac 
inactiv şi cu totul inexistent pe Cei cărora Îi sunt inerente 
prin natură. Fiindcă ceea ce nu are nici o mişcare nesupri- 
mabilă din natură şi nu este schimbată şi modificată de 
nici o schimbare, este după Părinţi lipsit de orice fiinţă, 
neavând o lucrare care să-l caracterizeze în mod fiinţial. 
Faceţi deci ceea ce vi se pare potrivit, ca unii ce aveţi puterea. 

— Ascultă deci, au zis, stăpânul [împăratul] şi patriarhul 
au hotărât ca, dacă nu te supui, să fii anatemizat printr-un 
„precept” [praikeptos] al papei Romei şi să suporţi moartea 
hotărâță de aceştia. 

— Ceea ce a fost hotărât înainte de veci de Dumnezeu să 
primească acum în mine un sfârşit care să-i aducă Lui slava 
cunoscută de El mai înainte de veci, am răspuns eu auzind 
aceastas. 


ipostatică. Denunţată de Sfântul Maxim şi de ucenicii lui (cf. mai jos 
Epistola lui Anastasie către monahii din Cagliari [Sardinia] păstrată 
doar în latină), această hristologie ambiguă este acum acceptată 
tacit de Vitalian 1 care intră în comuniune cu Constantinopolul hete- 
rodox sacrificându-i pe mărturisitorii Ortodoxiei, pe Sfinţii Maxim 
şi cei doi Anastasie, Monahul şi Apocrisiarul, aşa cum făcuse mai 
înainte şi Eugeniu I cu papa Martin |. 

5 „Sfântul Maxim se găseşte singur, abandonat şi de Roma, rene- 
gat de Biserica instituţională. În această supremă părăsire, în fideli- 
tate supremă faţă de credinţa ortodoxă, el devine, în singurătatea lui 
Hristos de pe Cruce, Biserica întreagă a cărei pătimire îi mântuie pe 
cei păcătoşi. Acceptă «capătul» hotărât pentru El în Sfatul cel mai 
înainte de veci al Dumnezeului Celui viu, scop eshatologic prevăzut 
dinainte de veacuri de Dumnezeu sub figura Mielului înjunghiat 
(2 Ptr 1, 20, text comentat în Răspunsuri către Talasie 60). Împli- 
neşte astfel în moartea sa purificarea eshatologică a timpului său 
pentru a permite învierea lui la Sinodul VI Ecumenic” (A. RI0u, op. 
cit., p. 199). Ş, 

Ți-am făcut cunoscute cele declarate ca să le ştii şi să faci 
adaos de rugăciune şi cerere lui Dumnezeu, cu rugămintea 
de a face cunoscute acestea domnului nostru divin [papei] 
şi sfinților noştri Părinţi de acolo [de la Roma] cei împreună 
cu el, în interesul acestei cauze. 


Post-scriptum: 


Anastasie mi-a poruncit să transcriu şi să fac cunoscute 
vouă, preasfințiţilor, acestea pentru ca aflând de acestea să 
înălţaţi toţi o rugăciune comună Domnului pentru Mama 
noastră comună, adică pentru Biserica universală, şi pentru 
noi, nevredhnicii voştri slujitori, spre a întări pe toţi, inclu- 
siv şi pe noi, care perseverăm în această credinţă ortodoxă 
care a fost proclamată în mod evlavios în ea de către Sfinţii 
Părinţi. Căci este mare teamă în întreaga lume, dat fiind că 
această credinţă este persecutată de toţi deopotrivă, dacă 
nu ne va sta în ajutor prin harul Său după obicei Cel ce 
vine pururea în ajutor lăsând cel puţin în Roma cea veche 
o sămânță de evlavie şi confirmându-ne astfel făgăduinţa 
Sa nemincinoasă faţă de corifeul Apostolilor [Mt 16, 18]6. 


6 „Această scrisoare e ultimul apel către Roma al mărturisirilor 
care, asumându-şi personal până la martiriu datoria lor intransmi- 
sibilă de a mărturisi credinţa, nu se îndoiesc de darul lui Dumnezeu 
către Petru prin care scaunul Romei va continua să confirme Biseri- 
ca universală în credința ortodoxă. Strigătul de credinţă lansat spre 
Biserica Romei are ceva sfâşietor. Fără a trăda credinţa mărturisită 
şi Sinodul Lateran din 649, pe care Sfântul papă Agaton o va relua 
cu semeţie în 680 în Tomos-ul său dogmatic adresat Sinodului VI 
Ecumenic (unde a fost aclamat ca odinioară la Chalcedon Tomos-ul 
papei Leon I cu formula: «Petru a vorbit prin Agaton!»), Roma se 
dezinteresează de soarta personală a Sfântului Maxim, a ucenicului 
acestuia şi a fostului ei apocrisiar (ultimul întemnițat de peste 15 ani), 
cum se resemnase şi cu soarta tragică a propriului ei păstor, sfântul 
papă Martin I, căruia i-a ales un succesor înaintea morţii lui şi îm- 
potriva voinţei exprese a celui ce era încă episcopul ei. De-a lungul 
drumului care-l duce de la mărturisire la martiriu, Sfântul Maxim 
încarnează în conduita sa față de Roma adagiul ecleziologic: mereu 
cu Roma, niciodată contra Romei, uneori fără Roma. Numeroşi au 
fost cei care, după el, aveau să facă aceeaşi experienţă” (GARRIGUES, 
op. cit., p. 445-446). 

Valabilă pentru primul mileniu creştin, situaţia avea să se schim- 
be încă începând cu secolul IX, şi mai ales din secolul XI, când papa- 
litatea romană, confiscată de franco-germani, avea să alunece tot 
mai evident pe o pantă dogmatică şi eclezială tot mai străină de 
Adevărul Tradiţiei patristice înlocuit cu dezvoltările augustinismului 
şi, ulterior, scolasticii. În faţa acestor evoluţii ale Romei ce vor con- 
duce la Marea Schismă din 1054, Biserica Ortodoxă va prefera de 
dragul Adevărului opoziția faţă de Roma; deci chiar şi contra Ro- 
mei când este vorba de Adevăr — poziţie asumată deja profetic de 
Sfântul Maxim în acest veritabil „testament spiritual”. 

A aceluiaşi sfânt monah Anastasie, 
ucenicul sfântului avvă Maxim, 
către comunitatea monahilor 
aşezaţi în Cagliari (Sardinia): 
(mai 658) 


1. Timpul ne opreşte, împotriva dorinţei noastre, să vă 
scriem multe. Dar vă vom face cunoscute, preasfinţilor, 
toate într-un singur cuvânt. Cei ce sunt de cealaltă parte 
nu vor ca învăţătura Părinților să fie stabilită printr-o de- 
finiţie imuabilă, aşa cum este potrivit în cel mai înalt grad 
unei mărturisiri, ci sunt împinşi într-o parte şi într-alta de 
opinii alternante pe care chiar şi numai a le enumera mi se 
pare un lucru oneros. În acest fel deci au fost purtaţi de la 


1 Anastasii Monachi Epistula ad monachos Calaritanos (CPG 
7725), păstrată numai în traducerea latină neclară în câteva puncte a 
lui Anastasie Bibliotecarul, PL 9o, 623-626 şi PG 90, 133-136. 
Trad. după ediţia critică din CChSG 39, p. 166-169. 

Prin intermediul ucenicului său Anastasie Monahul, Sfântul Ma- 
xim adresează monahilor din Calaris (Cagliari, Sardinia), al cărei 
episcop, Deusdedit, jucase un rol marcant la Sinodul Lateran din 649, 
această scrisoare în care-i roagă să meargă cât mai repede la Roma 
şi să prevină clerul şi poporul de această ultimă versiune a hristo- 
logiei Constantinopolului susținută de patriarhul Petrus (654-665) 
şi la care aceştia i-au atras şi pe apocrisiarii papei Vitalian I[. Dacă 
Typos-ul din 647 era un document negativ care interzicea să se vor- 
bească de una sau două voințe şi lucrări în Hristos, noua poziţie 
dogmatică a bizantinilor era o traducere a lui în termeni pozitivi sus- 
ţinând că în Hristos sunt atât două voințe şi lucrări, cât şi una singu- 
ră, deci trei voințe şi lucrări! Denunţând inconsistenţa acestei poziţii 
— care-i fusese reproşată lui însuşi şi pentru care se apărase într-o 
scrisoare anterioară către monahii din Sicilia (PG 91, 112-132) —, 
Sfântul Maxim cere prin intermediul ucenicului său romanilor să 
rămână fermi pe poziţia diofizită şi diotelită a Sinoadelor de la Chal- 
cedon şi Lateran, refuzând orice fel de soluţionare a controverselor 
printr-o acomodare politico-diplomatică. 

cele inexistente la cele inconveniente, adică de la a nu spu- 
ne nici o voinţă, nici două la a propovădui şi două şi una, 
adică trei voințe şi lucrări în Unul şi Acelaşi Hristos, ceea 
ce n-a decretat nici un cuvânt patristic, sinodal sau natu- 
ral, şi nici măcar furia ereticilor din vechime şi a celor ce 
le-au urmat n-a ajuns până aici, ştiind că această opinie e 
deşartă şi coruptă de propriul ei viciu interior. 

2. Căci dacă proprietăţi diferite caracterizează în mod 
natural un compus alcătuit din substanţe diferite, întrucât 
diferenţa naturilor nu este nicidecum suprimată de unire, 
ci mai degrabă proprietatea fiecărei naturi care concurge 
într-o singură persoană sau unică ipostasă rămâne salv- 
gardată, precum zice Sfântul Sinod de la Chalcedon, iar 
Cel ce este Dumnezeu din Dumnezeu Tatăl şi om din om, 
din Maica pururea Fecioară, este cunoscut ca fiind Acelaşi 
atât născut după natură în mod necorporal şi fără vreo 
cauză, cât şi născut în mod corporal şi pentru o cauză, adică 
pentru mântuirea noastră, cum e atunci cu putinţă ca una 
şi aceeaşi persoană, adică Unul şi Acelaşi Hristos, Domnul 
şi Dumnezeul nostru, să fie închipuit printr-o altă proprie- 
tate naturală, peste acestea două care există spre încredin- 
ţarea celor din care, în care şi care El este? 

3. Dacă însă aceleaşi voințe şi lucrări ale Lui care există 
potrivit naturii sunt crezute printr-o alta, adică printr-o a 
treia [voinţă şi lucrare] ca şi prin dualitatea lor, atunci e 
necesar ca identitatea existenţei să fie cunoscută prin iden- 
titatea arătării şi fiecare să fie identică una cu două, adică 
trei în fiecare, fie naturale, fie fiinţiale. Dar, după ei, ele nu 
sunt naturale, ci ipostatice, şi din această pricină ei Îi ada- 
ugă fie trei fiinţe, fie tot atâtea ipostase, iar în conformitate 
cu acestea şi trei proprietăţi egale în număr cu acestea, adi- 
că necreată, creată şi nici una, nici alta [nici creată, nici 
necreată] adică inexistentă — fiindcă inexistent este ceea 
ce nu participă prin natură la nimic — astfel încât după ei 
prin identitatea pe care o au cu aceea, adică cu a treia, sunt 
inexistente şi cele două naturi şi cele două voințe şi lucrări 
naturale ale Lui. Dar dacă spun că prin a treia nu e aceeaşi 
[voinţă şi lucrare] în EI, ci alta, afară de cele din care e cre- 

zut a fi, atunci prin a treia proferează aceeaşi inexistență 
despre E], ca Unul Care, fiind la mijloc între ele, nu este nici 
una dintre ele, adică nici natura Sa necreată, nici fiinţa şi 
puterea Sa creată. Fiindcă ei vor ca aceasta să fie sau ipos- 
tatică, sau compusă, sau „teandrică” [divino-umană] sau 
unitivă prin adiţie. Dar nu numai că introduc această pro- 
prietate inexistentă, pentru că aceasta nu-L caracterizează 


după nimic din cele din care El este prin natură, dar Îl fac 


exterior şi faţă de înrudirea naturală pe care o are cu Dum- 
nezeu Tatăl şi-L arată străin chiar şi de proprietatea con- 
genitală pe care o are în comun cu Preacurata Sa Maică 
Fecioară, ca şi cum n-ar avea voinţa şi lucrarea Lui com- 
pusă sau ipostatică, teandrică sau unitivă după nici unul din 
aceştia [după Tatăl şi după Maria]. Or EI are într-adevăr 
din Tatăl o voinţă şi o lucrare fiinţială şi divină, necompusă 
şi fără obârşie, iar din Maica Sa una creată şi umană. 

4. Apoi, dacă dogmatizează o singură lucrare din cauza 
unităţii, atunci presupun că naturile din care este El sunt 
divizate, ca şi cum unitatea e cunoscută prin lucrare, nu 
prin ipostasă, cum spun ceea ce zic cei corupți de diviziune 
[nestorienii] închipuindu-şi că această lucrare e una rela- 
țional-afectuoasă. Însă făcând astfel loc confuziei, ei inter- 
pretează rău, potrivit lui Sever, această lucrare. „teandri- 
că”, susținând că ea înseamnă o unică natură divină şi 
umană, şi nu două potrivit unirii, şi prin aceasta introduc 
pentru ei o natură divino-umană iar nu un Dumnezeu care 
S-a făcut om. Prevăzând parcă aceasta, arătătorul celor 
dumnezeieşti Dionisie2, n-a zis că această „lucrare” e „uni- 
că”, ci că Hristos a venit la noi cu o lucrare divino-umană 
[„teandrică”] nouă, nu arătând o energie disjunctă de alta, 
ci pe amândouă unite conatural una prin alta şi pentru 
alta, încredinţând adevărul celor din care, în care şi care EI 
este. Şi, ca să vorbim cu Părinţii, fiecare din ele este în co- 
muniune cu cealaltă, astfel că pătimirile Lui minunate sunt 
cunoscute fără nici o îndoială ca minuni adevărate prin 
împroprierea întreagă a celor făcute de El în mod natural. 


2 Epistola 4; PG 3. 

Căci de Dumnezeu vestitorii noştri Părinţi spun că toate 
cele ce sunt ale naturii sunt şi duble şi adevărate şi unite în 
El, Care este dublu în ce priveşte natura. Nevrând să-şi 
îndrepte cuvântul lor după cel al Părinților, ei au con- 
strâns pe apocrisiarii Romei celei vechi să consimtă cu secta 
lor proprie şi să propovăduiască o lucrare şi o energie peste 
cele două existente, adică [de fapt] trei voințe şi lucrări în 
Unul şi Acelaşi Domn al nostru lisus Hristos, amestecând 
un gust asemănător cu cel al pomului cunoştinţei, aşa cum şi 
oferă celor ce caută o credinţă alcătuită şi din bine şi din rău. 

5. De aceea cu astfel de scrisori îi trimit şi celui care i-a 
trimis [papei Vitalian]. 

Deci pentru că din această pricină lucrurile aproape în- 
tregii Biserici universale şi apostolice a lui Dumnezeu sunt 
în mare primejdie, vă rugăm şi implorăm pentru ea, bărbaţi 
preasfinţi, să nu o treceţi cu vederea în primejdie, ci să o 
ajutaţi pe ea care se istoveşte în furtuni, ştiind că dragostea 
care este în Duhul Sfânt se naşte în vremea necazurilor. Şi, 
dacă e cu putinţă, vă rugăm să treceţi cât mai repede, ca 
pentru o altă pricină, la bărbaţii evlavioşi şi tari ca piatra 
[cf. Mt 16,18] ai Romei celei vechi şi care sunt pururea 
împreună cu voi ocrotitorii noştri şi luptători înflăcăraţi 
pentru adevăr, şi imploraţi-i cu glasuri rugătoare şi lacrimi 
pentru toţi creştinii, ca să dobândească plată de la Domnul 
păstrând pentru toţi şi pentru ei înşişi credinţa ortodoxă 
fără noutatea recent inventată şi neprimind şi neaprobând 
nimic afară de cele ce au fost definite de Preasfinţii Părinţi 
şi de Sfintele Sinoade, ca prin emulaţia acestui bun zel, 
continuând cu ajutorul lui Dumnezeu această lucrare de 
maximă importanţă, să-L aibă debitor, fie acum, fie în ziua 
judecății, pe Domnul pe Care L-au avut creditor în unele 
ca acestea şi Care nu dă nimic altceva decât pe Sine Însuşi, 
dar pe Sine Însuşi întreg, vouă tuturor ca şi acelora spre 
desfătări şi odihnă veşnică. Rugaţi-vă lui Dumnezeu, feri- 
ciţilor şi înainte-mergătorilor apropierii noastre de Dum- 
nezeu, ca şi noi să stăm împotriva arienilor care continuă 
aici [la Constantinopol], întrucât noi suntem săraci lipsiți 
şi robii voştri nevrednici. 

Documentele exilului 
Sfântului Maxim Mărturisitorul 
şi ucenicilor lui 


Scrisoarea lui Anastasie Apocrisiarul 
către Teodosie din Gangra: 
(665-666) 


[Prologul traducerii latine] 


Copie a scrisorii proprii a sfântului nostru părinte şi în- 
văţător Anastasie, preotul şi apocrisiarul de mare nume al 
Romei celei Vechi, noul mărturisitor sau — ceea ce trebuie 
spus mai mult — mare luptător şi martir al adevărului, 
scrisă împreună cu mărturisirile sfinte şi silogismele de 
mai jos cu minunată iscusinţă de însăşi sfânta lui mână 
dreaptă care i-a fost tăiată sau mai degrabă cu putere şi 
har dumnezeiesc după ce el însuşi şi părinţii care au fost 
împreună cu el în ticălosul Bizanţ au pătimit numai pentru 
cuvântul adevărului şi pentru că n-au vrut sau, ca să vor- 
bim mai adevărat, n-au putut să aibă comuniune cu ei în 
perfidia lor atât de publică şi în impietatea lor atât de ma- 
nifestă, potrivit sfântului şi marelui în teologie Grigorie 
care, în Cuvântarea sa despre sine însuşi şi împotriva arie- 
nilor, spunea: „Ce fiare n-au dezlănţuit asupra trupurilor 


1 Anastasii Apocrisiarii epistola ad Theodosium Gangrensem (CPG 
77333 şi BHG 1233d). Păstrată în originalul grec într-un singur ma- 
nuscris italo-grec: Vatic. gr. 1912 (secolul X), f. 108 V-—109v, dar 
care are o lacună importantă ($ 3—5) datorită pierderii unei foi, la- 
cună completată prin versiunea latină a lui Anastasie Bibliotecarul 
(PG 9o, 171-178; PL 129, 659-664). Textul grec a fost editat pentru 
prima oară de R. DEVREESSE în Analecta Bollandiana 73 (1955), 
p. 5-16. Traducere după ed. critică P. ALLEN / B. NEIL, ao: 39, 
1999, p. 172-189. 

SI 


sfinţilor fiindcă unii şi-au făcut publică neomenia lor, acu- 
zându-i doar de un singur lucru: de faptul că nu cedau im- 
pietăţii lor nici nu se întinau cu comuniunea [cu ei], fugind 
de ea ca de veninul unui şarpe fiindcă vatămă nu trupul, ci 
întunecă înseşi adâncurile sufletului”?. A fost trimisă din al 
treilea loc de exil, adică din Lazica, lui Teodosie, preot şi 
monah din Gangra, aşezat în Sfânta Cetate a Hristosului 
nostru [lerusalim]. 


[Adresarea în textul grec original] 


Stăpânului meu întru toate preasfinţitului şi preacinsti- 
tului de Dumnezeu părinte duhovnicesc şi învăţător Teo- 
dosie preotul, preamicul Anastasie din mila lui Dumnezeu 
preot şi monah, rob al robilor lui Dumnezeu. Să fie predată 
cu Dumnezeu în Sfânta Cetate a lui Hristos Dumnezeul 
nostru stăpânului meu Teodosie, preotul din Gangra. 

1. De Dumnezeu insuflata carte a Proverbelor ne porun- 
ceşte să facem „pomenirea dreptului cu laude” [Pr 10, 7]. 
Prin urmare, şi eu preamicul, vrând să fac prin prezentul 
cuvânt pomenirea drepţilor acelora şi mai cu seamă a cu 
adevărat „foarte marelui” Maxim — fiindcă acest lucru în- 
seamnă de cele mai multe ori numele Maxim —, neajun- 
gând să laud după vrednicie virtutea şi cunoaşterea lui, ca 
şi martiriul său pentru Hristos, am hotărât să însemnez 
prin această scrisoare pentru voi cei cinstiți de Dumnezeu 
numai ceea ce, cum am aflat, doreaţi să ştiţi cel mai mult, 
şi anume când au adormit în Domnul fericiţii aceia. 

2. Vă fac, aşadar, cunoscut — trecând sub tăcere aici din 
pricina mulţimii lor, a începutului cuvântului şi a timpului 
nepotrivit, cele mai multe din lucrurile cumplite care au 
fost aduse asupra noastră — că, ajungând noi în ţara de 
Hristos iubitorilor lazi în ziua a opta a lunii iunie, anul al 
5-lea al indicţiei în care ne aflăm [8 iunie 662], îndată 
ne-au despărţit unii de alţii din ordinul celui care avea pe 
atunci autoritatea asupra celor de acolo, răpindu-ne până 


2 Cuvântarea 33, 4; SC 318, p. 162-164. 

la un ac şi o aţă toate câte le aveam pentru nevoile cele mai 
necesare de la voi şi de la iubitorii de Hristos de pe la voi. 
Iar pe acel dumnezeiesc bărbat, adică pe domnul avvă Ma- 
xim, care nu putea şedea nici pe un dobitoc, nici pe o litieră 
pentru că zăcea în neputinţă, împletind din ramuri un fel 
de targă l-au dus purtându-l pe ea şi l-au închis în castrul 
numit Schemaris3, aproape de neamul celor numiţi alani; 
iar pe domnul avvă Anastasie şi pe mine păcătosul, ur- 
cându-ne pe cai ne-au dus şi închis, pe acela în castrul nu- 
mit Skotoris+ din Apsilias, aproape de Abasgia, iar pe mine 
în alt castru numit Bukolus din ţinutul Mesimiana la hota- 
rele zişilor alani, castru pe care luându-l alanii îl ţin în stă- 
pânire. Apoi, după puţine zile luându-mă pe mine şi pe feri- 
citul Anastasie din zisul castru, pe acela l-au trimis într-un 
castru din ţinutul numit Suania, deşi era deja pe jumătate 
mort din pricina torturilor şi chinurilor pe care le-am supor- 
tat în Bizanţ, dar şi din pricina nevoilor şi împrejurărilor 
nenorocite în care am fost aduşi aici. De aceea, la jumăta- 
tea drumului, cum spun unii, sau, cum spun alţii, de îndată 
ce a fost închis în castrul din Suania în care a fost trimis, a 
murit. Deduc aşadar că a adormit în Domnul în jurul zilei 
de 22 sau 24 iulie [662], fiindcă în ziua de 18 iulie din or- 
dinul comandantului de atunci în locul numit Mukurisis5 
am fost aduşi amândoi în mijlocul armatei iubitoare de 
Hristos, şi acela, cum spuneam, era deja pe jumătate mort, 
şi de atunci nu l-am mai văzut, căci îndată pe el l-au tri- 
mis, cum s-a spus, în castrul din Suania, iar pe mine în 
castrul numit Thakyria$ aproape de Iberia. De unde pre- 
supun că în jurul zilei de 22 sau 24 iulie, anul al 5-lea al 
indicţiei, a adormit în Domnul, precum s-a zis. 


3 Fortăreaţa Tsikhe-Muris în Lechkhumi lângă Tsageri, Gruzia, 
unde în secolul XVIII a existat o mănăstire cu hramul Sfântului Ma- 
xim. Identificările toponimelor gruzine după K. KEKELIDZE, „Svedenia 
gruzinskih istotnikov o prepodobne Maksime Ispovednike”, Trudi 
Kievskoi Duhownoi Akademii, 1912, p. 25-36. 

4 Kodori, pe malul râului cu acelaşi nume. 

5 Între râurile Rioni şi Ckhenistsgali. 

6 Fortăreaţa Takveri în defileul Lechkhumi. 

3. Iar martirului lui Hristos Dumnezeu, adică avvei Ma- 
xim, dus sub pază în castrul mai sus-pomenit, i s-a făcut o 
vedenie dumnezeiască, şi chemându-i pe unii din cei care 
erau în castru le-a zis: „În ziua a 13-a a lunii august, anul al 
5-lea al indicţiei în care suntem, în ziua a şaptea a săptă- 
mânii [= sâmbătă 13 august 662] mă va lua la El Domnul”; 
ceea ce s-a şi făcut. Aşadar, în ziua a 13-a a mai sus-zisei 
luni august, anul al 5-lea al indicţiei, în ziua a şaptea, lă- 
sând cele de aici a plecat la Domnul potrivit prorociei lui 
dumnezeieşti. Se cuvine însă să vă facem arătat prin scri- 
sori vouă preasfinţilor şi prin voi tuturor sfinţilor care sunt 
acolo spre slava şi lauda lui Dumnezeu Care face lucruri 
minunate întru sfinţii Săi şi slăveşte pomenirea celor care-L 
slăvesc [1 Rg 2, 30] în chip ortodox şi sincer, şi o altă mi- 
nune care se face de la Dumnezeu la sfântul lui mormânt, 
minune pe care o văd şi despre care vorbesc, până acum cei 
care locuiesc în castrul acela şi în ţinutul din jur şi care a 
ajuns până la urechile unora dintre căpetenii şi mai-mari: 
şi anume faptul că în fiecare noapte trei făclii luminoase 
luminează sfântul mormânt al acelui sfânt martir Maxim. 
Acestea le-am însemnat pe scurt despre acest vrednic de 
pomenire bărbat şi despre fericitul: Anastasie, pentru voi 
cei cinstiți de Dumnezeu şi prin voi pentru orice sfântă 
Biserică a lui Dumnezeu care petrece acolo în dreapta cre- 
dinţă, ca şi voi cunoscând acestea să slăviţi pe Dumnezeu 
Cel minunat întru Sfinţii Lui [Ps 67, 36]. 

4. În acelaşi mod voi arăta pe scurt şi cele ce s-au în- 
tâmplat după acestea cu mine păcătosul şi în care sunt 
acum. Când am împlinit două luni în mai sus-zisul castru 
Thakyria, zăcând în neputinţă având parte de foarte puţi- 
nă odihnă, comandantul de atunci m-a trimis iarăşi în păr- 
ile Apsiliei şi Mesimianei să fiu predat sub pază în castrul 
Phusta7 şi, ca să vorbesc scurt, şapte luni m-a dus şi plim- 
bat prin toate ţinuturile mai înainte-spuse gol şi desculţ, 
pe jos şi chinuit de frig, de foame şi de sete, vrând de fapt 
să mă smulgă şi pe mine din această viaţă. Dar Dumnezeu 


7 Lângă Sukhumi. 

Care face toate prin pronia Sa mântuitoare, prevăzând nu 
ştiu ce pentru mine smeritul, m-a păstrat până acum în 
această viață cu multe necazuri şi nenorociri. Şi aşa după 
câteva zile mai sus-zisul comandant a fost mutat de aici, 
iar cel care i-a urmat s-a arătat compătimitor pentru că m-a 
adus lângă casa lui aducându-mă înapoi din mai sus- 
pomenitul castru Phusta. După un an însă, pus în mişcare 
de lucrarea diavolului, m-a trimis iarăşi în mai sus-zisul 
castru. Dar Dumnezeu Care iartă pe cei care-i iartă pe alţii 
[cf. Mt 7, 2 par.], în aceeaşi zi în care m-a scos afară, a fost 
scos şi el afară de aici şi surghiunit în țara iubitorilor de 
Hristos abasgi. Şi primind sfat, de la iubitorii de Hristos 
care fuseseră comandanţi aici, să mă compătimească mai 
degrabă decât să mă prigonească pe mine cel mai mic şi să 
audă de la mine mai degrabă rugăciuni decât suspine, iu- 
bitorii de Hristos comandanţi ai Abasgiei au avut compă- 
timire de mine smeritul, deşi nu mă ştiau, iar el le-a făgă- 
duit că dacă va ieşi de acolo şi va fi restabilit comandant, 
va face toate ce vor fi spre uşurarea şi răcorirea mea. După 
puţine zile, ajutat nu ştiu de unde, a ieşit iarăşi şi şi-a 
reprimit comandamentul, dar n-a transpus în faptă nimic 
din cele pe care le-a făgăduit lui Dumnezeu şi iubitorilor 
de Hristos comandanții mai sus-zişi. Din contră, odată 
scăpat din mâinile bărbaţilor, uitându-şi făgăduințele, a 
poruncit să fiu luat din castrul Phusta şi să fiu trimis în 
castrul Schemaris. 

5. Dar pe când mă duceam în mai sus-numitul castru, 
s-a întâmplat ca el să fie iarăşi scos afară şi surghiunit în 
locul unde a fost mai întâi. Dumnezeu însă a aţâţat Duhul 
Său într-un bărbat râvnitor al binelui care avea în el în 
acelaşi timp frica şi dragostea de Dumnezeu şi care potrivit 
numelui [Grigorie] pe care-l purta avea o minte veghetoare 
potrivit lui Dumnezeu, şi care imitând în pogorământ pe 
Dumnezeu sau pus în mişcare de compătimire, m-a adus 
înapoi pe drumul de la mai sus-zisul castru Schemaris şi 
m-a aşezat ca la cinci mile distanţă de casa lui păzită de 


8 Zichachoris, potrivit „Memorialului lui Teodor Spudeul” 2. 

Dumnezeu, într-un loc cu adevărat potrivit pentru monahi 
oferind din belşug cele de neapărată trebuinţă şi folos pen- 
tru trup. Pentru toate acestea Hristos, adevăratul Dumne- 
zeu, pentru rugăciunile Născătoarei de Dumnezeu şi pururea 
Fecioarei Maria care L-a născut după trup şi ale tuturor 
sfinţilor să-l „acopere” împreună cu iubiții lui fii şi cu vred- 
nica de cinste şi de laudă lor mamă „de adunarea celor ce 
viclenesc, de mulţimea celor ce lucrează fărădelege” [Ps 
63, 3], dându-le mângâierea celor bune, „ca având totdea- 
una toată îndestularea întru toate, să prisosească spre tot 
lucrul bun” [2 Co 9, 8] şi să-i facă vrednici de şederea vii- 
toare de-a dreapta Lui [cf. Mt 25, 33—34] ca să audă acel 
glas dumnezeiesc şi blând: „Veniţi, binecuvântaţi Părintelui 
Meu şi moşteniţi Împărăţia cea gătită vouă de la întemeie- 
rea lumii, căci străin am fost şi M-aţi primit” şi celelalte 
[Mt 25, 34-35]. Amin. 

6. Vă implor preasfinţilor să cereţi aceleaşi lucruri pen- 
tru ei în rugăciunile voastre sfinte, mai ales când vă veţi 
ruga în Sfintele şi cinstitele Locuri, căci vrednici sunt cei 
pentru care aduceţi aceste rugăciuni, pentru că sunt fii 
adevăraţi ai sfintei [biserici] a Învierii lui Hristos Dumne- 
zeul nostru [din Ierusalim]. Căci am primit şi cinstit cu 
toată râvna şi bucuria pe cel întru sfinţi Ştefan», fiul ferici- 
tului preot Ioan care a fost păstrătorul vaselor acelei prea- 
sfinte biserici, şi i-am dat tot sprijinul ca unui om ce ţine 
într-adevăr de sfânta biserică a Învierii lui Hristos Dum- 
nezeul nostru atunci când a venit în căutarea mea. Şi 
având ajutorul acelora m-a găsit acel sfânt Ştefan, căruia 
să-i facă milă Domnul Dumnezeu dreptul judecător în ziua 
aceea, ca şi celor care l-au trimis, căci a făcut cu adevărat 
lucrul unui evanghelist [2 Tim 4, 8. 5]. Căci ca un cal du- 
hovnicesc având drept călăreț urcat pe el pe Dumnezeu 
Însuşi, potrivit Scripturii care spune: „Urcând pe caii Tăi şi 


9 Probabil episcopul palestinian Ştefan al Dorei, sufletul rezisten- 
ţei antimonotelite din Palestina după moartea patriarhului Sofronie 
(638), refugiat la Roma, unde a luat parte la Sinodul Lateran (649), 
murind pe 1 ianuarie 665 în timpul vizitei pe care a făcut-o în Lazica 
apocrisiarul Anastasie aflat în exil. 

călăria Ta e mântuitoare” [Avc 3, 8], a alergat prin toată 
Lazica, Apsilia şi Abasgia, vestind fără teamă atât cele ale 
adevărului, cât şi cele ale inovației introduse mai apoi, şi 
prezenţa acestui bărbat s-a făcut pricină de folos şi mântu- 
ire pentru mulţi, iar pentru mine de linişte şi mângâiere, şi 
de atunci numele rău pe care ni l-au impus adevărații 
apostaţi de la adevăr s-a risipit, iar adevărul s-a făcut vădit 
multora. Şi după ce aceşti oameni buni au fost îndreptaţi 
prin venirea lui aici, de calendele lui ianuarie, anul al 8-lea 
al indicţiei în care suntem [1 ianuarie 665] acel nobil băr- 
bat a adormit în Domnul la comandantul Abasgiei, şi toţi 
care l-au cunoscut s-au rugat pentru odihna lui ca pentru 
un sfânt. 

7. De aceea se cuvenea ca unii dintre voi, care iubiţi pe 
Dumnezeu şi aveţi râvna pentru Dumnezeu cu pricepere 
[Rm 10, 2], să vină şi aici şi să dea mărturie de cele ale 
adevărului şi pentru adevăr, ca astfel ortodoxia să se întă- 
rească mai mult, iar inovaţia introdusă să fie combătută 
mai amplu, dar şi ca eu smeritul să mă bucur de mângâiere 
şi refacere, iar cei care vin să primească bună plată de la 
Hristos Dumnezeu pentru a Cărui cauză au venit. Şi, mai 
ales, fiindcă au venit până în Iberia, cum mi s-a spus, de ce 
n-au venit şi aici? 

8. Prin urmare, vă implor preasfinţilor, dacă e cu putinţă, 
să-mi trimiteţi printr-un om credincios din cei care vin în 
Iberia cartea cu actele procedurilor canonice ale sfântului 
Sinod Apostolic întrunit în Roma veche [în 649] din po- 
runca sfântă a sfântului martir şi corifeu apostolic Martin, 
ca să devină evidente şi aici încă mai mult sfintele dogme 
ale Sfinţilor Părinţi şi urâciunile ereticilor care au răsărit 
atât în vechime, cât şi acum. Căci cei care-L prigonesc fără 
dreptate pe Dumnezeu şi pe noi, fac fără să vrea şi acest 
lucru bun: exilându-ne în diferite locuri şi ţinuturi fac Or- 
todoxia Sfinţilor Părinţi pe care o cinstim noi să se arate şi 
mai mult, iar cacodoxia lor să fie înfierată şi demascată în 
orice loc şi orice ţinut, potrivit cu cele spuse de Sfântul Dio- 
nisie episcopul Atenei şi martorul Adevărului: „Dumnezeu 
ştie răul ca bine şi la E] cauzele celor rele sunt puteri care 

fac binele”:0. Căci este într-adevăr un bine ca ortodoxia 
patristică să se arate şi întărească, iar cacodoxia eretică să 
fie înfierată şi demascată, chiar dacă acest lucru se face prin 
exiluri şi celelalte necazuri; fiindcă aşa s-a lăţit şi întărit de 
la început cuvântul adevărului, iar cel al necredinţei s-a 
micşorat şi a dispărut în timp ce sfinţii profeţi, apostoli şi 
dascăli erau prigoniţi, exilați şi pătimeau celelalte lucruri 
cumplite. 

9. Deci dacă, aşa cum v-am rugat, împunşi la inimă de 
Dumnezeu trimiteţi sfânta carte, dacă aceia care o aduc vor 
să vină aici, să vină la prealăudatul şi de Dumnezeu păzitul 
patriciu şi cu ajutorul lui Dumnezeu magistru Grigorie, 
luând evident scrisoare către el de la prealăudatul patriciu 
şi strateg al Iberiei; dacă însă nu vor să vină până aici, să o 
dea zisului prealăudat strateg al Iberiei care trebuie să o 
trimită zisului nostru stăpân şi prealăudat patriciu şi, cu 
ajutorul lui Dumnezeu, magistru Grigorie, ca făcând aceasta 
să primiţi de la Dumnezeul nostru plată bună pentru cei ce 
se vor folosi de ea. 

10. lar alături de această scrisoare a mea către voi cei 
cinstiți de Dumnezeu şi prin voi pentru preasfânta Biserică 
Ortodoxă, aveţi acum şi un sul cu opt citate din Sfântul 
Hipolit:: episcopul portului Romei şi martir al lui Hristos 
Dumnezeu, ca şi prin ele să puteţi şti că el vesteşte aprins, 
în acord cu toţi ceilalți Sfinţi Părinţi, cele două naturi şi 
lucrări ale Mântuitorului nostru lisus Hristos şi denunţă 
pe cei ce dogmatizează o singură lucrare şi natură a divini- 
tăţii şi umanităţii Lui ca pe unii care vestesc astfel o schim- 
bare, un amestec, o contopire şi o divizare a celor două 
naturi ale Lui. Căutaţi cu grijă această carte sfântă a Părin- 
telui nostru după suprascrierea pusă înaintea citatelor. 
Căci dacă o veţi găsi, veţi putea culege din ea multe mărtu- 
rii necesare despre cele două naturi şi lucrări ale Mântui- 
torului nostru Hristos. Fiindcă această carte ni s-a adus în 
Bizanţ înainte de pătimirea noastră şi, vrând noi s-o copiem 


10 Despre numele divine IV, 30; PG 3, 729C. 
n PG 90, 178-188 şi PL 120, 665-674. 

în întregime, potrivnicii noştri venind peste noi pe neaş- 
teptate cum le este obiceiul ne-au smuls-o hoţeşte şi n-am 
mai putut lua din ea decât aceste opt citate. 

11. Nu voi zăbovi să spun însă ceea ce mi-a scăpat în 
mijlocul celor zise: când mi s-a vestit de cel întru sfinţi 
domn Ştefan unirea şi înţelegerea tuturor făcută acolo unii 
cu alţii şi cu Dumnezeu printr-o mărturisire ortodoxă, m-am 
umplut de veselie ca pentru Domnul, şi măcar că sunt păcă- 
tos am înălțat şi nu voi înceta să înalț imne de mulţumire 
iubitorului de oameni Dumnezeu pentru un astfel şi atât de 
mare bine, cerând ca ea să fie păzită până la sfârşit spre sla- 
va iubirii Sale suprabune de oameni şi mântuirea noastră. 

12. Vă îmbrăţişez pe voi cinstiţilor de Dumnezeu şi pe toţi 
sfinţii care sunt împreună cu voi şi prin voi toată sfânta 
Biserică universală şi apostolică a lui Dumnezeu de acolo, 
cerându-vă să mă pomeniţi pe mine păcătosul şi înlănțui- 
tul în sfintele voastre rugăciuni către Dumnezeu în Sfintele 
şi veneratele Locuri, şi să mă sprijiniți şi mângâiaţi pe mie 
cel mai mic prin literele voastre cinstite şi mult dorite mie 
şi să mă învredniciţi, „chiar dacă e un lucru îndrăzneţ a 
spune aceasta”:2, de vederea feţei voastre înainte să ies şi 
eu din această viaţă nenorocită şi cu multe întristări. 


Notă: Sfântul nostru părinte şi martir Anastasie care a 
- scris epistola aceasta a murit şi el în luna octombrie, ziua 12, 
duminica, la ceasul al treilea, când la Sfânta Liturghie se 
spunea „Sfintele sfinţilor”, anul 10 al indicţiei [11 octom- 
brie 666]. 


12 GRIGORIE DIN NAZIANZ, Cuvântarea 40, SC 358, p. 304. 

Memorialul lui Teodor Spudeul: 
(668-669) 


[Prologul traducerii latine] 


Notă sau memorial pentru cei care cu dorinţă şi zel dum- 
nezeiesc vor să citească pe scurt cele cunoscute puţinora, 
adică arătând împreună cu luptele lor şi câte exiluri şi în 
ce locuri şi în ce timp au suferit martirul, precum şi ziua 
plecării şi înfăţişării cu credinţă la Dumnezeu a sfinţilor şi 
de Dumnezeu purtătorilor noştri părinţi şi învăţători, a 
noilor mărturisitori şi marilor martiri cu adevărat, mai cu 
seamă a [lui Anastasie Apocrisiarul] cel care a scris cu de- 
getul lui Dumnezeu scrisoarea pusă mai sus, în care a în- 
semnat, cum s-a spus mai sus, ziua celor ce au murit îna- 
intea lui, adică a lui Maxim şi a ucenicului său Anastasie 
[Monahul], dar despre el şi despre fraţii lui, Teodor şi 
Eupropie, n-a scris nimeni; cum pe cât ştiu nici un docu- 
ment sau om n-a scris ceva nici despre luptele lui Martin, 
preasfântul şi preaapostolicul papă şi martir, care are întâ- 
ietate faţă de orice demnitate preoțească de sub cer, nici 
despre ale altor câtorva despre care nu face menţiune epis- 
tola de faţă. 


 Hypomnesticum. sau Commemoratio Theodori Spudaei (CPG 
7968 şi BHG 2261), cunoscut mai ales în traducerea latină a lui 
Anastasie Bibliotecarul (PG 9o, 193-202 şi PL 129, 681-690), a fost: 
editat de Epifanovici (1917) şi Devreesse (Analecta Bollandiana 53 
[1935], p. 49-80). Traducerea s-a făcut după ediţia critică P. Allen / 
B. Neil, CChSG 39,1999, p. 196-227. 

[Prologul adăugat ulterior la textul grec original] 


Istorie pe scurt. Cele făcute împotriva fericitului Martin 
papa Romei, a cuviosului Maxim şi a celor împreună cu el 


În anul 6118 de la crearea lumii [610 de la Naşterea lui 
Hristos] sau puţin mai târziu, pe când cu îngăduinţa lui 
Dumnezeu împărăţea Heraclie [610-641] — căci stă scris 
în cartea lui lov: „Voi da împărat un om făţarnic pentru 
îndărătnicia poporului [Iov 34, 30] — şi pe scaunul arhie- 
resc al Constantinopolului şedea Serghie [610-638], a pri- 
mit loc să se introducă erezia monoteliţilor care s-a întins 
aproape 60 de ani; căci descendenţii lui care au stăpânit 
prin succesiune împărăţia şi erezia s-au întins aflând pă- 
şune ca o cangrenă [2 Tim 2, 17]. Dintre ei a răsărit un îm- 
părat cu numele Constantin, iar unii spun că se numea 
Constans [641-668], pe care unii l-au numit Pogonatul 
[bărbosul] fiindcă avea o barbă lungă. Devenind şi el po- 
sedat de această erezie, a făcut un Typos [647-648] plin 
de blasfemie pe care l-a afişat în exonartexul sfintei Mari 
Biserici a lui Dumnezeu din Constantinopol şi care con- 
firma erezia blasfematoare a monoteliţilor. Dar a primit 
pedeapsă dreaptă căci, plecând din Constantinopol vrând 
să se ducă la Roma, a ajuns [în 662] până în Sicilia, şi aici 
pe când zăbovea în baie a fost omorât [în 668] de un slu- 
jitor care a prins prilejul potrivit. Acestea s-au întâmplat 
mai târziu. Dar să ne întoarcem la scopul nostru. Deci 
Martin, de cuvioasă pomenire, ajungând [în 649] întâi- 
stătătorul Romei celei Vechi şi fiind împreună cu el şi cel 
de evlavioasă pomenire Maxim şi ucenicul său Anastasie, a 
făcut în Roma un Sinod din bărbaţi sfinţiţi şi ortodocşi şi a 
anatemizat mai sus-zisul impios Typos. Deci Constans n-a 
suportat că s-au făcut acestea, ci mai întâi2 l-a închis într-o 
cetățuie pe cuviosul Maxim şi pe ucenicul său şi, văzând 
după multe anchete că rămân în ortodoxie, a poruncit să 
fie exilați în Tracia, în oraşele Bizya şi Perberis. Dar acelaşi 


2 Inexact; arestarea şi procesul lui Maxim şi Anastasie Monahul a 
avut loc în 655, după cel al papei Martin. 

Constans i-a târât iarăşi la el ca un şarpe, şi fiind ei anche- 
taţi, aceştia l-au demascat mult mai mult pe el şi pe cei 
împreună cu el. Iar el cuprins de nebunie le-a tăiat mâinile 
şi limbile şi i-a trimis în exil în Lazica. Şi posedat de răutate 
a scris exarhului Ravennei, iar [în iunie 653] acesta a tri- 
mis armată la Roma şi a pus mână pe vestitul Martin şi l-a 
adus la Constantinopol. Şi închizându-l şi făcându-i multe 
supărări, l-a condamnat să fie trimis în Cherson, după cum 
ne învaţă un anume Teodor [Spudeul] care a compus pen- 
tru această dumnezeiască adunare o scriere care sună aşa: 


1. Cei care citesc copia sfintei scrisori a sfântului bărbat 
[Anastasie Apocrisiarul către Teodor] pusă aici mai sus 
trebuie să-i creadă în chip sigur pe cei ce ascultă de Dumne- 
zeu Care cercetează inimile şi rărunchii [Ps 7, 10], pentru 
că în ea s-a transcris, martor al adevărului fiind Domnul, 
din însăşi scrisoarea scrisă de el sau, mai adevărat spus, 
scrisă printr-o minune uimitoare de degetul lui Dumnezeu, 
adică din însăşi scrisoarea sfântului nostru părinte şi învă- 
ţător domnul avvă Anastasie, preotul şi apocrisiarul oraşu- 
lui cu mare nume al Romei celei Vechi, care a fost cu ade- 
vărat un mare luptător şi un nou mărturisitor şi martor al 
adevărului, fiind scrisă de el — după ce a pătimit în Bizanţ, 
cum s-a spus, împreună cu Maxim, tovarăşul său de luptă 
şi cu adevărat iubitor de înţelepciune sau, mai bine zis, 
înțelepţit de Dumnezeu, şi foarte mare tovarăş de martiriu 
pentru Hristos adevăratul Dumnezeul şi Mântuitorul nos- 
tru, adică li s-au tăiat cinstitele, sfintele şi cu adevărat de 
Dumnezeu mişcatele lor limbi şi mâini, împreună cu bătăi 
şi torturi foarte amarnice, cu curgere de sânge şi paradă în 
tot oraşul, ceea ce n-a suferit vreodată nici cineva care era 
cu adevărat făcător de lucruri ruşinoase; şi dacă Dumnezeu 
Care Singur a adus toate de la neființă la fiinţă şi învie 
morţi [Rm 4, 17] nu i-ar fi păzit spre ruşinarea celor po- 
trivnici dintr-o asemenea cruzime şi curgere de sânge, 
fiindcă nu li s-a îngăduit o cauterizare ca de obicei sau ceva 
care să strângă mâinile şi limbile tăiate pentru încetarea 
curgerii sângelui, ei şi-ar fi dat încă de atunci cu adevărat 

sfintele şi fericitele lor suflete doritului lor Dumnezeu; iar 
pe toate acestea cu adevărat atotîntinaţii şi atotticăloşii 
apostaţi ai adevărului i le-au făcut pentru nici un alt motiv 
decât numai din pricina prearelei cu adevărat invidii pe 
care demonul, obârşia răului, a sădit-o în ei ca şi în iudeii 
asemănători lor, pentru că nu s-au putut opune nici puţin 
înţelepciunii dăruite lor în chip vrednic de Dumnezeu pen- 
tru apărarea adevărului real, iar aceştia nu voiau să aibă 
comuniune cu ei în impietatea şi ateismul lor public —, 
fiind deci scrisă de el cu însăşi sfânta lui mână dreaptă 
tăiată, adică numai cu ciotul, cu alte cuvinte fără palmă şi 
degete, printr-un meşteşug uimitor, adică legând de ciot 
două beţigaşe subţiri sau, mai bine zis, ca să vorbim mai 
adevărat, cu o putere şi un har dumnezeiesc, aşa cum a şi 
grăit în chip cu totul neîmpiedicat şi neoprit cu o limbă cu 
adevărat dumnezeiască şi nevăzută, deşi îi fusese tăiată din 
însăşi rădăcina ei dinăuntru, cum ne-a povestit cu jură- 
minte înfricoşătoare Labarnikios patriciul Lazicăi care prin 
economia lui Dumnezeu a fost martor ocular la aceasta, 
măcar că n-a crezut în natura uimitoare a acestei minuni. 
Încă şi Teodor, prim-secretarul prefectului pretoriului Con- 
stantinopolului ne-a relatat şi el înaintea lui aceasta cu 
jurăminte înfricoşătoare, fiind cunoscător al sfintelor lor 
pătimiri ca unul care era stăpân şi supraveghetor peste 
unele ca acestea, slăvind şi mulțumind lui Dumnezeu pen- 
tru o astfel de minune şi pentru bărbăţia lor cu bună în- 
drăzneală, căci ca un câine sau un cerb din pricina unei 
mari alergări, a setei sau arşiței, aşa şi-au întins şi predat 
limbile ca şi mâinile lor, deşi Sfântul Maxim era foarte mic 
de statură şi neputincios cu trupul, cum este evident pen- 
tru toţi. De aceea, izbiţi de o astfel de şi atât de mare dis- 
ponibilitate din partea sfinţilor, potrivnicii care erau atot- 

-răi înăuntrul lor şi cu adevărat neoameni, ca nişte fiare 
sălbatice, le-au retezat cu atât mai mult. 

2. Dar nu numai această scrisoare a fost scrisă de el 
[Anastasie] aşa, ci şi alte multe cărţi şi tomuri cu lucrările 
lor şi sfintele lor scrieri, pe care nu numai că prin purtarea 
de grijă a lui Dumnezeu le-am văzut cu ochii noştri, dar 

prin harul lui Dumnezeu ne-am învrednicit potrivit po- 
runcii lui [Anastasie] să le moştenim în parte, şi ele fiind 
scrise cu aceeaşi metodă şi mână, sau mai adevărat cu de- 
getul lui Dumnezeu ca la marele Moise [7ş 31, 18] cu pur- 
tarea de grijă şi conlucrarea atotputernicului, iubitorului 
de bine şi iubitorului de oameni Dumnezeu, Singurul Care 
face minuni mari întru sfinții Lui [Ps 135, 4; 67, 36] şi-i 
slăveşte cu adevărat pe cei care-L slăvesc [7 Rg 2, 30] ne- 
clintit cu lucrul, cu cuvântul şi cu adevărul; fiind scrise pe 
când petrecea în ultimul sau al treilea său exil în Lazica, în 
castrul numit Thusumis aşezat deasupra ținutului Mochoes, 
la capătul Apsiliei, la răsărit de marea Pontului [Marea 
Neagră], chiar la picioarele munţilor Caucaz, aproape de 
ţara iubitorilor de Hristos abasgi şi de neamul alanilor, ca 
la cinci mile de satul Zichachoris, adică de prima casă a lui 
Grigorie patriciul şi magistrul cu adevărat iubitor de Hristos 
al acestei ţări a lazilor, de care s-a făcut bună pomenire în 
acea scrisoare, după ce din ordinul comandaţilor ticăloşi 
de până la el de acolo a fost strămutat cu forţa de şapte ori 
în acest al treilea exil în locuri anevoioase şi în necazuri 
multe, iar în zisul castru Thusumis a adormit în Domnul, 
luptând lupta cea bună, păzind credinţa cu adevărat orto- 
doxă şi săvârşind alergarea martiriului [2 Tim 4, 7] în luna 
octombrie ziua 11, duminică, ceasul al treilea, când la Sfânta 
Liturghie se spunea „Sfintele sfinţilor”, în anul al 10-lea al 
indicţiei [11 octombrie 666], după ce el însuşi a spus mai 
dinainte ziua sfintei lui odihne unora care fuseseră la el 
cu trei luni înainte, făcând cu conlucrarea preasfântului şi 
atoatelucrătorului Duh multe alte minuni acolo şi în cele- 
lalte două exiluri ale lui, la Trapezunt: şi în Mesembria?, 
întorcându-i şi luminându-i cu adevărat pe mulţi. Umblând 
în această sfântă, atotfericită, cu multe sudori şi purtătoare 
de cunună mărturisire şi martiriu al lor, zisul sfânt Anas- 
tasie preotul şi apocrisiarul a împlinit douăzeci de ani, din 


3 Azi Trabzon, Turcia, port la extremitatea de est a coastei de sud 
a Mării Negre. 
4 Azi Nessebăr, Bulgaria, port pe coasta de vest a Mării Negre. 

anul al 6-lea al indicţiei trecute [647-648] până în anul al 
10-lea al indicţiei de faţă [666], în toate cele trei exiluri a 
lui de care s-a vorbit mai înainte, în diferite strămutări, 
necazuri, nevoi şi nenorociri nu mici şi nu puţine. 

3. Iar ucenicii lui, Teodor şi Euprepie, fraţi cu adevărat 
şi sfinţi, fii ai lui Plutinus preafericitul brutar imperial — 
adică peste toți brutarii publici care distribuie rațiile de 
grâu tuturor gărzilor imperiale — care erau împodobiţi cu 
multă bogăţie şi diferite demnități, dar şi cu virtuţi dum- 
nezeieşti şi cu fecioria mai mare decât toate, prin care, pe 
cât socot, s-au învrednicit să fie cinstiți cu atâtea lupte şi 
cununi pentru Hristos ca unii neprihăniţi şi „curaţi cu ini- 
ma, că aceia vor vedea pe Dumnezeu” [Mt 5, 8], aceştia 
deci, după primul exil la Trapezunt al povăţuitorului lor şi 
al nostru, unde au făcut multe milostenii şi rodiri, vrând să 
fugă la Roma, au fost şi ei reţinuţi îndată în aceeaşi pri- 
goană lângă Abydos din acelaşi singur motiv, fiindcă n-au 
vrut să se întineze împreună cu ei de impietatea arătată în 
atotspurcatul şi cu totul ateul Typos imperial făcut la su- 
gestia celor din Biserica Constantinopolului, şi confiscându- 
li-se toată averea pe care o aveau şi luându-li-se demnită- 
ţile, primind de la prefect bice de moarte au fost exilați în 
Chersons. Şi acolo fiind separați cu forța unul de celălalt 
şi repartizaţi în castrele neamurilor păgâne care erau pe 
acolo, fratele cel mai tânăr, adică cel numit în chip potrivit 
Euprepie, fiind cu adevărat „cu bună distincţie” între toţi, 
împlinind nouă ani în această luptă iubitoare de Dumne- 
zeu s-a dus la Domnul în luna octombrie, ziua 26, anul al 
14-lea al indicţiei [26 octombrie 655], iar celălalt care e 
primul frate şi a fost după vrednicie numit de către Dom- 
nul Teodor, adică „dar al lui Dumnezeu”, petrecând din 
acelaşi al 6-lea an al indicţiei trecute [647-648] şi până în 
al 10-lea al indicţiei în care ne aflăm [666], adică până la 
sfânta adormire în Domnul a preasfântului părinte şi po- 
văţuitor al lor şi al nostru Anastasie preotul, cum s-a spus, 
fiind ei cu adevărat vrednici de milă şi orfani din pricina 


5 Colonie greacă antică în Crimeea, lângă actualul Sevastopol. 

unei atât de mari rarităţi şi lipse a cuvântului adevărului şi 
a hranei duhovniceşti, fiindcă acum şi nu altcândva se îm- 
plineşte cuvântul spus de Domnul despre cumplitele zile de 
pe urmă, când va fi „nu foame de pâine, nici sete de apă, ci 
foame de ascultarea cuvântului Domnului” [Amn 8, 11], acest 
Teodor, aşadar, petrece acum al douăzecilea an stăruind în 
întreceri, în sudori şi pe pistele de antrenament în acelaşi 
exil din Cherson. 

q. Acest zis frate mai mare Teodor a socotit lucru vred- 
nic să ne dea mai multe lucrări ale sfinţilor scrise cu mâna 
sa atunci când ne-am dus acolo să-l vizităm şi să ne închi- 
năm atât lui, cât şi celui de atotcinstită pomenire Martin, 
corifeul şi papă ecumenic şi mare martir al adevărului. 

5. El ne-a povestit şi multe minuni făcute de acesta 
acolo împreună cu necazurile insuportabile venite peste ei, 
dăruindu-ne şi o parte din ştergarul sau batista lăsată lor 
de sfântul şi una din cizmele lui, pe care nici un alt om nu 
le poartă decât numai sfântul papă al Romei. Pentru că şi 
el fusese exilat acolo după ce a suferit lucruri cumplite 
fiind trimis de la Roma [la Constantinopol], unde s-a predat 
dorind şi poftind foarte tare martiriul pentru Hristos ca un 
imitator şi urmaş al sfântului corifeu al Apostolilor Petru, 
atât pe corabie, cât şi în Bizanţ, şi aşa a fost bătut la pă- 
mânt de duşmanii lui Dumnezeu, demni de părintele lor 
diavolul [In 8, 44], a fost dezbrăcat de haine, i s-au pus 
fiare şi lanţuri grele în jurul sfântului său grumaz şi a celor- 
lalte cinstite mădulare ale lui, după care cu aceleaşi fiare 
pe el a fost purtat de paradă toată strada de mijloc de la 
palat până la prefectul pretoriului, fiind legat de „vigloma- 
gistru” adică de primul călău care umbla înainte cu sabia 
scoasă ca să-l taie mădular cu mădular. Acest lucru a fost 
hotărât şi îngăduit de ticălosul sakellar „bukoleon” [taur- 
leu]$, numit pe drept cuvânt cu numele unei fiare însetate 
de sânge, ca unul care are fapte pline de sălbăticie făcute 
cu ştiinţa şi avizul împăratului Constantin care, la instigarea 


6 Poreclă dată sakellarului, care se numea probabil Leon, pentru 
a-i sublinia cruzimea. 

ticălosului Pavel, care a fost întâi-stătătorul Constantino- 
polului, împreună cu Grigorie eunucul şi prefectul acestui 
oraş pe drept cuvânt nenorocit, a făcut şi zisul atotîntinat şi 
atotprearău Typos. Şi acest lucru [execuţia papei Martin] 
care s-ar fi şi făcut de era după râvna cu bună îndrăzneală 
şi intenţia lui, dacă intervenţia iubitorului de oameni şi 
preabunului Dumnezeu nu i-ar fi reţinut pe potrivnici fie 
pentru că se ruşinau de vitejia lui foarte viguroasă — căci 
se ştie că de multe ori chiar şi tiranii cruzi şi neomenoşi 
păţesc acest lucru, chiar dacă sunt foarte neîndurători şi 
cruzi potrivit lui satan care lucrează în ei —, fie pentru că 
aveau pică pe martiriul lui ca acel Iulian cel nebun după 
idoli şi apostat [361-363] asemenea lor, care era vestit şi 
într-adevăr înţelept în cele rele, fie printr-un lucru mai bun 
şi cunoscut numai lui Dumnezeu Care rânduieşte toate 
spre folos, şi Care l-a păzit printr-o purtare de grijă nesfâr- 
şită şi nespusă. Deci făcând el 180 de zile în două temnițe, 
atât în arestul gărzilor, cât şi în închisoarea prefectului, în 
mult necaz şi foarte grea neputinţă, toată lupta lui durând 
trei ani sau mai bine, precum am putut cunoaşte de la cele 
scrise despre el şi atât de la soldaţii romani, cât şi de la 
oamenii lui, care cu multe torturi au fost exilați în diferite 
locuri, a adormit şi el în Domnul după ce a luminat în si- 
nod cu dogme atotsfinte şi adevărate slăvita Biserică una şi 
unică, sfântă, universală şi apostolică a lui Dumnezeu, în- 
tărind sfintele şi atotevlavioasele dogme ale sfintelor Cinci 
Sinoade Ecumenice, ale celui de la Niceea [325], de la 
Constantinopol [380], de la Efes primul [431], de la Chal- 
cedon [451] şi iarăşi de la Constantinopol [553] pe vremea 
împărăției lui Iustinian, şi ale tuturor sfinţilor, de Dumne- 
zeu înţelepţiţilor şi întăriţilor noştri Părinţi şi adevăraţilor 
noştri Dascăli, cum cei ce vor să citească cu evlavie vor 
găsi în sfintele acte ale sfântului şi atotevlaviosului Sinod 
apostolic reunit de el în Roma [Lateran, 649], trimițându-le 
în tot locul şi în orice ţară, arătând şi propovăduind cu în- 
flăcărare adevărul şi dezvăluind şi înfierând în chip foarte 
înţelept cele de ruşine ale potrivnicilor, şi luptând lupta 
cea bună [2 Tim 4,7] mult dorită de el, s-a dus cu multă 

veselie la Domnul dorit pentru Care şi-a vărsat şi sângele 
lui în luna septembrie, ziua 16, în al 14-lea an al indicţiei 
[16 septembrie 655], în ziua în care se săvârşeşte în fiecare 
an atotcinstita pomenire a apărătoarei cu multe lupte a 
dreptei credinţe şi a neprihănitei fecioare şi martire Eufe- 
mia?, fiind depus în raclele sfinţilor în atotvenerata casă a 
preasfintei, preacuratei, atotlăudatei şi plinei de har Stă- 
pânei noastre, ca una care este în sens propriu prin fire în 
chip nemilos şi adevărat Născătoare de Dumnezeu şi Pu- 
rurea Fecioară Maria, numit Vlaherniţa, în afara zidurilor 
ca la un stadiu de acel binecuvântat oraş Cherson. În ace- 
eaşi sfântă casă odihneşte şi pomenitul sfânt Euprepie, 
aproape de păstorul a toată lumea şi învățătorul lui adevărat 
care a împlinit cu fapta cuvântul Evangheliei: „Păstorul cel 
bun îşi pune viaţa pentru oile lui” [In 10, 10]. 

6. Iar sfântul, vestitul, atotexcelentul şi atotînțeleptul mare 
apărător al adevărului împreună cu ei şi martir „foarte 
marele” Maxim — căci, aşa cum s-a arătat mai înainte, 
aceasta înseamnă în limba romanilor numele Maxim —, al 
cărui sfânt mormânt izvorăşte în fiecare noapte lumini din 
ziua în care a adormit şi până acum, luminând mereu tu- 
turor şi arătând îndrăzneala lui la Dumnezeu, cum arată 
scrisoarea de mai înainte şi cum am auzit noi înşine de la 
mulţi comandanţi şi locuitori de acolo, care ne-au vestit cu 
îndrăzneală şi cu jurăminte această minune cu adevărat 
uimitoare şi care au văzut cu ochii lor acest lucru — între 
care unul este însuşi comitele Mistrian din acelaşi castru 
Schemaris care, fiind de veghe cu soldaţii săi, a văzut aceste 
lumini nu o dată, nu de două ori, ci de multe ori şi a vestit 
tuturor cel dintâi în chip arătat acest lucru —, noi înşine 
neputând ajunge acolo din pricina dificultății acelui munte, 
adică a vârfului Caucazului, fiindcă nu este munte mai înalt 


7 Sinodul de la Chalcedon (451) s-a ţinut în biserica de aici cu 
hramul Sfintei Muceniţe Eufemia, ale cărei moaşte se aflau acolo. 
Sfânta Eufemia, prăznuită azi pe 16 septembrie, era prăznuită după 
martirologiul ieronimian şi sacramentarul gelasian pe 13 aprilie, 
dată la care fixează moartea papei Martin 1 succinta „Viaţa greacă” 
editată de P. PEETERS, Analecta Bollandiana 5: (1933), p. 261 şi 249. 

pe pământ, şi a anotimpului de iarnă, încă şi din pricina 
tulburării făcute atunci între neamurile din părţile acelea; 
Sfântul Maxim deci s-a mutat la Împărăţia cea cerească 
împreună cu Anastasie [Monahul] ucenicul său, după ce 
începând din anul al 11-lea al indicţiei trecute [652-653] 
a petrecut în chip asemănător zece ani în trei exiluri, în 
Bizya, în Perberis din ţinutul Traciei şi în zisa Lazica, în 
multe zdrobiri şi nevoi atroce şi în lupte de acest fel, şi a 
adormit, precum s-a zis, în luna august, ziua 13, anul al 
5-lea al indicţiei [13 august 662], prezicându-şi din desco- 
perire dumnezeiască adormirea cu 15 zile înainte, cum stă 
scris mai sus, iar sfântul său martiriu pentru adevăr în 
Hristos Dumnezeul nostru cu destui ani înainte; iar ucenicul 
său Anastasie [Monahul] a adormit în luna iulie, ziua 24, a 
aceluiaşi an al indicţiei [24 iulie 662]. 

7. Din acest al treilea exil al lor, adică din Lazica, ni s-a 
trimis, aşadar, această preasfântă scrisoare pusă mai îna- 
inte şi scrisă de mâna lui [Anastasie Apocrisiarul] sau, mai 
bine zis, gravată de Dumnezeu împreună cu citatele şi silo- 
gismele de Dumnezeu grăitoare puse sub ea8; scrisoare pe 
care o avem în posesie împreună cu dispozitivul predat de 
Dumnezeu cu care a scris-o, şi anume cu cele două sfinte 
beţigaşe da lemn, precum şi cu celelalte cărți şi tomuri 
scrise cu mâna sa după patima lor, precum şi cu multele 
lui lucrări şi scrieri scrise cu mâna lui înainte de patimă, ca 
pe nişte vase şi relicve cu adevărat sacre şi sfinte. Această 
sfântă scrisoare ne-a fost dată nouă, cu adevărat foarte 
micilor Teodosie şi Teodor, frați buni şi adevăraţi, şi mo- 
nahi smeriţi şi păcătoşi, prin intermediul avvei Grigorie 
egumenul mănăstirii Sfântul loan Botezătorul din ţinutul 
albanilor numită Betararus*, în sfânta biserică a Învierii 
lui Hristos Dumnezeul nostru [din Ierusalim], în luna au- 
gust, ziua 20, anul al 11-lea al indicţiei, mănăstire pe lângă 
care am trecut când ne-am întors din de multe ori zisul 
ţinut al lazilor, unde ne-am dus, deşi eram neputincioşi, 


8 PG 90, 178-188, 182-194; PL 129, 665-674, 673-680. 
9 În nord-estul Armeniei şi estul Gruziei, aproape de Marea Caspică, 

săraci şi nevrednici, să-i vizităm după obiceiul nostru nu 
numai din pricina greutăţii slujirii cuvântului [FA 6, 4] 
puse peste noi prin porunca scrisă a pomenitului sfânt cori- 
feu apostolic papa Martin, atunci când ne-am dus personal 
la el în acelaşi Oraş cu mare nume [Roma] punând în mâna 
lui o certificare privitoare la dogmele cu adevărat evlavioase 
întărite de el printr-un Sinod, ci şi pentru că ne-a poruncit 
acest lucru sub ochii noştri după ce au fost găsiţi vinovaţi 
şi pătimeau în Bizanţ în arestul prefectului pretoriului nu- 
mit Diomede, din care i-am însoțit în cel de-al treilea loc 
de exil al lor, în diferite rânduri menţionata Lazica, învred- 
nicindu-ne să le slujim în restul exilurilor şi detenţiilor lor, 
în osteneli, necazuri şi nenorociri nu puţine, după putinţa 
noastră — cu conlucrarea lui Dumnezeu şi rugăciunile lor 
primite de Dumnezeu, fiind scoşi de multe ori din mâinile 
nelegiuite ale necredincioşilor, din primejdiile mării şi alte 
diferite ispite — din săraca danie părintească pe care o 
aveam, ca pentru Domnul, sau mai adevărat spus din da- 
rul lui Dumnezeu şi de la străini; ne-am învrednicit să slu- 
jim şi celorlalţi luptători şi martiri împreună cu ei şi să fim 
martori oculari ai stigmatelor şi pătimirilor lor pentru 
Hristos adevăratul Dumnezeul nostru, încă şi să auzim noi 
înşine învăţătura lor cu adevărat înţelepţită de Dumnezeu 
şi mântuitoare pe când se aflau ei în încercări, să ne desfă- 
tăm de rugăciunile lor ascultate de Dumnezeu şi cu adevă- 
rat bineprimite şi să primim din mâinile lor unele din hai- 
nele care au fost rupte pe ei în timpul pătimirii lor împre- 
ună cu bandajele care au fost înfăşurate pentru vindecare 
în jurul sfintelor lor mâini tăiate, sfinţite şi înroşite de cin- 
stitul lor sânge. Nu fără un scop, pe cât socot, am hotărât 
să-i legăm şi să-i pomenim pe amândoi împreună, ci pen- 
tru că au devenit unul şi acelaşi lucru în lupta lor pentru 
cu adevărat sfânta credinţă ortodoxă şi în legătura păcii 
LEf 4, 3] şi a iubirii dumnezeieşti, fiindcă restul mulţimii 
nesfârşite a celor care au dat mărturie pe faţă şi în ascuns 
prin diferite bătăi şi necazuri în zisa persecuție cu anevoie 
de suportat şi de îndurat — aceste pedepse şi păgubiri 
aplicându-li-se în chip iscusit şi viclean chipurile nu pen- 

tru credinţă, ci din alte pretexte pentru ca să-i prindă mai 
uşor în înşelăciune pe cei mai simpli — îi lăsăm pe seama 
lui Dumnezeu Cunoscătorul inimilor [Sus 42] Singurul Care 
îi ştie în mod exact câţi sunt şi cauza pentru care au sufe- 
rit, precum şi celor iubitori de osteneală. 

8. Pentru toţi aceştia cerem şi vă rugăm pe voi toţi care 
citiți în adevăr aceste lucruri care ţin realmente de adevăr, 
ca şi cum am fi de faţă şi v-am cădea la picioare, ple- 
cându-ne împreună cu genunchii trupeşti şi genunchiul 
inimii noastre în simţirea inimii şi lacrimi, mai întâi ca să 
fie întru toate o iertare pentru nimicnicia şi neştiința noas- 
tră spre încredințarea şi asigurarea celor cu adevărat cre- 
dincioşi care primesc cu credinţă unele ca acestea şi pen- 
tru ca uitarea să nu acopere cu timpul asemenea şi atât de 
mari sfinte lupte din pricina faptului că doar foarte puţini şi 
rari le ştiu întocmai; fiindcă, după cum s-a spus, noi n-am 
îndrăznit să aşternem în scris acestea ca pentru Domnul 
dintr-un alt motiv decât pentru că, din voia lui Dumnezeul, 
le-am văzut cu ochii noştri şi ne-am temut de primejdia 
care vine din lenevie, fiindcă nu eram în stare să ajungem 
noi să scriem viaţa şi lauda unor astfel şi atât de mari lupte 
şi sudori pentru dreapta credinţă ale acelor bărbaţi dum- 
nezeieşti cu adevărat minunaţi şi mari în Domnul din pri- 
cina necioplirii, simplităţii şi lipsei noastre de învăţătură, 
din pricina cărora avem în noi mai mult decât toți sărăcia 
cuvântului. Căci pentru cei ce vor să citească cu iubire de 
adevăr şi de osteneală socotim că, în locul unor mari vieţi 
şi laude, sunt de ajuns foarte multele lor lucrări şi scrieri 
dumnezeieşti şi cu adevărat de nesăturat ale acelora, îm- 
potriva impietăţii şi în apărarea pietăţii, pe care, măcar că 
suntem mai mult decât toţi modeşti şi umili cu adevărat 
întru toate, le-am scris după puterea noastră în diferite 
cărţi şi tomuri, cu toată sârguinţa şi exactitatea, împreună 
cu scârboasele scrieri ale potrivnicilor lor, şi le-am dat iu- 
bitorilor adevărului spre slava, lauda şi mulțumirea neîn- 
cetată a atotputernicului Dumnezeu Cel cu adevărat mi- 
nunat întru sfinţii Lui [Ps 67, 36], spre zelul şi râvna celor 
ce vor să lupte pentru dreapta credinţă şi spre ruşinea şi 

ocara inevitabilă a duşmanilor adevărului şi a lui Dumne- 
zeu Însuşi, precum şi obiecțiile şi opoziţiile minciunilor şi 
verdictelor răsuflate şi inconsistente aduse împotriva lor 
şi, simplu spus, toate luptele şi sudorile lor cu adevărat 
dumnezeieşti şi evlavioase din cele făcute împotriva lor în 
chip diferit de potrivnicii lor, adică noua inovaţie cuprin- 
zătoare a tuturor ereziilor introdusă pe furiş a heracleieno- 
cyro-serghio-pyrrho-pavlo-petriţilor care spun că Hristos 
e lipsit de voinţă şi de lucrare [omenească], sau mai adevă- 
rat spus a noilor epicurei, adică atei cu totul, cum arată, 
pentru cei ce ştiu să distingă unele ca acestea, însăşi expe- 
rienţa lucrurilor şi însăşi impioasele scrieri ale celor po- 
trivnici, pentru ca cei sârguitori şi iscusiţi în cuvânt de după 
noi, găsind acestea şi luând prilej din acestea, să dea cele 
datorate lui Dumnezeu şi sfinţilor Lui, căci zice [Scriptu- 
ra]: „Dă prilej înţeleptului şi mai înţelept va fi” [Pr 9,9]. 
În al doilea rând, cerem şi vă rugăm să îndulciți pe Dum- 
nezeu prin rugăciuni şi cereri stăruitoare unite cu lacrimi 
şi fapte bune să se milostivească de neputinţele noastre şi 
să facă să înceteze viclenia şi răutatea, maşinaţiunile şi 
gravitatea de acum, care sunt dincolo de toate persecuțiile 
păgâne şi eretice de până acum, ca Unul Care ştie că uşoara 
stricăciune şi alunecare a țărânii noastre din pricina amă- 
girii şi răutății lor covârşitoare, şi să facă sfârşit, încetare şi 
încheierea acestui rău atât de cumplit şi vărsării cinstitului 
lor sânge din pricina Lui, cum a fost pe vremea urâţilor şi 
ateilor arieni vărsarea sângelui sfântului Petru, patriarh al 
Alexandriei şi martir!; drept pentru care şi zişii noştri sfinţi 
părinţi şi cu adevărat învățători ai dreptei credinţe, mai cu 
seamă corifeul nostru apostolic papa Martin al Romei, s-au 
dat pe sine înşişi jertfă pentru poporul credincios, imitând 
şi urmând întru toate pe Arbitrul luptei, Hristos Dumne- 


19 Teodor Spudeul confundă pe Petru I, arhiepiscopul Alexandriei, 
mort în persecuția păgână din 314, cu Petru II al Alexandriei, urma- 
şul în 373 al Sfântului Atanasie, dar scos din scaun până în 379 şi 
înlocuit de un arian din porunca împăratului Valens; Petru II s-a 
refugiat la Roma, de unde a revenit la Alexandria în 379, păstorind 
până la moartea sa în 380. 

zeul nostru, şi pe corifeul Apostolilor Petru, al cărui urmaş 
a şi ajuns ca unul cu adevărat vrednic. Fie ca El să dea 
sfintelor Lui Biserici de pretutindeni pace sigură şi unire 
de nedesfăcut şi să nu mai îngăduie până la sfârşit să răsa- 
ră vreo erezie pentru mulțimea îndurărilor Lui [Ps 50, 3; 
68, 17] şi pentru slăbiciunea şi uşurinţa cu care e bătută de 
vânturi firea noastră mai presus decât orice altă generaţie. 
În al treilea rând, cerem şi ne rugăm ca noi şi toţi cei 
drepteredincioşi să fim păziţi neschimbabili până la sfârşit 
în cu adevărat sfânta, ortodoxa şi neprihănita noastră cre- 
dinţă a creştinilor, singura universală şi apostolică şi să 
dobândim iertarea păcatelor şi mântuire noi, cu adevărat 
păcătoşii slujitori ai tuturor celor cu adevărat ortodocşi şi 
adevărați închinători ai lui Hristos, adevăratul Dumnezeu 
şi Mântuitorul nostru, Care îi slăveşte în chip cu adevărat 
măreț pe cei care-L slăvesc cu adevărat (1 Rg 2, 30]. Căru- 
ia 1 se cuvine toată slava, cinstea, puterea şi măreţia în cer 
şi pe pământ, închinarea şi mulțumirea în simţirea inimii 
şi adevărul însuşi, cu frică şi cutremur şi cu veselie potrivit 
cuvântului prorocesc [Ps 2, 11] şi, mai presus de toate, 
printr-o credință desăvârşită ca una care este piscul şi de- 
săvârşirea tuturor virtuţilor şi singura călăuzitoare spre 
mântuire, împreună cu Tatăl Cel fără de moarte, îndurător 
şi milostiv peste fire şi cu preasfântul, de o fiinţă, de viaţă 
făcătorul şi atotputernicul Duh dumnezeiesc, acum şi puru- 
rea şi în vecii nesfârşiți ai veacurilor. Amin. 

Cuvânt de înfierare 
împotriva constantinopolitanilor 
în apărarea sfântului 
părintelui nostru Maxim 
scris de un monah 
din amărăciunea inimii! 


1. Cei care nu pricep cum se cuvine adevărul îmbrăţişează 
în locul său minciuna. Căci atunci când, din pricina lenevi- 
rii sale, un suflet e nevrednic de luminarea lui Dumnezeu, 
e] se umple de necunoaştere şi întuneric, şi vede lumina ca 
întuneric şi întunericul ca lumină. Şi aşa cum un arcaş fără 
scop îşi aruncă săgeata fără ţintă şi fără meşteşug, chiar 
dacă întinde pentru aceasta coarda arcului, aşa şi acesta, 
când aruncă vorbe şi fapte, le pune înainte curbate, oblice 
şi incoerente, mai cu seamă pentru cei ce s-au învrednicit 
să primească o picătură de cer. E ceea ce au păţit şi prea- 
iraționalul, preanepriceputul şi preaneghiobul împărat [Con- 
stans II] şi cei din jurul lui Epifanie [strălucitorul], sau mai 
bine zis Apofanie [nestrălucitorul], incendiatorul [pyrikaon) 
iar nu patriciul [patrikion], şi Teodosie miopul [hyposko- 
pon], nu episcopul [episkopon]2, care l-au făcut pe sfântul 
Maxim, al treilea Teolog, să aibă limba şi mâna dreaptă 
tăiată, şi care pe cei doi Anastasie, ucenicii lui dintru înce- 
put, i-au condamnat la aceeaşi osândă. 

2. Dar, ca să vorbesc puţin cu voi dintr-o mâhnire şi su- 
părare nu puţină, ce lucru impios şi nepotrivit cu Scriptura 


1 Contra Constantinopolitanos (CPG *7740). Trad. după textul cri- 
tic din CChSG 39, 1999, p. 230-232, şi în PG 90, 201-206. 

2 Epifanie şi Teodosie au fost interlocutorii Sfântului Maxim în 
timpul discuţiei de la Bizya şi Rhegium din 656. 

aţi găsit în distinsele şi folositoarele pentru suflet ale lui 
învățături teologice şi în ideile lui morale, gnostice şi mis- 
tice, ca să-l retezaţi ca o pedeapsă atât de neomenoasă pe 
dreptul acesta ca pe un netrebnic? Seminţe rele, avortoni 
nedesăvârşiţi, păsări de noapte, măruntaie ale pământului, 
pântece leneşe, uriaşi ai meselor şi vânători ai femeilor! 
Luaţi în mână cartea despre locurile ambigue [din Grigorie 
Teologul] pe care toată firea a admirat-o, o admiră şi o va 
admira. Vedeţi cele două sute de capitole [teologice şi eco- 
nomice], pe lângă cele patru sute [despre iubire], care au 
strălucit ca nişte pietre scumpe nu pentru voi nevrednicii, 
ci pentru cei foarte distinşi. lar codicele deciziilor [Sinodu- 
lui de la Lateran, 649] să fie cinstit în tăcere, căci cele ce 
sunt mai presus de puterea care este în fire suferă ocară 
chiar şi atunci când sunt lăudate. 

3. Mâna voastră dreaptă ar fi trebuit să fie tăiată fiindcă 
turbează când atinge, deoarece fiind întinată duce spre ceea 
ce nu spun din pricină că e greu de spus ca una care pri- 
meşte a doua idolatrie. Ochii voştri ar fi trebuit să-i scoa- 
teţi ca o unealtă foarte la îndemână a diavolului, ca înainte- 
mergători ai destrăbălării, ca instigatori la un desfrâu tur- 
bat. Limba voastră s-ar fi cuvenit să o tăiaţi din rădăcină 
ca una care a fost înălţată la cer şi respinsă apoi de acolo, 
ca una care hrăneşte chin şi osteneală, împinge pe gât plă- 
cerea, zămisleşte blasfemia şi scoate vorbe deşarte şi care 
omoară pe cel sărac. Spatele vostru ar fi trebuit să fie sfâ- 
şiat şi pieptul vostru plin de furie ca un vehicul al demoni- 
lor, ca o vizuină de şarpe, ca un birou al demonilor şi ca o 
arhivă a impietăţii. 

4. Acestea sunt măririle tale, Babiloane cu şapte coline, 
astfel de odrasle necuvioase şi mâncătoare de lume alăp- 
tezi. Te împodobeşti cu sângele sfinţilor, salţi de bucurie la 
sângele amestecat cu ţărână al cuvioşilor. Ai făcut să curgă 
tot sângele drepţilor şi nu te înfricoşezi? Orice drept a fost 
prigonit de tine şi nu roşeşti? Te trufeşti şi nu recunoşti, 
şchiopătezi şi întinzi mâinile în cadență, pui curse şi faci 
pe retorul, junghii şi filozofezi, tai limba şi te cuminerci, tai 
mâna dreaptă, adică adevărul lui Dumnezeu, şi strigi cu 

nesimţire: „Sfintele sfinţilor”. Pe tine însă şi pe cei ai tăi 
răzbunarea instabilă a lui Dumnezeu te va judeca, iar pe 
mărturisitori şi cu nimic mai puţin decât martirii îi va pri- 
mi Împărăţia veşnică a lui Hristos; pe care, „chiar dacă e 
lucru îndrăzneţ a spune aceasta”, fie să o dobândim şi noi 
prin rugăciunile lor bine-primite. Amin. 


3 Cf. GRIGORIE DIN NAZIANZ, Cuvântarea 40; SC 358, p. 304. 

Viaţa siriacă 


Istoria privitoare la ticălosul 
Maximos din Palestina, 
care a hulit împotriva Ziditorului 
ŞI 1 s-a tăiat limba: 


1. Acest Maximos era din satul Hesfin2, căci aici s-a năs- 
cut3 această neghină amară, tatăl său fiind un samaritean 
din Sihar, în vreme ce mama sa a o fost o persană, sclava+ 
unui oarecare iudeu numit Țadok din oraşul Tiberiada. 
Tatăl acestui Maximos obişnuia să meargă şi să-şi vândă 
lucrurile în Tiberiada — căci era un producător de pânze- 
turi şi vindea mărfuri scumpe, luxoase — şi când'era în 
Tiberiada, uşă în uşă cu casa lui Ţadok, a comis adulter 
cu sclava persană a acestuia, căci era frumoasă foarte. Şi 
ajungând ea însărcinată, cu următorul prilej când acesta a 
venit să-şi vândă lucrurile, ea i-a spus: „Sau mă răscum- 
peri de la stăpânul meu înainte ca el să bage de seamă sta- 
rea în care mă aflu şi să mă facă de ocară, sau îi voi spune 
despre tine îndată şi te vor prinde şi vei ajunge de râs şi 


1 Traducere şi note după versiunea engleză comentată a textului 
siriac editat şi tradus pentru prima dată de SEBASTIAN BROCK, „An 
Early Syriac Life of Maximus the Confessor”, Analecta Bollandiana 
91 (1973), p. 299-346; text siriac, p. 302-313, traducere engleză, 
p. 314-319, note şi comentarii, p. 320—332. 

2 Aflat în ţinutul Golan situat la nord-est de lacul Tiberiadei sau 
Galileei. 

3 În anul 580, întrucât la procesul său din 655, Sfântul Maxim de- 
clară că e în vârstă de 75 de ani (PG 91, 128). 

4 lustinian interzisese evreilor să posede sclavi creştini. „Persană” 
= de religie zoroastriană. 

batjocură, căci sunt într-adevăr însărcinată”. Iar el, fiind 
pus într-o situaţie stânjenitoare, a luat 200 de darici [mo- 
nede de aur] şi a răscumpărat-o de la Țadok, stăpânul ei. 

2. Când rudele şi cunoştinţele lui samaritene au văzut ce 
făcuse, au rămas consternate, s-au adunat împreună şi i-au 
zis: „Sau ne laşi să o ardem de vie pe această femeie însăr- 
cinată, ca să îndepărtăm ocara de la noi şi de la poporul 
nostru, sau te vom izgoni din comunitatea noastră”. Dar el 
n-a vrut să consimtă la aceasta zicând: „Deşi sunt de acord 
să fac ce vreţi, nu o voi face astăzi”. Însă ei unelteau ca să-l 
omoare în ascuns, pe el şi pe fată împreună cu el. Dar el, 
aflând de uneltirea lor împotriva lui, a fugit noaptea lu- 
ând-o şi pe ea împreună cu el. A ajuns în mai sus pomeni- 
tul sat Hesfin şi, intrând în €l, s-a dus la casa unui preot 
numit Martyrios IMARTWR]. A stat cu el vreme de doi 
ani, atât el, cât şi femeia lui, fiind botezați pe ascuns de 
acesta, tatăl lui Maximos primind numele de 'Theonas în 
loc de Abna, iar mama lui numele de Maria în loc de 
SNDH — căci acesta era numele ei de persană. Acest Mar- 
tyrios care i-a botezat era fiul unchiului după mamă al lui 
Gennadios [GND], guvernatorul în funcţie pe atunci al 
Tiberiadei şi al întregului ţinut înconjurător, şi prin autori- 
tatea lui acesta [Martyrios] a scăpat de orice pedeapsă de 
la samaritenis. 

3. Când s-a născut rodul nelegiuirii lor, acest preot Mar- 
tyrios i-a dat la botez numele de Moschion [MWSKYJ6. 
Preotul Martyrios a dat părinţilor lui şi un loc în Hesfin 
aşezându-i lângă el, pe proprietatea bisericii. Nouă ani mai 
târziu, tatăl său a murit de hidropizie lăsându-şi copilul în 
paza preotului Martyrios. lar mama lui a murit şi ea la un 
an după bărbatul ei căzând dintr-un rodiu, lăsând în urma 
ei trei copii, doi băieţi şi o fată. Sora lor a căzut în vatra 
unui cuptor arzându-se rău, drept pentru care a şi murit. 


5 Secolele VI-VII înregistrează o serie de răscoale foarte puternice 
ale samarinenilor. 

5 Numai această „viaţă” ne transmite numele de botez prezumtiv 
al Sfântului Maxim, altfel necunoscut celorlalte surse ale „vieţilor” 
greceşti. 


ă> 

4. Preotul Martyrios l-a luat şi l-a dus pe Moschion la 
mânăstirea Vechea Lavră?, unde a fost primit de egumenul 
acesteia, avva Pantoleon. La trei ani după intrarea lui 
Moschion, fratele mai tânăr al acestuia [al lui Pantoleon] a 
murit în această mănăstire în urma muşcăturii unei cămile 
nărăvaşe a unor răsăriteni ce staţionaseră acolo; aceasta 
s-a întâmplat în ziua Închinării [Înălţării] Sfintei Cruci. Iar 
povăţuitorul lui Moschion, Pantoleon, i-a schimbat nu- 
mele în Maximos, după fiul nepotului său pe care-l iubea 
foarte mult, dar care murise fiind încă copil; în amintirea 
lui deci a dat el acestui ticălos numele acesta. 

5. Acest preot Martyrios din Hesfin a scris o relatare de- 
spre acest Maximos şi tatăl acestuia. Toate acestea mi-au 
fost istorisite de preotul Evloghios ['WLWGYS] care cu- 
noştea îndeaproape lucrurile persoanelor mai sus-men- 
ţionate şi care a întors spatele ticăloaselor lor învățături. 
Toate acestea le-am aşternut în scris cu sârguinţă eu, Gri- 
gorios [GRYGWARY]S din Reshaina, ucenic al lui Sophro- 
nios?, episcopul Ierusalimului; am aşternut în scris aceste 
lucruri spre folosul credincioşilor: ele sunt cele ce am 
văzut, auzit şi aflat de la persoane demne de crezare. 

6. Acest Pantoleon a turnat şi umplut pe acest ucenic al 
lui, Maximos, cu întreaga amărăciune a relelor lui învăţă- 
turi, găsind în el un vas în măsură să primească toată 


7 Întemeiată de Sfântul Chariton la jumătatea secolului IV şi situ- 
ată la 2,5 km de Tekoa. Despre acest avvă Pantoleon, cunoscut doar 
din această „viaţă”, nu se ştie nimic din alte surse. 

8 Probabil o transcriere coruptă a numelui Gheorghios care apare 
în $ 11. În manuscrisele siriace GRYGWR (Grigorios) sunt frecvent 
confundate. 

? Mărturisire oarecum surprinzătoare din partea unui adversar al 
Sfântului Sofronie. Atât Gheorghios/Grigorios, cât şi Evloghios par 
să fi considerat că, sub influenţa Sfântului Maxim, învățătorul lor, 
Sfântul Sofronie, ar fi evoluat de la o poziţie iniţial monoenergistă şi 
monotelită spre una dioenergistă şi diotelită (nestoriană pentru ei). 
Ajuns patriarh al Ierusalimului între anii 634-638, Sfântul Sofronie 
fusese monah la mănăstirea Sfântul Teodosie aflată nu departe de 
cea a Sfântului Chariton, ceea ce explică uşor relaţia sa spirituală 
specială cu Sfântul Maxim. 

scârboasa drojdie a blasfemiei lui. Fiind adversari, m-am 
ciocnit cu acest om: plin de lucruri vrednice de urât atât 
în discuţie, cât şi în discursuri sofistice, căci era plin de o 
ucigaşă mândrie, iar limba lui iute în răspunsuri vielene; 
pentru că Sophronios obişnuia să-l laude pe Maximos ca 
pe cineva înzestrat cu o înţelegere deosebit de subtilă. 

7. După ce învățătorul acestuia, ticălosul origenist:: Pan- 
toleon, a murit, acest nemernic şi-a făcut arătată în mod 
deschis înşelăciunea sprijinindu-se de acum încolo pe mai- 
marii şi autorităţile care primiseră mârşava învăţătură a 
dascălului. Mai mult, el i-a oferit lui Sophronios însuşi, 
care fusese încă dinainte captivat!:2 de rătăcirea lui, prilejul 
să-şi arate deschis propria răutate: şi anume Maximos i-a 
reamintit lui Sophronios, care era în aceeaşi rătăcire, de 
scrisoarea în care — zicea — „Arkadios:3, arhiepiscopul 
Ciprului, ţi-a arătat dispreţ”. 


10 Textul e ambiguu, putându-se referi fie la Pantoleon, fie, mai 
plauzibil, la Sfântul Maxim însuşi. 

1 Mănăstirea Vechea Lavra fusese implicată activ în controversele 
origeniste de la mijlocul secolului VI. Noviciatul Sfântului Maxim în 
această mănăstire explică bine cunoaşterea profundă a origenismu- 
lui pe care o demonstrează în detaliata lui combatere din Ambigua II, 
respingere care atestă persistenţa camuflată a ideilor origeniste în 
mediul monahal palestinian vehiculate sub protecţia unor pasaje am- 
bigue din Cuvântările Sfântului Grigorie din Nazianz. 

:2 Contrar aşteptărilor, „Viaţa siriacă” îl prezintă pe Sfântul So- 
fronie influenţat de Sfântul Maxim, nu pe Sfântul Maxim ca ucenic 
al Sfântului Sofronie, care, născut în jurul anului 560, era mult mai 
vârstnic decât el. 

13 Această scrisoare la care face aluzie „viaţa” nu s-a păstrat. Foarte 
probabil însă, ea reprezintă răspunsul arhiepiscopului Arcadie la o 
scrisoare anterioară a Sfântului Sofronie către el pe tema adaosului 
monofizit la imnul „Trisaghion” aflat în uz general şi în bisericile 
chalcedoniene din Cipru, scrisoare păstrată numai în traducere si- 
riacă (şi recent editată în „Patrologia Orientalis”, tom XXXIX, nr. 2, 
fasc. 179, 1978). Iritarea arhiepiscopului Arcadie împotriva lui So- 
fronie s-ar explica prin aceea că la data trimiterii scrisorii sale către 
el (anterioară izbucnirii controversei monoenergiste), Sfântul Sofro- 
nie, simplu monah, îl soma să se alăture clar Chalcedonului şi să se 
delimiteze în mod clar de monofizism, suprimând acest adaos. 

8. Fiindcă avea pică pe Arkadios, Sophronios a primit 
tot ceea ce a avut de spus acest ticălos, după care Maximos 
i-a spus: „Trimite şi strânge-mi pe toţi cei ce se îndoiesc de 
aceasta [învăţătură] şi-i voi uni cu o apărare”. Atunci acest 
Sophronios a trimis îndată o scrisoare lui Arkadios invi- 
tându-l:4 să trimită mesageri la sfințitul Cyrus al Alexan- 
driei:5 şi la Honoriu patriarhul Romei:S şi la Serghie patri- 
arhul Constantinopolului:7, spunând că trebuie să se facă 
un sinod şi o adunare a episcopilor oriunde vor dori şi să 
facă o judecată asupra acestor lucruri, zicând: „Nu este 
plăcut Domnului ca noi să cheltuim veniturile turmei şi ale 
Bisericii, în vreme ce în mijlocul nostru se ridică valuri de 
dihonii şi neînţelegeri. De ce să ajungem la pierzanie pe 
seama turmei pe care Întâiul şi Marele Păstor ne-a încre- 
dinţat-o?” | 

9. Căci era neînțelegere şi sfadă între patriarhi asupra 
acestei mârşave învățături, iar Maximos nu înceta să pro- 
voace tulburare şi neorânduială până ce a stricat cu totul 
locul în care se afla şi întreaga lui vecinătate cu spurcata lui 

învăţătură, zicând că nu trebuie să spunem „Cel ce Te-ai 
“răstignit pentru noi” în „Trisaghion”:8. Şi a scris patru 


:4 Faptul că Arcadie face invitaţiile la sinod ar sugera faptul că la 
acea dată Sfântul Sofronie nu fusese încă ales patriarh, deşi la data 
ţinerii sinodului în Cipru el era deja patriarh. 

15 Patriarh al Alexandriei între 630-643 şi iniţiator în 630 al for- 
mulei „monoenergiste” ca formula de „unire” printr-un compromis 
dogmatic cu monofiziţii teodosieni (severieni) din Alexandria, for- 
mulă preluată oficial de patriarhul ecumenic Serghie şi de bazileul 
Heraclie. 

16 Papă între 625-638. 

17 Patriarh ecumenic între 610-638. A se observa absenţa titula- 
rului scaunului Antiohiei. Se vede că autorul „vieţii” nu-l recunoaşte 
pe patriarhul Ioan şi consideră scaunul vacant. După moartea patri- 
arhului chalcedonian Anastasie II în 609, împăratul Heraclie a lăsat 
scaunul vacant sperând într-o unitate cu-monofiziţii din Orient. Până 
în 639 nici un patriarh chalcedonian n-a mai păstorit la Antiohia. 

18 Faimosul adaos monofizit introdus de patriarhul monofizit Pe- 
tru Fullo (+ 488) al Antiohiei era, precum se vede, acceptat de multe 
biserici chalceoniene din Orient. Potrivit cronicarului Mihail Siria- 
nul, el.a cauzat o schismă deschisă printre chalcedonienii din Siria 
în anul 727. 

cărți!” făcând cunoscut în ele că în Hristos există două vo- 
inţe, două lucrări şi două minţi şi că tot ceea ce are legătură 
cu Hristos e îndoit, afară doar de persoană [qnume]. 

10. Când sfinţitul Arkadios a primit scrisoarea de la se- 
cretarul lui Sophronios şi de la diaconul Ioan20, care colin- 
dase biserica Muntelui Sinai, şi a citit-o, n-a îndrăznit să 
îndeplinească cererea, scriind şi trimițând scrisori sus- 
amintiţilor patriarhi. Sfinţitul Cyrus al Alexandriei nu s-a 
dat înapoi de la osteneala călătoriei, ci a venit îndată, fără 
întârziere, la Arkadios al Ciprului împreună cu cinci epis- 
copi de sub jurisdicţia sa. Honoriu l-a trimis pe diaconul 
său, Gaios, bărbat virtuos, înțelept la minte şi iscusit în 
dumnezeieştile Scripturi. Serghie, virtuosul patriarh al Con- 
stantinopolului, l-a trimis la ei pe arhidiaconul Petros. Iar 
când ei [toţi] au sosit în Cipru, Arkadios a trimis după 
Sophronios, zicând: „Vino acum la noi şi vom face cercetare 
asupra chestiunilor ce tulbură Biserica”. 

11. Când Maximos a aflat ce episcopi erau în Cipru, s-a 
temut să meargă [el însuşi], spunând: „Nu pot să iau asupra 
mea acest lucru astăzi, dar să meargă cu tine Anastasios2i, 
ucenicul meu, iar eu îi voi da o carte pe această temă”. Aşa 
că am pornit şi am sosit în ostrovul Ciprului eu, Gheor- 
ghios, şi doi dintre ucenicii mei, împreună cu opt alţi22 
episcopi de sub jurisdicţia lui Sophronios: 

12. Când am sosit, ne-au întâmpinat cu mare bucurie şi 
cinstea cuvenită, iar în ziua următoare ne-am aşezat să 
facem cercetare asupra acestei chestiuni. După ce s-au 
spus multe, unii dintre episcopi ziceau: „Să primim învăţă- 


'9 Lucrări necunoscute ale Sfântului Maxim, în cazul în care in- 
formaţia autorului „vieţii” e sigură şi nu se referă mai degrabă la o 
colecţie tardivă a scrierilor de polemică hristologică ale acestuia. 

* Toate numele de diaconi care apar în $ 10 şi 12 sunt necunos- 
cute din alte surse. 

2 Binecunoscut din sursele „greceşti” ale „vieţii” Sfântului Maxim. 

22 Textul sugerează deci că Gheorghios, autorul „Vieţii siriace”, 
era la acea dată episcop sub jurisdicţia patriarhiei Ierusalimului păs- 
torită de Sfântul Sofronie care, în ciuda vârstei sale înaintate, a luat 
şi el parte (cf. 8 13—14) la lucrările Sinodului din Cipru care au avut 
loc probabil chiar la începutul păstoririi lui, în anul 634. 

tura lui Maximos”, în vreme ce alţii spuneau: „Nu, fiindcă 
e primejdios”, şi au hotărât să aştearnă această învăţătură 
în scris şi să o trimită victoriosului bazileu Herakleios. 
După ce au făcut aceasta, au trimis-o prin intermediul lui 
Gheorghios [GYWRGY], arhidiaconul sfinţitului Arkadios, 
episcopul Ciprului, lui Leon, diaconul sfinţitului Cyrus al 
Alexandriei, şi al lui Elias, secretarul lui Sophronios. Acum 
Sophronios se temea de tulburarea ce avusese loc acolo 
din pricina lui cu puţin timp înainte. 

13. Cei adunaţi acolo erau 46 de bărbaţi. Iar atunci când 
s-a scris scrisoarea în care era schiţată învăţătura lui Maxi- 
mos, aducându-şi aminte de ce s-a întâmplat cu scrisoarea 
lui Sophronios ce-i fusese trimisă anterior, Arkadios a spus: 
„Tot cel ce primeşte această învățătură şi crede în ea din 
toată inima lui, să fie anatema”. 

14. Sophronios i-a spus: „Ce vrei — ca această scrisoare 
să ajungă la basileu?” Arkadios i-a răspuns: „Aceasta pentru 
lipsa voastră de credinţă şi din pricina învăţăturii greşite 
pe care o susţii tu şi tovarăşii tăi, împotrivindu-te adevăru- 
lui”. Sfinţitul Cyrus al Alexandriei însă a dat poruncă şi a 
încetat disputa printr-un veto, zicând: „Nu ne-am adunat 
ca să facem sfadă, ci ca să cercetăm şi să dezvăluim adevă- 
rul şi ca să dezgolim şi respingem rătăcirea”. Şi astfel, fie- 
care a plecat spre oraşul şi ţara sa, aşteptând rezultatul 
scrisorii ce fusese trimisă. 

15. Când sus-numiţii bărbaţi au ajuns în Oraşul imperial 
[Constantinopol], au intrat la victoriosul basileu Herakle- 
ios, iar scrisoarea cuprinzând învăţătura lui Sophronios şi 
a ticălosului Maximos a fost citită în prezenţa lor; de unde 
au putut înţelege că aceasta era străină de întreaga învăţă- 
tură creştină. De îndată bazileul a alcătuit un „Edict"23 şi 


23 E vorba nu de Ekthesis-ul din 638, ci de Psephos-ul cu un con- 
ţinut similar din 634, şi care pare să fi fost un rezultat nemijlocit al 
sinodului din Cipru (pe care însă nu-l cunoaştem decât din această 
„viaţă”). Psephos-ul interzicea orice discuţie pe tema energiilor 
— practică urmată şi de Sfântul Sofronie din Synodika sa lăudată 
pentru aceasta de Sfântul Maxim (Ep. 19) — şi, ca atare, era acceptat 
de toată lumea (cf. mai jos $ 16) ceea ce n-a mai fost cazul cu 
Ekthesis-ul din 638. 

l-a trimis celor patru scaune [patriarhale]. În acesta el a 
respins această mârşavă învățătură şi a poruncit să fie ne- 
socotită şi dispreţuită ca fiind primejdioasă, iar în definiţia 
pe care a dat-o a precizat că oricine ar mărturisi-o sau ar 
crede să fie scos din treapta lui. 

16. Când acest ordin imperial a sosit şi a fost primit de 
cele patru scaune patriarhale şi de toţi episcopii, aceştia 
şi-au adăugat semnăturile acordului lor şi au anatemizat 
pe oricine ar adăuga sau scoate ceva. Prin urmare, toţi cei 
ce susțineau această învăţătură se temeau; şi astfel a fost 
pace până la moartea victoriosului bazileu Herakleios, iar 
învăţătura lor a decăzut şi s-a stins. 

17. Temându-se de bazileu şi de patriarhii care anatemi- 
zaseră această învăţătură, Maximos s-a închis acum într-o 
chilie mică. Îl slujeau aici Anastasios, ucenicul lui, ca şi 
ucenicul acestuia, Serghios. A stat în această chilie până 
când au apărut arabii şi au preluat controlul Siriei şi al 
multor altor ţinuturi24. 

18. Şi pentru că erezia obişnuieşte să se alieze cu necre- 
dinţa [păgânismul] şi să se întărească ca urmare a unei 
pedepse ori osânde, acest ticălos [Maximos], văzând că 
ţara se află sub controlul arabilor şi că nu mai era nimeni 
care să restrângă şi să nimicească învățătura lui, şi-a arătat 
încă o dată deschis înşelăciunea începând să-şi semene 
învăţătura printre unii indivizi din regiunile Siriei. Şi fiindcă 
victoriosul bazileu Herakleios murise, împreună cu Kon- 


24 Datarea ca şi localizarea e vagă. E vorba probabil de intervalul 
dintre anii 636 (bătălia de la Yarmuk) şi 638 (căderea Ierusalimu- 
lui). „Viaţa siriacă” nu dă nici o informaţie despre locul unde se afla 
Sfântul Maxim în timpul sinodului din Cipru. E foarte probabil ca el 
să fi fost la acea dată în Africa, unde se afla în mod sigur în anul 632 
(cum reiese din finalul inedit al Epistolei 8 editat de R. DEVREESSE, 
Revue des sciences religieuses 17, 1937, p. 25-35) şi unde se afla în 
strânse legături cu Sfântul Sofronie cum reiese din corespondență 
(cf. P. SHERWOOD, An Annotated Date — List of the Works of Maxi- 
mus Confessor, Roma, 1952, p. 28-29). Sugestia dată Sfântului So- 
fronie de a provoca un sinod poate să fi fost făcută din Africa; în 
orice caz, potrivit „Vieţii siriace” (cf. mai jos $ 18) între anii 633-641 
el pare să fi revenit în Siria şi Palestina, activând scurt timp înainte 
de invazia arabă. 

stantinos, fiul său, cu Herakleion şi mama lui [Martina], 
iar Konstans, fiul lui Konstantinos, căruia îi revenise Im- 
periul roman, era încă un copil25, şi în acest timp Africa se 
afla în rebeliune împotriva bazileului26, încurajat de toate 
acestea, luând pe Anastasios şi ceilalţi fraţi împreună cu el, 
[Maximos] a plecat şi a venit în Africa. 

19. Anastasios era binecunoscut în aceste regiuni, fiind 
născut acolo, cum am menţionat înainte27. Au purces şi au 
ajuns la o mănăstire aflată la extremitatea maximă a Afri- 
cii numită în latineşte Hippo Diarrhytus [PN'ZRTWS]28 
unde trăiau câţiva novici din Nisibis. Egumenul acestei 
mănăstiri era Esha'ya, şi aici era şi fiul său numit Isho'29. 
Erau în jur de optzeci de monahi acolo şi toți erau nesto- 


„_rieni; iar când au aflat că Maximos şi Anastasios erau în 


acord în învăţătura lor cu Nestorie, dascălul lor, i-au pri- 
mit şi s-au declarat de acord cu învăţătura lor. Astfel ei au 
dus la rătăcire întreaga Africă şi nu mai rămăsese nimeni 
care să ducă dispute cu ei afară de iubitorul de Dumnezeu 
pustnic, pe nume Luca, prin care ei au fost combătuţi de 
puterea lui Dumnezeu şi tot el a trimis îndată veste despre 
ei la Constantinopol. Acestui pustnic i-a adresat mai apoi 
Sfântul Makarios30, patriarhul Antiohiei, cele trei cărți ale 
sale împotriva învăţăturii lui Maximos. 


25 Heraclie moare la 11 februarie 641. Constantin moare pe 24 mai 
641. După care domnesc Heracleona şi mama lui, Martina, până la 
sfârşitul lui octombrie 641, când vor fi mutilaţi şi exilați, iar pe tron 
va fi adus Constans II, care domneşte între 641-668. 

26 Inexactitate cronologică din partea autorului. Rebeliunea patri- 
ciului Grigorie a avut loc abia în 647, dacă nu cumva el se referă la . 
mişcările provocate de rechemarea în capitala bizantină a prefectului 
Gheorghe în 642. 

27 Nu în „viaţa” de față. Originea africană a ucenicului Anastasie e 
altfel necunoscută şi neatestată de alte surse. 

28 Bizerta. Mănăstire altfel necunoscută. 

29 Refugiaţi sirieni sunt atestaţi în Africa în secolul VII. Numele 
menţionate sunt altfel necunoscute. Să fie nişte adepţi ai şcolii de la 
Nisibis, conduse de Henana (+ 610)? În absenţa altor surse suntem 
constrânşi la speculaţii. 

30 Patriarhul Macarie al Antiohiei a fost principalul lider al parti- 
dei monoteliţilor la Sinodul VI Ecumenic de la Constantinopol (682) 

20. După ce şi-au semănat neghina lor şi au dus la rătă- 
cire pe câţi au putut în Africa, amăgind chiar şi pe eparhul 
de acolo, pe numele lui Gheorghios [GYWRGY]3, s-au 
mutat de acolo şi au venit în Sicilia32 de teamă ca să nu-i 
stingherească arabii33 — căci, pentru acţiunea lor mânia 
lui Dumnezeu a ajuns întreaga Africă. Şi după ce au stră- 
bătut toate ostroavele mării, s-au dus şi la Roma, şi prin 
viclenia lor au prins în cursă chiar şi pe patriarhul de aici, 
Martinos34. Acesta a primit întru totul învăţătura lui, adu- 
nând un sinod de 190 de episcopi ca să întărească învăţă- 
tura lui Maximos35. 

21. El [Martinos] i-a anatemizat pe patriarhii Constanti- 
nopolului3$ pentru că au refuzat să se pună de acord cu el. 
De aceea, bazileul Konstans s-a înfuriat pe el, a irimis după 
el şi l-a adus în Oraşul imperial [Constantinopol] îndem- 
nându-l să se lepede de învăţătura lui primejdioasă. Şi 
fiindcă nu s-a lăsat convins, [bazileul] l-a trimis în exil în 
Lazika37 pe timpul sfântului Pyrrhos [PWRY]55, patriarhul 


care l-a şi anatemizat pentru aceasta. Actele Sinodului menţionează 
într-adevăr o scrisoare a sa către Luca (MANSI X, 513/3, 515/6). 

î: Relaţiile bune dintre guvernatorul Africii Gheorghe şi Maxim 
sunt atestate de corespondenţa Sfântului Maxim care intervine la 
câteva rânduri pe lângă Ioan Cubicularul împotriva rechemării sale 
din funcţie, iar atunci când aceasta a avut totuşi loc, îi adresează o 
lungă epistolă parenetică (Ep. 1; PG 91, 363 sq). 

32 O vizită a Sfântului Maxim în Sicilia e atestată de una din epis- 
tolele sale (cf. PG 91, 133). 

33 Arabii au invadat Africa în 647-648. 

34 Papă între iulie 649-654. Predecesorul său, papa Teodor (642-— 
649), fusese un grec originar din Palestina. 

35 Aluzie la Sinodul de la Lateran, 5-13 octombrie 649, convocat 
încă de papa Teodor, şi la care monahii greci refugiaţi la Roma, între 
care şi Sfântul Maxim, au jucat un rol important. Cifra participanţi- 
lor e exagerată, mai probabil ea se situează în jurul a o sută de epis- 
copi latini. 

36 Serghie (610-638), Pyrrhus (638—641) şi Pavel (641-653), ana- 
temizaţi împreună cu Cyrus al Alexandriei şi Teodor al Faranului, de 
canonul 18 al Sinodului de la Lateran. 

37 De fapt în Cherson (Crimeea). Autorul „vieţii” face probabil o 
confuzie cu locul de exil al Sfântului Maxim însuşi, care a fost trimis 
în Lazica. 

38 A doua păstorie, între 8 ianuarie — 1 iunie 654. 

Oraşului imperial, şi a lui Makedonios al Antiohiei39; şi 
acolo a murit de moarte rea0. Pentru că nu din porunca 
lui Konstans ajunsese el patriarh [al Romei], ci prin înşe- 
lăciunea unor documente falsificate de el. Şi a venit la 
Constantinopol fiind adus aici numai prin viclenia unui 
bărbat iscusit care era patriciul numit Theodoros+. 

22. Toate acestea mi le-a spus [generalul] 'RMGOBWL- 
QR42, care a urmat lui Theodoros, fratele bazileului4, când 
a venit să se roage în sfânta cetate a Ierusalimului atunci 
când s-a făcut pace44 între Mo'awia, emirul arab, şi bazi- 
leul Konstans. Dar toate celelalte lucruri pe care am a le 
scrie îi privesc pe Maximos şi Anastasios şi pe monahii 
care au fugit din Africa în faţa arabilor şi au venit la Roma 
la mai sus-pomenitul Martinos; căci m-am silit să aştern 
în scris această istorie cât mai veridic cu putinţă. 

23. Aşadar, după ce Maximos a venit la Roma, arabii au 
preluat controlul ostroavelor mării şi au intrat în Cipru şi 
Arvad45, pustiindu-le şi luând [pe locuitorii lor] în robie; 
au preluat apoi controlul şi asupra Africii4$, subjugând 
practic toate ostroavele mării [Mediterane]. Căci, pe urmele 
ticălosului Maxim, mânia lui Dumnezeu pedepsea orice loc 
care primise rătăcirea lui. 

24. Novicii, care fuseseră în mai sus-menţionata mănăs- 
tire din Hippo Diarrhytus [PN'ZRTWS], au fugit şi ei din 
fața arabilor şi au venit la Roma unde au fost primiţi de 
Martinos ca având aceeaşi credinţă cu el, dându-le şi o mă- 


39 După V. Grumel, acesta a păstorit din 639 şi până după 649. 
„Viaţa” siriacă ni-l arată în funcţie şi în prima jumătate a anului 654. 

40 Pe 16 septembrie 655. 

4 E vorba de Theodoros Kalliopas, exarhul, care l-a arestat pe 
17 iunie 653 la Roma şi l-a expediat la Constantinopol. 

42 Nume neidentificabil: Remigius Abul'QR? 

43 Fratele împăratului Heraclie, comandant începând din 630 al 
armatelor bizantine din Siria, căzut în dizgrație ca urmare a dezas- 
truoasei înfrângeri provocate bizantinilor de arabi pe râul Yarmuk, 
afluent al Iordanului în Galileea (636). 

44 Nu este clar la ce fel de pace se referă. Pacea oficială s-a înche- 
iat în 659. 

45 În 649-650. 

46 În 647-648. 

năstire numită pe latineşte Cellae Novae [QLWNWBWS]47 
care înseamnă „nouă chilii”. Şi ei au rămas în rătăcirea lor, 
ducându-i la rândul lor în rătăcire pe câţi au putut. 

25. lar când Maximos a văzut că Roma a primit întreg 
scârbavnicul noroi al blasfemiilor sale, s-a dus şi la Con- 
stantinopol pe vremea când Mo'awia făcuse pace48 cu ba- 
zileul Konstans fiindcă pornise un război cu Abu Turab+, 
emirul Hirtei5c, la Siffinz:, pe care l-a şi biruit. Împăratul 
Konstans era în Azorbaijians? ['DRWYGN] şi atunci a in- 
trat Maximos în Constantinopol, sperând să-l corupă şi pe 
el cu înşelăciunea lui, ca pretutindeni. 

26. Maximos s-a dus deci de îndată şi a stat la o mănăs- 
tire de călugăriţe numită Plakidias53 (PLQYDS] care era în 
cetate; iar prin ticăloşia lui a fost în stare să le ducă la ră- 
tăcire, despărțindu-le de adevăr şi învăţându-le credinţa 
lui primejdioasă şi el... azvârlind darurile [euharistice]...5+ 


47 E vorba probabil de mănăstirea Sfântul Savva de pe Aventin care 
apare şi în alte surse, şi e una din cele trei mănăstiri din Roma care a 
adăpostit monahi răsăriteni refugiâţi din faţa arabilor. 

48 Referire probabilă la armistițiul de doi ani încheiat î în 651. Pacea 
oficială s-a încheiat abia în 659. 

49 Numele de batjocură („gunoierul”) dat lui Ali b. Abu Talib. 

50 Kufa. 

5i Faimoasa bătălie dintre Mo'awia şi Ali din 657. Cronologia eve- 
nimentelor istorice ca şi cea a vieţii Sfântului Maxim apare aici tele- 
scopată. 

52 Probabil o referire la expediţia lui Constans II în Armenia din 
anul 652. Toate aceste date şi alte surse arată că, arestat probabil în 
acelaşi an cu papa Martin (17 iunie 653), Sfântul Maxim era la Con- 
stantinopol în anul 653, pe când patriarh era încă Pavel, care moare 
în cursul aceluiaşi an (27 decembrie). 

53 Nici o mănăstire cu acest nume nu e menţionată în documente. 
Se pare că textul se referă la oikos tes Plakidias sau, simplu, ta Pla- 
kidias, începând cu secolul VI reşedinţa din Constantinopol a apo- 
crisiarilor sau legaţilor papei de la Roma. Prezenţa unor călugăriţe 
aici e altfel necunoscută. Textul actual al „vieţii” pare să amalgameze 
aici etape diferite ale ultimei şederi a Sfântului Maxim la Constan- 
tinopol. 

54 Restul „vieţii” s-a pierdut. Continuarea poate fi reconstituită 
sumar din rezumatele păstrate de două cronici siriene medievale 
redate mai jos. 

Despre erezia impiosului Maxim 
[din Cronica lui Mihail Sirianul, t 1199]55 


Despre erezia lui Maxim am găsit ştiri în respingerea lui 
făcută de Simeon, preotul mănăstirii din Qenneshrin, care 
spune că ea a luat naştere de la Teodor al Mopsuestiei. 
După care s-a răspândit printre monahii din mănăstirile de 
lângă Ierusalim, dintre care una se numea Vechea Lavră, iar 
cealaltă Marea Lavră. Aceştia susțineau opinia lui Origen 
care, pentru alipirea sa de Platon, înclina spre păgânism. 
Pentru o vreme ei şi-au ascuns răutatea, dar opinia lor a 
fost descoperită de un monah din Mesopotamia pe numele 
lui Serghie, care se dusese la Ierusalim să se roage, şi s-a 
dus şi în aceste mănăstiri tot ca să se roage. Primindu-l, ei 
au încercat să-l convertească la învățătura lor şi i-au spus: 

„Am învăţat de la Origen că toate sufletele oamenilor, 
animalelor, păsărilor, târâtoarelor şi peştilor mării erau 
îngeri înainte de a păcătui. După ce s-au răcit în iubirea lor 
pentru Dumnezeu, au fost izgonite din cer şi osândite să 
locuiască în trupuri ca într-o închisoare, şi fiecare se chi- 
nuia după păcatul său, trecând din trup în trup. Apoi va 
avea loc apocatastaza, iar osânda împotriva sufletelor şi 
demonilor va fi desființată după ce aceştia vor fi fost chi- 
nuiţi pentru păcatul lor şi se vor întoarce la slava dintâi. . 
Căci după Înviere, Hristos va fi răstignit de trei ori, de două 
ori pentru demoni şi o dată pentru suflete; învierea aştep- 
tată e eliberarea sufletelor din trupuri, căci trupurile nu 
vor învia. Când sufletele şi demonii se vor fi curățit de pă- 
catele lor şi se vor fi prefăcut plecând de la starea lor din- 
tâi, ele vor redeveni îngeri ca mai înainte, şi Hristos va fi 
capul îngerilor. Hristos nu e cu nimic mai presus decât noi. 
Aşa cum EI este Dumnezeu, aşa vom fi şi noi prefăcuţi şi 
vom deveni dumnezei. Dumnezeu nu se uită la faţa nimă- 
nui, ca.să-L cinstească pe Hristos mai mult decât pe noi. 
Iată ce este cu adevărat învierea: eliberarea desăvârşită a 
sufletului din trup. Şi fiindcă trupul vrea ce vatămă duhul, 


55 Rd. J. B. CHABOT, Paris, 1899-1924; text siriac, vol. 4, p. 423—427; 
trad. franceză, vol. 2, p. 433-437. 

iar duhul vrea ce vatămă trupul, alta este voinţa sufletului 
şi alta e cea a trupului. Şi aşa Hristos are două voințe.” Iar 
despre trupuri ziceau că la înviere vor fi rotunde [sferice]. 

Când acest evlavios monah a auzit de la ei aceste cuvin- 
te, a fugit din mănăstirea lor în timpul nopții, s-a dus la 
împăratul Iustinian şi i-a dat de ştire despre aceasta. Iar 
acesta a poruncit să fie izgoniți din mănăstire. 

După care, patriarhul Mina a reunit cel de-al cincilea 
Sinod [Ecumenic] şi a anatemizat pe oricine spune că sunt 
două voințe sau două lucrări în Hristos. A anatemizat şi pe 
impiosul Teodor al Mopsuestiei, pe ale cărui necurate scrieri 
se întemeia această opinie. Sinodul a anatemizat şi erezia 
agnoeţilor, care spun şi ei două voințe şi două lucrări. 

Împăratul Heraclie a dat şi el un edict şi a anatemizat pe 
oricine spune două voințe sau două lucrări. 

Pe vremea lui Constans, fiul lui Heraclie, s-au ivit uce- 
nicii lui Platon. Mai-marele lor, Maxim, de loc din satul 
Iasfin, din ţinutul Tiberiadei, a urcat în Africa, unde a găsit 
nişte învăţăcei nestorieni. Aceştia, văzând că se potriveau 
cu învățătura lor, l-au primit. După care, Maxim a urcat la 
Roma şi l-a sedus pe patriarhul Martin, care i-a primit pe 
aceşti învăţăcei şi le-a dat o mănăstire. 

Mai apoi, Maxim s-a dus la Constantinopol. Când împă- 
ratul Constans a auzit vorbindu-se de învățătura sa, a adu- 
nat un sinod, unde Maxim a discutat cu Constantin de 
Perga, care i-a dovedit că era de un cuget cu Nestorie şi 
Teodor. Împăratul l-a prevenit, dar cum el nu asculta de- 
fel, a poruncit să fie închis într-o mănăstire de maici ca 
să-l acopere de ocară. Acest necucernic însă le-a dus în 
rătăcire şi pe maici, aşa că ele nu mai voiau să primească 
darurile [Euharistia] pe care le sfințea Axus, egumenul lor; 
el spunea că Duhul Sfânt nu coboară peste aceste daruri şi 
peste cele ale patriarhului Pavel. Aceste femei azvârleau 
darurile sub talpa încălțămintei lor, cum le învățase să facă 
Maxim. Când lucrul s-a descoperit, împăratul le-a târât prin 
cetate şi le-a ars pe rug, iar lui Maxim a pus să i se taie 
limba. Dar acesta, departe de a înceta, s-a pus să serie scri- 
sori. Când i s-a făcut cunoscut aceasta, împăratul a porun- 

cit să-i se taie mâna dreaptă, el însă a început din nou să 
scrie cu mâna stângă; atunci i s-a tăiat şi mâna stângă şi a 
fost trimis în surghiun. N-a fost ridicat la nici una din 
treptele preoţiei Bisericii lui Dumnezeu. Sfârşit. 


Despre originea ereziei maximienilor 
ce dăinuie încă în Bisericile chalcedonienilor 
[din Cronica anonimă de până la 123455 


Despre erezia zisă a maximienilor şi care mai încolo s-a 
răspândit printre chalcedonieni am aflat ştiri din respinge- 
rea făcută de un anume Simeon, preot al mănăstirii din 
Qenneshrin care spune acesta: ea a luat naştere de la ere- 
ticul Teodor, după care s-a răspândit printre monahii a două 
mănăstiri aşezate lângă Ierusalim. Aceştia susțineau opi- 
nia lui Origen care, pentru alipirea sa de Platon, a înclinat 
spre filozofia păgână. Şi cum ţineau ascunsă această părere, 
răutatea lor a fost descoperită de un monah din Mesopota- 
mia numit Serghie cel Sărac. Acesta se dusese la Ierusalim 
ca să se roage şi, auzind de aceste mănăstiri, a venit şi aici 
să se roage. Monahii l-au primit cu bucurie pentru că era 
un bărbat vestit pentru virtutea sa şi au căutat să-l conver- 
tească şi pe el la învăţătura lor ticăloasă, spunându-i aşa: 

„Am învăţat de la Origens7 că toate sufletele oamenilor, 
animalelor şi păsărilor erau îngeri înainte de a păcătui, dar 
după ce s-au răcit în iubirea lor faţă de Dumnezeu, au fost 
trimise din cer şi osândite să locuiască în trupuri ca 
într-un exil şi fiecare e chinuit după păcatul său trecând 
din trup în trup. După care va avea loc apocatastaza, iar 
osânda împotriva sufletelor şi a demonilor va fi desființată 
după ce vor fi fost chinuite după păcatul lor şi se vor în- 


56 Ed. J. B. CHABOT, CSCO 81 (syr 36), Paris, 1920, p. 264-267: 
text siriac; 109 (syr 56), Paris, 1937, p. 206-208: text latin. 

57 Scolie: „Origen, Platon şi Aristotel spun că trupurile oamenilor 
nu vor învia în ziua învierii, că nu vor fi chinuri în lumea care vine, 
ci că în lumea aceasta sunt chinuite sufletele, adică îngerii căzuţi din 
slavă, demonii înşişi fiind chinuiţi aici numai în trupuri ca într-o 
închisoare.” 


223 


toarce la slava dintâi. Căci după această înviere, care e eli- 
berarea aşteptată a sufletelor din trupuri, când sufletele şi 
demonii se vor fi curăţit de păcatele lor şi se vor fi întors la 
starea lor dintâi, vor fi redevenit îngeri ca mai înainte, 
atunci vor fi preschimbate în Firea dumnezeiască.” Din 
acest motiv egumenul lor zicea: „Eu am fost odată arhan- 
ghel. Şi Hristos era un arhanghel şi nu e cu nimic mai înalt 
decât noi. Aşa cum El a devenit Dumnezeu, aşa şi noi vom 
fi transformați la înviere şi vom deveni dumnezei. Căci 
Dumnezeu nu se uită la feţe ca să-L cinstească pe Hristos 
mai mult decât pe noi. Iată ce e cu adevărat învierea: eli- 
berarea sufletului de trup prin moarte. Şi fiindcă trupul 
doreşte ceea ce vatămă duhul şi duhul doreşte ceea ce vată- 
mă trupul, urmează că una e voința trupului şi alta voinţa 
sufletului. Şi aşa Hristos are două voințe.” 

Când acest evlavios monah a auzit acestea, a ieşit din 
mănăstirea lor şi s-a dus la împăratul Iustinian şi i-a dat 
de ştire despre acestea. Iar acela a poruncit să fie izgoniți 
din mănăstirea lor. 

După care s-a reunit un Sinod care se numeşte al cinci- 
lea [Ecumenic] şi s-a anatemizat aici oricine spune că sunt 
două voințe şi două lucrări în Hristos. 

După un timp, când domnea împăratul Heraclie şi a aflat 
că această erezie înflorea, a dat atunci un edict prin care 
mustra pe oricine spunea două voințe sau două energii. 

După moartea lui Heraclie, când nepotul său Constans a 
ajuns rege, au ieşit ca neghina şi s-au ivit ucenicii acestei 
erezii, a] cărei cap era Maxim, de la numele cu care a fost 
chemat s-au supranumit. Acesta era de loc din Iasfin, din 
ţinutul cetăţii Tiberiada. Cum Maxim a urcat în Africa, a 
găsit acolo scolastici din Nisibis care erau nestorieni, iar 
aceştia văzând că învăţătura sa se potrivea cu cea a lui 
Nestorie, învățătorul lor, l-au primit. 

Apoi s-a dus la Martin, patriarhul Romei, şi l-a sedus. 
Iar când arabii au intrat în Africa aceşti nestorieni au fugit 
şi s-au dus la Roma, la Maxim, iar acesta i-a primit ca pe 
nişte oameni ce gândeau ca şi el şi le-a dat o mănăstire ca 
să locuiască în ea. 

Maxim a coborât la Constantinopol şi a început să înveţe 
această învățătură. Când împăratul Constans a auzit vor- 
bindu-se de învățătura sa, a poruncit să se adune un sinod 
al întregii împărăţii romane. Deşi vorbiseră cu Maxim şi-l 
preveniseră de mai multe ori, el nu s-a întors de la impie- 
tatea sa. Atunci împăratul a poruncit să fie închis într-o 
mănăstire de maici şi să fie mustrat de egumena ei pentru 
zăpăceala sa. Dar Maxim a aflat mijlocul de a le duce în 
rătăcire şi pe maici spre învățătura sa. Le-a poruncit să nu 
primească darurile [Euharistia] aduse de Abasos, preotul 
lor, spunându-le că Duhul Sfânt nu a pogorât peste ele. Iar 
aceste nenorocite le aruncau sub talpa sandalelor lor, cum 
le învățase să facă Maxim. Când purtarea lor a fost făcută 
cunoscută şi a fost înştiinţat despre ea împăratul, acesta a 
poruncit să fie târâte prin cetate şi să fie arse pe rug, iar lui 
Maxim a pus să i se taie limba. Dar, departe de a se lepăda 
de răutate lui, acesta a început să scrie scrisori. Când lu- 
crul s-a descoperit, i s-a tăiat mâna dreaptă; el însă a înce- 
put să scrie din nou cu mâna stângă; atunci împăratul a 
poruncit să i se taie şi mâna stângă. După care l-a trimis în 
surghiun în Cucuza armenilor unde a şi murit. 

Această istorie Simeon din Qenneshrin a luat-o din căr- 
ţile maroniţilor împotriva maximienilor, şi eu am luat-o 
după cartea sa. 

